
Predgovor prijevodu i izdanju na bosanski jezik 


Hvala Allahu dž.š. koji je dao da u svakoj generaciji 
Muhammedovog ummeta ima onih koji svijetu ukazuju na uputu i 
osvjetljavaju im staze islamskog življenja. Svjedoci smo toga i na 
našim prostorima gdje imamo brojnu ulemu Bošnjake, vrsne 
poznavaoce islamskih znanosti i arapskog jezika. Oni istovremeno 
marljivo pišu, objavljuju i prevode najvrijednija djela poznatih 
islamskih učenjaka. Jedan od tih prijevoda je i djelo koje je pred 
nama. 

Sam naziv djela upoznaje nas o onim mjestima koja nas 
čekaju na Budućem svijetu. Gotovo sve što kaže Kur'an i brojni 
hadisi o tome, nalazi se na jednom mjestu, u ovoj knjizi. 

Zna se da su i Džennet i Džehennem već stvoreni i da će 
oba biti napunjena. Šta je Džennet a šta Džehennem, sažeto nam 
kazuje i ovaj hadis Poslanika s.a.v.s.: 

«Prepirali se Džennet i Džehennem, pa Džehennem reče: 
«U mene će ući svi oholi i uobraženi (silnici)», a Džennet reče: «U 
mene će ući slabi i siromašni.» Pa Allah, presudi među njima: «Ti 
si Džennete Moja milost, sa tobom ću se smilovati kome Ja hoću, a 
ti si Džehenneme Moja kazna, s kojom ću mučiti koga Ja hoću, a 
oba ću vas napuniti.» (Muslim) 

Okupirani obavezama ovozemnog, prolaznog života, 
rijetko mislimo i slabo se pripremamo za tu sutrašnjicu - život na 
budućem svijetu. Brojni ajeti i hadisi u ovom djelu treba 
istovremeno da povećaju strah od bolne kazne - vatre 
Džehennema i nadu da ćemo biti od onih kojima će se Allah 
smilovati najvećom nagradom - džennetskim ljepotama. Zato je i 
Poslanik s.a.v.s. rekao: «U Džennet će ući samo onaj ko se tome 
nada (i za to radi), a od Džehennema će biti spašen samo onaj koji 
ga se plaši (i od toga se čuva)...» (Bejheki) 

I ovom prilikom smo upozoreni da u preostalom dijelu 
ovozemnog života, a malo ga je ostalo svima, što manje griješimo 
a da činimo što više dobrih djela koja će jedino koristiti. 

Muhammed a.s. je rekao: « Džennet je opasan sa 
neprijatnostima - neugodnostima, a Džehennem je opasan sa 
strastima- prohtjevima.» (Muslim, Tirmizi i Ahmed) 

U našem življenju između straha i nade sjetimo se dova 
koje je Poslanik često učio: 

Gospodaru naš, daj nam dobro na ovom svijetu - dunjaluku 
i daj nam dobro na budućem svijetu - Ahiretu i sačuvaj nas kazne 
Džehennema. 

Gospodaru naš, podari nam Džennet, a sačuvaj nas od vatre 
Džehennema. 

Neka Allah dž.š. nagradi svakim dobrom sve one koji su 
pomogli da ovo vrijedno djelo bude prevedeno i štampano na 
bosanskom jeziku. 


Izdavač 

Predgovor 


Hvala Allahu, dželle šanuhu, Koji je stvorio Džennet i 
Džehennem i Koji im je stvorio stanovnike, Džennet je učinio 
prebivalištem Svojih dobrih robova, a Džehennem prebivalištem 
Svojih neprijatelja. Neka je spas na posljednjeg poslanika, 
najčasnijeg Allahovog, azze ve dželle, roba, Muhammeda 
sallallahu alejhi ve selleme, koji pozivaše dženetskim ljepotama, i 
upozoravaše na džehenemsku patnju. 

Donosim salavat i selam na Poslanikovu, sallallahu alejhi 
ve selleme, porodicu, na njegove ashabe i na one koji ih u dobru 
slijediše. Ashabi su se istinski pripremali za Sudnji dan, noći su 
oživljavali namazom, činili istigfar, obraćali se Uzvišenom Allahu, 
učili Njegovu knjigu i provodili dane u postu, približavajući se 
Allahu, jer su znali da je stvar ozbiljna i da bez ozbiljnog posla 
nema spasa od Džehennema niti ulaska u Džennet. 

Ovo je treća knjiga o budućem svijetu, a govori o Džennetu 
i Džehennemu. Podijelili smo je na dva dijela, u prvom smo 
govorili o Džehennemu, a ovaj dio knjige sastoji se od deset 
poglavlja. Njima prethodi kratak uvod u kome smo definirali 
Džehennem. U prvom poglavlju govorili smo da Ehlis-sunnet' 
zastupa mišljenje da Džennet i Džehennem trenutno postoje. U 
njemu smo također pobili mišljenje nekih sekti koje zastupaju 
suprotno mišljenje. U drugom poglavlju govorili smo o čuvarima 
džehenemskim, melekima koji bdiju iznad njega, o njihovom broju 
i veličini. Treće poglavlje sadrži opis Džehennema, a u njemu smo 
govorili o mjestu na kome se Džehennem trenutno nalazi, o 
njegovoj veličini, ponorima, kapijama, gorivu, o velikoj patnji i 
činjenici da on može govoriti. U ovom su poglavlju također 
opisani njegovi stanovnici, kao i uticaj džehenemske vatre na ovaj 
svijet i Ijude. U četvrtom poglavlju naveli smo dokaze koji ukazuju 
da je Džehennem vječan i da ga neće nestati. U njemu smo također 

1 Ehlis-sunnet su sljedbenici Kur'ana i sunneta. (op.pr.) 

pobili mišljenje onih koji smatraju suprotno, u petom je bilo riječi 
o stanovnicima Džehennema, i činjenici da se oni dijele na dvije 
skupine - na skupinu koja će zauvijek ostati u Džehennemu; oni su 
sami nevjernici i mušrici (mnogobošci), i na skupinu koja neće 
zauvijek ostati u njemu, a oni su grješnici monoteisti. O svakoj 
skupini govorili smo posebno i spomenuli neke grijehe zbog kojih 
su zaslužili kaznu u Džehennemu. U šestom poglavlju naveli smo 
dokaze koji ukazuju da će mnogo ljudi stradati a malo ih se spasiti, 
spomenuvši i razlog tome. U ovom poglavlju komentirali smo 
hadis koji govori da će žene biti najbrojnije u Džehennemu, i 
objasnili smo razlog tome. U sedmom je govor o (velikom) izgledu 
stanovnika vatre, a u osmom o njihovoj hrani i piću. Deveto je 
poglavlje opširno jer navodi nekoliko načina na koje će stanovnici 
vatre biti kažnjavani, kao ispadanje utrobe, izgorijevanje kože i 
lica, ubacivanje u vatru naglavačke, ocrnjivanje lica, prodiranje 
džehenemske vatre do srca i njeno obavijanje nevjernika. Također 
smo objasnili da će se patnje u Džehennemu razlikovati. Tu smo 
naveli i dokaze koji govore o lancima, okovima i maljevima 
kojima će biti kažnjavani. U desetom, posljednjem poglavlju, 
govorili smo kako se Ijudi mogu sačuvati Allahove, azze ve dželle, 
kazne. 

U drugom dijelu knjige govorili smo o Džennetu, kroz 
sedam poglavlja kojima prethodi uvod u kome smo definirali 
Džennet. 

Prvo poglavlje govori da će vjernici, nakon čišćenja od 
grijeha, i Poslanikovog, sallallahu alejhi ve selleme, zauzimanja 
(šefaata) ući u Džennet. U njemu smo također govorili o prvim 
ljudima koji će ući u Džennet, kao i o sedamdeset hiljada ljudi 
ovoga ummeta koji će u Džennet ući bez prethodnog polaganja 
računa, a tu smo spomenuli i neke njihove osobine. U njemu smo 
također obrazložili da će siromašni muhadžiri u Džennet ući prije 
bogatih muhadžira, kao što smo objasnili da će veliki grješnici 
monoteisti, koji uđu u Džehennem, iz njega izići milošću 
Najmilostivijeg i zagovaranjem zagovornika. Govorili smo i o 
stavu koga zastupa ehlis-sunnet u vezi s pitanjem šefaata, a 

opovrgli mišljenje onih koji ga negiraju. Ovo poglavlje zapečaćeno 
je sa dvije studije: o čovjeku koji će zadnji ući u Džennet, i o 
ljudima koji će prije Sudnjeg dana ući u Džennet. 

U drugom poglavlju naveli smo dokaze koji ukazuju da je 
Džennet vječan i da će njegovi stanovnici u njemu vječno ostati, s 
druge strane, pobili smo mišljenje onih koji smatraju suprotno. U 
trećem poglavlju pokušali smo dočarati dženetske ljepote, kada 
smo govorili o njegovim uživanjima, kapijama, stupnjevima 
(deredžama), zemlji, rijekama, izvorima, dvorcima, svjetlosti 
(nuru), mirisu, drveću, plodovima, opskrbi i o životinjama koje se 
nalaze u njemu. Cetvrto poglavlju odnosi se na stanovnike 
Dženneta i djela zbog kojih su zaslužili dženetsku nagradu. 
Kazano je kako će stanovnici Dženneta naslijediti dio koji je 
trebao pripasti nevjernicima (da su bili vjernici). Također sam 
govorio da će u Džennet ući više siromašnih ljudi nego bogatih i 
kao što će u njega ući više muškaraca nego žena. U njemu sam 
odabrao prioritetnije (radžih) mišljenje o pitanju da li će djeca 
vjernika i mušrika ući u Džennet. Ovo poglavlje u sebi sadrži 
govor o dženetskim prvacima ljudi, djece i žena, te govor o 
deseterici koji su obradovani Džennetom (ašere mubeššere), a 
govorili smo i o nekim ljudima za koje se pouzdano zna da će biti 
stanovnici Dženneta. Ovo je poglavlje zapečaćeno studijom da 
Džennet neće biti nagrada za djela, već da su djela uzrok ulaska u 
njega koji biva isključivo uz Allahovu milost i dobrotu. Peto 
poglavlje izlaže određene osobine stanovnika Dženneta i opisuje 
pojedine užitke u njemu. Najduže poglavlje u ovom dijelu knjige 
jeste šesto u kome smo govorili o uživanju stanovnika Dženneta i 
prednosti dženetskih uživanja nad ovosvjetskim. Tu smo govorili 
kako će se oni naslađivati uzimajući raznu hranu i piće, a bilo je 
govora i o njihovim posteljama, slugama, trgovima, posudama za 
hranu i piće, odjeći koju će oblačiti, željama i o ostvarivanju tih 
želja na nezamisliv i čudan način. U ovom je poglavlju također 
govor o hurijama i ovosvjetskim ženama. U dvanaestoj studiji 
govorio samdaje Allahovo, dželle šanuhu, zadovoljstvo i gledanje 
u Njegovo plemenito lice najvrjednije što će biti darovano 

dženetlijama. U studiji prije ove govori se kako će veličanje 
Allaha, dželle šanuhu, također biti jedan od mnogih užitaka koje će 
dobiti stanovnici Dženneta. U sedmom, posljednjem poglavlju, 
naveden je hadis koji govori o diskusiji između Dženneta i 
Džehennema, i koji govori da je Allah, azze ve dželle, presudio 
između njih. 

Na kraju, molim Allaha, azze ve dželle, za pomoć da 
činimo dobra djela, da nas Svojom milošću i dobrotom uvede u 
Džennet, a da nas spasi od Džehennema jer On zaista sve čuje, 
blizu je i odaziva se molbi. Neka je mir i spas na Allahovog roba i 
poslanika, Muhammeda, sallallahu alejhi ve selleme. 

GLAVA I 



UVOD 


Džehennem je prebivalište koga je Allah pripremio onima 
koji su se urotili protiv Njegove vjere i porekli Njegove poslanike, 
on je tamnica u kojoj će Allah, azze ve dželle, kazniti te nasilnike. 
Kazna u njemu najveće je poniženje i najveća propast. Uzvišeni 
Allah jezikom Svojih robova kaže: “Gospodaru naš, onoga koga 
Ti budeš u vatru ubacio Ti si već osramotio.” (Alu lmran, 192) 
Zar ne znaju da onoga koji se suprotstavlja Allahu i 
Poslaniku Njegovu čeka vatra džehenemska, u kojoj će vječno 
ostati? To je ruglo veliko! (Et-Tevba, 63) 

Reci: “Stradat će, uistinu, oni koji na Sudnjem danu 
izgube i sebe i porodice svoje. Eto, to je pravo stradanje!” (Ez- 
Zumer, 15) 

Kazna u Džehennemu će biti nesnosna jer će u njoj biti 
bolovi i tuga koju pero ne može predočiti, a ni čovjek opisati. Uz 
to, ta kazna će biti vječna, a stanovnici vatre u njoj će vječno 
ostati. Uzvišeni Allah u mnogo ajeta nepohvalno govori o 
prebivalištu nevjernika i kaže: On je ružno prebivalište i 
boravište. (El-Furkan, 66) 

Eto toliko! A one koji budu zlo činili čeka najgore 
prebivalište: Džehennem, u kojem će gorjeti; a grozne li 
postelje! (Sad, 55-56) 

PRVO POGLAVLJE 


DŽENNET I DŽEHENNEM SU STVORENI 

Imam Tahavi u svome djelu El-Akidetut-tahavijje kaže: 
“Džennet i Džehennem su stvoreni. Nisu prolazni i neće ih nestati. 
Zaista ih je Uzvišeni Allah, azze ve dželle, stvorio prije ostalih 
stvorenja i stvorio im je stanovnike. Koga hoće, uvest će u 
Džennet Svojom milošću, a koga hoće, uvest će u vatru Svojom 
pravednošću, i svako radi za ono zbog čega je stvoren i prema 
tome ide. Dobro i zlo određeni su robovima.” Muhammed ibn 
Muhammed ibn Ebi-Izz, sljedbenik hanefijskog mezheba, 
komentator djela El-Akidetut-tahavijje kaže: “Riječi imama 
Tahavije: ‘Džennet i Džehennem su stvoreni’ znače da je ehlis- 
sunnet složan da su Džennet i Džehennem stvoreni i da trenutno 
postoje. Oni su uvijek bili na tome stanovištu, međutim mutezile i 
kaderije 2 to ne prihvataju i kažu: “Nije kako kažete, već će 
Uzvišeni Allah stvoriti Džennet i Džehennem na Sudnjem danu.” 
Do ovog zaključaka doveo ih je izmišljeni (batil) princip na 
osnovu koga su izmislili i zakon po kome Uzvišeni Allah treba ili 
ne treba nešto raditi, tj. da Mu nešto priliči da uradi, a da nešto ne 
priliči. Ovako su oni analogijom postupaka stvorenja poistovijetili 
djela Gospodara s djelima ljudi. Tako su poprimili neke osobine 
džehmija, što ih je učinilo i muattilama (onima koji smatraju da je 
Allah, azze ve dželle, lišen svih atributa). Oni se pozivaju na 
pretpostavku da bi stvaranje Dženneta prije Sudnjeg dana bilo bez 
svrhe jer bi, u tome slučaju, veliki vremenski period bio bez 

2 Mutc/.ile su pripadnici zalutale sekte, sljedbenici Vasila ibn Ataa. Smatraju da 
ćc vcliki grjcšnici zauvijek ostati u vatri, a za njih ne donose sud na ovome 
svijctu. (Mutczilc isto tako smatraju da Džennet i Džehennem trenutno nisu 
stvoreni, smatraju da je Kur'an stvorcn i da nije Allahov govor. Kaderije su 
pripadnici zalutale scktc koji vjeruju da je čovjek prisiljen činiti djela i da 
nema slobodnu volju. Svc ovo oprečno je Kur'anu i sunnetu, a neka od 
pomenutih vjerovanja mogu čovjeka izvesti iz okvira Islama.) (op.pr.) 


Džennel i Džehennem 


13 




stanovnika, prazan. Na taj su način krivo protumačili dokaze iz 
Kur'ana i sunneta koji “nisu u skladu” s njihovim principom. 
Namjerno su iskrivili neke ajete i hadise, a onoga ko im se je u 
tome suprotstavio proglasili zabludjelim i novotarom.” Ibn-Ebi-Izz 
naveo je potom dokaze iz Kur'ana i sunneta koji ukazuju da su 
Džennet i Džehennem već stvoreni. 

Dokazi iz Kur'ana jesu Allahove riječi o Džennetu: 

I nastojte da zaslužite oprost Gospodara svoga i 
Džennet prostran kao nebesa i Zemlja, pripremljen za one koji 
se AHaha boje. (Alu lmran, 133) 

Nadmećite se da u Gospodara svoga zaslužite oprost i 
Džennet, prostran koliko su nebo i Zemlja prostrani, i 
pripremljen za one koji u Allaha i poslanike Njegove vjeruju. 
(El-Hadid, 21) 

On ga je i drugi put vidio, kod Sidretu-l-muntehaa, kod 
kojeg je dženetsko prebivalište. (En-Nedžm, 13-15) 

Kao i Njegove, azze ve dželle, riječi o Džehennemu: 

I čuvajte se vatre za nevjernike pripremljene. (Alu 
Imran, 131) 

Džehennem će zasjeda postati, nasilnicima mjesto 
povratka. (En-Nebe, 21,22) 

A dokazi iz sunneta koji ukazuju da su Džennet i 
Džehennem stvoreni brojni su. Spomenut ćemo neke. 

Resulullah je, sallallahu alejhi ve selleme, vidio Sidretul- 
munteha, kod koga je vidio dženetsko prebivalište. Ovako se 
prenosi u hadisu koga bilježe Buhari i Muslim u svojim Sahihima, 
od Enesa radijallahu anhu, u kome opisuje događaj El-Isra. Kraj 
pomenutog hadisa glasi: ”... zatim me je Džibril vodio sve dok 
nismo došli do Sidretul-muntehaa koga su prekrivale meni 
nepoznate boje. Zatim sam ušao u Džennet", nastavlja Resulullah, 
sallallahu alejhi ve selleme, “ kad u njemu kupole od bisera, a 
zemlja od miska. ” 

Buhari i Muslim u svojim Sahihima bilježe da jc Abdullah 
ibn Omer, radijallahu anhu, prenio da je Allahov Poslanik, 
sallallahu alejhi ve selleme, rekao: “ Kada neko od vas umre, 

njegovo mjesto mu se pokazuje ujutro i navečer. Ako je od. 
stanovnika Dženneta, pokazuje mu se Džennet, a ako je od 
stanovnika Džehennema, pokazuje mu se Džehennem i govori mu 
se: 'Ovo će biti tvoje prebivalište kada te Allah proživi na Sudnjem 
danu."’ A hadis koga prenosi Berra ibn Azib, radijallahu anhu„ 
spomenuli smo u knjizi El-Kijametul-kubra , a u njemu stoji: 
zatim će doći glas sa visine: ’lstinu je rekao Moj rob, pripremite 
mu mjesto u Džennetu, uputite ga u Džennet i otvorite dženetska 
vrata.' Tada će osjetiti njegovu prijatnost i osvježenje. ” A hadis 
sličnog značenja koga prenosi Enes, radijallahu anhu„ već smo 
spomenuli. 

Sljedeći dokaz jeste hadis koga je zabilježio Muslim u 
svome Sahihu, a u njemu stoji da je Aiša, radijallahu anha, rekla: 
“U vrijeme Allahovog Poslanika, sallallahu alejhi ve selleme, 
pomračilo se Sunce, pa je Allahov Poslanik, sallallahu alejhi ve 
selleme, kazao: ’S ovoga mjesta sam vidio sve o čemu ste 
obavješteni. Kada ste me vidjeli kako idem napred; htjedoh 
dohvatiti grozd iz Dženneta. A kada ste me vidjeli kako uzmičem; 
vidjeh kako jedni dijelovi džehenemske vatre uništavaju druge. ’ ” 

Buhari i Muslim u svojim Sahihima od Abdullaha ibn 
Abbasa, radijallahu anhu, prenose da je rekao: “U vrijeme 
Allahovog Poslanika, sallallahu alejhi ve selleme, pomračilo se 
Sunce... ” Verzija koju je zabilježio imam Buhari glasi: “Ashabi 
rekoše: ‘Allahov Poslaniče, vidjeli smo kako sa svoga mjesta 
pružaš ruku da nešto uzmeš, zatim smo vidjeli kako si se preplašio 
i uzmičeš nazad?’ Allahov Poslanik, sallallahu alejhi ve selleme, 
odgovori: ’Vidio sam Džennet i iz njega htio dohvatiti grozd, a da 
sam ga uzeo, jeli biste ga do Sudnjeg dana. Također sam vidio 
Džehennem. Nikada nisam vidio strašniji prizor, i vidio sam da su 
žene najbrojnije u njemu. ’ Ashabi upitaše: ’Zašto, Allahov 
Poslaniče?’ ’Zbog nezahvalnosti’, odgovori, na šta neko upita: 
’Zar su nezahvalne Allahu?’ ’Nezahvalne su svojim muževima i 
poriču dobročinstvo’, odgovori Poslanik, sallallahu alejhi ve 
selleme, ’kada bi joj cijelog života činio dobročinstvo, i da tada 

vidi mali propust, rekla bi mu da nikada od njega dobro nije ni 
doživjela.' ” 

Muslim je također u Sahihu zabilježio da je Enes, 
radijallahu anhu, prenio kako je Allahov Poslanik, sallallahu alejhi 
ve selleme, rekao: "Tako mi Onoga u Cijoj je ruci moja duša, da 
ste vidjeli ono što sam ja vidio, malo biste se smijali a mnogo biste 
plakali. ” “Šta si vidio, Allahov Poslaniče?”, upitaše, na šta 
Resulullah, sallallahu alejhi ve selleme, odgovori: “Vidio sam 
Džennet i Džehennem. ” 

Imam Malik u svojoj Muvetti i ashabus-sunen, (Nesai, Ebu- 
Davud, Tirmizi i Ibn Madže) bilježe da je Kab ibn-Malik 
radijallahu anhu, rekao: “Allahov Poslanik, sallallahu alejhi ve 
selleme, rekao je: ’Duša je vjernika ptica koja jede sa dženetskih 
drveća dok je Allah na Sudnjem danu ne vrati u njeno tijelo .' ”' 
Ovaj je hadis jasan dokaz da duša može ući u Džennet i prije 
Sudnjeg dana. 

Muslim u Sahihu, ashabus-sunen u svojim Sunenima i 
imam Ahmed u Musnedu zabilježili su da je Ebu-Hurejre, 
radijallahu anhu, prenio sljedeće Poslanikove, sallallahu alejhi ve 
selleme, riječi: “Nakon što je Allah stvorio Džennet i Džehennem, 
poslao je Džibrila i rekao mu: Tdi pogledaj Džennet i pogledaj 
ono što sam u njemu pripremio za njegove stanovnike. ’ Džibril je 
otišao, pogledao je Džennet i ono što je Allah u njemu pripremio 
za njegove stanovnike, te se vratio i rekao: 'Tvoje mi veličine, niko 
za njega neće čuti, a da u njega neće ući. ’ Allah naredi Džennetu 
da bude prekriven neprijatnostima, pa reče: ’Ponovo idi i pogledaj 
Džennel i ono što sam u njemu pripremio z.a njegove stanovnike. ’ 
Ponovo ga je pogledao”, nastavlja Resulullah, sallallahu alejhi ve 


1 Recenzent djela El-Akidetut-tahavijje kaže da je ovaj hadis sahih. (Autor ovdje 
misli na ocjenu šejha Albanija, vidi Et-Tahavijje, str. 518, Es-Sahiha (995), 
Sahihul-džamia (2373), El-Miškah (1632) od istog autora. Ovo predanje 
ispravnim smatra i Ibn Hibban, vidi El-Mevarid 3/10. Imam Tirmizi za njega 
kaže da je hasen-sahih (1641), s tim što navodi verziju u kojoj se kaže da se to 
odnosi na duše šehida.) (op.pr.) 

selleme, “ vratio se i rekao: 'Tvoje mi veličine, pobojao sam se da u 
njega neće niko ući. ’ Zatim ga je poslao da pogleda Džehennem 
rekavši mu: ’ldi pogledaj Džehennem i ono što sam u njemu 
pripremio za njegove stanovnike.' Džibril je otišao, pogledao je 
Džehennem i vidio da jedni njegovi dijelovi uništavaju druge pa se 
vratio i rekao: ’Tvoje mi veličine, niko za njega neće čuti, a da će 
u njega ući.' Allah naredi Džehennemu da bude prekriven 
strastima pa ponovo reče: ’ldi i pogledaj šta sam u njemu 
pripremio za njegove stanovnike.' Ponovo je otišao i pogledao ga, 
pa se vratio i rekao: ’Tvoje mi veličine, pobojao sam se da se od 
njega neće niko spasiti.'” U sunnetu postoji još dokaza koji 
ukazuju na spomenuto. 4 

A imam Buhari u svome Sahihu, u djelu “Početak 
stvaranja”, naslovio je poglavlje “O opisu Dženneta i tome da je 
stvoren”.‘ i U njemu je citirao mnoge hadise koji ukazuju da je 
Džennet stvoren, a od kojih je i hadis u kome stoji da Allah, dželle 
šanuhu, čovjeku, kada se postavi u kabur, pokazuje njegovo mjesto 
u Džennetu ili Džehennemu, zatim hadis u kome se prenosi da je 
Poslanik, sallallahu alejhi ve selleme, vidio Džennet i Džehennem, 
zatim hadis u kome stoji da je Poslanik sallallahu alejhi ve 
selleme, u Džennetu vidio Omerov, radijallahu anhu, dvorac i dr. 
A Ibn Hadžer kazao je istinu kada je rekao: “Najjači argument 
kojeg je u tome pogledu spomenuo imam Buhari jeste hadis koga 
ispravnim lancem prenosilaca od Ebu-Hurejrea, radijallahu anhu, 
prenose Ahmed i Ebu-Davud, a u kome stoji da je Resulullah 
sallallahu alejhi ve selleme, rekao: “ Kada je Allah stvorio Džennet 
rekao je Džibrilu: 'ldi i pogledaj Džennet...’ ” ( ’ 


4 Šerhul-akidetit-tahavijje, str. 476-478. 

5 Vidi Fethul-Bari 6/317, od Ibn-Hadžera. 

6 Fethul-Bari 6/320. 

Neke sekte smatraju da Džennet i Džehennem nisu stvoreni 

Komentator Tahavijske akide komentirao je mišljenje da 
Džehennem nije stvoren, a ovakvo mišljenje zastupaju neke sekte, 
ovo mišljenje on je opovrgnuo i rekao: “Mišljenje onih koji kažu 
da Džehennem nije stvoren zasniva se na sljedećim 
pretpostavkama: 

Ako je stvoren, nužno je da na Sudnjem danu nestane i da 
nestane sve što je u njemu, jer Uzvišeni kaže: Sve će propasti 
osim Njegovog lica, (El-Kasas, 88). Uzvišeni također kaže: Svaka 
duša će smrt okusiti. (Alu Imran, 185) 

Sljedeći “dokaz” na koga se pozivaju jeste hadis koga je 
zabilježio Tirmizi u svom Džamiu od Ibn-Mesuda, radijallahu 
anhu, da je rekao: “Allahov Poslanik, sallallahu alejhi ve selleme, 
rekao je: ’U noći kada sam uzdignut u više sfere (El-lsra), sreo 
sam Ibrahima, koji mi reče: ’Muhammede, poselami svoj ummet 
od mene i obavijesti ih da je u Džennetu ugodna zemlja, pitka 
voda, da je Džennet nepregledna ravnica bez stabala, a sađenje u 
njemu biva riječima SUBHANALLAHI VEL HAMDULILLAHI VE 
LA ILAHE ILLAELLEHU VALLAHU EKBER..”’ 1 Imam Tirmizi 
kaže: “Hadis je hasen-garib.” 

Sljedeći im je “dokaz” hadis koga bilježi isti imam u 
svome Džamiu od Ebu-Zubejra, a on od Džabira, radijallahu anhu, 
da je Resulullah, sallallahu alejhi ve selleme, rekao: “Ko kaže 
SUBHANELLAHI VE Bl HAMDIH, zasađena mu je palma u 
Džennetu. ” 8 A za ovaj hadis, Tirmizi kaže da je hasen-sahih. 


7 Šejh Albani u dopuni komentara na djelo El-Akidetut-tahavijje , na str. 106, 
kaže: “Hadis je zabilježen i u Dva sahiha. (Ovo jc najvjerovatnije štamparska 
greška. Spomenuti hadis zabiIježili su Tirmizi (3462) i Taberani u El-Evsatu i 
Es-Sagirtt, a šejh Albani ga nije pripisao Buhariji i Muslimu, već je rckao da je 
hadis zabilježen u njegovom djelu Es-Sahiha (106). (op.pr.) 

8 Albani potvđuje ispravnost i ovoga hadisa koji se nalazi u prethodnom djelu, 
str. 64. (op.pr.) 

Uzimajući ove hadise za dokaz, pripadnici zalutalih sekti 
kažu: “Da je stvaranje Džennetazavršeno, on ne bi bio ravnica bez 
stabala, i ne bi se mogla stvorena i posađena stabla ponovo saditi. 
Mišljenje koje zastupamo potvrđuju i riječi Uzvišenog o 
Faraonovoj ženi, kada je rekla: “Gospodaru moj, sagradi mi kod 
Sebe kuću u Džennetu.” (Et-Tahrim, 11)” 

Odgovor na ovo glasi: ako ste time htjeli reći da Džennet 
trenutno ne postoji i da neće postojati do puhanja u rog, tj. do 
proživljenja ljudi, to je batil, jer dokazi koje smo naveli, a i oni 
koje nismo, to pobijaju. A ako ste pak htjeli reći da nisu stvorene 
sve blagodati koje će Allah, azze ve dželle, dati vjernicima, i da, s 
vrijemena na vrijeme stvara nove, a kada vjernici u njega uđu, da 
će ih stvoriti još, to je istina koja se ne može pobiti, a dokazi na 
koje se pozivate ukazuju samo na to. Argumentacija ajetom: Sve 
će propasti osim Njegovog lica, nije validna jer ste značenje ajeta 
shvatili na osnovu pogrešnog razumijevanja. Argumentirati ovim 
ajetom da Džennet i Džehennem ne postoje jeste poput 
argumentacije vaših istomišljenika koji su ovaj ajet uzeli za dokaz 
da će Džennet i Džehennem nestati i da će njegovi stanovnici 
umrijeti. Vi, a ni vaši istomišljenici, niste shvatili značenje ajeta, 
već njegovo su značenje shvatili imami ovoga ummeta koji su 
rekli da riječi kullu šejin (sve) spomenute u ajetu znači da će 
propasti sve čemu je Allah, dželle šanuhu, odredio nestanak i 
propast, a Džennet i Džehennem stvoreni su da vječno ostanu, a ne 
da nestanu, kao i Arš, dženetski krov. Neki učenjaci su rekli: 
“Željelo se reći da će propasti sve osim Njegove vlasti.” Neki su 
rekli: “Sve osim djela s kojima se željelo Njegovo lice.” Neki su 
pak, dovodeći u sklad ovaj ajet i druge dokaze iz Kur'ana i sunneta 
koji ukazuju na vječnost Dženneta i Džehennema, rekli: “Kada je 
Uzvišeni Allah, azze ve dželle, objavio: Sve što je na Zemlji 
prolazno je (Er-Rahman, 26), meleki su rekli: 'Stanovnici će 
Zemlje propasti, a žude za vječnošću.’ Pa je Uzvišeni rekao da će 
stanovnici nebesa i Zemljc umrijeti: Sve će propasti osim Njegovog 

lica, tj.osim Allaha, jer On je Živi, Koji ne umire. Pa se meleki tada 
uvjeriše da će umrijeti.” O ovoj temi ćemo inšallah još govoriti. 4 


4 Šerhul-akidetit-tahavijje , str. 479. Vidi Jakzatu ulil-itihar , od Sidika Hasana 
Hana, str. 37, i djelo EI-Akidetus-sefarinijje 2/230 od imama Muhammeda es- 
Sefarinija. 

DRUGO POGLAVLJE 


IZNAD DŽEHENNEMA SU STRAŽARI 

Iznad Džehennema bdiju ogromni i snažni meleki, pokorni 
su Allahu, dželle šanuhu, Koji ih je stvorio i oni izvršavaju ono što 
im se naredi. Uzvišeni, dželle šanuhu, kaže: O vi koji vjerujete, 
sebe i porodice svoje čuvajte od vatre čije će gorivo Ijudi i 
kamenje biti, i o kojoj će se meleki strogi i snažni brinuti, koji 
se onome što im Allah zapovijedi neće opirati, i koji će ono što 
im se naredi izvršiti. (Et-Tahrim, 6) Njih ima devetnaest, a 
Uzvišeni, dželle šanuhu, kaže: U Sekar (Džehennem) ću Ja njega 
baciti, a znaš Н ti šta je Sekar? Ništa on neće poštedjeti, kože će 
crnim učiniti, nad njim su devetnaesterica. (El-Muddessir, 26- 
30) Nevjernici su iskušani ovim brojem kako bi smatrali da će ih 
moći nadjačati, zaboravljajući da je samo jedan takav melek jači 
od svih Ijudi, o čemu govori sljedeći ajet: Mi smo čuvarima vatre 
meleke postavili i odredili njihov broj kao iskušenje onima 
koji ne vjeruju. (El-Muddessir, 31) 

Ibnu-Redžeb je rekao: “Kod prijašnjih, a i savremenih 
učenjaka, poznato je da su nevjernici iskušani tim brojem meleka 
za koje su vjerovali da se od njih mogu odbraniti i suprotstaviti im 
se. Čak su smatrali da će ih ubiti, ne znajući da svi ljudi ne mogu 
da se suprotstave samo jednom takvom meleku.”"’ Allah ih je zato 
nazvao stražarima džehenemskim: I oni koji će u vatri biti 
govorit će stražarima džehenemskim: “Zamolite Gospodara 
svoga da nam bar jedan dan patnju ublaži.” (Gafir, 49) 


10 Et-Tahvifu minen-nar , str. 174, od Ibn-Rcdžeba. 

TREĆE POGLAVLJE 


KAKO DŽEHENNEM IZGLEDA 
GDJE SE DŽEHENNEM NALAZI 

Ulema se razišla u vezi s pitanjem gdje se Džehennem 
trenutno nalazi. Neki učenjaci smatraju da je u Zemljinoj utrobi, 
drugi da je na nebu, dok treći nisu donijeli sud o tome (tevekkuf), 
što je najispravnije zbog nepostojanja validnog i jasnog dokaza 
koji o tome govori. 

Hafiz Sujuti također nije donio sud o ovome pitanju. On 
kaže: “Ne donosimo sud o tome gdje se Džehennem trenutno 
nalazi, jer to ne zna niko osim Allaha, dželle šanuhu. Ne nalazim 
ispravan hadis za kojim bi se poveo u pogledu toga.”" Šejh 
Velijullah Dihlevi u svome djelu El-Akide kaže: “Nema jasnog 
dokaza koji određuje mjesto na kome sa nalaze Džennet i 
Džehennem. Samo Uzvišeni Allah, dželle šanuhu, to zna, a mi ne 
obuhvatamo Allahova stvorenja i svjetove koje je stvorio.” 12 A 
Sidik Hasan Han, komentirajući riječi imama Dihlevija, kaže: 
“Ovo je mišljenje najispravnije i najsigurnije, inšallah.” 11 

DŽEHENNEM JE OGROMAN 

Džehennem je ogroman, prostran, dubok i širok, a na to 
ukazuju sljedeće činjenice: 

Mnogo je ljudi koji će ući u vatru, a i pored toga velikog 
broja svaki od njih u Džehennemu će biti ogroman tako da će 
njegov kutnjak biti kao brdo Uhud, a širina njegovih ramena bit će 
tri dana hoda. Pored toga, u Džehennem će ući veliki broj 
nevjernika i grješnika, u kome će oni biti ogromnog oblika, a ostat 


11 Jakzalu ulil-ilibar , str. 47. 

12 Ibid. 
п Ibid. 

će prostora i za druge. Uzvišeni Allah, dželle šanuhu, nas u suri 
Kaf obaviještava o tome: Na dan kada upitamo Džehennem: 
“Jesi li se napunio?”, on će odgovoriti: “Ima li još?” (Kaf, 30) 
Džehennem je poput žrvnja na koga bez prekida padaju zrna, a on 
ih neumorno melje. Buhari i Muslim u svojim Sahihima bilježe 
hadis koga prenosi Ebu-Hurejre, radijallahu anhu, u kome stoji da 
su Džennet i Džehennem raspravljali, te da je Allah, azze ve 
dželle, Džehennemu rekao: “Ti si kazna u kojoj ću kazniti koga 
budem htio. ” Džennet i Džehennem bit će napunjeni, ” nastavlja 
Resulullah sallallahu alejhi ve selleme, “ Džehennem neće biti pun 
dok u njega (Uzvišeni) ne stavi Svoju nogu”, u drugom rivajetu: 
"... dok Allah ne stavi Svoju nogu, kada će reći: ’Dosta je, dosta 
je. ’ Napunit će se i međusobno zbiti, a Allah nikome od Svojih 
robova ne čini nepravdu. ” 14 U drugom rivajetu isti imami u svojim 
Sahihima bilježe da je Enes, radijallahu anhu, prenio i ove 
Vjerovjesnikove, sallallahu alejhi ve selleme, riječi: “U 
Džehennem će bez prekida biti bacani Ijudi, a on će govoriti: 'lma 
li još. ’ A kada Uzvišeni Allah stavi Svoje stopalo u njega, 
međusobno će se zbiti i uzviknuti: ’Tvoje mi moći i plemenitosti, 
dosta je, dosta je. ”’ ,s 

Na dubinu Džehennema ukazuje činjenica da kamenu koji 
se baci s njegova vrha treba veliki vremenski period da padne na 
dno. Naime, Muslim u Sahihu bilježi da je Ebu-Hurejre, 
radijallahu anhu, rekao: “Bili smo sa Allahovim Poslanikom, 
sallallahu alejhi ve selleme, kada smo čuli nekakav udar, pa nas je 
upitao: ’Znate li šta je ono'ć’, na šta smo odgovorili: ’Allah i 
Njegov Poslanik najbolje znaju.’ ’Ono je kamen koji je bačen u 
vatru prije sedamdeset godina, padao je kroz nju, a tek sada je pao 
na dno. ”" h A Hakim od Ebu-Hurejrea i Teberani od Muaza i Ebu- 
Umamea bilježe da je Vjerovjesnik, sallallahu alejhi ve selleme, 


14 Diamiul-usul 1 0/544. 

15 Miškatul-mesabih 3/109. 

Ift Bilježi Muslim 4/2184/2844, Dio “Džennet”, poglavlje “Žestina džehenemske 
vatre”. 

kazao: “Da se kamen veličine sedam nosećih deva baci s vrha 
Džehennema, padao bi kroz njega sedamdeset godina i ne bi 
dospio na dno. ” 17 

Na veličinu Džehennema ukazuje i činjenica da će veliki 
broj meleka na Sudnjem danu donijeti Džehennem. O tome Allah, 
dželle šanuhu kaže: I doći će se toga dana sa Džehennemom. 
(El-Fedžr, 23) A Poslanik, sallallahu alejhi ve selleme, je opisao 
kako će se doći sa njime na Sudnjem danu. Naime, Muslim u 
Sahihu bilježi da je Ibn-Mesud radijallahu anhu, prenio od 
Allahovog Poslanika, sallallahu alejhi ve selleme, ovaj hadis: “Na 
Sudnjem danu će se doći sa Džehennemom. Imat će sedamdeset 
hiljada povodaca, a svaki povodac će držati sedamdeset hiljada 
meleka. ” 18 Pokušaj onda zamisliti veličinu stvorenja koga nosi taj 
ogromni broj silnih i snažnih meleka čiju snagu zna samo Allah. 

Na veličinu Džehennema ukazuje i hadis u kome stoji da će 
Sunce i Mjesec u njemu izgledati kao dva sitna stvorenja. Naime, 
Tahavi u Muškilul-asaru bilježi da je Seleme ibn Abdurrahman 
rekao: “Ebu-Hurejre, radijallahu anhu, obavijestio nas je da je 
Resulullah, sallallahu alejhi ve selleme, rekao: 'Na Sudnjem danu 
će Sunce i Mjesec u Džehennemu biti bez svoje svjetlosti, a 
izgledat će kao dva satrana kamenčića. Pored Taberanija, 
ispravnim lancem prenosilaca, koji ispunjava kriterije Buharije, 
hadis bilježi i Bejheki u djelu El-Ba'su ven-nušur, Bezzar, Ismaili 
kao i Hattabi, a Buhari ga je u Sahihu zabilježio u skraćenoj verziji 
koja glasi: “Sunce i Mjesec će biti bez svoje svjetlosti u 
Džehennemu. ” 14 


17 Sahihul-diamius-sagir 5/85/5124. Sened ovoga hadisa je ispravan. 

18 Muslim 4/2184 (2842), Dio “Džennet i njegove Ijepote”, poglavlje “Žestina 
džehenemske vatre”. 

14 Šejh Albani u svome djelu Silsiletul-ehadisis-sahiha, 1/32/124, naveo je ovaj 
hadis, čiju smo ocjenu prenijeli u skraćenom obliku. 

U DŽEHENNEMU POSTOJE PONORI 


Kazna u Džehennemu kojom će Allah, dželle šanuhu, 
kazniti njegove stanovnike razlikuje se. Allah, dželle šanuhu, kaže: 
Licemjeri će na samom dnu Džehennema biti. (En-Nisa, 145) U 
arapskom jeziku sve što ide dolje naziva se derkun, mn. derekatun 
(stupanj niže), a sve što ide gore naziva se derdžun mn. deredžatun 
(stupanj više), zato se i kaže “dženetski stepeni” (deredžat) i 
“džehenemski ponori” (derekat). Jer, kada god je vatra veća, njena 
temperatura pri dnu također je veća. 2 " Munafici će imati najveću 
patnju, zato će i biti na samom dnu Džehennema. Ponekad se 
upotrebljava i pojam "džehenemski stepeni” (deredžat). Naime, 
Allah, nakon što je spomenuo stanovnike Dženneta i stanovnike 
Džehennema, rekao je: Svi će imati stupnjeve (deredžat) onako 
kako su radili. (El-Enam, 132) A u drugom ajetu kaže: Zar se 
onaj koji je Allahovu naklonost zaslužio može porediti s onim 
koji je Allahovu srdžbu navukao i čije će prebivalište biti 
Džehennem?, a užasno je to boravište! Oni su u Allaha - po 
stupnjevima. (Alu Imran, 162,163) 

Abdurrahman ibn Zejd ibn Eslem veli: “Dženetski 
stupnjevi su jedan iznad drugog, a džehenemski jedan ispod 
drugog.” 21 

Neki učenjaci selefa rekli su da ćc muslimani koji uđu u 
Džehennem biti u prvom džehenemskom ponoru, židovi u drugom, 
kršćani u trcćem, sabejci u četvrtom, vatropoklonici u petom, 
mnogobošci Arapi u šestom, a munafici u sedmom. 22 U nekim 
knjigama spomenuta su i imena tih ponora. Naime, za prvi se kaže 
da se zove Džehennem, drugi Leza (bukteća vatra), treći Hutame 

211 Vidi Et-Tezkireh, str. 382, od Kurtubiju i El-Tuhvifu minen-nar , str. 50, 

■' Et-Tahvifu minen-nar, str. 5. 

■‘ Ako je ova podjclu zusnovunu na idžtihudu i razumijevanju dokazu koji 
ukazuju nu veličinu grijchu koje su počinili pripadnici različitih trakciju, 
spomenuti redosljed trebu još jednom proučiti, jcr medžusije (vatropoklonici), 
npr. nisu manje grješni od mušriku Arapa, a preče se suzdržati od donošenja 
suda za stvar za koju ne postoje valjani dokazi. 

(žestoka vatra), četvrti Seir (oganj), peti Sekar , šesti Džehim , a 
sedmi Havije (pakleni ponor). Dijeliti stanovnike Džehennema na 
ovaj način nije ispravno, također nije ispravno vatrene ponore 
nazivati tim imenima, jer, po prioritetnom (radžih) mišljenju, 
svako od ovih imena odnosi se na cijeli Džehennem a ne na jedan 
njegov dio. Ispravno je da će ljudi biti različito kažnjavani u 
skladu sa svojim nevjerstvom i grijesima. 

DŽEHENNEM IMA SEDAM KAPIJA 

Uzvišeni Allah, dželle šanuhu, obavijestio nas je da 
Džehennem ima sedam kapija, kada je rekao: Za sve njih mjesto 
sastanka Džehennem će biti, on će sedam kapija imati i kroz 
svaku će određen broj njih proći. (El-Hidžr, 43,44) 
Komentirajući ovaj ajet, lbn-Kesir kaže: “Određeno je da će kroz 
svaku kapiju proći određen broj šejtanovih sljedbenika i to je 
neizbježno, Allah nas spasio od kazne džehenemske. Svaki čovjek 
koji zasluži kaznu, u njega će ući kroz kapiju koju je svojim 
djelima zaslužio i zaustavit će se u provaliji koju je također 
zaslužio. Od Alije ibn Ebu-Taliba, radijallahu anhu, prenosi se da 
je na hutbi rekao: “Džehenemske kapije izgledaju ovako’’-pokaza 
Ebu-Harun (prenosilac hadisa) - “jedna iznad drugih.” Od njega se 
također prenosi da je kazao: “Džehennem ima sedam kapija koje 
su jedna iznad drugih. Kada se napuni prva, napunit će se druga, 
zatim treća i tako do zadnje.” 21 

Kada nevjernici dođu do Džehennema, te kapije će se 
otvoriti i oni će kroz njih ući i u vatri vječno ostati, o čemu Allah, 
dželle šanuhu, kaže: Oni koji nisu vjerovali u gomilama će u 
Džehennem biti natjerani i kada do njega dođu, kapije 
njegove će se pootvarati i čuvari njegovi će ih upitati: “Zar 
vam nisu dolazili vaši poslanici koji su vam ajete Gospodara 
vašeg kazivali i opominjali vas da ćete ovaj vaš Dan 
doživjeti?”, “Jesu”, reći će oni, “Ali još je davno određeno da 


22 Tefsir Ibn-Kcsir 4 / 162 . 

će nevjernici kažnjeni biti.” (Ez-Zumer, 71) Kada priznaju: reći 
će se: “Ulazite na džehenemske kapije, vječno ćete u njemu 
boraviti! Grozna li prebivališta onih koji su se oholili!” (Ez- 
Zumer, 72) A kada uđu, te kapije će se pozatvarati a oni će izgubiti 
nadu da će iz njega izaći. Uzvišeni Allah rekao je: A oni koji ne 
vjeruju u dokaze Naše, oni će biti nesretnici, iznad njih će 
vatra zatvorena (musadeh) biti. (El-Beled, 19,20) Ibn-Abbas, 
radijallahu anhu, kaže: “Musadeh znači (vatra) zatvorenih vrata.” 
A Mudžahid veli: “ Esadel-babe (musadeh) na dijalektu Kurejšija 
znači zatvoriti ih.” 24 Uzvišeni, azze ve dželle, je u suri El-Humeze 
također rekao: Teško svakom klevetniku podrugljivcu, koji 
blago gomila i prebrojava ga, i misli da će ga blago njegovo 
besmrtnim učiniti! A ne valja tako! On će sigurno biti bačen u 
Džehennem! A znaš li ti šta je Džehennem? Vatra Allahova 
razbuktana, koja će do srca dopirati. Ona će iznad njih biti 
zatvorena (musadeh), plamenim stubovima zasvođena 
(mumeddedeh). (El-Humeze, 1-9) Dakle, te kapije će se, nakon 
što nevjenici uđu u vatru, zatvoriti, kako Allah, azze ve dželle, o 
tome govori. Ibn-Abbas, radijallahu anhu, komentarišući ajet: Fi 
amedin mumeddedeh, (plamenim stupovima zasvođena), kaže: 
“Te kapije će biti poduprijete.” Dok Katade, učeći po kiraetu lbn- 
Mesuda, radijallahu anhu: Inneha alejhim musadeh. Bi amedin 
mumeddedeh (ona će iznad njih biti zatvorena, sa plamenim 
stubovima zasvođena) i kaže: “Kada nevjernici u njega uđu, 
njegove kapije će se zatvoriti, i plamenim stubovima 
poduprijeti.” 23 Atijje tvrdi: “Ti stubovi su od gvožđa.” A Mukatil 
kaže: “Kada nevjernici uđu u Džehennem, njegove kapije će se 
zatvoriti i poduprijeti sa stubovima od gvožđa kako bi se na njih 
sručila sva žestina Džehennema.” Na osnovu pomenutog, 
zaključujemo da Allahove riječi mumeddedeh simboliziraju jake i 


24 Ibid, 7/298. 

25 Ibid, 7/368. 

velike stupove kojima će biti poduprijeta džehenemska vrata, jer 
takvi su postojaniji i jači od kratkih.” 20 

Džehenemske kapije se i prije Sudnjeg dana ponekad 
otvaraju i zatvaraju. Allahov Poslanik, sallallahu alejhi ve selleme, 
obavijestio nas je da se džehenemske kapije zatvaraju u mjesecu 
ramazanu. Ebu-Hurejre, radijallahu anhu, prenosi da je 
Vjerovjesnik, sallallahu alejhi ve selleme, rekao: "Kada nastupi 
ramazan, otvore se dženetske kapije, zatvore džehenemske, a 
šejtani i buntovni džinovi povežu se. ” 27 A Tirmizi je zabilježio 
sličan rivajet koga je prenio Ebu-Hurejre, radijallahu anhu,: "Kada 
nastupi prva noć mjeseca ramazana, povežu se šejtani i buntovni 
džinovi, zatvore se džehenemske a otvore dženetske kapije. 
Džehenemske se ne otvaraju, a dženetske se ne zatvaraju. ” 2!i 

DŽEHENEMSKO GORIVO 

Nevjernici, mušrici i razvratnici zajedno s kamenjem bit će 
gorivo u Džehennemu. Uzvišeni kaže: O vi koji vjerujete, sebe i 
porodice svoje čuvajte od vatre čije će gorivo ljudi i kamenje 
biti. (Et-Tahrim, 6) 

... onda se čuvajte vatre za nevjernike pripremljene, čije 
će gorivo ljudi i kamenje biti. (El-Bekara, 24) Što se tiče 
kamenja koje će biti gorivo u vatri, samo Allah zna njihovu 
suštinu. Neki učenjaci selefa smatraju da će ta kamenja biti od 
sumpora. Naime, Abdullah ibn Mesud, radijallahu anhu, kaže: 
“Kamenja u vatri bit će od sumpora, koja je Uzvišeni Allah, dželle 
šanuhu, na ovosvijetskom nebu stvorio na dan stvaranja nebesa i 
Zemlje i pripremio ih za nevjernike.” Ovo su zabilježili lbn-Džerir, 
Ibn Ebi-Hatim i Hakim u Mustedreku. Ovo mišljenje zastupaju 
Ibn-Abbas, radijallahu anhu, Mudžahid i lbn-Džurejdž. 24 Ako se 


2( ' Et-Talivifn minen-nur, str. 61. 
27 Ibid, str. 66. 

2S Ibid, str. 66. 

24 Tefsir Ihn-Kesir 1/107. 

ovo mišljenje zasniva na Poslanikovom, sallallahu alejhi ve 
selleme, hadisu, prihvatamo ga bez polemike, a ako se radi o 
idžtihadu, zasnovanom na poznavanju kamenja, onda nije 
pouzdano, jer postoji čvršća i brže zapaljiva kamenja od 
sumpornih. Prve su generacije znale da sumporna kamenja imaju 
specifične osobine koja druga nemaju, pa su možda zbog toga rekli 
da će biti gorivo u Džehennemu. lbn-Redžeb kaže: “Većina 
mufesira smatra da će sumporna kamenja biti gorivo u 
Džehennemu. Kaže se da imaju pet specifičnih osobina: lahko se 
zapaljuju, imaju odvratan miris, veliki dim, njihova tekućina lijepi 
se uz tijelo i kada se zagriju, imaju visoku temperaturu.”' 10 A Allah, 
azze ve dželle, stvorit će možda kamenje čije osobine nadmašuju 
osobine pomenutih, a mi vjerujemo da se ahiret potpuno razlikuje 
od ovoga svijeta. 

Džehenemska će vatra na Sudnjem danu biti potpaljena 
božanstvima koja su ljudi obožavali pored Allaha, o čemu 
Uzvišeni, dželle šanuhu, kaže: I vi i oni kojima se pored Allaha 
klanjate bit ćete gorivo u Džehennemu (hasabun), a u njega 
ćete doista ući. Da su oni bogovi, ne bi u njega ušli, i svi će u 
njemu vječno boraviti. (El-Enbija, 98,99) A riječ hasab , znači 
“gorivo” i “drva” koja će gorjeti u Džehennemu. Dževheri je 
rekao: “Svaka stvar kojom čovjek potpali vatru ili pojača njen 
oganj naziva se hasabom.” Ebu-Ubejde, također, veli: “Sve što 
čovjek baci u vatru, tim pojača njen oganj.”' 1 

KAZNA U DŽEHENNEMU JESTE NESNOSNA, ON ĆE BACATI 
VELIKE ISKRE IIZNAD NJEGA ĆE SE UZDIZATI DIM 

Uzvišeni Allah, azze ve dželle, kaže: A oni nesrećni, ko su 
nesrećni, oni će biti u vatri užarenoj i vodi ključaloj i u sjeni 
dima čađavog, u kojoj neće biti svježine ni ikakve dobrine. (El- 
Vakia, 41-44) U ajetu su spomenute tri stvari sa pomoću kojih se 


1(1 Et-Tahvifu rninen-nar, slr. 107, 
11 Jakzatn nlil-itibar, slr. 61. 

ljudi štite od vrućine: voda, vjetar i hlad. U ajetu se spominje da im 
to neće koristiti, jer džehenemski vjetar je semum (vrući vjetar), 
voda hamim (voda koja je dostigla najveću temperaturu), a hlad 
jahmum (čađavi dim).' 12 U ovim ajetima Allah, azze ve dželle, 
opisao je njihovo stanje, a u drugom ajetu Džehennem: A onaj u 
koga njegova dobra djela budu lahka - boravište će mu bezdan 
biti. A znaš li šta će to biti? - Vatra užarena! (El-Karia, 8-11) 
Hlad na koga ajet aludira ... i u sjeni dima čađavog, jeste hlad 
džehenemskog dima. U hladu obično biva svježe i prijatno, pa 
čovjek voli i teži da se u njemu odmori. Međutim, ovaj je hlad 
ružnog izgleda i neće davati osvježenje, jer to je hlad od jahmuma. 
Kur’an nam govori o pomenutom hladu koji će se uzdizati iznad 
vatre: Idite prema onome što ste neistinom smatrali. Idite 
prema dimu, u tri prama razdvojenom, koji hlada neće davati 
i koji od plamena neće zaklanjati. On će kao kule bacati iskre, 
kao da su kamile riđe. (El-Murselat, 30-33) Dakle, ajet govori da 
će se dim postepeno uzdizati s vatrom i da će se, zbog svojc 
veličine, dijeliti na tri dijela. Džehennem će na Sudnjem danu 
bacati iskre poput velikih tvrđava i crnih deva, a njegova će vatra 
imati veliki utjecaj na ljude, o čemu Allah, dželle šanuhu, kaže: U 
Sekar ću Ja njega baciti, a znaš li ti šta je Sekar? Ništa on neće 
poštedjeti, kože će crnim učiniti. (El-Muddessir, 27-30) Ta vatra 
će sve uništiti, nikoga ona neće poštedjeti, spalit će kožu, dolaziti 
do kostiju, dopirati do srca, a od nje će se istopiti i utroba ljudska. 

Na žestinu Džehennema ukazuje i hadis u kome 
Resulullah, sallallahu alejhi ve selleme, kaže da je ovosvjetska 
vatra sedamdeseti dio džehenemske, pa neko reče: “Allahov 
Poslaniče, i ona je, zaista, dovoljna,” na šta Poslanik, sallallahu 
alejhi ve selleme, reče: "Vatra u Džehennemu je šezdeset devet 
puta žešća od vatre na ovome svijetu, a svaki joj je ravan po 
temperaturi." Bilježe ga Buhari i Muslim. Ovo je Buharijina 


12 Et-Tahvifu minen-nar, str. 85. 

verzija, dok Muslimova glasi: “Vatra kojom se koristi čovjek... ”” 
Njena temperatura neće jenjati prolaskom vremena, o čemu 
Uzvišeni kaže: Pa trpite, mučenje ćemo vam sve gorim činiti. 
(En-Nebe, 30) 

Kada god mu plamen jenja, pojačat ćemo im oganj. (El- 
Isra, 97) Nevjernici u njoj neće dobiti odmora, a patnja im se neće 
olakšati ma koliko trajala. Uzvišeni, azze ve dželle, kaže: Zato im 
se patnja neće olakšati, niti će im iko u pomoć priteći. (El- 
Bekara, 86) 

Džehenemska vatra rasplamsava se svakog dana. Na ovo 
upućuje hadis koga je zabilježio imam Muslim od Amra ibn 
Abese, radijallahu anhu, a u kojem stoji da je Poslanik, sallallahu 
alejhi ve selleme, rekao: “ Kada klanjaš sabah, suzdrži se od 
namaza dok Sunce ne izađe i malo ne odskoči, jer ono izlazi 
između dva šejtanska roga i nevjernici mu tada padaju ničice. 
Klanjaj do zevala (dok Sunce ne dođe do zenita), jer namazu tada 
prisustvuju meleki. Ponovo se suzdrži od namaza, jer tada se 
raspaljuje Džehennem, a kada prođe zeval, ponovo klanjaj. ” 
Buhari i Muslim su od Ebu-Hurejrea, radijallahu anhu, zabilježili i 
predanje u kojem stoji da je Resulullah, sallallahu alejhi ve 
selleme, rekao: “ Kada se poveća vrućina, odgodite (podne) 
namaz, jer je velika vrućina na ovome svijetu poput džehenemske. ” 
Džehenemska će se vatra također rasplamsati kada nevjernici na 
Sudnjem danu uđu u nju. Uzvišeni Allah kaže: I kada se 
Džehennem raspali (suiret) i kada se Džennet približi. (Et- 
Tekvir, 12,13) Glagol suiret znači: kada se potpali i raspali. 

DŽEHENEMSKA VATRA VIDII GOVORI 

Ko razmišlja o ajetima i hadisima koji govore o 
Džehennemu spoznat će da on vidi, ponekad govori i žali se. 


11 Bilježe Buhari, dio “Početak stvaranja”, poglavlje “Opis džehenemske vatre”, 
Fethul-Bari 6/330, i Muslim 4/2184, Dio “Džennet”, poglavlje “Žestina 
džehenemske vatre”. 

Naime, Kur'an govori da će džehenemska vatra sa velike 
udaljenosti ugledati ljude kako joj prilaze, kada će ljudi čuti 
strašne glasove koji će ukazivati na kaznu i njenu srdžbu prema 
tim grješnicima: Kada ih (Džehennem) izdaleka vidi, čut će 
kako gnjevan ključa, i od bijesa huči. (El-Furkan, 12) Ibn-Džerir 
prenosi da je Ibn-Abbas, radijallahu anhu, rekao: “Zaista će neki 
čovjek biti vučen u vatru, a ona će se skupiti, kada će Milostivi 
upitati: ’Šta ti je?’ ’On se utječe od mene’, odgovorit će, a 
Milostivi će reći: ’Pustite Moga roba.’ Neki će čovjek također biti 
vučen u vatru, pa će reći: ’Gospodaru, nisam mislio da ćeš sa 
mnom ovako postupiti.’ ’A šta si mislio?’, upitat će ga Allah, a on 
će odgovoriti: ’Mislio sam da ćeš mi se smilovati’, a Allah će reći: 
’Pustite Moga roba.’ A neki čovjek će biti vučen u vatru pa će ona 
na njega nasrnuti uzdišući kao što mazga nasrće i uzdiše na devu. 
Potom će izdisati i svakog će čovjeka uplašiti.” 34 A imam Ahmed i 
Tirmizi prenose od Eameša, on od Ebu-Saliha, a ovaj od Ebu- 
Hurejrea, radijallahu anhu, da je Poslanik, sallallahu alejhi ve 
selleme, rekao: “Na Sudnjem danu iz Džehennema će izaći vrat 
koji će imati oči, uši i jezik, koji će govoriti: ’Namijenjen sam za 
tri vrste Ijudi: za oholog inadžiju, čovjeka koji je pored Allaha 
obožavao drugog boga i za slikare. Imam Tirmizi je ovaj hadis 
ocijenio ispravnim.' 15 

ABDULLAH IBN OMER JE VIDIO DŽEHENNEM 

Od Ibn-Omera prenosi se da je rekao: “U snu sam vidio 
kako dođoše dva meleka koji su u rukama držali po gvozdcni malj. 
Srete me jcdan i reče: ’Ne boj se, jer si dobar čovjek, ali samo da 
više klanjaš noćni namaz!’ Zatim me odvedoše do Džehenncma, 


14 lbn-Kesir je u djelu En-Nihaje 2/21 naveo ovaj hadis i rekao da je njegov 
sencd ispravan. 

15 Et-Tahvifu minen-nar, str. 179. Vidi Džamiul-usul 10/518. Recenzent ovog 
djela kaže: “Sened ovoga hadisa je ispravan.” Tirmizi tvrdi da je ovaj hadis 
hasen-sahih-garib. 

ра vidjeh како је okrugao, poput bunara, a njegovi stupovi 
izgledaše poput bunarskih. Između svaka dva stupa bio je melek 
koji je u ruci držao gvozdeni malj. Tamo sam vidio ljude obješene 
o lance lica dolje okrenutih, a poznadoh i neke Kurejšije. Tada su 
me odveli na desnu stranu. To sam ispričao Hafsi, a ona 
Allahovom Poslaniku, sallallahu alejhi ve selleme, koji reče: 
'Zaista je Abdullah dobar čovjek. ’ ”’ 6 

DA LI SE DŽEHENNEM MOŽE 
VIDJETI PRIJE SUDNJEG DANA 

Mnogi su dokazi koji ukazuju da je Resulullah, sallallahu 
alejhi ve selleme, vidio Džennet i Džehennem, a neke ćemo i 
spomenuti. 

Buhari i Muslim u svojim Sahihima bilježe od Abdullaha 
ibn Abbasa, radijallahu anhu, koji prenosi da je Allahov Poslanik, 
sallallahu alejhi ve selleme, klanjao salatul-husuf’ 7 i rekao: “ Vidio 
sam Džermet, iz koga sam htio uzeti grozd, a da sam ga dohvatio, 
jeli biste ga do Sudnjeg dana. Također sam vidio Džehennem, od 
koga nisam vidio strašniji prizor. Vidio sam da u njemu ima 
najviše žena. ” 

Buhari u Sahihu bilježi da je Esma, radijallahu anha, 
prcnijela da je Resulullah, sallallahu alejhi ve sclleme, rekao: “Bio 
mi je približen Džennet, a da sam se osmjelio, ubrao bih plod iz 
njega. Također mi je bio približen Džehennem, pa sam rekao: 
’Gospodaru, zar ćeš ih (moj ummet) kazniti a ja među njima ?!' U 
njemu sam vidio ženu koju je mačka grebala, pa upitah: ’Šta je s 
njom? ’, na šta mi odgovoriše: 'Zatvorila je onu mačku sve dok 
nije umrla od gladi, nije je hranila, a ni pustila da sebi lovi. ’ ” м 


’ r> Et-Tahvifu minert-nar, str. 51. 

17 Salatul-husuf jeste namaz koji se klanja prilikom pomračenja Sunca ili 
Mjeseca. (op.pr.) 

' 8 Sahihul-diamius-sagir, 4/133/4247. 

Imam Ahmed u Musnedu bilježi da Mugire ibn Šube, 
radijallahu anhu, prenosi da je Allahov Poslanik, sallallahu alejhi 
ve selleme, rekao: “Približen mi je Džehennem, pa sam od lica 
otpuhnuo njegovu vrućinu. U njemu sam vidio vlasnika 
mihdžena w , te čovjeka koji je zbog kipova zabranio mužu deva, a 
vidio sam i ženu Himjerićanku w koja je svezala mačku. ” 41 

Muslim u Sahihu bilježi da je Džabir, radijallahu anhu, 
prenio sljedeće riječi Allahovog Poslanika, sallallahu alejhi ve 
selleme,: “Pokazani su mi Džennet i Džehennem, pa se počeh 
približavati Džennetu, iz koga sam htio uzeti grozd, ali ga nisam 
mogao dohvatiti. Također mi je pokazan Džehennem, pa počeh 
uzmicati iz straha da me ne dohvati vatra. U njemu sam vidio 
visoku crnu Himjerićanku da se kažnjava zbog mačke koju je 
svezala: nije je hranila, ni pojila, a ni pustila da sebi lovi. U njemu 
sam također vidio Ebu Sumamea Omera ibn Malika kako vuče 
svoja crijeva. ” 42 

A čovjek kada umre, u berzehu 41 mu se pokazuje njegovo 
mjesto boravka: Džennet vjerniku, a Džehennem nevjerniku, što 
smo objasnili kada smo govorili o berzehu. 

DŽEHENEMS KA VATRA UTJEČE 
NA OVAJ SVIJET I LJUDE 

Buhari u Sahihu bilježi da je Ebu-Hurejre, radijallahu anhu, 
od Allahova Poslanika, sallallahu alejhi ve selleme, prenio ove 
riječi: “Džehennem se požalio svome Gospodaru: 'Gospodaru, 
moji dijelovi uništavaju jedni druge.' Pa mu je Allah dopustio da 
predahne zimi i Ijeti. To je ono što osjetite na Zemlji od velike 


4 Mihdžen jeste kukasti štap. (op.pr.) 

40 Tj. iz mjesta koje se zove Himjer. Ona je ustvari Izraelićanka, što potvđuje 
drugo predanje kojeje zabilježio imam Muslim (904). (op. pr.) 

41 Ibid, 2/171/1968. 

42 Ibid, 2/298/2394. 

41 Berzeh je sve što slijedi nakon smrti. (op.pr.) 

vrućine i velike hladnoće. ” A Buhari u Sahihu od Ebu-Seida, 
radijallahu anhu, bilježi i ovu verziju: “Allahov Poslanik, 
sallallahu alejhi ve selleme, rekao je: ’Odgodite (podne) namaz.jer 
velika vrućina na ovome svijetu je poput džehenemske. ' ” 44 


44 Ovc hadise vidi u Buharijinom Sahihu, dio “Početak stvaranja”, poglavlje 
“Džehennem je stvoren i njegov opis”, Fethul-Bari, 6/330, dok autor djela 
Džamiul-usul ove hadise pripisuje Buhariji, Muslimu i Tirmiziju, Diamiul- 
usul, 10/517. 

ČETVRTO POGLAVLJE 

DŽEHENNEM JE VJEČAN I NEĆE GA NESTATI 


Džehennem je vječan, neće proći niti će ga nestati. Imam 
Tahavi u djelu El-Akidetut-tahavijje kaže: “Džennet i Džehennem 
su stvoreni. Neće proći i neće ih nestati.” 45 Ibn-Hazm u El-Milel 
ven-nihalu prenosi konsenzus ummeta u vezi s ovim, i kaže: “Sve 
sekte koje se pripisuju ovome ummetu, osim Džehma ibn Safvana, 
složne su da Džennet i njegove blagodati, kao Džehennem i kazna, 
neće proći.” 4( ’ A u djelu Meratibul-idžma kaže: “Džehennem je 
istina, u njemu će se kažnajvati oni koji u njega uđu. Neće ga 
nestati, a njegovi će stanovnici u njemu vječno ostati.” 47 Mnogi su 
dokazi koji ukazuju na vječnost Džehennema, mnoge ćemo 
spomenuti u ovoj knjizi, a dovoljno je to što ga je Allah, azze ve 
dželle, nazvao Darul-huld (Kuća vječnosti). Dakle, ehlis-sunnet 
zastupa mišljenje da je Džehennem vječan, da neće nestati, i da će 
njegovi stanovnici u njemu vječno ostati, da će iz njega izići samo 
grješnici monoteisti, a nevjernici i mušrici u njemu će zauvijek 
ostati. 

Mišljenja oprečna istini 

U vezi s ovim pitanjem postoji sedam mišljenja koja su 
oprečna istini. 

Jedno je mišljenje džehmija, koji smatraju daće Dženneta i 
Džehennema nestati. Imam Ahmed je u knjizi Er-Reddu alez- 
zenadika govorio o njihovom “mišljenju” koga zastupaju i 
opvrgnuo ga, pozivajući se na dokaze koji ukazuju da Dženneta i 
Džehennema neće nestati. 


45 Šerhul-akidetit-tahavijje , str.476. 

4( ’ El-Milel ven-nihal, 4/83, od imama Ibn-Hazma. 
47 Meratilnil-idžma, str. 173., od istog imama. 

Mišljenje haridžija i mutezila, koji kažu da će svaki čovjek 
koji uđe u Džehennem u njemu vječno ostati, pa čak i vjernik. Oni 
zastupaju ovaj stav jer proglašavaju muslimane nevjernicima zbog 
počinjenih grijeha. Naime, oni kažu da svaki čovjek koji počini 
grijeh postaje nevjernikom i kao takav zauvijek će ostati u 
Džehennemu. A mutezile smatraju da se čovjek koji počini grijeh 
nalazi između dva stupnja: imana i kufra. Na ovome svijetu na 
njega se odnose propisi Islama, a na Ahiretu ući će u Džehennem i 
u njemu vječno ostati. Ovo mišljenje je neosnovano, a mi ćemo 
navesti mnoge dokaze koji ukazuju da će vjernici koji uđu u vatru 
iz nje izaći. 

Mišljenje židova, koji smatraju da će biti kažnjeni određen 
period, i da će ih drugi narod zamijeniti. Allah, dželle šanuhu, 
pobio je njihovo mišljenje, rekavši: Oni govore: “Vatra će nas 
doticati samo neko vrijeme”, reci: “Da li ste o tome dobili od 
Allaha obećanje - jer Allah će sigurno ispuniti obećanje Svoje - 
ili na Allaha iznosite ono što ne znate?” A nije tako! Oni koji 
budu zlo činili i grijesi njihovi ih budu sa svih strana stizali, 
oni će stanovnici Džehennema biti i u njemu će vječno ostati. 
(El-Bekara, 80,81) Također je rekao: Zar ne vidiš kako neki od 
njih kojima je dat dio Knjige odbijaju, kad budu pozvani, da 
im sudi Allahova knjiga-a oni ionako glave okreću-zato što 
govore: “Vatra nas neće pržiti samo nekoliko dana”,-a laži 
koje izmišljaju u vjerovanju njihovom obmanjuju ih. (Alu 
Imran, 23,24) Ibn-Džerir u svome Tefsiru prenosi da je Ibn-Abbas, 
radijallahu anhu, tumačeći 80. i 81. ajet sure El-Bekara rekao: 
“Allahovi neprijatelji židovi, rekli su: ’Allah će nas u Džehennem 
uvesti samo radi ispunjenja Svoga obećanja; četrdeset dana u 
kojima smo obožavali tele, a kada istekne taj period, kazna će 
prestati. Ibn-Džerir također prenosi da je Sudi rekao: “Židovi su 
rekli: ’Allah će nas uvesti u Džehennem i u njemu ćemo ostati 
četrdeset noći. Kada odgorimo za grijche, glasnik će povikati: 
’lzvedite iz Džehennema svakog obrezanog židova’, i niko od nas 

tamo neće ostati, zbog toga nam je naređeno obrezivanje. ”’ 48 
Također se prenosi da je Ibn-Abbas, radijallahu anhu, rekao: 
“Spominje se da su židovi u Tevratu našli zapisanim sljedeće: 
’Razdaljina između dvije strane Džehennema jeste četrdeset 
godina, do drveta zekkum, koje je usađeno na njegovom dnu. 
Ibn-Abbas, radijallahu anhu, također bi govorio: “Džehennem je 
Sekar, u njemu je drvo zekkum. Allahovi neprijatelji židovi 
smatrali su da će prestati njihova kazna u periodu kojeg su našli u 
svojoj Knjizi.” lbn-Džerir tumačeći lbn-Abbasove riječi, kaže: “S 
tim periodom ciljao je na razdaljinu od vrha do dna Džehennema, 
a židovi kažu: ’Kada istekne taj period, kazna će prestati a 
Džehennem će nestati.’ Dakle, kada kažu: ... vatra će nas doticati 
samo neko vrijeme, misle na taj period.” 

Ibn-Abbas, radijallahu anhu, također je rekao: “Kada budu 
bačeni s džehenemskih kapija, osjetit će patnju, a kada istekne 
brojani period, stići će do zekkuma te će im stražar džehenemski 
reći: ’Smatrali ste da će vas vatra doticati određeno vrijeme, koje 
je isteklo, a vi ćete ovdje vječno ostati.’ Tada će oni biti izloženi 
velikoj kazni.” 44 

Imam ittihadija (unionista), Ibn-Arebi Tai smatra da će 
stanovnici Džehennema u njemu gorjeti određeno vrijeme te će 
postati vatrene prirode, pa će se njome naslađivati, jer će im 
odgovarati. Ibn-Hadžer je u Fethul-Bariju rekao: “Ovo mišljenje 
zastupaju neki zindici (licemjeri), koji se pripisuju sufijama.” M 

Mišljenje onih koji smatraju da će stanovnici Džehennema 
iz njega izaći, a da će on ostati i neće ga nestati. 

Mišljenje Ebu-Huzejla Allafa, jednog od imama mutezila, 
koji smatra da će stanovnici Džehennema umrijeti i postati mrtva 
materija, neće se pomjerati ni osjećati bolove. On brani ovo 
mišljenje jer negira vječnost. Na taj način pozvao se na racionalne 


48 

44 

5(1 


Tefsir Ibn- Džerir, 1/381. 
Ibid. 

Fethul-Bari, 11/421. 

dokaze. a suprotstavio se jasnim i kategoričkim dokazima iz 
Kur'ana i sunneta. 

Mišljenje da će Allah iz Džehennema izvesti koga bude 
htio, što se prenosi u hadisima, a njega će ostaviti neko vrijeme, pa 
će učiniti da ga nestane, jer je On, dželle šanuhu, tako odredio. 51 

Ovome mišljenju također naginju dva velika islamska 
učenjaka šejhul-islam Ibn-Tejmijje i njegov učenik lbn-Kajjim, 
Allah im se smilovao i oprostio im. Mnogi islamski učenjaci pisali 
su o neispravnosti spomenutog mišljenja. Naime, Ibn-Hadžer 
Askalani, spomenuvši ovo mišljenje, kaže: “Neki kasniji učenjaci 
naginju ovome mišljenju, pozivajući se na neke racionalne dokaze. 
Ovo je mišljenje neispravno i neprihvatljivo.” Imam Subki opširno 
je pisao o njegovoj neosnovanosti, što je izvrsno učinio. 52 Knjiga 
na koju aludira lbn-Hadžer je El-Itibaru bi bekail-dženneti ven- 
nar , od Tekijjuddina Alije ibn Abdulbakija Subkija, pripadnika 
šafijskog mezheba, koji je umro 756. g. po H. A Sidik Hasan Han 
kaže: “Veliki islamski učenjak hanbelija šejh Meri Kermi napisao 
je risalu Tevfikul-ferikajn ala huludi ehlid-darejn." O ovoj temi 
pisao je imam Muhammed ibn Ismail Emir, kao i poznati muhadis, 
mudžtehid Muhammed ibn Alija Ševkani. Ukratko rečeno, autori 
spomenutih djela čvrsto su branili stav ehlis-sunneta da će Džennet 
i Džehennem vječno ostati kao i stanovnici u njima.” 5;1 

Ovom prilikom želim ukazati na neke stvari. Naime, ovo je 
mišljenje ncosnovano, iako ga zastupaju spomenuta dva učenjaka. 
Znamo da su šejhul-islam Ibn-Tejmijje i njegov učenik Ibn-Kajjim 
učili ummet da ljubav prema Istini mora biti ispred ljubavi prema 
autoritetima, a posebno kada se zna da je mišljenje neosnovano. 
Njega pobijaju apsolutno pouzdani i kategoričnog značenja ajeti 


51 Ko želi dctaljnije neka vidi Šerluil-akidetil-lahavijje , str. 483, Šerlui akidetis- 
sefarinijje , 2/234, Jakzalu ulil-ilihar , str. 41. i Fetluil-Bari, I 1/421. 

52 Felluil-Bari. I 1/422. 

51 Jakzatu ulil-iiihar, str. 42, i risala od imama Sananija štampana u El- 
Meklehul-islami, Bejrut, za koju je šejh Albani uradio izvrsnu recenziju i 
napisao predgovor. 

Allahove, azze ve dželle, knjige i Resulullahovi, sallallahu alejhi 
ve selleme, hadisi. Uz to, cijeli ummet složan je da Džehennema 
neće nestati, kao što smo prethodno spomenuli. 

U ovome slučaju nije dopušteno napadati na Ibn-Tejmijja i 
lbn-Kajjima, zbog mišljenja koga su zastupali. Neki ljudi su ih 
proglasili nevjernicima, a neki grješnicima, što je neispravno. Oni 
su samo mudžtehidi koji će za svoj idžtihad biti nagrađeni, a da su 
istinu vidjeli u suprotnom mišljenju, slijedili bi je. S druge strane, 
onaj ko zastupa mišljenje da je dopušteno proglasiti nevjernicima 
učenjake koji se u sličnim pitanjima suprotstavljaju ehlis-sunnetu, 
došao bi do toga da nedostižne imame ovoga ummeta proglašava 
nevjernicima. Moguće je da veliki učenjak ne sazna za neki poznat 
propis, pa zbog toga zastupa drugo mišljenje. Npr. plemeniti ashab 
Omer ibn Hattab, radijallahu anhu, smatrao je da putnik kada nema 
vode neće uzeti tejemum ni klanjati, a ummet se složio na 
suprotnom. Imam je Malik smatrao da bismillahir-rahmanir-rahim 
ne pripada Kur'anu, a ummet je složan da se sve između dvije 
korice smatra Kur'anom. Neki učenjaci smatraju da se iman ne 
povećava i ne smanjuje, a Kur'an i sunnet jasno ukazuju na 
suprotno, kao što postoji i konsenzus učenjaka da se iman 
povećava i smanjuje. 

Dokazi na koje se pozivaju šejhul-islam Ibn-Tejmijje i lbn- 
Kajjim neispravni su, a ispravni su nejasni, iz kojih se čak može 
zaključiti da ukazuju na vječnost Džehennema ili na prolaznost 
dijela Džehennema u kome će gorjeti grješnici monoteisti. Imam 
Sanani u knjizi Reful-estar li ibtali edilletil-kailine bi fenain-nar u 
opovrgnuo je dokaze na koje su se njih dvojica pozvali i objasnio 
da se ti dokazi ne mogu uporediti sa dokazima na koje se pozivaju 
pripadnici chlis-sunneta. 

Također, valja upozoriti da Ibn-Tejmijje i lbn-Kajjim 
zastupaju i mišljenje da Džehennema neće nestati. Naime, u djelu 
Medžmuatul-fetava, šejhul-islam, odgovarajući na postavljeno 
pitanje kaže: “Dobre generacije (selefus-salih), imami i svi 

54 Djelo je štampao El-Mektebul-islami, Bejrut. 

muslimani složni su da postoje stvorenja kojih neće nestati, kao: 
Džennet, Džehennem, Arš i dr. Samo neki filozofi, novotari, 
smatraju suprotno. Ovo mišljenje (da će sva stvorenja nestati) 
također zastupa Džehm ibn Safvan i drugi, kao i mutezile a i 
njihovi istomišljenici. To je mišljenje neosnovano, jer je oprečno 
Kur'anu, sunnetu Allahova Poslanika, sallallahu alejhi ve selleme, i 
konsenzusu prvih generacija i imama ovoga ummeta.” 55 Daklc, ako 
se od lbn-Tejmijje i Ibn-Kajjima o ovom pitanju prenose dva 
mišljenja, onda nije dopušteno tvrditi da zastupaju ono mišljenje 
za koje ne znamo pouzdano da je zadnje, i svakom je preče to 
prešutiti. 

O neosnovanosti pomenutog mišljenja govorio je i imam 
Kurtubi u knjizi Et-Tezkireh, u kojoj je naveo dokaze koji ukazuju 
na vječnost Dženneta i Džehennema. Tu je naveo i hadis u kome 
se kaže da će se između Dženneta i Džehennema zaklati smrt, kada 
će biti rečeno: “O stanovnici Dženneta, vječnost, nema smrti, o 
stanovnici vatre, vječnost, nema smrti. ” Kurtubi je dodao: “Ovi 
sahih hadisi ukazuju da će stanovnici Dženneta i stanovnici vatre u 
njima vječno boraviti, a ne ukazuju da će boraviti neko vrijeme. 
Stanovnici vatre u njoj neće umrijeti ni živjeti, neće osjetiti 
rahatluka niti će ih neko spasiti.” 56 Imam je Kurtubi tu opovrgnuo 
mišljenje da će Džehennema nestati, a objasnio je da ćc ncstati 
samo jednog njegovog dijela u kome će gorjcti grjcšnici 
monotcisti. Između ostalog, ovaj imam kaže: “Onaj ko smatra da 
će stanovnici Džehennema iz njega izaći, da će on ostati potpuno 
prazan i da će ga nestati, suprotstavlja se zdravom razumu, Objavi 
s kojom je došao Poslanik, sallallahu alejhi ve selleme, i na čemu 
su složni imami ummeta kao i svi muslimani. Nestat će samo 
gornjeg dijela Džehennema u kome će gorjeti grjcšnici monoteisti i 


55 Medimuatul-fetava od šejhul-islama Ibnu Tejmijje. 

56 Et-Tezkireh, slr. 436. 

na čijoj će ivici izrastati biljka džirdžir. 57 Fadl ibn Salih Meafiri 
rekao je: “Jednog dana bili smo kod Malika ibn Enesa, radijallahu 
anhu, kad nam reče: ’ldite.’ Kada je pala noć, vratili smo se pa 
nam reče: ’Naredih vam onda da idete, jer mi je bio došao čovjek 
koji je rekao da dolazi iz Šama 58 kako bi me upitao sljedeće: ’Ebu 
Abdullah, da li je dopušteno jesti biljku džirdžir, o njoj se govori 
da raste na ivici Džehennema?’, na šta sam mu odgovorio: 
’Dopušteno je’ 54 , a on reče: ’Neka te Allah čuva, selamim te. 
Ovu priču spominje Hatib Ebu-Bekr Ahmed, Allah mu se 
smilovao. A Ebu-Bekr Bezzar zabilježio je da je Amr ibn Mejmun 
prenio da je Abdullah ibn Amr ibn As, radijallahu anhu, rekao: 
“Doći će vrijeme kada će vjetrovi zatvarati džehenemska vrata, a u 
njemu neće biti nikoga (od vjernika) ” Bezzar kaže da su ovo riječi 
Abdullaha ibn Amra, radijallahu anhu, koje on nije pripisao 
Poslaniku, sallallahu alejhi ve selleme. I pored toga, ovaj hadis je 
merfu 60 , jer ovako nešto ne govori se na osnovu logike ” fil 


57 Ne postoji pouzdan dokaz koji podupire ovo mišljenje a oni koji ga zastupaju 
pod izrazom da će nestati Džehennema vjerovatno su mislili na njegov dio u 
kome će gorjeti grešnici monoteisti. 

58 Šam obuhvata područje današnje Palestine, Jordana i Sirije. (op.pr.) 

54 Ova priča akoje i istinita, spomenuti čovjek je prcvalio taj daleki putda upita 
o poznatoj stvari. 

fi0 Tj. diže se do Poslanika, sallallahu alejhi ve selleme. 

fil Et-Tezkireh , str. 437. 

РЕТО POGLAVLJE 


STANOVNICI DŽEHENNEMA SU ČINILI VELIKE GRIJEHE 
NEVJERNICI ĆE ZAUVIJEK OSTATI U DŽEHENNEMU 

I. Ko će biti stanovnik u Džehennemu 

Stanovnici Džehennema koji će u njemu vječno ostati i iz 
koga neće izaći, u kome neće umrijeti, jesu nevjernici i mušrici. 
Uzvišeni Allah rekao je: A oni koji dokaze Naše budu poricali, i 
od njih se budu oholo okretali, bit će stanovnici u vatri, u njoj 
će vječno ostati. (El-Earaf, 36) 

Da su oni bogovi, ne bi u njega ušli i svi će u njemu 
vječno boraviti. (El-Enbija, 99) 

A nevjernici će u patnji džehenemskoj vječno ostati. 
(Ez-Zuhruf, 74) 

A nevjernike čeka vatra džehenemska, oni neće biti na 
smrt osuđeni, i neće umrijeti, i neće im se patnja u njemu 
ublažiti. (Fatir, 36) 

A oni koji ne budu vjerovali i knjige naše budu poricali 
- bit će stanovnici Džehennema; u njemu će vječno ostati. 

(El-Bekara, 39) 

Oni koji ne vjeruju i koji kao nevjernici umru - 
zaslužuju, doista, prokletstvo Allahovo i meleka i svih Ijudi, u 
njemu će vječno ostati, a patnja njihova neće jenjavati, niti će 
im se odlagati. (El-Bekara, 160,161) 

Zar oni ne znaju da onoga koji se suprotstavlja Allahu i 
Poslaniku Njegovu čeka vatra džehenemska, u kojoj će vječno 
ostati? To je ruglo veliko! (Et-Tevba, 63) 

Mnogobošci nisu dostojni da Allahove džamije 
održavaju kad sami priznaju da su nevjernici. Djela njihova će 
se poništiti i u vatri će vječno ostati. (Et-Tevba, 17) 

Dakle, nevjernici i mušrici će zauvijek i vječno u vatri 
ostati, koju je Allah, azzc ve dželle, zbog toga opisao kao vječnu i 

stalnu, tj. onu koja se neće prekidati. Uzvišeni, azze ve dželle, 
kaže: Zaželjet će oni da iz vatre iziđu, ali im iz nje neće izlaska 
biti, za njih će biti patnja neprestana. (El-Maide, 37) 

Zatim će se reći onima koji su se prema sebi ogriješili: 
“Iskusite patnju vječnu (azabul-huld), zar se kažnjavate više 
nego što ste zaslužili?” (Junus, 52) 

Imam je Buhari u Sahihu zabilježio da Ibn Omer, 
radijallahu anhu, od Poslanika, sallallahu alejhi ve selleme, prenosi 
sljedeće: "Kada stanovnici Dženneta uđu u Džennet, a stanovnici 
Džehennema uđu u Džehennem, jedan glasnik među njima će, da 
ga i jedni i drugi čuju, povikati: ’O stanovnici Džehennema, nema 
smrti, o stanovnici Dženneta, nema smrti, vječnost. ”’ ( ’ 2 Buhari 
također u Sahihu bilježi da je Ebu-Hurejre, radijallahu anhu, rekao: 
“Allahov Poslanik, sallallahu alejhi ve selleme, rekao je: 
'Stanovnicima Dženneta će biti rečeno: ’O stanovnici Dženneta, 
nema smrti, ’ a stanovnicima Džehennema: ’O stanovnici 
Džehennema, vječnost, nema smrti. ”’ w Ovo će biti doviknuto 
kada se zakolje smrt, kako se prenosi u hadisu koga bilježi Buhari 
od Ibn-Omera, radijallahu anhu, da je rekao: “Allahov Poslanik, 
sallallahu alejhi ve selleme, rekao je: ’Kada stanovnici Dženneta 
uđu u Džennet, a stanovnici Džehennema u Džehennem, doći će se 
sa smrću pa će biti postavljena između Dženneta i Džehennema. 
Tada će se zaklati, a glasnik će povikati: '0 stanovnici Dženneta, 
nema smrti, o stanovnici Džehennema, nema smrti.' Stanovnici 
Dženneta će se još više obradovati, a stanovnici Džehennema još 
više rastužiti. ”’ м A Muslim u Sahihu bilježi da je Ebu-Seid rekao: 
“Allahov Poslanik, sallallahu alejhi ve selleme, rekao je: ’Na 
Sudnjem danu doći će se sa smrću u vidu sivkastog ovna, pa će se 


( ’ 2 Bilježi Buhari, dio “Rekaik”, poglavlje “U Džennet će ući sedamdeset hiljada 
Ijudi iz ovoga ummeta bez prethodnog polaganja računa”, Fethul-Bari, 
I 1/406. 
м Ibid. 

м Bilježi Buhari, dio “Rekaik”, poglavlje “Opis Dženneta i Džehennema”, 
Fetlml-Bari, I 1/415. 

опа zaustaviti između Dženneta i Džehennema, te će biti rečeno: 
'0 stanovnici Dženneta, da li poznajete ovo ? ’ Dignut će glave, 
pogledati i reći: 'Da, to je smrt. ’ Također će se reći: ’O stanovnici 
Džehennema, da li poznajete ovo ?' 'Dignut će glave, pogledati i 
reći: 'Da, to je smrt.' Tada će se zaklati i reći će se: '0 stanovnici 
Dženneta, vječnost, nema smrti, o stanovnici Džehennema, 
vječnost, nema smrti. Resulullah, sallallahu alejhi ve selleme, je 
tada proučio: I pomeni ih na Dan tuge kada će biti sa 
polaganjem računa završeno, a oni su ravnodušni bili i nisu 
vjerovali. (Merjem, 39) м A imam je Tirmizi zabilježio da je Ebu- 
Seid, radijallahu anhu, od Allahovog Poslanika, sallallahu alejhi ve 
selleme, prenio sljedeći hadis: “Na Sudnjem danu doći će smrt u 
vidu sivkastog ovna, koji će biti zaustavljen između Dženneta i 
Džehennema, kada će biti zaklan na očigled sviju. Da iko umire od 
radosti, sigurno bi umrli stanovnici Dženneta, a da iko umire od 
tuge, sigurno bi umrli stanovnici Džehennema." Tirmizi kaže: 
“Ovaj hadis je hasen-sahih.” w ’ 

II. Džehennem će biti vječno prebivalište nevjernika i mušrika 

Nevjernici i mušrici će u Džehennemu vječno ostati. 
Džehennem će zato biti njihovo prebivalište i boravište, kao što će 
Džennet biti prebivalište i boravište vjernika. Uzvišeni Allah rekao 

je: Džehennem će njihovo prebivalište postati, a grozno će 
prebivalište nevjernika biti. (Alu Imran, 151) 

Prebivalište njihovo bit će Džehennem, zbog onog što su 
radili. (Junus, 8) 

I zar nevjernicima nije mjesto u Džehennemu. (El- 
Ankebut, 68) 

Vatra će biti prebivalište vaše, ona baš vama odgovara. 

(El-Hadid, 15) A prebivalište njihovo će biti grozno boravište, o 


65 Bilježi Muslim 4/2188, dio “Džennet i uživanja u njemu”. 
м Et-Tezkireh, str. 436. 

čemu Allah, azze ve dželle, kaže: Njemu je dosta Džehennem, a 
on je doista grozno boravište. (El-Bekara, 206) 

A one koji budu zlo činili čeka najgore prebivalište: 
Džehennem u kome će gorjeti; a grozne li postelje. (Sad, 55,56) 

III. Neki ljudi pozivaju u Džehennem 

Pripadnici zalutalih sekti i ideja koje se kose sa Islamom, a 
i monoteisti koji pozivaju u novotarije jesu pozivači u Džehennem, 
o čemu Uzvišeni kaže: ... oni zovu u Džehennem. (El-Bekara, 
221 ) 

A bili smo ih učinili vođama koji su pozivali u ono zbog 
čega se ide u vatru. (El-Kasas, 41) 

Šejtan također poziva u vatru. O njemu Allah, azze ve 
dželle, kaže: Zar i onda kad ih šejtan poziva u patnju u ognju. 

(Lukman, 21) 

On poziva pristaše svoje da budu stanovnici u vatri. 

(Fatir, 6) 

Ljudi koji na ovome svijetu budu pozivali u Džehennem 
svoj narod i svoje sljedbenike, na Sudnjem danu će ih, kao Faraon, 
predvoditi u vatru. O njemu Allah, azze ve dželle, kaže: Na 
Sudnjem danu on će svoj narod predvoditi i u vatru ga uvesti. 
(Hud, 98) Dakle, svaki čovjek koji poziva u vjerovanja oprečna 
Islamu, poziva u vatru, a samo iman može čovjeka spasiti od vatre 
i uvesti u Džennet: O narode moj, šta je ovo, ja vas pozivam da 
vas spasim, a vi mene pozivate u vatru. (Gafir, 41) Njegov narod 
ga pozivaše Faraonu, da slijedi kufr i širk na kome je bio, a on njih 
Allahu, da vjeruju u Njega i da Mu iskreno ispovijedaju vjeru. 

Nevjernici također pozivaju u džehenemsku vatru, zbog 
čega je Allah, dželle šanuhu, zabranio da vjernici žene 
mnogoboškinje i da se vjernice udaju za mnogobošce: Ne ženite se 
mnogoboškinjama dok ne postanu vjernice; uistinu je robinja 
vjernica bolja od mnogoboškinje, makar vam se i svidjela. Ne 
udavajte vjernice za mnogobošce dok ne postanu vjernici; 
uistinu je rob vjernik bolji od mnogobošca, makar vam se i 


46 


Diennet i Diehennem 



dopao. Oni zovu u Džehennem, a Allah, voljom Svojom, nudi 
Džennet i oprost, i objašnjava ljudima dokaze Svoje, da bi 
razmislili. (El-Bekara, 221) 

IV. Grijesi koje su činili nevjernici 

Kur'an opširno govori o grijesima zbog kojih su nevjernici 
zaslužili vječnu kaznu, a mi ćemo ovom prilikom spomenuti 
najveće. 

Kufr i širk; Uzvišeni Allah, dželle šanuhu, obavijestio nas 
je da će nevjernici kada budu gorjeli u Džehennemu, biti dozvani 
tako što će im se reći da je Allahova mržnja prema njima veća od 
njihove mržnje prema sebi zbog njihovog nevjerstva. Uzvišeni, 
azze ve dželle, kazao je da su kaznu zaslužili upravo zbog kufra i 
širka: Onima koji nisu vjerovali doviknut će se: “Allahova 
odvratnost prema vama kad ste, pozivani da budete vjernici- 
bila je, doista veća od vaše odvratnosti sada prema sebi”. 
“Gospodaru naš“, reći će oni, “dva puta si nas usmrtio i dva 
puta si nas oživio; mi priznajemo grijehe naše, pa ima li ikakva 
načina da se iziđe?” “To vam je zato što niste vjerovali kad se 
pozivalo Allahu Jedinom, a vjerovali ste ako bi Mu se neko 
drugi smatrao jednakim! Odluka pripada jedino Allahu, 
Uzvišenom i Velikom”. (Gafir, 10-12) Uzvišeni, azze ve dželle, 
obavijestio nas je također da će stražari džehenemski upitati 
nevjernike kada dođu pred vatru: “A zar vam poslanici vaši nisu 
jasne dokaze donosili.” (Gafir, 50) Oni će odgovoriti da su kaznu 
zaslužili upravo zbog poricanja poslanika i Objave koju su oni 
donijeli. Njihovim jezikom Uzvišeni Allah, azze ve dželle, kaže: 
“Jest, dolazio nam je onaj koji nas je opominjao”, odgovorit 
će, “a mi smo poricali i govorili: ’Allah nije objavio ništa, vi ste 
u velikoj zabludi!’” (El-Mulk, 9) O nevjernicima koji su poricali 
Kur'an, Uzvišeni kaže: I objavljujemo ti od Sebe Kur'an. Ko za 
njega ne bude mario, na Sudnjem danu će doista veliko breme 
ponijeti, vječno će u muci ostati, a jeziv tovar će im na 
Sudnjem danu biti. (Ta-ha, 100,101) 

О mušricima koji su poricali Knjigu Uzvišeni, azze ve 
dželle, kaže: Oni koji poriču Knjigu i ono što smo slali po 
poslanicima-saznat će posljedice toga kada sa okovima o vratu 
i sindžirima budu vučeni po ključaloj vodi, a zatim u vatri 
prženi, i potom budu upitani: “Gdje su oni kojima ste se 
klanjali, a ne Allahu?” “Izgubili su nam se iz vida”, odgovorit 
će, ”ta mi se prije, ustvari, nismo nikome ni klanjali.” Eto tako 
Allah ostavlja u zabludi nevjernike. To vam je zato što ste bez 
ikakva osnova na Zemlji bahati bili i što ste likovali. Ulazite 
kroz kapije Džehennema, u njemu ćete vječno ostati, - a ružno 
je prebivalište oholih! (Gafir, 70-75) Uzvišeni, dželle šanuhu, o 
mušricima koji su obožavali lažna božanstva i s Gospodarom 
svjetova ih izjednačavali, kaže: Pa će oni i oni koji su ih u 
zabludu odveli u nju biti bačeni, i vojske Iblisove, svi zajedno. 
I oni će svađajući se u njemu govoriti: “Allaha nam, bili smo 
doista u očitoj zabludi kada smo vas s Gospodarom svjetova 
izjednačavali.” (Eš-Šuara, 94-98) 

Nepridržavanje vjerskih propisa i poricanje Sudnjeg dana; 
Uzvišeni Allah, dželle šanuhu, kaže da će stanovnici Dženneta 
pitati stanovnike Džehennema: “Šta vas je u Sekar dovelo?” 
“Nismo”, reći će, “bili od oni koji su namaz obavljali i od onih 
koji su siromahe hranili i u besposlice smo se sa 
besposlenjacima upuštali i Sudnji dan smo poricali, sve dok 
nam smrt nije došla.” (El-Muddessir, 42-47) 

Oni čak i Čas oživljenja poriču, a Mi smo za one koji Čas 
oživljenja poriču pripremili vatru razbuktalu. (El-Furkan, 11) 

A ako se čudiš, pa čudo su riječi njihove: “Zar ćemo 
zaista, kada zemlja postanemo biti stvoreni ponovo?” Oni ne 
vjeruju u Gospodara svoga; na njihovim vratovima bit će 
sindžiri i oni će stanovnici Džehennema biti, u njemu će vječno 
ostati. (Er-Rad, 5) 

Boravište njihovo bit će Džehennem; kad god mu 
plamen jenja, pojačat ćemo im oganj. To će im biti kazna zato 
što u dokaze Naše nisu vjerovali i što su govorili: “Zar kada 

postanemo kosti i prah, zar ćemo kao nova stvorenja, doista, 
biti oživljeni?” (El-Isra, 97,98) 

Pokornost zabludjelim vođama koji pozivaju u nevjerstvo i 
odvraćaju od Allahovog, azze ve dželle, puta i puta Njegovih 
poslanika: Mi smo im bili odredili loše drugove koji su im 
lijepim prikazivali ono što su uradili i ono što će uraditi, i na 
njima se obistinilo ono što je rečeno za narode, džinove i Ijude 
koji su prije njih bili i nestali - doista su nastradali. Oni koji ne 
vjeruju govore: “Ne slušajte ovaj Kur’an, nego pravite buku 
da biste ga nadvikali!” Zato ćemo Mi sigurno dati da 
nevjernici iskuse nesnosnu patnju, i kaznit ćemo ih najgorom 
kaznom za djela koja su počinili. To je kazna za Allahove 
neprijatelje, vatra u kojoj će im vječna kuća biti, kao naplata 
što su dokaze naše stalno poricali. (Fussilet, 25-28) Kada se 
nevjernici zaustave u vatri i kada se njihova lica budu prevrtala u 
njoj, silno će se kajati zbog svoje nepokornosti Allahu i Njegovom 
Poslaniku, sallallahu alejhi ve selleme, i zbog pokoravanja svojim 
prvacima i starješinama. Uzvišeni, dželle šanuhu, kaže: Allah je 
nevjernike prokleo i za njih oganj razbuktali pripremio, u 
njemu će vječno i zauvijek boraviti, ni zaštitnika ni pomagača 
neće naći. Na Dan kada se njihova lica u vatri budu prevrtala, 
govorit će: “Kamo sreće da smo se Allahu pokoravali i da smo 
Poslanika slušali!” I govorit će: “Gospodaru naš, mi smo 
prvake naše i starješine naše slušali pa su nas oni s Pravog 
puta odveli.” (El-Ahzab, 64-67) 

Licemjerstvo (nifak); Uzvišeni Allah obećao je da će 
licemjeri ući u vatru. To je obećanje preuzeo na Sebe, a On 
ispunjava data obećanja: Licemjerima i licemjerkama i 
nevjernicima Allah prijeti džehenemskom vatrom, vječno će u 
njoj boraviti, dosta će im ona biti! Allah ih je prokleo i njih 
čeka patnja neprekidna. (Et-Tevba, 68) Također nas je obavijestio 
da će oni biti na dnu Džehennema gdje će biti i najveća patnja: 
Licemjeri će na samom dnu Džehennema biti. (En-Nisa, 145) 

Oholost (kibr); ovom osobinom se bez sumnje “odlikuje” 
većina stanovnika Džehennema. Uzvišeni Allah, rekao je: A oni 
koji dokaze Naše budu poricali, i od njih se budu oholo 
okretali, bit će stanovnici u vatri, u njoj će vječno ostati. (El- 
Earaf, 36) Muslim je u Sahihu naslovio poglavlje “U Džehennem 
će ući oholi ljudi, a u Džennet ponizni”, u kome je spomenuo 
diskusiju između Dženneta i Džehennema, ono na šta su se 
pozvali, te Allahovu, dželle šanuhu, presudu među njima. U njemu 
je također spomenuo da Ebu-Hurejre, radijallahu anhu, prenosi od 
Resulullaha, sallallahu alejhi ve selleme, da je Džehennem rekao: 
“U mene će ući uobraženi i oholi Ijudi”, u drugom rivajetu: 
“Pripremljen sam za uobražene i ohole Ijude. " Allah mu je rekao: 
“Ti si kazna u kojoj ću kazniti koga budem htio. ” 67 Buhari i 
Muslim u svojim Sahihima i Tirmizi u Sunenu bilježe da je Harise 
ibn Vehb, radijallahu anhu, rekao: “Allahov Poslanik, sallallahu 
alejhi ve selleme, rekao je: 'Hoćete li da vas obavijestim o tome ko 
su stanovnici Dženneta? Dženetlija je svaki nemoćni, slabi i 
skrušeni musliman. Kada bi on Allaha za nešto zakleo, Allah bi mu 
zasigurno to udovoljio. Hoćete li da vas obavijestim o 
stanovnicima Džehennema? To je svaki zadrti, sebični i oholi 
čovjek , ”’ 68 a Muslimova verzija glasi: “... svaki uljez, sebični i 
oholi čovjek . ” и Potvdu za ovo nalazimo u Allahovoj, azze ve 
dželle, Knjizi: A zar Džehennem neće biti boravište oholih. 
(Ez-Zumer, 60) 

A danas sramnom patnjom bit ćete kažn jeni zato što ste 
se na Zemlji, bez ikakva osnova oholo ponašali. (El-Ahkaf, 20) 

Onda će onome koji je obijestan bio i život na ovom 
svijetu više volio Džehennem prebivalište postati sigurno. 

(En-Naziat, 37-39) 


67 Biljcži Muslim, 4/2186 (2846). 

68 Džamiul-usul, 10/547 (8111). 

64 Hadis i njegove verzije vidjeti u Muslimovom Sahihu, 4/2190 (2853), Dio 
“Džennct”, poglavlje “U Džehennem će ući oholi Ijudi”. 


50 


Džennet i Džehennem 



V. Grijesi zbog kojih se zaslužuje kazna 

Šejhul-islam Ibn-Tejmijje, Allah mu se smilovao, upitan je 
koja djela uvode u Džehennem, a koja u Džennet, pa je odgovorio: 
“Djela koja uvode u Džehennem jesu: pripisivanje Allahu druga, 
ugonjenje poslanika u laž, nevjerstvo, zavist, obmana, nepravda, 
razvrat, prevara, kidanje rodbinskih veza, izostajanje iz džihada, 
škrtost, licemjerstvo, gubljenje nade u Allahovu, dželle šanuhu, 
milost, sigurnost od Allahove, azze ve dželle, kazne, nestrpljivost 
prilikom nedaće, oholost i umišljenost u blagostanju, neizvršavanje 
farzova, prekoračivanje Allahovih granica, činjenje zabranjenih 
djela, strah od stvorenja, a ne od Stvoritelja, činjenje djela radi 
pretvaranja (rija) i prestiža, suprostavljanje Kur'anu i sunnetu u 
vjerovanju i postupcima, pokornost stvorenju u nepokornosti 
Stvoritelju, pristrasnost prema neistini, ismijavanje s Allahovim 
riječima, poricanje Istine, skrivanje znanja i svjedočanstva koje se 
mora obznaniti, sihr, neposlušnost prema roditeljima, ubijanje Ijudi 
koje je zabranjeno ubijati, osim kada pravda zahtjeva, uzimanje 
jetimskog imetka, poslovanje s kamatom, bježanje sa bojnog polja 
i potvora nevinih i čestitih vjernica.”™ Poslanik je, sallallahu alejhi 
ve selleme, spomenuo neke grijehe koji uvode u vatru. Naime, 
Muslim u Sahihu bilježi da je Ijjad ibn Himmar, radijallahu anhu, 
prenio kako je Allahov Poslanik, sallallahu alejhi ve selleme, u 
jednom dužem obraćanju rekao: “Pet je vrsta stanovnika 
Džehennema: pokvarenjak kome ne koristi pamet kako bi ga 
odvratila od zabranjenog, a slijepo slijedi druge, varalica koji 
tajno iznevjerava i najsitnije emanete, čovjek koji te uvijek vara u 
pogledu tvoje porodice i imetka. ” „Spomenuo je Poslanik 
sallallahu alejhi ve selleme, još- nastavlja ravija, Jkrtog čovjeka’ 
ili Jažljivca i razvratnika ’.” 71 


70 Jakzatu ulil-itibar , str. 222. 

71 Bilježi Muslim, 4/2198 (2865), dio “Džennet”, poglavlje “Osobine po kojima 
se na ovome svijetu raspoznaju stanovnici Dženneta od stanovnika vatre”. 

VI. Za određene osobe zna se da će biti stanovnici u vatri 

Nevjernici i mušrici, bez sumnje, ući će u Džehennem, a 
Allah, dželle šanuhu, i Njegov Poslanik, sallallahu alejhi ve 
selleme, obavijestili su nas da će određene osobe ući u vatru, od 
njih je Faraon. O njemu Uzvišeni Allah, azze ve dželle, kaže: Na 

Sudnjem danu on će svoj narod predvoditi i u vatru ga uvesti. 

(Hud, 98) 

Nuhova i Lutova žena ući će također u vatru, a o njima 
Uzvišeni kaže: Allah navodi kao pouku onima koji ne vjeruju 
ženu Nuhovu i ženu Lutovu: bile su udate za dva čestita roba 
Naša, ali su prema njima licemjerne bile i njih dvojica im neće 
ništa moći kod Allaha pomoći, i reći će se: “Ulazite vas dvije u 
vatru, sa onima koji ulaze.” (Et-Tahrim, 10) 

Ebu-Leheb i njegova žena također će ući u Džehennem; 
Uzvišeni, dželle šanuhu, kaže: Neka propadne Ebu-Leheb i 
propao je! Neće mu biti od koristi blago njegovo, a ni ono što 
je stekao, ući će on sigurno u vatru rasplamsalu, i žena njegova 
koja spletkari; o vratu njenu bit će uže od ličine usukane. 
(El-Mesed, 1-5) 

Amr ibn Amir Huzai također će biti stanovnik u vatri. 
Poslanik, sallallahu alejhi ve selleme, vidio ga je kako mu se u 
Džehennemu vuku crijeva. 72 

Čovjek koji je ubio i opljačkao Ammara također će ući u 
vatru. Taberani je u svome Mudžemu ispravnim lancem 
prenosilaca zabilježio od Amra ibn Asa i od njegovog sina da je 
Poslanik, sallallahu alejhi ve selleme, rekao: "Čovjek koji će ubiti i 
opljačkati Ammara ući će u vatru. ” 71 


72 Biljcže Buhari, Muslim i Ahmed, a hadis ćemo spomenuti malo kasni je. 

73 Sahihid-diatniits-sagir, 4/1 10 (4170). 

VII. Džinovi nevjernici ući će u vatru 

Džinovi koji nisu vjerovali ući će u Džehennem kao i ostali 
nevjernici, jer oni će na Sudnjem danu biti proživljeni kao ljudi i 
bit će odgovorni za počinjena djela. Uzvišeni Allah, azze ve dželle, 
kaže: Ljude i džine sam stvorio da Mi robuju. (Ez-Zarijat, 56) 

Allah o njima kaže: A na Dan kad On sve skupi: “O 
skupe šejtanski, vi ste mnoge ljude zaveli.” (El-Enam, 128) 

I tako Mi Gospodara tvoga, Mi ćemo njih i šejtane 
sakupiti, zatim ćemo ih dovesti da oko Džehennema na 
koljenima kleče. (Merjem, 68-70) Džinovima koji bijahu 
nevjernici tada će biti rečeno: “Ulazite u Džehennem s 
narodima, sa džinovima i ljudima koji su prije vas bili i 
nestali!” (El-Earaf, 38), i tada će biti bačeni u vatru. Uzvišeni, 
dželle šanuhu, kaže: Pa će i oni i oni koji su ih u zabludu doveli 
u njega biti bačeni, i vojske Iblisove - svi zajedno. (Eš-Šuara, 
94,95) Allah, azze ve dželle, ispunit će obećanje da će napuniti 
Džehennem džinovima i ljudima: I ispunit će se riječ Gospodara 
tvoga: “napunit ću, zaista, Džehennem džinovima i ljudima 
zajedno!” (Hud, 1 19) 

Na njima se obistinilo ono što je rečeno za narode, 
džinove i ljude koji su prije njih bili i nestali. (Fussilet, 25) 

NEKI ĆE LJUDIIZAĆI IZ DŽEHENNEMA 
Ko će izaći iz vatre 

Muslimani koji nisu činili širk, a koji su zbog mnoštva 
grijeha i malo dobrih djela ušli u Džchennem, iz njega će izići. 
Samo Allah zna koliko će u njemu gorjeti, nakon čega će, 
zagovaranjem zagovornika, izići. Štaviše, Allah, dželle šanuhu, će, 
iz Svoje milosti, iz njega izvesti ljude koji nikada dobra nisu 
učinili. 

KOJI GRIJESI POVLAČE ZA SOBOM KAZNU U DŽEHENNEMU 


U ovoj knjizi spomenut ćemo neke grijehe o kojima Kur'an 
i sunnet govore da za sobom povlače kaznu u Džehennemu. 

Sektašenje i odstupanje od pravca ehlis-sunneta 

Ebu-Davud, Darimi, Ahmed, Hakim i drugi bilježe da je 
Muavija ibn Sufijan, radijallahu anhu, rekao: “Allahov Poslanik, 
sallallahu alejhi ve selleme, ustao je među nas i rekao: ’Zaista su 
se sljedbenici Knjige koji su bili prije vas, podijelili na sedamdeset 
dvije skupine, a ovaj će se ummet podijeliti na sedamdeset tri, od 
kojih će sedamdeset dvije ući u Džehennem, a jedna u Džennet, a 
ona je džemat.”’ Navedeni je hadis sahih za koga je imam Hakim, 
nakon što je naveo njegove senede, rekao: “Senedi ovoga hadisa 
dovoljno su jaki da se on ocijeni sahihom”, u čemu ga je podržao 
Zehebi. Ibn-Tejmijje kaže: “To je poznati, sahih hadis.” Sahihom 
ga ocijenio i Šatibi u djelu El-Itisam. A šejh Albani je naveo 
njegove senede i kategorički potvrdio njegovu ispravnost. 74 

Sidik Hasan Han dio hadisa “... sve će propasti osim 
jedne” ili "... sedamdeset dvije će ući u Džehennem", smatra 
slabim, što je prenio od svoga šejha Ševkanija, on od Ibn-Vezira a 
ovaj od Ibn-Hazma. Sidik Hasan Han prihvata mišljenje da je 
spomenuti dio hadisa nevjernička spletka i izazivanje antipatije 
prema Islamu.” 75 Šejh Nasiruddin Albani je zbog dvije stvari 
opovrgnuo mišljenje onih koji ovaj dio hadisa smatraju slabim. 

Principi na kojima se zasniva hadiska nauka ukazuju na 
ispravnost ovog dijela hadisa, a mišljenje da je on slab ne uzima se 
u obzir. 

Učenjaci koji su spomenuti dio hadisa ocjenili ispravnim 
brojniji su i znaniji od lbn-Hazma, posebno kada znamo da je on 
veliki kritičar na koga se ne treba pozivati u slučaju kada ne 


Vidi Silsiletul-ehadisis-sahiha (204). 
75 Jakzatu ulil-itihar, str. 206. 

postoji razilaženje, pa kako se onda na njega pozivati kada se 
suprotstavi drugim učenjacima. A imam Ibn-Vezir spomenuti dio 
hadisa odbio je zbog njegovog značenja, a ne zbog seneda. O ovoj 
temi govorio je Sidik Hasan Han u djelu Jakzatu ulil-itibar u kome 
je kazao da bi, kada bi se prihvatio ovaj dio hadisa, to bi značilo da 
će malo ljudi iz ovoga ummeta ući u Džennet, a drugi pouzdani 
dokazi ukazuju da će ih ući mnogo, čak da će sačinjavati polovinu 
stanovnika Dženneta. 76 Mi kažemo da spomenuto mišljenje nije 
ispravno zbog više razloga: 

Činjenica da će se ummet podijeliti na sedamdeset tri 
skupine ne znači da će ih većina ući u vatru, jer većina je obični 
svijet koji ne pripada nekoj od tih sekti, a malo je onih koji su se 
podijelili na sekte i ustrajali na tome, suprotstavljajući se sunnetu. 

Ako se čovjek u vezi s nekim pitanjem suprotstavi ehlis- 
sunnetu, ne smatra se pripadnikom neke sekte, jer su sektaši oni 
koji su izmislili principe po kojima se raspoznaju i zbog kojih ne 
prihvataju mnoge ajete i hadise, poput haridžija, mutezila i rafidija 
(šije). A oni koji dosljedno slijede Kur'an i sunnet, pa se oko nekog 
pitanja ne slože sa ehlis-sunnetom, ne smatraju se pripadnicima 
sekti; 

Spomenuti dio hadisa ukazuje da će te sekte ući u vatru, ali 
ne i da će u njoj vječno ostati. A znamo da su neki pripadnici 
pojedinih sekti nevjernici koji će vječno ostati u Džehennemu, kao 
npr. fanatici sekte batinijja, koji ispoljavaju iman, a u sebi kriju 
nevjerstvo, ili ismailijje, druzi, nusajrijje i dr. A ima i onih koji su 
se u vezi s važnim pitanjima razišli s ehlis-sunnetom, ali nisu 
postali nevjernicima. Ovakvi ne zaslužuju apsolutno obećanje da 
će ući u Džennet, već su prepušteni Allahu, ako htjedne, oprostit 
će im, a ako htjedne, kaznit će ih. Možda će ih mnoštvo dobrih 
djela spasiti od vatre, možda zagovaranje zagovornika, a možda će 
ući u vatru i u njoj ostati koliko Allah, dželle šanuhu, bude htio, pa 
će izaći zagovaranjem zagovornika i milošću Najmilostivijeg. 

76 Vidi šta o tome kaže šejh Albani u Silsiletul-ehadisis-sahiha (204), a šta Sidik 
Hasan Han u Jakzatu ulil-itihar. 

Boravak u neislamskoj zemlji 


Nije dopušteno boraviti u nevjerničkoj zemlji 77 ako postoji 
islamska, a pogotovo ako će taj boravak rezultirati iskušenjima. 
Allah, azze ve dželle, rekao je da neće primiti opravdanje onih koji 
su živjeli u nevjerničkoj zemlji, da će ih meleki koriti kada im 
budu uzimali duše i da neće primiti njihovo opravdanje kada budu 
tvrdili da su bili potlačeni na Zemlji: Kada budu uzimali duše 
onima koji su se prema sebi ogriješili, meleki će upitati: “Šta je 
bilo s vama?” - “Bili smo potlačeni na Zemlji” - odgovorit će. 
- “Zar Allahova Zemlja nije prostrana i zar se niste mogli 
nekud iseliti?” - reći će meleki, i zato će njihovo prebivalište 
biti Džehennem, a užasno je on boravište. Samo nemoćnim 
muškarcima, i ženama, i djeci, onima koji nisu bili dovoljno 
snalažljivi i nisu znali puta, Allah će, ima nade, oprostiti jer 
Allah briše grijehe i prašta. (En-Nisa, 97,98) Dakle, Allah, dželle 
šanuhu, neće primiti ispriku nikome osim od potlačenih ljudi koji 
nisu mogli izaći, tj. nisu znali način kako da presele u islamsku 
zemlju. 

Nepravedno suđenje 

Allah, azze ve dželle, objavio je Kur'an da bi ljudi 
postupali pravedno što im je i naredio: Allah zahtjeva da se 
svačije pravo poštuje, i da se dobro čini. (En-Nahl, 90) 
Vladarima i kadijama naredio je da pravedno sude: Allah vam 
zapovijeda da odgovorne službe onima koji su ih dostojni 
povjeravate i kada ljudima sudite, da pravično sudite. 
(En-Nisa, 58) Allahov Poslanik, sallallahu alejhi ve selleme, rekao 


77 Na ovo upućuje hadis koga su zabilježili Ebu-Davud, Tirmizi i imam Dija od 
Džerira koji prenosi da je Vjerovjesnik, sallallahu alejhi ve selleme, rekao: 
"Odričem se svakog muslimana koji boravi među nevjernicima, ne trebaju se 
oni međusobno viđati (tj. ne trebaju boraviti jedni blizu drugih). ” Hadis je, po 
ocijeni šejha Albanija, dobar. (op.pr.) 

је da će sudije koje nepravedno sude biti kažnjeni u Džehennemu. 
Naime, Ebu-Davud bilježi da Burejde ibn Husajb, radijallahu 
anhu, prenosi kako je Allahov Poslanik, sallallahu alejhi ve 
selleme, rekao: "Postoje tri vrste sudija - jedna od njih će u 
Džennet, a dvije u Džehennem. Što se tiče prve, koja je za 
Džennet, to se odnosi na onoga ko spozna istinu i na osnovu nje 
sudi. Sudija koji zna istinu, a pogrešno sudi ide u Džehennem, kao 
i čovjek koji sudi bez znanja, on takođeride u Džehennem. ” 78 

Laganje na Allahovog Poslanika, sallallahu alejhi ve selleme 

Ibn-Esir u djelu Džamiul-usul , naslovio je poglavlje u 
kome je naveo mnoge hadise koji ukazuju na opasnost laganja na 
Allahovog Poslanika, sallallahu alejhi ve selleme, a mi ćemo 
spomenuti neke: 

Buhari i Muslim u svojim Sahihima i Tirmizi u Sunenu 
bilježe da je Alija ibn Ebu-Talib, radijallahu anhu, rekao: “Allahov 
Poslanik, sallallahu alejhi ve selleme, rekao je: ’Nemojte lagati na 
mene, jer onaj ko na mene slaže ući će u vatru ’ ”; 

Buhari u Sahihu bilježi da je Seleme ibn Ekua, radijallahu 
anhu, rekao: “Čuo sam Resulullaha, sallallahu alejhi ve selleme, 
kako kaže: ’Ko kaže da sam rekao ono što nisam, neka sebi 
pripremi mjesto u vatri ’ ” v> ; 

Buhari u Sahihu i Ebu-Davud u Sunenu bilježe da je 
Abdullah prenio od svoga oca Zubejra ibn Avvama, radijallahu 
anhu, da je rekao: “Čuo sam Allahovog Poslanika, sallallahu alejhi 
ve selleme, kako kaže: ’Ko na mene svjesno slaže neka sebi 
pripremi mjesto u vatri’"; 

Buhari i Muslim u svojim Sahihima također bilježe da je 
Mugire ibn Šube, radijallahu anhu, rekao: “Resulullah, sallallahu 
alejhi ve selleme, rekao je: ’Zaista laž na mene nije kao laž na 


78 Džamiul-usul, 10/167. Recenzent ovoga djela tvrdi da je ovaj hadis sahih. 

74 Džamiul-usul, 10/611. Autor ovog djela Ibn-Esir naveo je i druge verzije 
ovoga hadisa pa ko želi detalje neka ih pogleda. 

nekoga od. vas, onaj ko na mene svjesno slaže neka sebi pripremi 
mjesto u vatri. ’ ” 

Oholost (kibr) 

Veliki grijeh je i oholost. Muslim u Sahihu bilježi da je 
Ebu-Hurejre radijallahu anhu, rekao: “Allahov Poslanik, sallallahu 
alejhi ve selleme, rekao je: ’Uzvišeni Allah kaže: ’Visočanstvo je 
Moje svojstvo, a i veličanstvenost (ponos) je Moje svojstvo, pa ko 
mi se u tome suprotstavi bacit ću ga u vatru””, u drugom rivajetu: 
”... učinit ću da iskusi kaznu u Džehennemu.” A od lbn-Mesuda, 
radijallahu anhu, prenosi se daje rekao: “Vjerovjesnik sallallahu 
alejhi ve selleme, rekao je: 'U Džennet neće ući čovjek u čijem 
srcu bude koliko trun oholosti. ’ Neko reče: ’Zaista čovjek voli da 
ima lijepu obuću i odjeću!’ Poslanik, sallallahu alejhi ve selleme, 
na to reče: ’Allah je lijep i voli Ijepotu, oholost je odbijanje istine i 
omalovažavanje Ijudi.’” Bilježi Muslim. 80 

Bespravno ubijanje 

Uzvišeni Allah kaže: Onome koji hotimično ubije 
vjernika kazna će biti Džehennem, u kome će vječno ostati; 
Allah će na njega gnjev Svoj spustiti i proklet će ga i patnju 
mu veliku pripremiti. (En-Nisa, 93) Zato je ubijanje muslimana 
zabranjeno, izuzev u tri slučaja spomenuta u hadisu koga bilježe 
Buhari i Muslim od Ibn-Mesuda radijallahu anhu, a u kome stoji 
da je Resulullah, sallallahu alejhi ve selleme, rekao: “Nije 
dopuštena krv muslimana koji svjedoči da nema drugog boga osim 
Allaha i da sam ja Allahov Poslanik, osim u tri slučaja: glava za 
glavu, krv oženjenog čovjeka koji počini blud i krv čovjeka koji 
napusti svoju vjeru i džemat (muslimana).” A imam Buhari u 
Sahihu bilježi da je Ibn-Omer, radijallahu anhu, rekao: “Allahov 

8(1 Vidi ove a i druge hadise koji govore o pokuđenosti ohoiosti i koji upućuju na 
njenu opasnost u djelu Miškatul-mesabih, 3/634-635. 

Poslanik, sallallahu alejhi ve selleme, rekao je: ’Vjernik je u 
prostranstvu svoje vjere dok ne prolije zabranjenu krv.”’ Ibn- 
Omer, radijallahu anhu, bi govorio: “Propast iz koje nema izlaza je 
bespravično prolivanje zabranjene krvi.” 81 

Poslanik, sallallahu alejhi ve selleme, upozorio nas je da ne 
ubijamo jedni druge i kazao da će ubica i ubijeni ući u vatru. 
Naime, Od Ebu-Bekrea, radijallahu anhu, prenosi se da je rekao: 
“Allahov Poslanik, sallallahu alejhi ve selleme, rekao je: ’Kada se 
dva muslimana sukobe naoružani svojim sabljama, ubica i ubijeni 
će u vatru.”’ Ebu-Bekre, radijallahu anhu, kaže: “Upitah” ili “neko 
upita: ’Allahov Poslaniče, za ubicu znam, a zašto i ubijeni?”’ 'I on 
je isto tako htio ubiti onoga drugog . ”’ 82 - odgovori Resulullah, 
sallallahu alejhi ve selleme. Zato čestit musliman, bojeći se kazne 
u Džehennemu, treba izbjegavati da se bori protiv svoga brata, jer 
ubica nosi svoj grijeh i grijeh ubijenog: I ispričaj im priču o 
dvojici Ademovih sinova, onako kako je bilo, kada su njih 
dvojica žrtvu prinijeli, pa je od jednog bila primljena, a od 
drugoga nije, ovaj je rekao: “Sigurno ću te ubiti!” - “Allah 
prima samo od onih koji su dobri”, reče onaj. “I kad bi ti 
pružio ruku svoju prema meni da me ubiješ, ja ne bih pružio 
svoju prema tebi da te ubijem, jer ja se bojim Allaha, 
Gospodara svjetova. Ja želim da ti poneseš i moj i svoj grijeh i 
da budeš stanovnik u vatri.” A ona je kazna za sve naslinike. 
(El-Maida, 27-29) 

Poslovanje kamatom 

Veliki je grijeh poslovanje kamatom. Uzvišeni o onima 
koji to čine, i nakon saznanja da je zabranjena, kaže: Oni koji to 
opet učine bit će stanovnici Džehennema. (El-Bekara, 275) 
Također je rekao: O vjernici, kamatu bezdušno ne uzimajte, i 


81 Biljcži Buhari, dio “Krvarina”, poglavljc “Allahove riječi: Onome koji 
hotimično ubije vjernika...”, Fethul-Bari, 12/187. 

83 Bilježi Muslim, 4/22 13, dio "Smutnjc”, poglavlje “Sukob dva muslimana”. 

Allaha se bojte, јег ćete tako postići što želite, i čuvajte se 
vatre, za nevjernike pripremljene. (Alu Imran, 130,131) Allahov 
Poslanik, sallallahu alejhi ve selleme, svrstao je kamatu među 
sedam velikih i uništavajućih grijeha. Naime, Buhari i Muslim u 
svojim Sahihima bilježe da je Ebu-Hurejre, radijallahu anhu, 
rekao: “Vjerovjesnik, sallallahu alejhi ve selleme, rekao je: 
'Klonite se sedam uništavajućih grijeha.' ’Allahov Poslaniče, koji 
su to grijesi?’, upitaše ashabi, a Resulullah, sallallahu alejhi ve 
selleme, odgovori: ’Pripisivanje Allahu druga, sihr, ubijanje, osim 
kada pravda zahtijeva, poslovanje s kamatom, uzimanje jetimskog 
imetka, bježanje s bojnog polja i potvora čestitih vjernica. ’ ” 

Bespravno uzimanje tuđeg imetka 

Veliki grijeh koji uzrokuje patnju u Džehennemu također je 
i bespravno uzimanje tuđeg imetka, što je Uzvišeni, dželle šanuhu, 
zabranio kada je rekao: O vjernici, jedni drugima na nedopušten 
način imanja ne prisvajajte, ali, dopušteno vam je trgovanje uz 
obostrani pristanak - i jedni druge ne ubijajte! Allah je doista 
prema vama milostiv. Onoga ko to nepravično i nasilno uradi - 
Mi ćemo u vatru baciti, to je Allahu lahko. (En-Nisa, 29,30) 
Čovjek koji uzima tuđi imetak na nedopušten način, uzima ga i od 
siročadi, čiji je imetak posebno spomenut zbog njihove slabosti, 
lahkoće uzimanja njihovog imetka i veličine toga grijeha. Uzvišeni 
o tome kaže: Oni koji bez ikakva prava jedu imetke siročadi - 
doista jedu ono što će ih u vatru dovesti i oni će u ognju gorjeti. 
(En-Nisa, 10) 

Crtanje živih bića 

Najveću kaznu na Sudnjem danu imat će ljudi koji 
pokušavaju stvoriti kao što Allah, dželle šanuhu, stvara. Ovo 
potvrđuju dokazi od kojih ćemo spomenuti neke. 

Buhari i Muslim u svojim Sahihima bilježe da je Abudullah 
lbn-Mesud, radijallahu anhu, rekao: “Čuo sam Resulullaha, 

sallallahu alejhi ve selleme, kako kaže: ’Najveću patnju kod. Allaha 
imat će Ijudi koji su crtali živa bića. ’ ” 83 

Njih dvojica u svojim Sahihima zabilježili su također da je 
Ibn-Abbas, radijallahu anhu, rekao: “Čuo sam Vjerovjesnika, 
sallallahu alejhi ve selleme, kako kaže: ’Čovjek koji je crtao živa 
bića ući će u Džehennem, u kome će ga Allah kazniti, a svakoj slici 
koju je nacrtao udahnut će se duša. ”’ 84 

Od Aiše, radijallahu anha, bilježe da je Allahov Poslanik, 
sallallahu alejhi ve selleme, za jastuk na kome su bile slike rekao: 
’Zaista će se na Sudnjem danu kazniti Ijudi koji su nacrtali ove 
slike. Reći će im se: ’Oživite (ako možete) ono što ste crtali. ’' ” 85 

Također od Aiše, radijallahu anha, bilježe da je Resulullah, 
sallallahu alejhi ve selleme, rekao: “ Najveću će patnju imati Ijudi 
koji pokušavaju stvoriti nešto kao što Allah stvara. ” 86 

A od Ebu-Hurejrea, radijallahu anhu, bilježe da je rekao: 
“Čuo sam Vjerovjesnika, sallallahu alejhi ve selleme, kako kaže: 
’Uzvišeni Allah je rekao: ’Ko je veći griješnik od onoga koji tvrdi 
da stvara kao što Ja stvaram, pa neka stvori sićušnog mrava ili 
neka stvori sjemenku ili neka stvori ječmeno zrno ’ ’. ” 87 

Ljubav prema silnicima 

Grijeh koji uvodi u Džehennem jeste Ijubav i prijateljski 
odnos sa silnicima, Allahovim, azze ve dželle, neprijateljima. 
Uzvišeni Allah kaže: I ne naginjite svojim srcima onima koji su 
nepravedni pa da vas vatra prži. (Hud, 113) 


8.1 

84 

85 

86 
87 


Miškatul-me.iahih, 2/505. 
Ibid. 

Ibid. 

Ibid. 

Ibid. 

Otkrivanje žena i zlostavljanje ijudi 

Grješnice koje zavode Allahove, dželle šanuhu, robove i 
koje su nepokorne Allahu, azze ve dželle, gorjet će u Džehennemu. 
Ovo potvrđuje hadis koga bilježi Muslim u Sahihu i imam Ahmed 
u Musnedu da je Ebu-Hurejre, radijallahu anhu, prenio kako je 
Resulullah, sallallahu alejhi ve selleme, rekao: “ Dvije vrste 
stanovnika Džehennema neću vidjeti: Ijude koji imaju bičeve poput 
kravljih repova kojima udaraju narod, i žene pokrivene - a 
otkrivene; načinom svoga hoda i pokretom svojih ramena one 
izazivaju Ijude (mumilatun), a daleko su od istine (mailatun), 
njihove glave su poput nagetih grba horosanskih deva, nikada one 
u Džennet neće ući, niti će osjetiti njegov miris, a njegov miris 
osjeti se na toliku i toliku udaljenost. ' ш Kurtubi za ljude koji imaju 
bičeve koji izgledaju poput kravljih repova kaže: “Bičevi koji 
imaju ovakve osobine kod nas u Magribu su prisutni i do današnjih 
dana.” A Sidik Hasan Han, nakon što je naveo riječi imama 
Kurtubija, kaže: “To je prisutno u svakom vremenu i na svakom 
mjestu. Vladari i velikani ih uveliko koriste (udarajući narod), 
Allahu se utječemo od svega što On ne voli.” 84 Kažem: i mi u 
mnogim zemljama možemo vidjeti ljude koji sa takvim bičevima 
udaraju narod. Propali oni dabogda i njima slični. 

A mnogo je i pokrivenih - a otkrivenih žena, možda ih 
nikada nije bilo više, a izgledaju upravo kako ih opisa Allahov 
Poslanik, sallallahu alejhi ve selleme, pokrivene - a otkrivene, koje 
svojim pokretima izazivaju Ijude, daleko su od istine, a njihove 
glave izgledaju poput devinih. 

Kažnjavanje životinja 

Muslim u Sahihu bilježi da je Džabir, radijallahu anhu, 
rekao: “Vjerovjesnik, sallallahu alejhi ve selleme, rekao je: 

88 Vidi Silsiletul-ehadisis-sahiha, 3/316 (1326). 

84 Jakzatu ulil-itibar, str. 113. 


62 


Džennet i Džehennem 



’Pokazan mi je Džehennem, u kome vidjeh ženu od Benu Israila 
koja se kažnjava zbog mačke, koju je zatvorila, te je mačka 
krepala. Nije je hranila a ni pustila da lovi gmizavce. ’ ”' m Ako je 
ovakva kazna za zulum prema životinjama, kakva je onda kazna za 
zulum prema ljudima, a kakva tek za onoga ko kažnjava ljude 
zbog njihovog vjerovanja u Allaha?! 

Neiskreno stjecanje znanja 

Hafiz Munziri navodi mnoge hadise koji ukazuju na 
opasnost sticanja znanja u nečije drugo, a ne u Allahovo ime. 
Ovom prilikom spomenut ćemo neke: 

Ebu-Davud i lbn-Madže u svojim Sunenima, Ibn-Hibban u 
Sahihu i Hakim bilježe da je Ebu-Hurejre, radijallahu anhu, rekao: 
“Allahov Poslanik, sallallahu alejhi ve selleme, rekao je: ’Ko bude 
nauku kojom se želi Allahovo lice stjecao samo radi ovosvijetske 
koristi neće osjetiti miris Dženneta na Sudnjem danu.'” Hakim 
tvrdi da hadis ispunjava kriterije Buharije i Muslima. 

Ibn-Madže u Sunenu, Ibn-Hibban u Sahihu i Bejheki 
bilježe da je Džabir, radijallahu anhu, rekao: “Vjerovjesnik, 
sallallahu alejhi ve selleme, rekao je: 'Nemojte učiti da bi se 
nadmetali s učenim, ni da bi raspravljali s neukim, ni da bi 
naukom izabirali najbolja sijela, a onaj ko bude učio radi toga, 
vatra mu je odredište, vatra mu je odredište.' ” 

Tirmizi i lbn-Madže bilježe da je Ibn-Omer, radijallahu 
anhu, prenio sljedeće riječi Allahovog Poslanika, sallallahu alejhi 
ve selleme: “Ko bude učio nauku u nečije drugo, a ne u Allahovo 
ime, ili pomoću nje bude želio nečije zadovoljstvo, a ne Allahovo, 
neka sebi pripremi mjesto u vatri. ” Bilježe ga od Halida ibn 
Durejka koji prenosi od Ibn-Omera, radijallahu anhu. Pomenuti 
Halid nije doživio Ibn-Omera, radijallahu anhu, dok su prenosioci 
u ovim senedima pouzdani. 41 

40 Miškatul-mesabih, 3/688. 

lJI Vidi ove hadise u Et-Tergib vet-terhibu, 1/91, od hafiza Munzirija. 

Upotreba zlatnog i srebrenog posuđa 

Buhari i Muslim u svojim Sahihima bilježe kako je Ummu 
Seleme, radijallahu anha, prenijela da je Allahov Poslanik, 
sallallahu alejhi ve selleme, kazao: "Covjeku koji pije iz zlatnog i 
srebrenog posuđa će u njegovom stomaku klokotati vatra, ” a 
Muslimova verzija glasi: “Covjeku koji jede i pije iz zlatnog i 
srebrenog posuđa u njegovom stomaku će klokotati vatra. ”‘ J2 Njih 
dvojica u svojim Sahihima također bilježe da je Huzejfe, 
radijallahu anhu, rekao: “Čuo sam Resulullaha, sallallahu alejhi ve 
selleme, kako kaže: ’Ne oblačite svilu i brokat, ne pijte i ne jedite 
iz zlatnog i srebrenog posuđa, jer to je njima (nevjernicima) na 
ovome, a vama na onome svijetu. ’ ” n 

Odsjecanje lotosa koji pravi hlad ijudima 

Od Abdullaha ibn Hubejša, radijallahu anhu, prenosi se da 
je rekao: “Vjerovjesnik, sallallahu alejhi ve selleme, rekao je: ’Ko 
odsiječe lotos, Allah će ga naglavačke baciti u Džehennem. ’ ”‘ м 
Bejheki je također zabilježio sličan rivajet čiji su prenosioci 
pouzdani, a u njemu stoji da je Aiša, radijallahu anha, prenijela 
Resulullahove, sallallahu alejhi ve selleme, riječi: “ Ljudi koji 
odsijecaju lotos naglavačke će biti bačeni u Diehennem. " w 

Samoubistvo 

Buhari i Muslim u svojim Sahihima bilježe da je Ebu- 
Hurejre, radijallahu anhu, prenio kako je Resulullah, sallallahu 


12 Miškatul-mesabih, 2/462. 

” Ibid. 

44 Miškatul-mesabih, 2/125. A šejh je Albani ovaj hadis ocijenio sahihom i 
naveo ga u Sahihul-džamius-sagiru, 5/341 (6352), gdjc kaže da ga bilježi Ebu- 
Davud i imam Dija u El-Muhtare. 

‘ Ј5 Šejh Albani u Sahihul-džamius-sagiru, 2/88, potvrđuje njegovu ispravnost 
gdje jc rckao da ga bilježi Bejheki u Sunenu. 

alejhi ve selleme, kazao: “Ko se ubije komadom željeza, ono će 
biti u njegovoj ruci. U džehenemskoj vatri će se ubadati u svoj 
stomak, zauvijek i stalno će u njoj ostati. Ko se otruje, taj otrov će 
biti u njegovoj ruci. U džehenemskoj vatri će ga piti, zauvijek i 
stalno će u njoj ostati. Ko skoči sa stijene i počini samoubistvo, s 
nje će padati u džehenemskoj vatri, zauvijek i stalno će u njoj 
ostati. ” % A Buhari u Sahihu bilježi kako ashab Ebu-Hurejre, 
radijallahu anhu, pripovijeda da je Vjerovjesnik, sallallahu alejhi 
ve selleme, rekao: “Ko se objesi vješat će se u Džehennemu, a ko 
se probode, probadat će se u Džehennemu. ” 97 


% Et-Tahviju minen-nar, str. 148. 
97 Sahihul-diamius-sagir, 5/1 14. 

ŠESTO POGLAVLJE 

U DŽEHENNEM ĆE UĆI VELIKI BROJ UUDI 

Mnogi su dokazi iz Kur’ana i sunneta koji ukazuju da će od 
Ademovog potomstva biti mnogo onih koji će ući u Džehennem, a 
malo onih koji će u Džennet. Mi ćemo spomenuti neke inšallah. 

Uzvišeni kaže: A većina Ijudi ma koliko ti želio neće biti 
vjernici. (Jusuf, 103) 

I Iblis se uvjerio da je o njima ispravno mislio, i oni su 
se poveli za njim osim nekolicine vjernika. (Sebe, 20) 

Uzvišeni Allah, dželle šanuhu, rekao je lblisu: “Sigurno ću 
svima, tobom i onima koji se budu poveli za tobom, 
Džehennem napuniti.” (Sad, 85) 

Mnogo je nevjernika i mušrika koji se nisu odazvali 
poslanicima, na šta upućuje činjenica da će biti poslanika koji će 
na Sudnji dan doći sa rehtom, (skupinom manjom od deset ljudi), i 
poslanika sa čovjekom ili dva, čak će biti poslanika koji će doći 
sami, kojima se niko nije odazvao. 

Muslim u Sahihu bilježi da Ibn-Abbas, radijallahu anhu, 
prenosi kako je Resulullah, sallallahu alejhi ve selleme, rekao: 
“Pokazani su mi prijašnji narodi te vidjeh poslanika i sa njim rehit 
(skupina manja od deset Ijudi), poslanika i s njim čovjek ili dva, a 
vidjeh i poslanika s kojim nije bilo nikoga.... “ Ч8 Pored ovog hadisa 
postojc dokazi koji govore da će od svake hiljade ljudi, na 
Sudnjem danu u Džehennem ući devetsto devedeset i devet, a 
jedan u Džennet. 

Naime, Buhari u Sahihu zabilježio je da je Ebu-Seid, 
radijallahu anhu, rekao: “Resulullah, sallallahu alejhi ve selleme, 
rekao je: ’Allah će reći: ’O Ademe! ’ ’Odazivam Ti se i radujem, 
svako dobro je u Tvojim rukama’, odgovorit će. Allah će mu reći: 
'lzdvoj skupinu za Džehennem. ’ 'A kolika je skupina za 


48 Muslim, 1/198 (220). 

Džehennem?’, upitat će. A Allah će mu reći: ’Od. svake hiljade, 
devetsto devedeset i devet. ’ Tada će dijete osijediti, svaka trudnica 
će svoj plod pobaciti, i ti ćeš vidjeti Ijude pijane, ali oni neće pijani 
biti, već će tako izgledati zato što će Allahova kazna strašna biti.' 
To je zabrinulo ashabe r.a. pa upitaše: ’Allahov Poslaniče, ko će 
od nas biti taj čovjek (koji će ući u Džennet)?’, na šta Resulullah, 
sallallahu alejhi ve selleme, odgovori: ’Obradujte se, jer iz 
Jedžudža i Medžudža izdvojit će se hiljada Ijudi (za Džehennem) a 
od vas jedan. ’ ’Tako mi Onoga u Čijoj je ruci moja duša’, dodao je 
Resulullah, sallallahu alejhi ve selleme, ’nadam se da ćete 
predstavljati trećinu stanovnika Dženneta.”’ Prenosilac hadisa 
kaže: “Zahvalili smo Allahu i uzviknuli Allahu ekber, a 
Resulullah, sallallahu alejhi ve selleme, ponovo reče: ’Tako mi 
Onoga u Cijoj je ruci moja duša, nadam se da ćete predstavljati 
polovinu stanovnika Dženneta, primjer vas i primjer prijašnjih 
naroda jeste kao primjer bijele dlake na koži crnog bika ili kao 
primjer žiga (rakmetun) na nozi magarca. ”’ w 

Ahmed u Musnedu 4/435, te Tirmizi i Nesai u svojim 
Sunenima bilježe da je Imran ibn Husajn, radijallahu anhu, rekao: 
“Bio je Allahov Poslanik, sallallahu alejhi ve selleme, na putu sa 
ashabima koji bijahu daleko jedni od drugih, pa je povišenim 
glasom proučio ajete: O Ijudi, Gospodara svoga se bojte! Zaista 
će potres, kada Smak svijeta nastupi, veliki događaj biti! Na 
dan kada ga doživite, svaka dojilja će ono što doji zaboraviti, a 
svaka trudnica će svoj plod pobaciti, i ti ćeš vidjeti ljude 
pijane, a oni neće pijani biti, već će tako izgledati zato što će 
Allahova kazna strašna biti. (El-Hadždž, 1, 2.) Kada su čuli, 
ubrzali su jahalice jer su znali da će Resulullah, sallallahu alejhi ve 
sellemc, ncšto saopćiti, a kada se iskupiše oko njega, upita ih: 
’Znate li kada će to biti?! To će biti onoga dana kada će Allah, 
azze ve dželle, pozvati Adema i reći mu: ’Ademe, odvoj dio za 
Džehennem.' ’Koliki je dio za Džehennem?', upitat će, a Allah će 

w Bilježi Buhari, Dio “Rekaik”, poglavlje “Allahove riječi: Zaista će potres, 
kada Smak svijeta nastupi, veliki događaj biti!” Fethul-Bari, 1 1/388. 

reći: ’Od svake hiljade Ijudi, devetsto devedeset i devet u 
Džehennem, a jedan u Džennet. ”’ To je ashabima teško palo pa se 
na njihovom licu nije vidio ni tračak radosti, a kada je to Allahov 
Poslanik, sallallahu alejhi ve selleme, primjetio reče: ’Obradujte se 
i radite dobra djela, tako mi Onoga u Cijoj je ruci Muhammedova 
dusa, vi ćete biti s Jedžudžom i Medžudžom, dvije skupine sa 
kojima bilo ko da bude učinit će ga brojnim te sa ostalim Ijudima i 
Iblisovim potomstvom. ’” Prenosilac nastavlja: “Ashabima bi lakše, 
a Resulullah, sallallahu alejhi ve selleme, ponovo reče: ’Činite 
dobro i obradujte se, tako mi Onoga u Čijoj je ruci Muhammedova 
duša, vi prema ostalim narodima izgledate kao što izgleda mladež 
na boku deve ili žig na nozi jahalice. ’” Imam Tirmizi je ovaj hadis 
ocijenio hasen-sahihom. 100 

Imam Tirmizi u Sunenu zabilježio je od Imrana ibn 
Husajna i drugu predaju u kojoj stoji da je Vjerovjesnik, sallallahu 
alejhi ve selleme, bio na putovanju kada je objavljen ajet: O ljudi, 
Gospodara svoga se bojte! Zaista će potres, kada Smak svijeta 
nastupi, veliki događaj biti, pa je upitao: “Znate li kada će to 
biti?” “Allah i Njegov Poslanik najbolje znaju”, odgovoriše 
ashabi, a on reče: “To će biti onoga dana kada će Allah reći 
Ademu: ’Odvoj dio za Džehennem! ’, a on će upitati: ’Koliki je dio 
za Džehennem?’ Reći će: ’Devetsto devedeset i devet u Džehennem 
a jedan u Džennet.' Muslimani tada počeše plakati, pa Allahov 
Poslanik, sallallahu alejhi ve selleme, reče: “Budite umjereni i 
ustrajni na Istini, zaista je svaki poslanik poslan u narod 
džahilijetski. Taj broj će se upotpuniti narodima koji su živjeli u 
tom džahilijetu. Ako ih ne bude dovoljno, upotpunit će se 
munaficima. Vi prema ostalim narodima izgledate kao što izgleda 
žig na nozi životinje ili mladež na boku deve. ” Zatim je Resulullah 
sallallahu alejhi ve selleme, rekao: “Ja se nadam da ćete 
predstavljati polovinu stanovnika Dženneta. ” Ashabi rekoše 
‘Allahu ekber’, a ja se ne sjećam da li je Allahov Poslanik, 
sallallahu alejhi ve selleme, dodao: nadam se da ćete 


11)11 Tefsir Ibn-Kesir 4/6 10. 

predstavljati dvije trećine stanovnika Dženneta.’” Ovako su ga 
zabilježili Ahmed i Tirmizi koji kažu da je hadis hasen-sahih.” 101 
Možda će neko upitati kako ćemo dovesti u sklad ove hadise i 
hadis koga bilježi imam Buhari u Sahihu od Ebu-Hurejrea, 
radijallahu anhu, u kome je Resulullah, sallallahu alejhi ve 
selleme, rekao: "Na Sudnjem danu prvi će biti pozvan Adem, a 
njegovo potomstvo će se međusobno vidjeti, te će biti rečeno: ’Ovo 
je vaš otac, Adem’, a on će reći: ’Odazivam Ti se i radujem Allahu 
moj.' Allah će mu reći: 'Odvoji od svoga ummeta dio za 
Džehennem!' ’Gospodaru, koliko ću odvojiti?’, upitat će, a Allah 
će reći: 'Od svake stotine devedeset i devet. ’ Ashabi upitaše: 
’Allahov Poslaniče, ako od nas odvoji devedeset i devet ljudi, 
koliko će ostati?’, na šta Resulullah, sallallahu alejhi ve selleme, 
odgovori: ’Primjer moga ummeta i ostalih naroda je kao primjer 
bijele dlake na koži crnog bika. ”’ 102 

Očito je da se ovaj hadis ne suprotstavlja navedenim 
hadisima, jer cifra “999” važi u jednom pogledu, a “99” u drugom. 
Hadisi u kojima se spominje cifra “999” mogu se odnositi na cijelo 
čovječanstvo, a hadis koga bilježi Buhari, a u kome se spominje 
cifra “99” može se odnositi na cijelo čovječanstvo osim Jedžudža i 
Medžudža. Ovakav način dovođenja u sklad potvrđuje i činjenica 
da su Jedžudž i Medžudž spomenuti u hadisu koga prenosi Ebu- 
Seid, radijallahu anhu, a ne i u hadisu koga prenosi Ebu-Hurejre, 
radijallahu anhu, kako kaže Ibn-Hadžer. Ako kažemo da cifra 
“999” predstavlja procenat ljudi koji će ući u vatru, onda se ona 
odnosi na cijelo čovječanstvo, a cifra “99” predstavlja procenat 
onih koji će iz ovoga ummeta ući u nju. Ovo mišljenje potvrđuje i 
sami tekst hadisa u kome su ashabi upitali: "... ako od nas 
odvoji... ” lbn-Hadžer kaže: “Moguće je da će se odvajanje 
sretnih od nesretnih desiti dva puta: prvo u svim narodima prije 
ovoga ummeta, kada će od svake hiljade jedan čovjek ući u 


101 Ibid. 

102 Bilježi Buhari, dio “Rekaik”, poglavlje “Proživljcnje”, Fethul-Bari, 1 1/378. 

Džennet, a drugo odvajanje u ovome ummetu kada će od svake 
hiljade ljudi, deset ući u Džennet (tj. od svake stotine jedan).“"’ : ' 

ZBOG ČEGA ĆE VELIKI BROJ LJUDI UĆI U VATRU 

Uzrok ovome nije nedopiranje Istine do ljudi koji su živjeli 
u različitim vremenima i mjestima, jer Allah, dželle šanuhu, ne 
kažnjava robove ukoliko do njih nije doprla istina: A Mi ni jedan 
narod nismo kaznili dok poslanika nismo poslali. (El-Isra, 15) 
Allah, azze ve dželle, poslao je zbog toga svakom narodu onoga ko 
će ga opominjati: A nije bilo naroda kome nije došao onaj koji 
ga je opominjao. (Fatir, 24) Uzrok tome je malobrojnost onih koji 
su se odazvali poslanicima, a veliki broj onih koji su ih zanijekali, 
s druge strane, veliki broj onih koji su im se odazvali nisu iskreno 
prihvatili taj poziv. Ibn-Redžeb u svojoj knjizi Et-Tahvifu minen- 
nar o tome kaže: “Ovi kao i drugi hadisi sličnog značenja ukazuju 
da će većina ljudi biti stanovnici u Džehennemu, tj. da je malo 
onih koji su se odazvali poslanicima i slijedili ih. Svi ljudi, 
naravno osim onih koji su slijedili poslanike i osim onih do kojih 
nije doprla Istina ili je pak nisu mogli razumjeti IOJ -ući će u vatru, 
iako se ulema razilazi u pogledu toga. Mnogo je onih koji misle da 
slijede poslanike, a ispovijedaju derogiranu vjeru ili slijede 
iskrivljenu Knjigu. Takvi će također biti stanovnici u vatri, o čemu 
Uzvišeni, azze ve dželle, kaže: A onima koji su se protiv njega 
urotili vatra će boravište biti. (Hud, 17) S druge strane, mnogi 
ljudi misle da slijede Kur'an, Allahov, azze ve dželle, Šerijat i da 
ispovijedaju Islam, a bit će stanovnici u vatri jer su munafici koji 
će biti na dnu Džehennema. Neki pak misle da iskreno 
ispovijedaju Islam, ali slijede sumnjive stvari, razne novotarije i 
zablude. Također, postoje i hadisi koji govore da će se ovaj ummet 


103 Fethul-Bari, 1 1/390. Hafiz je spomenuo još neka mišljenja pa ko želi detalje 
neka pogleda ovo djelo. 

1114 Ibn-Redžeb vjerovatno je ovdje mislio na Ijude bez razuma, jer oni nećc 
odgovarati za svoje postupkc. (op.pr.) 

podijeliti na sedamdeset i nekoliko skupina i da će sve, osim jedne, 
ući u vatru. Mnoge te sekte ogrezle su u grijesima koji iziskuju 
ulazak u Džehennem, iako to ne znači da će u njemu vječno ostati, 
ali im se, ipak, prijeti vatrom. Niko od ovoga ummeta nije zaslužio 
apsolutno obećanje da će ući u Džennet osim jedne skupine koja 
iskreno slijedi Resulullaha, sallallahu alejhi ve selleme, i njegove 
ashabe koji bijahu čisti od strasti (šehevata) i sumnji (šubuhata). 
Ovih je malo, a posebno u zadnjim vremenima.”' os 

Možda je najveći uzrok propasti većine ljudi slijeđenje 
strasti čije je korjenje duboko u ljudskoj duši, o čemu Allah kaže: 
Ljudima se čini da je lijepo ono za čim žude: žene, sinovi, 
gomile zlata i srebra, divni konji, stoka i usjevi. To su 
blagodati u životu na ovom svijetu. ( Alu Imran, 14) Mnogi te 
strasti zadovoljavaju kako im se prohtje, ne mareći za Allahove 
granice koje je postavio. A ima i onih koji pretpostavljaju Šerijatu 
suprotne stvari na kojima su pretke svoje zatekli, o čemu Allah, 
dželle šanuhu, kaže: I eto tako, prije tebe, Mi ni u jedan grad 
nismo poslanika poslali, a da oni koji su raskošnim životom 
živjeli nisu govorili: “Zatekli smo pretke naše kako 
ispovijedaju vjeru i mi ih slijedimo u stopu.” “Zar i onda”, 
govorio bi on, “kad vam ja donosim bolju od one koju ste od 
predaka vaših upamtili?” A oni bi odgovorili: “Ne vjerujemo 
mi u ono što je po vama poslano!” (Ez-Zuhruf, 23,24) Slijeđenje 
tradicije i njeno svetkovanje jeste bolest od koje boluju mnogi 
narodi, čije posljedice nisu manje od posljedica slijeđenja strasti, 
ako i samo slijeđenje tradicije nije strast sama po sebi. Od dokaza 
koji ovo potvrđuju jeste i predanje koje su zabilježili Tirmizi, Ebu- 
Davud i Nesai od Ebu-Hurejrea, radijallahu anhu, koji prenosi da 
je Resulullah, sallallahu alejhi ve selleme, rekao: “ Kada je Allah 
stvorio Džehennem, rekao je Džibrilu: ’ldi i pogledaj Džehennem. ’ 
On je otišao, pogledao Džehennem, pa se vratio i rekao: 'Tvoje mi 
veličine, niko za njega neće čuti, a da će u njega ući. ’ Allah učini 
da Džehennem bude prekriven strastima, pa ponovo reče: ’ldi i 


1115 Et-Tahvifu minen-nar, str. 214. 

pogledaj Džehennem. ’ On je ponovo otišao i pogledao ga, te se 
vratio i rekao: ’Tvoje mi veličine, bojim se da će svi Ijudi u njega 
ući.’” Nesai u svojoj verziji nakon riječi: idi i pogledaj 

Džehennem”, dodaje: “... i ono što sam pripremio za njegove 
stanovnike. ” 106 

Buhari i Muslim u svojim Sahihima bilježe da je Ebu- 
Hurejre, radijallahu anhu, rekao: “Resulullah, sallallahu alejhi ve 
selleme, rekao je: ’Džehennem je prekriven strastima (šehevat) a 
Džennet neugodnostima (mekarih).”’ U Muslimovom rivajetu 
umjesto riječi hudžibet stoji riječ hujj'et što ima isto značenje. 107 

Imam Sidik Hasan Han kaže: “Pod strastima spomenutim u 
hadisu misli se na ono što ljudske duše žele, čime se naslađuju i za 
čim žude.” 108 Kurtubi kaže: “Šehveta je sve što prija ljudskoj duši i 
čemu teži, a osnova riječi hafaf (prekrivati, okruživati) označava 
omot oko nečega bez kojeg se ne može doći do toga što je njime 
okruženo.” 104 


U DŽEHENNEM ĆE UĆI NAJVIŠE ŽENA 

U Džehennem će ući i neki muslimani, veliki grješnici, 
među kojima će biti najviše žena, a mnogi su dokazi koji upućuju 
na to. 

Buhari i Muslim u svojim Sahihima od Ibn-Abbasa, 
radijallahu anhu, bilježe da je Poslanik, sallallahu alejhi ve 
selleme, na hutbi prilikom pomračenja (Sunca) rekao: "... vidio 
sam Džehennem u kome sam vidio najviše žena. ” 

Buhari i Muslim, također, u svojim Sahihima bilježe da je 
Ebu-Seid Hudri, radijallahu anhu, prenio kako je Resulullah, 
sallallahu alejhi ve selleme, rekao: “O skupino žena, udjeljujte 


|0< ’ Dzumiul-usul, 10/520 (8067). Recenzenl ovog djela kaže da ga je Tirmizi 
ocijenio hasen-sahihom. 

107 Ibid, 10/520(8069). 

108 Jakzatu ulil-itibar, str. 220. 

sadaku, vidio sam da ste najbrojnije u Džehennemu! ” “Zbog čega, 
Allahov Poslaniče?”, upitaše, a on odgovori: "Mnogo proklinjete i 
nezahvalne ste muževima. ” 

Ova dva imama opet u svojim Sahihima od Usame ibn 
Zejda, radijallahu anhu, bilježe da je Resulullah, sallallahu alejhi 
ve selleme, kazao: stao sam na džehenemska vrata i vidio da 

je u njemu najviše žena. ” Muslim u Sahihu bilježi kako je Imran 
ibn Husajn, radijallahu anhu, prenio Vjerovjesnikove, sallallahu 
alejhi ve selleme, riječi: “U Džennetu će biti najmanje žena. ” Ova 
činjenica ne isključuje da će svaki dženetlija imati po više žena, jer 
hadis aludira na ovosvjetske, a ne na dženetske žene hurije kojih 
će biti mnogo. U Džennetu će ovosvijetske žene biti malobrojne 
jer teže strastima i trenutnim uživanjima, a što je opetzbog njihove 
kratkovidnosti i što ne koriste razum da postignu onaj svijet. 
Dakle, one ne rade za ahiret, niti se za njega pripremaju, a teže 
ovome svijetu i pridaju mu veliku pažnju. Pored toga, mnoge od 
njih zavode ljude s Pravog puta, budeći u njima požudu na grijeh. 
Mnoge od njih daleko su od dini-Islama, hitro se odazovu onima 
koji ih pozivaju u zabludu, a rijetko se odazovu čestitim ljudima 
koji ih pozivaju u spas.” 110 

Pored ovakvih žena, postoji mnogo i čestitih koje će ući u 
Džennet, jer se pridržavaju Allahovih, dželle šanuhu, odredbi i 
slijede Šerijat pokoravajući se Allahu i Njegovom Poslaniku, 
sallallahu alejhi ve selleme. Mcđu njima je i mnogo onih koje su 
pretekle mnoge ljude u vjerovanju i dobrim djelima. 


110 Et-Tezkireh, 1/369. 

SEDMO POGLAVLJE 


STANOVNICI DŽEHENNEMA BIT ĆE OGROMNOG 

IZGLEDA 

Nevjernici će gorjeti u vatri i u njoj će biti ogromnog 
izgleda čije karakteristike zna samo Onaj Ko je kadar da ih takve 
stvori. Mnogi dokazi potvrđuju i ovo, a mi ćemo, inšaAllah 
spomenuti neke. 

Muslim u Sahihu bilježi da je Ebu-Hurejre, radijallahu 
anhu, prenio kako je Poslanik, sallallahu alejhi ve selleme, kazao: 
“Razdaljina između ramena nevjernika u vatri će biti koliko tri 
dana jahanja brzog jahača. 

Isti ashab pripovijeda: “Allahov Poslanik, sallallahu alejhi 
ve selleme, rekao je: 'Kutnjak ili očnjak nevjernika bit će kao brdo 
Uhud, a debljina njegove kože kao razdaljina tri (dana hoda). ”’ 112 

Zejd ibn Erkam, radijallahu anhu, kazao je: “Čovjek će 
zaista biti ogroman u Džehennemu tako da će njegov očnjak biti 
kao brdo Uhud.” 111 Bilježi ga Ahmed, a hadis je merfu" 4 , osim što 
Zejd, radijallahu anhu, nije rekao da ga je čuo od Poslanika, 
sallallahu alejhi ve selleme. 

Ebu-Hurejre, radijallahu anhu, kaziva: “Resulullah, 
sallallahu alejhi ve selleme, rekao je: 'Debljina nevjernikove kože 
bit će četrdeset dvije podlaktice, njegov kutnjak kao Uhud, a 


111 Muslimov Sahih, 4/2190, Dio “Džennet”, poglavlje “U Džehennem će ući 
oholi Ijudi”. 

112 Ibid 4/2189. Šejh Albani u djelu Silsiletul-ehadisis-suhiha, 4/132, ovaj je 
hadis pripisao Muslimu, Tirmiziju, Hakimu, Ibn-Hibbanu i Ahmedu. 

111 Silsiletul-ehadisis-sahiha, 4/131. Za ovaj hadis šejh Albani kaže: “Sencd 
ovoga hadisa je sahih koji odgovara kriterijima Muslima.” 

114 Merfu je hadis koga ashab pripisuje Poslaniku, sallallahu alcjhi vc selleme. 
(op.pr.) 

mjesto njegovog boravka u Džehennemu kao razdaljina između 
Meke i Medine. ”" 5 

Ebu-Hurejre, radijallahu anhu, također kaziva: “Allahov je 
Poslanik, sallallahu alejhi ve selleme, rekao: ’Kutnjak nevjernika 
na Sudnjem danu bit će kao Uhud, debljina njegove kože 
sedamdeset lakata, njegov lakat će biti veličine El-Bejdaa n< \ 
njegovo stegno veličine Verikana"', a njegovo mjesto u 
Džehennemu kao razdaljina između mene i Rebeze' [i . ’”" 4 Hadis su 
zabilježili imam Ahmed i Hakim. Dakle, tijelo će nevjernika biti 
ogromno kako bi iskusio i osjetio veću patnju. Komentirajući 
predhodne hadise koje je zabilježio Muslim, imam Nevevi kaže: 
“Nevjernici će biti ogromnog izgleda kako bi iskusili veliku 
patnju. U ovo moramo vjerovati jer to je rekao iskreni Poslanik, 
sallallahu alejhi ve selleme, Allah je, dželle šanuhu, kadar to 
učiniti.” 12 " A lbn-Kesir, komentirajući hadise koje je naveo u djelu 
El-Bidaje, također kaže: “Njihova tijela će biti ogromna da bi 
iskusili nesnosnu patnju i da budu na velikoj muci, jer Onaj Koji 
žestoko kažnjava rekao je: ... da osjete pravu patnju. (En-Nisa 
56).” 


115 Miškatul-mesabih, 3/103, a recenzent djela kaže: “Zabilježio ga je Tirmizi i 
ocijenio ga hasen-sahihom, a ja kažem daje njegov sened ispravan.” 

Ilft Ime brda ili poznati grad u Maroku. 

117 Brdo u Saudijskoj Arabiji. (op.pr.) 

118 Rebeza je mjesto udaljeno od Medine oko 170 km, iz njega potiče poznati 
ashab, Ebu-Zerr Gaffari. (op.pr.) 

114 Sikiiletul-ehadisis-sahiha, 3/94. Šcjh Albani je rekao da su Hakim i Zehebi 
ovaj hadis ocijenili sahihom u čemu ih je, i pored slabosti jednog od ravija, 
Ibn-Ishaka, on podržao. Međutim, on je naveo mnogo drugih predanja koja ga 
pojačavaju. 

120 En-Nihaje. 2/139. 

OSMO POGLAVLJE 


HRANA, PIĆE I ODJEĆA STANOVNIKA VATRE 

Hrana stanovnika Džehennema biti će dari (trnje) i zekkum 
(plodovi odvratnog drveta koje raste u Džehennemu), a njihovo će 
piće biti hamim (voda koja je dostigla najveću temperaturu) te 
gislin i gassak (gnoj stanovnika Džehennema). Uzvišeni Allah, 
azze ve dželle, kaže: ... kada drugog jela osim trnja (dari) neće 
imati, koje neće ni ugojiti ni glad utoliti. (El-Gašije 6,7) Dari je 
trnje koje raste u Hidžazu, a zove se i šebrek, što potvrđuju lbn- 
Abbasove, radijallahu anhu, riječi: "Šebrek je trnovita biljka koja 
je priljubljena uz zemlju, a kada izraste, naziva se dari." A Katade 
kaže: “To je odvratna hrana koja će zastajati u grlu.” 12 ' Dakle, to je 
hrana stanovnika Džehennema, koja ih neće ugojiti a ni glad 
utoliti, u njoj oni neće osjetiti nikakvu slast, naprotiv, to će im biti 
jedna od mnogobrojnih kazni. Uzvišeni Allah rekao je: Drvo 
zekkum bit će hrana grješniku, u trbuhu će kao rastopljena 
kovina vreti, kao što voda, kada ključa, vri. (Ed-Duhan, 43-46) 
Uzvišeni, dželle šanuhu, opisao je drvo zekkum i riječima: A da li 
je bolja ta gozba ili drvo zekkum koje smo nevjernicima kao 
kaznu odredili? To je drvo koje će usred Džehennema rasti; 
plod će mu poput glava šejtanovih biti. Oni će se njime hraniti 
i trbuhe će svoje njime puniti, zatim će to s ključalom vodom 
izmješati, a potom će se, sigurno, opet u Džehennem vratiti. 
(Es-SafTat, 62-68) 

I tada ćete vi, o zabludjeli, koji poričete oživljenje, 
sigurno s drveta zekkum jesti i njime ćete trbuhe puniti, pa 
zatim na to vodu ključalu piti, poput kamila koje ne mogu žeđ 
ugasiti; to će na onome svijetu biti gošćenje njihovo! (El-Vakia, 
51-56) Iz navedenih ajeta zaključujemo da drvo zekkum ima 
odvratan okus, njegovi korijeni su na dnu Džehennema, a grane po 


ш Et-Tahvifu ininen-nar, str. 115. 

krajevima. Plodovi zekkuma ružno izgledaju, zbog čega ih je 
Uzvišeni, azze ve dželle, uporedio sa šejtanskim glavama, jer 
šejtanske glave, iako su nevidljive, njihova odvratnost je ustaljena 
u ljudskim dušama. I pored takvog okusa, stanovnici će ih 
Džehennema zbog gladi morati jesti i njime trbuhe svoje puniti, a 
kada ih napune, ključat će kao što ključa nataloženo ulje. Usljed 
toga oni će osjetiti velike bolove, nakon čega će biti bačeni u 
hamim, pa će ga piti poput kamila koje mnogo piju i koje zbog 
bolesti ne mogu ugasiti svoju žeđ. Hamim će zatim provaliti 
njihove utrobe, o čemu Uzvišeni Allah, azze ve dželle, kaže: ... 
koji će se uzavrelom vodom pojiti, koja će im crijeva kidati. 
(Muhammed, 15) Ovakvo će biti gošćenje njihovo na Velikom 
danu, neka nas Allah Svojom milošću i dobrotom sačuva od kazne 
kojom će kazniti nevjernike. A kada stanovnici vatre pojedu 
odvratnu hranu, dari i zekkum , zbog odvratnog i neprijatnog okusa 
ona će im zastati u grlu. Uzvišeni, azze ve dželle, o tome kaže: Bit 
će u Nas, doista, okova i ognja, i jela koje u grlu zastaje i 
patnje nesnosne. (El-Muzemmil, 12,13) A spomenuta hrana zu 
gussatin zastaje u grlu i guši. U hadisu koji prenosi Ibn-Abbas, 
radijallahu anhu, Poslanik, sallallahu alejhi ve selleme, je opisao 
drvo zekkum rekavši: "Da samo jedna kap zekkuma padne na ovaj 
svijet, zagorčila bi život Ijudima na Zemlji. Kako će onda biti 
onima koji će se hraniti njime.”' 22 Bilježi ga Tirmizi i kaže: 
“Hadis je hasen-sahih.” 

Gislin će također biti hrana stanovnika Džehennema o 
kojoj je Uzvišeni Allah rekao: Zato on danas nema prisna 
prijatelja, ni drugog jela osim gislina (pomija) koje će samo 
nevjernici jesti. (El-Hakka, 35-37) 

Eto toliko! Pa neka okušaju hamim i gassak (kapljevinu 
smrdljivu) i druge slične ovima muke, mnogostruke. (Sad, 58) 
Gislin i gassak imaju značenje gnoja i sukrvice koja će izlaziti iz 
kože stanovnika vatre. Neki učenjaci smatraju da je to tekućina 
koja će izlaziti iz spolnih organa prostitutki i odvratni znoj koji će 

122 Miška/ul-mesabih, 3/105. 

izlaziti iz nevjernika, a imam Kurtubi veli: “To je znoj koji će 
izlaziti iz tijela stanovnika Džehennema.” 123 

Piće stanovnika vatre bit će hamim, o kome Uzvišeni, azze 
ve dželle, kaže: ... koji će se uzavrelom vodom pojiti, koja će 
im crijeva kidati. (Muhammed, 15) 

Лко zamole za pomoć, pomoći će im se tekućinom 
poput rastopljene kovine koja će lica ispeći. Užasna li pića i 
grozna li boravišta. (El-Kehf, 29) 

I on će biti pojen odvratnom kapljevinom, mučit će se da 
je proguta, ali je nikako nećemoći proždrijeti. (Ibrahim, 16,17) 

Eto toliko! Pa neka okušaju vodu ključalu i kapljevinu 
smrdljivu. (Sad, 57) U ovim ajetima spomenuta su dakle četiri 
pića koja će piti stanovnici vatre. 

Hamim, kao što je prethodno rečeno, ključala je voda koja 
je dostigla najveću temperaturu. O njemu Uzvišeni također kaže: I 
između vatre i ključale vode (hamimin anin) oni će kružiti. (Er- 
Rahman, 44) Riječ anin, spomenuta u ajetu, upućuje da je ta voda 
dostigla najveći stupanj vreline. Uzvišeni, dželle šanuhu rekao je 
također: ... sa vrela uzavrelog piti. (El-Gašije, 5) 

Gassak o kome je bilo govora također spada u pića koja će 
piti stanovnici vatre. 

Sadid jeste tekućina koja će izlaziti iz nevjernika, što 
potvrđuje hadis koga bilježi Muslim u Sahihu, u kome Džabir, 
radijallahu anhu, prenosi kako je Resulullah, sallallahu alejhi ve 
sel leme, rekao: “ Allah se obavezao da će čovjeka koji pije opojna 
pića napojiti tinetul-habalom. ” “Allahov Poslaniče, šta je tinetul- 
habal?”, upitaše ashabi, na šta Resulullah, sallallahu alejhi ve 
selleme, odgovori: “To je znoj stanovnika Džehennema ili tekućina 
koja će izlaziti iz njih. ” 

Muhl, a to potvrđuje predanje koje su zabilježili imam 
Ahmed i Tirmizi od Ebu-Seida, radijallahu anhu, koji prenosi da je 
Vjerovjesnik, sallallahu alejhi ve selleme, rekao: “Muhl je poput 

121 Jakzcitu ulil-itibar, str. 86. 

nataloženog ulja, kada mu nevjernik primakne lice, otpast će 
njegova koža i pasti u njega. ” A Ibn-Abbas, radijallahu anhu, 
govoreći o njegovoj osobini kaže: “To je gusta tekućina poput 
nataloženog ulja.” 

Neki će ljudi jesti žeravicu 

Nekim ljudima Allah će dati da jedu džehenemsku vatru, 
što će njima biti prikladna kazna za ono što su činili. Uzvišeni 
Allah, dželle šanuhu kaže: Oni koji bez ikakva prava jedu 
imetke siročadi - doista jedu vatru i oni će u ognju gorjeti. (En- 
Nisa, 10) 

Oni koji taje ono što je Allah u Knjizi objavio i to 
zamjenjuju za nešto što malo vrijedi - oni u trbuhe svoje ne 
trpaju ništa drugo do vatru. (El-Bekara, 174) 

A neki ljudi će biti kažnjeni tako što će na sebi imati 
odijela od vatre, o čemu Allah kaže: Onima koji ne budu 
vjerovali bit će odijela od vatre skrojena, a ključala voda bit će 
naglave njihove ljevana. (El-Hadždž, 19) Ibrahim Tejmi bi, kada 
bi proučio ovaj ajet, govorio: “Slavljen neka je Onaj Koji je 
stvorio odjeću od vatre.” 124 Uzvišeni, dželle šanuhu, također kaže: 
Toga dana ćeš vidjeti grješnike povezane u zajedničke okove; 
košulje će im od katirana biti, a vatra će lica njihova obavijati. 
(Ibrahim, 49) Katiran je rastopljeni bakar, što potvrđuje hadis koga 
bilježi Muslim u Sahihu od Ebu-Malika Ešarija, radijallahu anhu, u 
kome Vjerovjesnik, sallallahu alejhi ve selleme, kaže: “Ako se 
narikača ne pokaje prije smrti, doći će na Sudnji dan a na njoj će 
biti odjeća od vrelog katirana i košulja od plamena. ” Zabilježio ga 
je i Ibn-Madže u nešto izmjenjenoj verziji koja glasi: “Ako 
narikača umre prije pokajanja, Allah će joj skrojiti odjeću od 
katirana i košulju od plamena. " 


124 Et-Tahvifu minen-nar, str. 126. 

DEVETO POGLAVLJE 


PATNJA STANOVNIKA DŽEHENNEMA 
DŽEHENEMSKA JE PATNJA NESNOSNA 

Patnja će u vatri biti nesnosna, jer u njoj će biti 
mnogostruke muke koje će čovjeka prisiliti da se od njih poželi 
iskupiti najdražim imetkom, a o tome Uzvišeni, dželle šanuhu, 
kaže: Ni od jednog nevjernika koji umre kao nevjernik doista 
se neće primiti kao otkup ni sve blago ovoga svijeta. Njih čeka 
patnja bolna i njima niko neće pomoći. (Alu Imran, 91) U 
drugom ajetu kaže: Kada bi sve ono što je na Zemlji bilo u 
posjedu nevjernika, i još toliko, i htjeli da se otkupe od patnje 
na onom svijetu, ne bi im se primilo. Njih čeka muka nesnosna. 
(El-Maida, 36) Imam Muslim u Sahihu zabilježio je da je Enes ibn 
Malik, radijallahu anhu, rekao: “Resulullah, sallallahu alejhi ve 
selleme, rekao je: 'Na Sudnjem danu doći će čovjek koji je živio 
najboljim životom na ovome svijetu, pa će nakratko biti bačen u 
Džehennem, te će biti upitan: 'Sine Ademov, da li si ikada vidio 
ikakvo dobro? Da li si ikada doživio nesto dobro?' ’Allaha mi, 
Gospodaru, nikada nisam vidio dobro niti sam ga doživio. ” 123 Taj 
kratki period u džehenemskoj vatri učinit će da nevjernici zaborave 
sve što su proživjeli u momentima blagostanja i sreće na ovome 
svijetu. Buhari i Muslim u svojim Sahihima zabilježili su i 
prcdanje u kojem Enes ibn Malik, radijallahu anhu, kaže: 
“Vjerovjesnik, sallallahu alejhi ve selleme, kazao je: ’Allah će na 
Sudnjem danu čovjeka koji će imati najmanju kaznu upitati: 'Kada 
bi posjedovao sve što je na Zemlji, da li bi se time iskupio?' 
’Svakako’, odgovorit će, a Uzvišeni će mu reći: ’Od tebe sam 
tražio mnogo manje, dok si bio u Ademovoj kičmi (tj. prije nego 
što si bio stvoren), da Mi ne pripisuješ nikoga za druga, a ti si 


125 Miškatul-mesabih, 3/102. 


80 


Džeimet i Džehennem 



odbio i posegao za širkom. ”’ 12( ' Džehenemska vatra i njene 
strahote će čovjeka izbezumiti i zbog toga će se poželjeti iskupiti 
sa svojim najdražim - samo da se spasi, međutim, vrijeme spasa je 
prošlo! Uzvišeni Allah o tome kaže: Nevjernik bi jedva dočekao 
da se od patnje toga Dana iskupi sinovima svojim, i ženom 
svojom, i bratom svojim, i porodicom svojom koja ga štiti, i 
svima ostalima na Zemlji, - samo da se izbavi. Nikada! Ona će 
buktinja sama biti, koja će udove čupati. (El-Mearidž, 11) Ova 
nesnosna i neprekidna patnja učinit će da ti grješnici u vatri mučno 
i vječno žive. 

KAKO ĆE NEVJERNICI BITI KAŽNJENI 

I. Patnja se u Džehennemu razlikuje 

U Džehennemu će postojati ponori, a u svakom sljedećem 
će biti veća i strašnija kazna, što ukazuje da će se kazna u vatri 
razlikovati. To potvrđuju mnogi dokazi od kojih izdvajamo neke. 

Allah, azze ve dželle, kaže: Licemjeri će na samom dnu 
Džehennema biti. (En-Nisa, 145) 

Oni će se ujutro i navečer u vatri pržiti, a kada nastupi 
Čas: “Uvedite Faraonove Ijude u patnju najtežu!” (Gafir, 46) 

One koji nisu vjerovali i koji su od Allahova puta 
odvraćali, Mi ćemo dvostrukom kaznom kazniti zato što su 
pravili smutnju. (En-Nahl, 88) 

A mnogi su i hadisi koji na to ukazuju. Od njih ćemo 
spomenuti samo neke. Muslim i Ahmed bilježe da Semure, 
radijallahu anhu, prenosi kako je Vjerovjcsnik, sallallahu alejhi ve 
sellemc, za džehenemlije rckao: "Bit će ih kojima će vatra dopirati 
do članaka, bit će ih kojima će dopirati do koljena, bit će ih kojima 
će dopirati do pasa, a bit će ih kojima će dopirati do ključne 


l2fl Biljcži Buhari, dio “Rekaik”, poglavlje “Opis Dženneta i Džehenncma”, 
Fetluil-tiari, 1 1/416, vidi i Miškatul-mesabih, 3/102. 

kosti", a u drugom rivajetu: "... do vrata."' 21 Poslanik, sallallahu 
alejhi ve selleme, govorio je i o čovjeku koji će se u vatri 
kažnjavati najmanjom kaznom. Naime, Buhari u Sahihu bilježi da 
je Numan ibn Bešir, radijallahu anhu, rekao: “Čuo sam 
Resulullaha, sallallahu alejhi ve selleme, kako kaže: 'Najmanju će 
kaznu na Sudnjem danu imati čovjek kome će se ispod središnje 
udubine na tabanima staviti žeravica od koje će mu ključati 
mozak.’” U drugom rivajetu od istog ashaba zabilježio je da je 
Poslanik, sallallahu alejhi ve selleme, rekao: “Najmanju kaznu u 
Džehennemu imat će čovjek kome će ispod središnje udubine 
tabana biti stavljene dvije žeravice od kojih će mu ključati mozak 
kao što ključa kotao. ” 128 

Imam Muslim od njega također bilježi da je Resulullah, 
sallallahu alejhi ve selleme, rekao: “ Najmanju kaznu u 
Džehennemu imat će čovjek koji će imati nanule i pertle od vatre, 
a od kojih će mu mozak ključati kao što ključa kotao. On će misliti 
da ima najveću, a zaista će imati najmanju kaznu. ” 134 

Isti je imam u Sahihu zabilježio i predanje od Ebu-Seida 
Hudrija, radijallahu anhu, u kojem stoji da je Vjerovjesnik, 
sallallahu alejhi ve selleme, rekao: “U Džehennemu će najmanju 
kaznu imati čovjek koji će imati nanule od vatre od čije žestine će 
mu ključati mozak. ”' i0 

Buhari i Muslim od njega bilježi da je pred 
Vjerovjesnikom, sallallahu alejhi ve selleme, spomenut njegov 
amidža Ebu-Talib, te je rekao: “Možda će mu koristiti moj šefaat 


127 Bilježi Muslim, 4/2 185, dio “Džennct i njegova uživanja”, poglavlje “Žestina 
džehenemske vatre”. 

128 Bilježe Buhari, dio “Rekaik”, poglavljc “Opis Dženneta i Džehennema”, 
Fethul-liari, 1 1/417, i Muslim, 1/196 (363), dio “Iman”, a ovo je verzija koju 
je zabiljež.io imam Buhari. 

124 Bilježi Muslim, 1/196 (364), dio “Iman”. 

11,1 Ibid, 1/195 (361). 


82 


Džennet i Diehennem 




па Sudnjem danu, pa će biti stavljen u džehenemski plićak gdje će 
mu vatra dopirati do članaka, a od nje će mu ključati mozak. ” m 

Imam Kurtubi, govoreći o tome, kaže: “Uvjereni smo i 
čvrsto vjerujemo da nevjernik koji nije bio buntovan na Sudnjem 
danu neće imati tretman kao buntovni nevjernik koji je prelazio 
granice zla. I nema sumnje da će se kazna nevjernika razlikovati, 
što zaključujemo iz Kur’ana i sunneta, jer kazna nevjerniku koji je 
napadao vjerovjesnike i ubijao ih, muslimanima nanosio zulum i 
remetio red na Zemlji neće biti kao kazna nevjerniku koji je činio 
dobročinstvo vjerovjesnicima i muslimanima. Zar Poslanik, 
sallallahu alejhi ve selleme, nije rekao za Ebu-Taliba, koji ga je 
pomagao, štitio i činio mu dobročinstvo, da će biti u 
džehenemskom plićaku?! A spomenuti hadis od Semure, 
radijallahu anhu, koga bilježi Muslim može se odnositi na 
nevjernike, što potvrđuje hadis u kome je spomenut Ebu-Talib, a 
može se odnositi i na muslimane koji će ući u Džehennem.” l:,:! 
Ibn-Redžeb također kaže: “Znaj da će nevjernici biti kažnjeni 
prema djelima zbog kojih su zaslužili kaznu.” On je naveo i 
dokaze koji na to ukazuju, od kojih su i Ibn-Abbasove, radijallahu 
anhu, riječi: “Kazna opakog nevjernika koji je pozivao u kufr i 
remetio red na Zemlji bit će veća od kazne nevjernika koji to nije 
činio.” Ibn-Redžeb je zatim rekao: “Kazna muslimana koji uđu u 
Džehennem također će biti shodno počinjenim grijesima, a kazna 
muslimana koji su činili male grijehe neće biti kao kazna onima 
koji su činili velike. Možda će se ona nekima od njih olakšati zbog 
dobrih djela, koja su uradili, ili zbog drugih, Allahu poznatih 
uzroka, a neki će i umrijeti u пјој.” |д \ |М 

1,1 Bilježc Buhari, dio “Rekaik”, poglavlje "Opis Dženneta i Džehennema”, 
Fethul-Bari, 1 1/417, i Muslim, 1/195 (260), dio “Iman”, poglavlje 
“Poslanikovo, sallallahu alejhi ve selleme, zauzimanje za Ebu-Taliba”. Imam 
je Muslim u ovom poglavlju naveo još hadisa koji govore o tome. 

L1 - Et-Tezkireh , str., 409. 

111 U drugom dijelu knjige u poglavlju “Muslimani grješnici izaći će iz vatre” 
pogledaj hadis koji govori o tome. 

114 Et-TahviJ'u minen-nar, str., 142,143. 

II. U Džehennemu će gorjeti koža 

Vatra koju je stvorio Silni pržit će kožu nevjernika jer su u 
koži osjećajna čula koja registriraju bol. Zato će im Allah, dželle 
šanuhu neprestano mijenjati izgorjele kože drugima kako bi 
neprekidno osjećali bol, o čemu Uzvišeni kaže: One koji ne 
vjeruju u dokaze Naše Mi ćemo sigurno u vatru baciti; kad im 
se kože ispeku, zamijenit ćemo ih drugim kožama da osjete 
pravu patnju. Allah je zaista silan i mudar. (En-Nisa, 56) 

III. U Džehennemu će izgorjevati crijeva i utrobe 

Stanovnici vatre bit će kažnjeni tako što će hamim biti 
lijevan na njihove glave, usljed čega će se istopiti njihova crijeva i 
utrobe. Allah, dželle šanuhu, o tome kaže: Onima koji ne budu 
vjerovali bit će odijela od vatre skrojena, a ključala voda bit će 
na glave njihove lijevana; od nje će se istopiti ono što je u 
trbusima njihovim i koža. (El-Hadždž, 19) Imam je Tirmizi 
zabilježio predanje od Ebu-Hurejrea, radijallahu anhu, koji prenosi 
da je Poslanik, sallallahu alejhi ve selleme, rekao: “ Hamim će 
zaista hili lijevan na glave njihove, zatim će prodrijeti u utrobe i 
istjerati je na stopala, što je sahr, nakon čega će se njihova tijela 
vratiti u prvobitni položaj. ” Tirmizi je rekao da je ovaj hadis 
hasen-garib. 1 ’'’ 

IV. U Džehennemu će gorjeti lice 

Najčasniji dio na čovjeku je lice, zbog čega je Allahov 
Poslanik, sallallahu alejhi ve selleme, i zabranio udaranje po 
njemu. Allah, džellc šanuhu, će stanovnike vatre poniziti i na 
Sudnjem danu ih proživiti slijepe, gluhe i nijeme, a lica će im biti 
okrenuta prema zemlji. O tome Uzvišeni, azze ve dželle, kažc: Mi 
ćemo ih na Sudnjem danu sakupiti, a lica će im biti zemlji 

135 Ibid, str., 145 , Dzamiul-usid, 10/540. 

okrenuta, slijepe, nijeme i gluhe; boravište njihovo bit će 
Džehennem; kada god mu plamen jenja, pojačat ćemo im 
oganj. (El-Isra, 97) Oni će u vatru biti gurnuti na svoja lica, na šta 
ukazuju Allahove, riječi: A oni koji budu zlo činili, u vatru će 
naglavačke biti gurnuti. Zar se već kažnjavate za ono što ste 
radili? (En-Neml, 90) Ona će vječno lica njihova obavijati i niko 
im neće u pomoć priteći. Uzvišeni, azze ve dželle, kazao je: A da 
nevjernici znaju da tada neće moći da otklone vatru od lica 
svojih i leđa svojih, i da im niko neće moći pružiti pomoć. 
(El-Enbija, 39) 

Vatra će im lica pržiti i iskešenih zuba će u njemu 
ostati. (El-Muminun, 104) 

Košulje će im od katirana biti, a vatra će lica njihova 
obavijati. (Ibrahim, 50) 

Da li su jednaki onaj koji se na Sudnjem danu svojim 
licem zaštićuje od strahovite patnje... (Ez-Zumer, 24) 
Pokušajmo sebi predočiti i sljedeći prizor: Na Dan kada se 
njihova lica u vatri budu prevrtala, govorit će: “Kamo sreće da 
smo se Allahu pokoravali, i da smo Poslanika slušali.” (El- 
Ahzab, 66) Zar ne znaš kako se meso prevrće na vatri, ili riba u 
tavi, tako će se i njihova lica prevrtati u vatri. Allahu, dželle 
šanuhu, utječemo se od patnje u ognju. 

V. Nevjernici će u vatru biti odvučeni a njihova lica bit će dolje 
okrenuta 

Sahb je bolna kazna kojom će nevjernici biti kažnjeni, a to 
je odvlačenje u vatru nevjernika čija će lica biti dolje okrenuta. 
Uzvišeni, dželle šanuhu, kaže: Grješnici će sigurno stradati i u 
ognju biti na Dan kada budu u vatru odvučeni, lica dolje 
okrenutih: “Iskusite vatru džehenemsku!” (El-Kamer, 47,48) A 
kada budu vučeni, osjetit će veliki bol zbog lanaca, okova i 
sindžira u koje će biti povezani. Uzvišeni, azze ve dželle, kaže: 
Oni koji poriču Knjigu i ono što smo slali po poslanicima- 
saznat će posljedice toga kada sa okovima o vratu i sindžirima 

budu vučeni po ključaloj vodi, a zatim u vatri prženi. (Gafir, 
70-72) Katade, tumačeći ajet, kaže: “Bit će vučeni po vatri, a zatim 
u ključaloj vodi.” 136 

VI. Lica nevjernika bit će crna 

Allah, azze ve dželle, će na Sudnjem danu lica nevjernika 
crnim učiniti, o čemu kaže: Na Dan kada će neka lica pobijeljeti, 
a neka pocrnjeti. Onima kojima lica budu crna reći će se: 
“Zašto ste, pošto ste vjernici bili, nevjernici postali. Pa iskusite 
patnju zato što niste vjerovali.” (Alu Imran, 106) Njihova će 
lica, također, zbog velike tame, izgledati kao da se mrkla noć 
spustila na njih, o čemu Uzvišeni kaže: A one koji čine nevaljala 
djela čeka kazna srazmjerna onom što su počinili; njih će 
potištenost prekrivati, niko ih od Allaha neće zaštititi, lica će im 
biti tamna kao da su se na njih spustili dijelovi mrkle noći: 
stanovnici vatre će oni biti, i u njoj će vječno boraviti! (Junus, 27) 

VII. Vatra će obavijati nevjernike 

Nevjernici će biti stanovnici u vatri. Nikada oni dobro nisu 
učinili, grijesi i zlodjela će samo njih na Sudnjem danu sa svih 
strana stići. Uzvišeni, dželle šanuhu, pobijajući riječi židova koji 
su rekli: “Vatra će nas doticati samo neko vrijeme”, kaže: Reci: 
“A nije tako! Oni koji budu zlo (sejjietun) činili i grijesi njihovi 
(hatietun) ih budu sa svih strana stigli, oni će stanovnici 
Džehennema biti i njemu će vječno ostati.” (El-Bekara, 80, 81) 
Sidik Hasan Han kaže: “Riječ sejjietun (grijeh) u ajetu odnosi se 
na sve vrste zla, kao i na to da će njegov počinitelj, koji nikada nije 
učinio dobro djelo, njime sa svih strana biti okružen. U 
Džehennemu će vječno ostati samo nevjernici i mušrici kojima 
spasa neće biti. Očito je da riječi sejjietun i hatietun u ajetu 
aludiraju na kufr i širk. Iz ajcta se također vidi neosnovanost 


ш Ibid, slr. 147. 

mišljenja 1 ' 7 koga zastupaju mutezile i haridžije, jer postoje 
mutevatir hadisi koji govore da će ljudi koji nisu činili širk izići iz 
Džehennema.” 1 ™ Grijesi i zlodjela obavijat će dakle nevjernike kao 
što narukvica obavija zglob, tako će oni biti kažnjeni prema 
grijesima koje su počinili. Ovo potvrđuju i riječi Uzvišenog: U 
Džehennemu će im ležaji i pokrivači od vatre biti. (El-Earaf, 
41) Mihadun (ležaj) jeste ono što će biti ispod njih, a gavašun , (jd. 
g ašijetun) jeste ono što će ih odozgo pokrivati, čime se htjelo reći 
da će ih vatra obavijati odozgo i odozdo. To potvđuju drugi ajeti: 
Na Dan kad ih patnja i odozgo i odozdo obuzme. (El-Ankebut, 55) 

Nad njima će biti naslage vatre, a i ispod njih naslage. 
(Ez-Zumer, 16), a u sljedećem ajetu to je jasno rečeno: ... a 
Džehennem će zasigurno obavijati nevjernike. (Et-Tevba, 49) 

Neki su učenjaci iz prvih generacija riječ mihadun , također, 
protumačili kao postelju, a gavašun kao pokrivač. 1 ' 9 A ihatatun 
(obavijanje) ima i značenje da će Džehennem imati zid koji će 
okruživati nevjernike, da iz njega ne mogu izići, o čemu Allah 
dž.š. kaže: Mi smo nevjernicima pripremili vatru čiji će ih 
suradik (zid) sa svih strana obuhvatati; ako zamole pomoć, 
pomoći će im se tekućinom poput rastopljene kovine koja će 
lica ispeći. Užasna li pića i grozna li boravišta. (El-Kehf, 29) 
Dakle, suradik ]t džehenemski zid koji ga okružuje. 

VIII. Vatra će prodirati do srca 

Spomenuli smo da će stanovnici vatre biti ogromni, ali i 
pored toga će džehenemska vatra prodirati u njih i dolaziti im do 
srca, o čemu Allah kaže: U Sekar ću Ja njega baciti - a znaš li ti 
šta je Sekar? Ništa on neće poštedjeti, kože će crnim učiniti. 
(El-Muddcssir, 26-30) Neki učenjaci iz prijašnjih generacija, 


137 Тј. da će svi Ijudi koji uđu u vatru u njoj vječno ostati, čak i muslimani. 
(op.pr.) 

118 Jakzciiu util-iiihar , str. 67. 

114 Tefsir Um-Kesir. 3/168. 

tumačeći Allahove, dželle šanuhu, riječi: Ništa on neće poštedjeti, 
rekli su: “Vatra će uništiti meso, kosti, mozak i neće ostati na 
torne.”' 40 Uzvišeni Allah, azze ve dželle, također kaže: A ne valja 
tako! On će sigurno biti bačen u Džehennem! A znaš li ti šta je 
Džehennem? - Vatra Allahova razbuktala, koja će do srca 
dopirati. (El-Humeze, 4-7) Muhammed ibn Kab Kurezi rekao je: 
“Vatra će peći nevjernike do srca, a kada do njih dođe, oni će 
ponovo biti stvoreni.” Prenosi se da bi Sabit Bunani, kada bi 
proučio ovaj ajet, rekao: “Vatra će uništiti sve do njihovih srca, a 
oni će biti živi, to će biti nesnosna patnja.” Zatim bi plakao. 141 

IX. U Džehennemu će ispadati crijeva 

Buhari i Muslim u svojim Sahihima bilježe da je Usame 
ibn Zejd, radijallahu anhu, prenio kako je Vjerovjesnik, sallallahu 
alejhi ve selleme, rekao: “Na Sudnjem će se danu dovesti čovjek i 
baciti u vatru, pa će mu crijeva iz stomaka ispasti, i oko njega se 
obmotavati dok se bude okretao, kao što se uže obmotava kada 
magarac kruži u mlinskoj okretaljci. Stanovnici Džehennema će se 
oko njega iskupiti i reći mu: 'Šta to bi sa tobom, čovječe? Zar nisi 
naređivao dobro a odvraćao od zla?' On će im tada odgovoriti: 
'Jesam, naređivao sam dobro, a sam ga nisam činio, odvraćao 
sam od zla, a sam sam ga činio. ” 142 

Amr ibn Amir Huzai vući će također svoja crijeva u vatri, 
jer on je iskrivio Islam. Muslim u Sahihu bilježi da je Džabir ibn 
Abdullah, radijallahu anhu, rekao: “Resulullah, sallallahu alejhi ve 
selleme, rekao je: 'Vidio sam kako Amr ibn Amir Huzai, koji je u 
ime kipova zabranio klanje, mužu i jahanje nekih životinja, vuče u 
Džehennemu svoja crijeva. ” 141 


140 Et-Tahviju minen-nar, str. 146. 

141 Ibid.str. 146. 

142 MiSkatul-mesahih, 2/642 (5139). 
14:1 Ibid, 3/688. 

X. Nevjernici će biti povezani u lance, okove i sindžire a biće 
mlaćeni gvozdenim maljevima 

Allah je za stanovnike vatre pripremio lance, okove i 
sindžire, a i maljeve kojima će biti kažnjavani. Uzvišeni, dželle 
šanuhu, o tome kaže: Mi smo za nevjernike okove i sindžire i 
oganj razbuktali pripremili. (El-Insan, 4) 

Bit će u Nas, doista, okova (enkalun) i ognja, i jela koje 
u grlu zastaje (taamun zu gussatin), i patnje nesnosne. 
(El-Muzemmil, 12,13) 

Sindžiri će također biti stavljeni na njihove vratove, na šta 
ukazuje sljedeći ajet: A Mi ćemo na vratove nevjernika sindžire 
staviti, zar će biti kažnjeni drukčije nego prema onome kako 
su radili? (Sebe, 33) 

... kada sa okovima o vratu i sindžirima budu vučeni. 

(Gafir, 71) Enkalun su okovi, a tako su nazvani zato što će Allah, 
dželle šanuhu, stanovnike vatre kažnjavati i njima ih okovati: Bit 
će u Nas, doista, okova (enkalun). Selasil su sindžiri kojima će 
biti kažnjavani, i u njih povezani, kao što se na ovome svijetu 
svežu zločinci. Pokušajmo sebi predočiti prizor o kome nas je 
obavijestio časni Kur'an: Držite ge i u okove okujte, zatim ga 
samo u vatri pržite, a onda ga u sindžire sedamdeset lakata 
duge vežite. (El-Hakka, 30-32) 

Allah, dželle šanuhu, pripremio je u vatri i mekamiun, tj. 
gvozdene maljeve kojima će nevjernici biti mlaćeni, kada god 
pokušaju iz nje izići, kada će ponovo u nju biti vraćeni. Uzvišeni o 
tome kažc: A gvozdenim maljevima bit će mlaćeni; kad god 
pokušaju da zbog teškog jada iz nje iziđu, bit će u nju vraćeni: 
“Iskusite patnju u užasnoj vatri!” (El-Hadždž, 21,22) 

XI. Nevjernici će u vatri biti sa svojim božanstvima i šejtanima 

Nevjernici i mušrici veličaju i “štite” svoja božanstva i na 
tome putu ne žale imetak, a ni život. Na Sudnjcm danu, Allah, 
Istinski Gospodar, dželle šanuhu, ta božanstva će baciti u 

Džehennem, ponižavajući one koji su ih obožavali, kako bi se 
uvjerili da su bili zalutali narod kada su obožavali ono što nikakvu 
korist ne može pribaviti, ni štetu otkloniti. Uzvišeni, azze ve 
dželle, rekao je: I vi, i oni kojima se pored Allaha, klanjate - bit 
ćete gorivo u Džehennemu, a u njega ćete doista ući. Da su oni 
bogovi, ne bi u njega ušli, i svi će u njemu vječno boraviti. (El- 
Enbija, 98,99) Ibn-Redžeb ovo ovako komentira: “Nevjernici su 
pored Allaha, obožavali lažna božanstva smatrajući da će ih 
približiti Allahu azze ve dželle,, i da će se za njih zauzimati. Bit će 
oni kažnjeni i poniženi tako što će njihova božanstva biti s njima u 
vatri. To će njima biti prikladna kazna i povod da se kaju i tuguju, 
jer čovjek koji će u vatri biti s onim ko ga je u nju doveo, osjetit će 
veći bol i tugu.” 144 Sunce i Mjesec će na Sudnjem danu upravo 
zbog toga, prije ljudi, biti bačeni u Džehennem, što će biti ukor 
nevjernicima koji su ih obožavali pored Allaha, azze ve dželle. To 
potvrđuje i hadis u kome stoji: "Sunce i Mjesec će bez svoje 
svjetlosti biti u Džehennemu . ” 145 Imam Kurtubi kaže: “Sunce i 
Mjesec bit će bačeni u Džehennem zato što su ih ljudi obožavali 
pored Allaha, azze ve dželle,, što njima neće biti kazna jer su oni 
materija. Postupit će se tako da nevjernici osjete veću patnju i 
tugu, što zastupaju neki učenjaci.” 146 Zbog istog razloga Allah, 
azze ve dželle, učinit će također da nevjernici budu zajedno sa 
šejtanima koje su slijedili, o čemu kaže: Onome ko se bude 
slijepim pravio da ne bi Milostivog veličao, Mi ćemo šejtana 
natovariti, pa će mu on nerazdvojni drug postati; oni će ih od 
pravog puta odvraćati, a ljudi će misliti da su na Pravom putu. 
I kad koji dođe pred Nas, reći će: “Kamo sreće da je između 
mene i tebe bila tolika razdaljina kolika je između istoka i 
zapada! Kako si ti bio zao drug!” Toga dana vam neće biti od 


144 Et-Tahvifu minen-nur, str. 105. 

145 Bilježi Bejheki u Šuabul-imanu, Bezzar, Ismaili i Hattabi. Vidi Es-Sahiha, 
1/32. 

146 Et-Tezkireh, str. 392. 

koristi to što ćete u muci zajedno biti, kad je jasno da ste druge 
Allahu ravnim smatrali. (Ez-Zuhruf, 36-39) 

XII. Stanovnici Džehennema će se silno kajati i propast 
prizivati 

Kada nevjernici ugledaju džehenemsku vatru, žestoko će se 
kajati, ali vrijeme kada je pokajanje koristilo prošlo je. Allah, azze 
ve dželle, kaže: A kada oni dožive patnju, sakrit će tugu, i bit će 
im po pravdi presuđeno, neće im se učiniti nažao. (Junus, 54) 
Kada nevjernik pogleda u knjigu u kojoj će biti zabilježena 
njegova djela i vidi kufr i širk zbog kojih će vječno ostati u vatri, 
propast će prizivati: A onaj kome bude knjiga njegova iza leđa 
njegovih data propast će prizivati i u ognju će gorjeti. (El- 
lnšikak, 10-12) Zatim će tamo biti bačeni i osjetit će veliku patnju, 
pa će i tada propast prizivati: A kad budu bačeni u nju, u 
tjesnac, vezanih ruku, propast će tamo prizivati. “Ne prizivajte 
danas jednu propast, nego prizivajte mnoge propasti.” 
(El-Furkan, 13,14) 

Oni će također glasno jaukati i kukati, molit će svoga 
Gospodara i nadati se da će ih izbaviti iz onoga u čemu će biti: 

Oni će u njemu jaukati: “Gospodaru naš, izbavi nas, činit 
ćemo dobra djela, drukčija od onih koja smo činili.” (Fatir, 37) 
Priznat će da su bili kratke pameti, da su bili narod nevjernički i 
narod zalutali. Silni, dželle šanuhu, na njihovim jezicima rekao je: 
I reći će: “Da smo slušali ili razmišljali, ne bismo među 
stanovnicima Džehennema u ognju bili!” I oni će priznati da su 
bili nevjernici - pa, stanovnici Džehennema ognjenog daleko 
bili! (El-Mulk, 10) 

“Gospodaru naš“, reći će oni, “Dva puta si nas usmrtio 
i dva puta si nas oživio; mi priznajemo grijehe naše, pa ima li 
ikakva načina da se iziđe?” (Gafir, 10) Njihova će molba biti 
grubo odbijena i bit će im odgovoreno kao životinjama, o čemu 
Uzvišeni kaže: “Gospodaru naš“, reći će, “naši su prohtjevi bili 
od nas jači, te smo postali narod zalutali. Gospodaru naš, 


Džennet i Diehennem 


91 



izbavi nas iz nje; ako bismo ponovo zlo radili, sami bismo sebi 
nepravdu učinili.” Ostanite u njoj prezreni i ništa Mi ne 
govorite! - reći će On. (El-Muminun, 106-108) Nad njima se 
ostvarila prijetnja. Došli su u situaciju iz koje ne koristi nikakva 
molba a ni nada. Uzvišeni Allah kaže: A da ti je vidjeti grješnike 
kako će, oborenih glava pred Gospodarom svojim reći: 
“Gospodaru naš, vidjeli smo i čuli smo, pa nas povrati da 
dobra djela činimo, mi doista čvrsto vjerujemo!” A kad bismo 
htjeli, svakoga čovjeka bismo na Pravi put uputili, ali Ja sam 
već istinu rekao: Napunit ću, zaista, Džehennem džinovima i 
ljudima zajedno! Pa trpite zato što ste zaboravljali da ćete ovaj 
Dan doživjeti, - i Mi ćemo vas zaboraviti, i vječnu patnju trpite 
zbog onoga što ste radili. (Es-Sedžde, 12-14) 

Stanovnici će Džehennema zatim dozivati džehenemske 
stražare, od kojih će tražiti da posreduju kod Allaha dž.š., da im 
bar malo patnju ublaži. Uzvišeni o tome kaže: I oni koji će u vatri 
biti, govorit će stražarima džehenemskim: “Zamolite 
Gospodara svoga da nam bar malo patnju ublaži!” “Zar vam 
poslanici vaši nisu jasne dokaze donosili?”, upitat će oni, 
“Jesu”, odgovorit će. - “Molite onda vi!”, reći će oni. Ali će 
molba onih koji nisu vjerovali uzaludna biti. (Gafir, 49,50) 

Zatim će od Malika (džehenemskog stražara) tražiti da kod 
Allaha, dželle šanuhu, posreduje da ih uništi: Oni će dozivati: “O 
Malik! Neka Gospodar tvoj učini da umremo!”, a on će reći: 
“Vi ćete tu vječno ostati!” (Ez-Zuhruf, 77) 

Dakle, sve što su tražili odbijeno je, iz vatre im izlaska 
neće biti, patnja im se neće ublažiti, a neće ni umrijeti. Vječno i 
stalno će u njoj gorjeti, a nakon svega što će tražiti, bit će dozvani 
riječima: Pržite se u njoj, isto vam je trpjeli ili ne trpjeli, to vam 
je kazna za ono što ste radili. (Et-Tur, 16) Kada to čuju, još više 
će plakati i jecati, a suze će obilno liti. Uzvišeni kaže: Malo će se 
oni smijati, a dugo će plakati, bit će to kazna za ono što su 
zaslužili. (Et-Tevba, 82) Dugo će plakati, a suze će na njihovim 
licima ostavljati trag, kao što bujica ostavlja trag na stijeni, a kada 
nestane suza, iz njihovih očiju teći će krv. Na ovo ukazuje 


92 


Diennet i Diehennem 



Resulullahov, sallallahu alejhi ve selleme, hadis koga bilježi 
Hakim u Mustredreku a prenosi Abdullah ibn Kajs, radijallahu 
anhu: “Stanovnici će Džehennema mnogo plakati, a kada bi se 
brodovi stavili na njihove suze, zaplovili bi. Toliko će plakati da će 
iz njihovih očiju (umjesto suza) teći krv. ” A Enes, radijallahu 
anhu, prenosi da je Resulullah, sallallahu alejhi ve selleme, kazao: 
“Stanovnicima Džehennema bit će poslan plač i oni će plakati. A 
kada nestane suza, iz njihovih očiju će liti krv, urezujući na licima 
korita po kojima bi lađe mogle zaploviti.” w Ti zalimi su 
upropastili sebe i porodice svoje kad su dali prednost kufru nad 
imanom, a u vatri će neprestano kukati: Na Dan kada se njihova 
lica u vatri budu prevrtala, govorit će: “Kamo sreće da smo se 
Allahu pokoravali i da smo Poslanika slušali!” Govorit će: 
“Gospodaru naš, mi smo prvake naše i starješine naše slušali, 
pa su nas oni s Pravoga puta odveli. Gospodaru naš, podaj im 
dvostruku patnju i prokuni ih prokletstvom velikim!” (El- 
Ahzab, 66-68) Razmislimo o ajetu u kome je Uzvišeni opisao 
njihovo stanje, utječemo Mu se od onoga u čemu će oni biti: I 
nesrećni će u Džehennem, u njemu će teško izdisati (zeflrun) i 
udisati (šehikun); dok je nebesa i Zemlje, u njemu će ostati - 
osim ako drukčije Gospodar tvoj ne odredi. (Hud, 106,107) 
Zudžadž je rekao: “ Zefir (duboko izdisanje) bit će veoma glasan 
zbog velikog ječanja.” Drugi učenjaci kažu: “ Zefir je neprestano 
udisanje usljed velikog straha, od koga rastu prsa, a šehik je 
duboko udisanjc ili izdisanje.” A imam Lejs kaže: “ Zefir je kada 
čovjek u trenutku velike brige duboko uzdahne, a šehik je kada 


147 Šejh Albani naveo je pomenute hadise u djelu E.s-Sahiha , 3/245 (1679). Za 
prvi je rekao da ga bilježi Hakim u El-Mustedreku, koji jc rekao da je sened 
ovoga hadisa ispravan, u čemu ga je podržao Zehebi. Albani kaže: “... 
ispravnoje da Jezid (jedan od ravija) ispunjava kriterije Buharije i Muslima” 
jer svi prenosioci ovoga hadisa ispunjavaju uvjete njih dvojice. Albani je 
također kazao da je ravija Numan koga su zvali Arim pomiješao rivajcte, 
međutim. naveo je drugi hadis kao potporu prvom i rekao da ga biljcžc Ibn- 
Madžc i Ibn-Ebi-Dunja iako jc ravija Jezid Rikaši slab, a ostali ispunjavaju 
kriterije Buharije i Muslima. 

izdahne.” 148 U svakom slučaju, ovim se htjelo ukazati na veličinu 
njihove tuge i brige i na njihovo poređenje s osobom čije je srce 
nadvladala briga i kome je tijesna Zemlja. 


148 


Jakzatu ulil-itibar , str. 72. 

DESETO POGLAVLJE 


KAKO SE ČOVJEK MOŽE SAČUVATI ALLAHOVE KAZNE 

Ako je kufr uzrok vječne kazne, onda samo iman i činjenje 
dobrih djela spašavaju čovjeka od nje. Muslimani se vjerovanjem 
trebaju približiti svome Gospodaru, azze ve dželle, i moliti Ga da 
ih sačuva od džehenemske vatre. Allah, azze ve dželle, o tome 
kaže: Oni koji budu govorili: “Gospodaru naš, mi, zaista, 
vjerujemo; zato nam oprosti grijehe naše i sačuvaj nas patnje 
u ognju!” (Alu lmran, 16) 

“Gospodaru naš, Ti nisi ovo uzalud stvorio; hvaljen Ti 
budi i sačuvaj nas patnje u vatri! Gospodaru naš, onoga koga 
Ti budeš u vatru ubacio Ti si već osramotio, a nevjernicima 
neće niko u pomoć priteći. Gospodaru naš, mi smo čuli 
glasnika koji poziva u vjeru: ’Vjerujte u Gospodara vašeg!’, i 
mi smo mu se odazvali. Gospodaru naš, oprosti nam grijehe 
naše i pređi preko hrđavih postupaka naših, i učini da poslije 
smrti budemo s onima dobrima. Gospodaru naš, podaj nam 
ono što si nam obećao po poslanicima Svojim i na Sudnjem 
danu nas ne osramoti. Ti ćeš, doista, Svoje obećanje ispuniti!” 
(Alu Imran, 191-194) 

Kur'an i sunnet detaljno ukazuju na djela koja spašavaju od 
džehenemskc vatre, a mi ćemo inšallah spomenuti neke. 

Ljubav prema Allahu, azze ve dželle; Hakim u Mustedreku 
i imam Ahmed u Musnedu bilježe da je Enes ibn Malik, radijallahu 
anhu, rekao: “Resulullah, sallallahu alejhi ve selleme, rekao je: 
'Allaha mi, zaista Allah Svog dragog roba neće baciti u vatru. ’ ” 144 

Post je također štit od džehenemske vatre. Ahmed u 
Musnedu i Bejheki u Šuabul-imanu dobrim lancem prenosilaca 
zabilježili su da je Džabir ibn Abdullah, radijallahu anhu, od 
Vjerovjesnika, sallallahu alejhi ve selleme, prenio sljedeće riječi: 

144 Vidi Sahihul-diamia, 6/104 (6/104), hadis je sahih. 

“(Jzvišeni Allah rekao je: ’Post je štit kojim se čovjek štiti od 
vatre. ” ,|SH Bejheki u Eš-Šuabu također bilježi da je Osman ibn As, 
radijallahu anhu, od Allahova Poslanika, sallallahu alejhi ve 
selleme, prenio sljedeće: “Post je štit od Allahove kazne. ” ISI Pored 
Bejhekija zabilježili su ga Nesai, Ibn-Madže, i lbn-Huzejme sa 
ispravnim lancem prenosilaca. A post za vrijeme borbe protiv 
neprijatelja ima izuzetnu vrijednost. To potvrđuje hadis koga 
prenosi Ebu-Seid Hudri, radijallahu anhu, a u kojem stoji da je 
Resulullah, sallallahu alejhi ve selleme, rekao: “Ko posti dan na 
Allahovom putu, Allah će njegovo lice udaljiti od vatre sedamdeset 
godina . ” 152 Zabilježili su ga Buhari, Muslim, Ahmed, Nesai i 
Tirmizi. 

Strah od Uzvišenog Allaha i vođenje džihada na 
Njegovom, dželle šanuhu, putu također su štit od vatre. Uzvišeni, 
dželle šanuhu, kaže: A za onoga koji se stajanja pred 
Gospodarom svojim bude bojao bit će dva perivoja. (Er- 
Rahman, 46) Nesai i Tirmizi u svojim Sunenima zabilježili su da 
Ebu-Hurejre, radijallahu anhu, pripovijeda kako je Resulullah, 
sallallahu alejhi ve selleme, rekao: “U vatru neće ući čovjek koji je 
plakao iz strahopoštovanja prema Allahu sve dok se mlijeko ne 
vrati u vime, a na robu se neće sastati prašina s Allahovog puta i 
džehenemski dim . ” 151 Buhari u Sahihu bilježi da je Ebu-Abese, 
radijallahu anhu, rekao: “Vjerovjesnik, sallallahu alejhi ve selleme, 
rekao je: ‘Nikada se u roba nisu zaprašila stopala na Allahovom 
putu, a da ih je pržila vatra . ”" 54 A Muslim u Sahihu bilježi da je 
Ebu-Hurejre, radijallahu anhu, od Allahovog Poslanika, sallallahu 
alejhi ve selleme, prcnio sljedeći hadis: “U Džehennemu se nikada 
neće sastati nevjernik i musliman koji ga je ubio. ” lss 


15,1 Ibid, 4/1 14. 

151 Ibid, 3/264. 

152 Ibid, 5/310. 

155 Miškatul-mesabih. 2/356 (3828), a recenzent djela zastupa ispravnost seneda. 

154 Ibid, 2/394(3794). 

155 Ibid, 2/394 (3795). 

Traženje zaštite kod Allaha, azze ve dželle, od kazne o 
čemu kaže: I oni koji govore: “Gospodaru naš, poštedi nas 
patnje u Džehennemu, jer je patnja u njemu, doista, propast 
neminovna, on je ružno prebivalište i boravište.” (El-Furkan, 
65) A imam Ahmed u Musnedu , Ibn-Madže u Sunenu, Ibn-Hibban 
u Sahihu, i Hakim u Mustedreku ispravnim lancem prenosilaca 
bilježe da je Enes, radijallahu anhu, rekao: “Vjerovjesnik 
sallallahu alejhi ve selleme, rekao je: 'Nijedan čovjek od Allaha 
nije tri puta zatražio Džennet, a da Džennet nije rekao: ’Allahu 
moj, uvedi ga u Džennet’. Također, nijedan čovjek, musliman, 
Allahu se nije tri puta utjecao od Džehennema, a da Džehennem 
nije rekao: ’Allahu moj, spasi ga od mene. Na kraju kazivanja 
o Džehennemu, spomenut ćemo hadis koga su zabilježili Buhari i 
Muslim u svojim Sahihima od Ebu-Hurejrea, radijallahu anhu, a u 
kojem stoji da je Vjerovjesnik, sallallahu alejhi ve selleme, 
spomenuo meleke koji traže halke u kojima se čini zikr, te rekao: 
"Allah ih upita o njima, a On ih najbolje poznaje: ’Od čega traže 
utočište?’ ’Od Džehennema’, odgovore meleki, a Uzvišeni upita: 
’Da li su ga vidjeli?' ’Allaha nam, Gospodaru naš, nisu ga 
vidjeli’, odgovore, a Uzvišeni ih ponovo upita: ’Kako bi se od 
njega utjecali da su ga vidjeli?’ ’Da su ga vidjeli, još više bi se 
trudili da se spase i više bi strepili od kazne u njemu ’, odgovore, 
tada Uzvišeni kaže: ’Ja vas uzimam za svjedoke da sam im 
oprostio ’. ” 157 


15< ’ Sahihid-džamia, 5/145 (5506). 

157 Ibid, 2/233 (2169), a autor ga pripisuje Buhariji, Muslimu i Ahmedu. 

GLAVA II 





UVOD 


Džennet je prebivalište u kome će Allah, dželle šanuhu, 
obilno nagraditi Svoje dobre i pokorne robove. U njemu će biti 
mnoge savršene blagodati, čiju ljepotu ništa neće narušiti. Allah, 
azze ve dželle, i Njegov Poslanik, sallallahu alejhi ve selleme, 
obavijestili su nas o nekim dženetskim blagodatima, što zapanjuje 
ljudski um, i on ih nije u stanju sebi predstaviti i dokučiti. Poslušaj 
riječi Uzvišenog, azze ve dželle, u Hadisi-kudsiju: ” Pripremio sam 
Svojim dobrim robovima ono što oko nije vidjelo, niti uho čulo i 
što nikome na um nije palo. ” A Poslanik, sallallahu alejhi ve 
selleme, rekao je potom: “Čitajte ako hoćete: I niko ne zna kakve 
ih, kao nagrada za ono što su činili, skrivene radosti čekaju.” 
(Es-Sedžda, 17)‘ 

Vrijednost dženetskih blagodati postaje očita kada se 
uporede s ovosvjetskim koje su prema dženetskim bezvrijedne i 
beznačajne, jednom riječju, ništa ne predstavljaju. 

Imam Buhari u Sahihu bilježi da je Sehl ibn Sad Saidi, 
radijallahu anhu, rekao: “Allahov je Poslanik, sallallahu alejhi ve 
selleme, rekao: ’Mjesto koliko zauzima jednan bič u Džennetu 
bolje je od svega dunjaluka i onoga što je na njemu. ” 2 Zato će 
čovjek koji uđe u Džennet i spasi se od vatre ostvariti veliki 
uspjeh. Taj je trijumf Allah potvrdio u Svojoj Knjizi: ... i ko bude 
od vatre udaljen i u Džennet uveden, taj je postigao ono što je 
želio. (Alu Imran, 185) 

Allah obećava vjernicima i vjernicama dženetske bašče, 
kroz koje će rijeke teći, u kojima će vječno boraviti i divne 
dvorove u vrtovima edenskim. A i malo naklonosti Allahove, 
veće je od svega toga; to će, doista, uspjeh veliki biti! 

(Et-Tevba, 72) 


1 Bilježi Buhari u Sahihu, a prenosi Ebu-Hurejre, dio “Početak stvaranja”, 
poglavlje “Opis Džehcnnema”, Fethul-Bari, 6/318 (3244). 

" Fethul-Bari, 6/319, Nevevijev komentar na Muslimov Sahih, I 7/166. 

Onoga ko se pokorava Allahu i Poslaniku Njegovu - On 
će uvesti u dženetske bašče, kroz koje će rijeke teći, u kojima 
će vječno ostati, i to je uspjeh veliki. (En-Nisa, 13) 

PRVO POGLAVLJE 


ULAZAK U DŽENNET 

Radost vjernika bit će neizmjerna kada, u skupinama, 
ponosni i počašćeni budu ulazili u Džennet. 

Kada do njega dođu, njegove kapije širom će biti otvorene, 
a dočekat će ih plemeniti meleki, izražavajući im dobrodošlicu, 
nakon proživljenih muka i raznih strahota. Uzvišeni, azze ve 
dželle, kaže: A oni koji su se Gospodara svoga bojali u 
povorkama će u Džennet biti povedeni, i kad do njega dođu - a 
kapije njegove već širom otvorene - čuvari njegovi će im reći: 
“Mir vama, od grijeha ste čisti, zato uđite u njega, u njemu 
ćete vječno boraviti. (Ez-Zumer, 72) Tj. Vaš je iman bio čist, 
riječi i djela, vaše duše i srca bili su čisti, zato ste zaslužili ovaj 
Džennet. 

ZAUZIMANJE (ŠEFAAT) DA SE UĐE U DŽENNET 

U vjerodostojnim hadisima govori se da će vjernici, kada 
im sc na Sudnjem danu oduži stajanje, od poslanika tražiti da se 
zauzmu kod Allaha da otvori dženetska vrata. Poslanici će se 
ograđivati od toga, svaki će to odbiti i reći da toga nije dostojan, a 
kada to zatraže od Allahovog miljenika, Muhammeda, sallallahu 
alejhi ve selleme, on će se zauzeti i njegovo zauzimanje će sc 
primiti. Naime, Muslim u Sahihu bilježi da su Huzejfe ibn Jeman i 
Ebu-Hurejre kazali: “Allahov Poslanik, sallallahu alejhi ve 
selleme, rekao je: ’Uzvišeni Allah proživjet će sve Ijude, vjernici će 
krenuti (da se za njih zauzima), tada će im se približiti Džennet. 
Doći će Ademu i reći: ’O oče naš, zauzmi se da Allah otvori 
dženetska vrata. ’ ’A zar vas iz Dženneta nije izvela greška vašega 
oca, nisam ja dostojan toga’, odgovorit će im...’” 1 U hadisu se 

■' Bilježi Muslim, 4/186 (195), dio “Iman”, poglavlje “Najslabiji stupanj u Džennetu”. 

spominje da će se poslanici ograđivati i svaki će preporučivati da 
idu kod drugog poslanika, a kada dođu Muhammedu, sallallahu 
alejhi ve selleme, dopustit će im se ulazak u Džennet. 

ČIŠĆENJE VJERNIKA PRIJE ULASKA U DŽENNET 

Kada vjernici pređu Sirat-ćupriju, bit će zaustavljeni na 
mostu između Dženneta i Džehennema. Tu će biti očišćeni tako što 
će se namiriti eventualne nepravde kako bi čisti i čestiti ušli u 
Džennet, da jedni od drugih u njemu ne traže ništa. Naime, Buhari 
u Sahihu bilježi da Ebu-Seid Hudri, radijallahu anhu, pripovijeda: 
“Allahov Poslanik, sallallahu alejhi ve selleme, rekao je: "Kada 
vjernike prođe opasnost od Džehennema, bit će zaustavljeni na 
mostu između Dženneta i vatre gdje će se namiriti nepravde 
počinjene na ovome svijetu, a kada budu očisćeni, dopustit će se 
im da uđu u Džennet. Tako mi Onoga u Čijoj je ruci 
Muhammedova duša, svaki od njih će svoje prebivalište u 
Džennetu bolje prepoznati nego prebivalište na ovome svijetu. ” 4 U 
knjizi El-Kijame' također smo spomenuli hadise koji govore o 
šefaatu a u njima stoji da će se Poslanik, sallallahu alejhi ve 
selleme, zauzeti da Allah, azze ve dželle, otvori dženetska vrata 
nakon što Adem i poslanici ( ulul-azm )‘\ to odbiju. 

PRVI KOJI ĆE UĆI U DŽENNET 

Prvi ummet koji će ući u Džennet jeste Resulullahov, 
sallallahu alejhi ve selleme, prvi iz tog ummeta će ući Resulullah 
sallallahu alejhi ve selleme, a prvi nakon njega Ebu-Bekr es- 
Siddik, radijallahu anhu. 


4 Bilježi Buhari, dio “Rekaik”, poglavlje “Naknada na Sudnjem danu”, Fethul- 
Bari. I 1/395. 

5 Autor misli na svoju knjigu koja govori o Sudnjem danu. (op.pr.) 

6 Ulul-azm su najbolji poslanici, a to su Nuh, Ibrahim, Musa, Isa i Muhammed, 
sallallahu alejhi ve selleme. (op.pr) 

lbn-Kesir u svome djelu En-Nihaje, 2/213 naveo je hadise 
koji govore o tome, a neke ćemo ovdje spomenuti. 

Muslim u Sahihu bilježi da je Enes, radijallahu anhu, rekao: 
“Allahov Poslanik, sallallahu alejhi ve selleme, rekao je: ’Ja ću 
prvi pokucati na dženetska vrata. 

Muslim također bilježi da je isti ashab rekao: “Resulullah, 
sallallahu alejhi ve selleme, rekao je: ’Doći ću do dženetskih vrata 
i zatražiti da se otvore, a dženetski čuvar će upitati: ’Ko si ti? ’ 
,Muhammed’, odgovorit ću, a on će reći: 'Naređeno mije da ih ne 
otvaram nikome prije tebe. ’ ’ ” 

Buhari i Muslim u svojim Sahihima i Nesai u Sunenu 
bilježe da je Vjerovjesnik, sallallahu alejhi ve selleme, rekao: "Mi 
smo posljednji, a prvi (ummet) na Sudnjem danu, i prvi ćemo ući u 
Džennet. ” 

Ebu-Davud u Sunenu bilježi da je Ebu-Hurejre, radijallahu 
anhu, prenio da je Poslanik, sallallahu alejhi ve selleme, rekao: 
“Došao je Džibril i pokazao mi dženetska vrata na koja će ući moj 
ummet.” Ebu-Bekr, radijallahu anhu, reče: ,Allahov Poslaniče, 
volio bih da sam bio s tobom da ih i ja vidim.’ ,Ebu-Bekre, ti ćes 
pnn iz moga ummeta ući u Džennet.’”, reče mu Resulullah, 
sallallahu alejhi ve selleme,. 

ULAZAK U DŽENNET BEZ OBRAČUNA 

Prva skupina iz ovoga ummeta ući će u Džennet, a to je ona 
koja je bila prva u vjerovanju, bogobojaznosti, dobru i istrajnosti 
na putu Istine. U Džennet će ući u jednom safu, neće ući prvi dok 
ne uđe zadnji, a njihova lica izgledat će kao puni Mjesec. Mnogi su 
dokazi koji na ovo ukazuju, a spomenut ćemo neke. 

Buhari je u Sahihu zabilježio da je Ebu-Hurejre, radijallahu 
anhu, rekao: “Resulullah, sallallahu alejhi ve selleme, rekao je: 
’Lica prve skupine koja će ući u Džennet bit će svijetla kao puni 
Mjesec. U Džennetu neće pljuvati, sliniti, a neće obavljati ni 
fiziološku potrebu. Njihovo će posuđe biti od zlata, češljevi od 
zlata i srebra, mangale od alojinog drveta, a znoj mirisa miska. 

Svaki će čovjek imati dvije žene u kojih će se zbog Ijepote vidjeti 
srž potkoljenice. Među njima neće biti razlike, a ni mržnje. Njihova 
srca bit će kao srce jednog čovjeka, slavit će Allaha ujutro i 
navečer. ’ ” 7 

Buhari također bilježi da je Sehl ibn Sad, radijallahu anhu, 
prenio kako je Resulullah, sallallahu alejhi ve selleme, rekao: “lz 
moga će ummeta ući u Džennet sedamdeset hiljada ” ili (ne sjeća se 
prenosilac) “sedam stotina hiljada Ijudi, prvi neće ući dok ne uđe 
zadnji. Njihova će lica biti svijetla kao puni Mjesec. ” 8 

Štaviše, Allah će, azze ve dželle, počastiti Svoga Poslanika, 
sallallahu alejhi ve selleme, tako što će dati da uz svakog od 
pomenutih sedamdeset hiljada ljudi bude još sedamdeset hiljada, 
što se prenosi u vjerodostojnim predanjima. Naime, imam Ahmed 
u Musnedu ispravnim lancem prenosilaca bilježi da je Ebu-Bekr, 
radijallahu anhu, od Resulullaha, sallallahu alejhi ve selleme, 
prenio sljedeće riječi: “Dato mije da iz moga ummeta sedamdeset 
hiljada Ijudi uđe u Džennet bez obračuna, njihova će lica biti 
svijetla kao puni Mjesec, a njihova će srca biti kao srce jednog 
čovjeka. Od svoga Gospodara sam tražio više od toga, pa je dao; 
uz svakog čovjeka bit če još sedamdeset hiljada. " ч 

Ahmed također, u Musnedu , Tirmizi u Sunenu i Ibn-Hibban 
u Sahihu ispravnim senedom bilježe da je Ebu-Umame, radijallahu 
anhu, prenio i ove Vjerovjesnikove, sallallahu alejhi ve selleme, 
riječi: “Moj Gospodar mi je obećao da će iz moga ummeta u 
Džennet ući sedamdeset hiljada Ijudi bez prethodnog obračuna i 
kazne, a uz svaku će hiljadu biti još sedamdeset hiljada i tri 
pregršti moga Gospodara . ” K) Poslanik, sallallahu alejhi ve 
selleme, u ovome hadisu je dodao: i tri pregršti moga 

Gospodara. ” 


7 Bilježi Buhari u Saliihu, dio “Početak stvaranja”, poglavlje “Opis Dženneta”, 
Fethul-Bari, 6/318. Bilježc takođcr Muslim, Tirmizi i drugi. 

8 Ibid. Felhul-Bari, 6/319. 

9 Sahihul-džamia, 1 0/350 (1068). 

1(1 Ibid, 6/108 (6988). 

On, sallallahu alejhi ve selleme, opisao je ovu skupinu i 
ukazao na znakove po kojima će se poznati, što bilježi Buhari u 
Sahihu od Ibn-Abbasa, radijallahu anhu,: “Vjerovjesnik 
sallallahu alejhi ve selleme, rekao je: 'Pokazani su mi narodi 
pa sam vidio poslanika uz koga bijaše narod, poslanika a uz 
njega grupa Ijudi, poslanika i uz njega pet Ijudi, a i poslanika 
samog. Pogledao sam i vidio veliko crnilo, pa upitah: ’Džibrile, 
da li je ono moj ummet ?' 'Nije’, odgovori. ‘ Već pogledaj iznad!' 
Kada sam pogledao, vidio sam veliko crnilo, a Džibril reče: 
’Ono je tvoj ummet, ispred njega je sedamdeset hiljada Ijudi 
koji neće polagati račun niti će biti kažnjeni.' Upitah: 'Zbog 
čega?', a on mi odgovori: 'Jer se nisu kauterizirali", nisu tražili 
učenje rukje, nisu zloslutili, i na svoga Gospodara su se 
oslanjali."’ Ukaše ibn Mishan, radijallahu anhu, usta i reče 
Allahovom Poslaniku, sallallahu alejhi ve selleme,: ’Moli Allaha 
da me učini od njih’, pa Resulullah, sallallahu alejhi ve selleme, 
reče: ’Allahu moj, učini da bude od njih.' Zatim usta drugi čovjek i 
reče: ’Moli Allaha da me učini od njih,’ 'Pretekao je te Ukaše’, 
odgovori mu Poslanik, sallallahu alejhi ve selleme.’”' 2 Možda se 
na ovu skupinu odnosi kur’anski termin mukarrebun (Allahu 
bliski), o kojima Uzvišeni, azze ve dželle, kaže: I oni prvi - uvijek 
prvi! Oni će Allahu bliski biti (mukarrebun) u dženetskim 
baščama naslada. (El-Vakia 10-12) 

U ovoj će skupini biti mnogo od prijašnjih, a malo od 
kasnijih naroda, o čemu Uzvišeni kaže: Bit će ih mnogo od 
naroda drevnih, a malo od kasnijih. (El-Vakia 13,14) 


11 Kautcriziranje (ar. kejj ) jeste način lječenja kada se bolesniku rana prži kako 
bi prestali bolovi. U hadisu se također spominje učenje rukje, ali to ne ukazujc 
da je ona zabranjena. (op.pr.) 

12 Bilježi Buhari u Sahihu, dio “Rekaik”, poglavlje “U Džennet će ući 
sedamdeset hiljada Ijudi iz ovog ummeta bez obračuna”, Fethul-Rari, 1 1/405. 

SIROMAŠNI ĆE PRIJE BOGATIH UĆI U DŽENNET 


Muslim u Sahihu bilježi da je Abdullah ibn Amr, 
radijallahu anhu, rekao: “Allahov Poslanik, sallallahu alejhi ve 
selleme, rekao je: ’Zaista će siromašni muhadžiri četrdeset godina 
prije bogatih ući u Džennet. ’” IJ 

Tirmizi bilježi od Ebu-Seida, a Ahmed, Tirmizi i Ibn- 
Hibban od Ebu-Hurejrea, da je kazao: “Allahov Poslanik, 
sallallahu alejhi ve selleme, rekao je: ’Siromašni će muhadžiri 
petsto godina prije bogatih muhadžira ući u Džennet. ”’ 14 

U drugom hadisu Poslanik, sallallahu alejhi ve selleme, 
rekao je da je uzrok tom, to što su se pored svoje vrijednosti borili 
na Allahovom putu, s druge strane, nisu imali imetka da polažu 
račun za njega. Naime, Hakim u Mustredreku bilježi da je 
Abdullah ibn Amr, radijallahu anhu, rekao: “Resulullah, sallallahu 
alejhi ve selleme, upitao me je: ’Znaš li koja će skupina iz moga 
ummeta prva ući u Džennet?’ ‘Allah i Njegov Poslanik najbolje 
znaju’, odgovorih, a on mi reče; ’Siromašni muhadžiri koji će na 
Sudnjem danu doći do dženetskih vrata i zatražiti da ih otvore, a 
čuvari če ih upitati: 'Zar ste već položili račun?' Oni će 
odgovoriti: ’Zašto da polažemo račun kada smo na Allahovom 
putu nosili sablje na ramenima i umrli.' ’Tada će se otvoriti 
dženetska vrata’, nastavlja Resulullah, sallallahu alejhi ve selleme, 
’pa će se u njemu odmarati četrdeset godina, a onda će ući ostali 
svijet. ” IS A Buhari u Sahihu bilježi da je Usame ibn Zejd, 
radijallahu anhu, prenio sljedeće Resulullahove, sallallahu alejhi ve 
selleme, riječi: "Stao sam na vrata Dženneta i vidio da je najviše 
siromaha u njega več bilo ušlo, a bogataši još napolju, osim što su 


L1 Miškatul-mesabih, 2/663 (5235). 

14 Sahiltul-džamia, 4/90 (4104). 

15 Vidi Silsiletul-ehadisis-sahiha. 2/532 (853). Šcjh Alhani o ovome hadisu 
kaže: “Bilježi ga Hakim i kaže da ispunjava kriterije Buharije i Muslima, u 
čemu ga je podržao Zehebi, a ja kažem da ispunjava samo kriterije Muslima.” 

džehenemlije od njih već odvedene u Džehennem.”' h Bogataši koji 
će čekati napolju jesu bogati muslimani. 

U prethodnom hadisu spominje se da će siromasi četrdeset 
godina prije bogatih ući u Džennet, a u drugom da će ući prije pet 
stotina godina. Ove hadise ćemo usaglasiti (tevfik) kada kažemo 
da se siromasi razlikuju kao i bogataši, na šta je ukazao imam 
Kurtubi u knjizi Et-Tezkireh , str. 470. 

Hadis koji kaže da će razlika između njih biti period od pet 
stotina godina najvjerovatnije odnosi se na period između ulaska 
prvih siromaha i zadnjih bogataša. A hadis koji kaže da će ta 
razlika biti četrdeset godina najvjerovatnije odnosi se na period 
između zadnjih siromaha koji će ući u Džennet i prvih bogataša, a 
Allah, opet, najbolje zna. 17 

TROJICA KOJI ĆE MEĐU PRVIMA UĆI U DŽENNET 

Imam Tirmizi dobrim senedom bilježi da je Ebu-Hurejre, 
radijallahu anhu, prenio sljedeće Vjerovjesnikove, sallallahu alejhi 
ve selleme, riječi: “Pokazana su mi trojica koji će prvi ući u 
Džennet: šehid, čedan čovjek koji se trudi da takav ostane i čovjek 
koji iskreno robuje Allahu i savjetuje pretpostavljene. ” 18 

MUSLIMANI GRJEŠNICI IZAĆI ĆE IZ VATRE 
I. Za njih će se zauzimati da iziđu iz vatre i uđu u Džennet 

Mnogi su dokazi koji ukazuju da će muslimani koji nisu 
činili širk ući u Džennet, a ovdje ćemo spomenuti neke. 


Ift Bilježi Buhari u Sahihu, dio “Rekaik”, poglavlje “Opis Dženneta i 
Džehennema”, Feihul-Bari, 2/345. 

17 En-Nihaje 2/345, od Ibn-Kesira. 

18 Džamiul-usul, 10/535. Recenzent ovog djela kaže da ga bilježe Ahmed u 
Musnedu, Hakim u Mustedreku i Bejheki u Sunenu. 

Muslim u Sahihu bilježi od Ebu-Seida, radijallahu anhu, da 
je Vjerovjesnik, sallallahu alejhi ve selleme, rekao: “Stanovnici 
vatre (nevjernici) u njoj neće umrijeti ni živjeti, međutim, u njoj će 
gorjeti i Ijudi koji su tamo bačeni zbog grijeha (zunubun)” ili je 
rekao “zbog prijestupa (hataja). Džehennem će ih umrtviti, a kada 
postanu kao ugalj, bit će dopusteno da se za njih čini šefaat, pa će 
iz njega biti izvedeni u skupinama, i biti bačeni u dženetske rijeke, 
kada će biti rečeno: '0 stanovnici Dženneta, polijte na njih vode’, 
pa će niknuti kao što nikne zrno ispod nanosa vode. ” |l> 

Muslim je također zabilježio da je Džabir ibn Abdullah 
radijallahu anhu, prenio i sljedeće Resulullahove sallallahu alejhi 
ve selleme, riječi: "Neki Ijudi će izići iz Džehennema, u kojeme će 
gorjeti sve osim njihovih lica, dok ne uđu u Džennet. ” 2tl 

Ove ljude stanovnici Dženneta zvat će džehenemlije; na 
ovo upućuje hadis koga bilježi Buhari u Sahihu, u kome Imran ibn 
Husajn, radijallahu anhu, prenosi da je Vjerovjesnik, sallallahu 
alejhi ve selleme, rekao: "Neki će Ijudi izići iz Džehennema a ući u 
Džennet zagovaranjem Muhammeda, sallallahu alejhi ve selleme,, 
a zvat će se džehenemlije. ” 21 

A Buhari bilježi da je Enes ibn Malik, radijallahu anhu, 
prenio ove Resulullahove, sallallahu alejhi ve selleme, riječi: 
“Neke će Ijude pržiti vatra, a onda će ući u Džennet. Stanovnici 
Dženneta zvat će ih džehenemlije. ” 22 

Isti je imam u Sahihu zabilježio i predanje od Džabira, 
radijallahu anhu, u kome stoji da je Resulullah, sallallahu alejhi ve 
selleme, rekao: “Neki će Ijudi zauzimanjem izići iz Džehennema i 


14 Bilježi Muslim, 1/172, dio “Iman”, pogluvlje “Šcfaat i iz.lazak muslimana 
grješnika iz vatre”. 

20 Biljcži Muslim, 1/178, dio “Iman”, poglavljc “Najslabiji stupanj u Džennctu”. 

21 Bilježi Buhari, dio “Rekaik”, poglavljc “Opis Dženneta i Džehennema”, 
h'etluil-liari, 11/418, a džehenemlije su spomenute i u hadisu koga bilježi 
Muslim od Džabira. 

22 Ibid, Fethul-Bari, 11/416. Hadisom se htjelo ukazati na njihovu sićušnost i 
bjelinu. 

izgledat će kao searir." ‘Šta je searir?’, upitao sam. “To su mali 
krastavci", odgovori Resulullah, sallallahu alejhi ve selleme. 2;i 

Muslim u Sahihu bilježi da je Ebu-Hurejre, radijallahu 
anhu, prenio poduži hadis u kome se opisuju događanja na ahiretu, 
gdje se, između ostalog, kaže: “Kada Allah presudi Svojim 
robovima i kada Svojom milošću iz vatre izvede koga bude htio, 
naredit će melekima da iz nje izvedu svakoga ko Allahu nije 
pripisivao druga, kome Allah htjedne ukazati Svoju milost, ko je 
izgovarao La ilahe illaellah. Meleki će ih poznati po tragovima 
sedžde, jer džehenemska će vatra pržiti sve osim tragova sedžde, 
Allah joj je to zabranio. Iz vatre će izaći već izgorjeli, a tada će se 
na njih proliti voda života od koje će niknuti kao što nikne zrno 
ispod nanosa vode. ” 24 

U mnogim hadisima spominje se da će Allah, dželle 
šanuhu, izvesti iz Džehennema svakoga ko je u srcu imao imana 
koliko teži dinar, ili pola dinara, ili trun. Čak će izvesti ljude koji 
nikada nisu dobro učinili. Naime, Muslim u Sahihu bilježi da Ebu- 
Seid Hudri, radijallahu anhu, pripovijeda: “Allahov Poslanik, 
sallallahu alejhi ve selleme, rekao je: ’Allah će vjernike Svojom 
milošću uvesti u Džennet, a stanovnike Džehennema u Džehennem, 
pa će (nakon određenog perioda) reći: ’U čijem srcu nađete imana 
koliko je teško zrno gorušice izvedite ga.' ” 25 

Isti imam bilježi da Džabir ibn Abdullah, radijallahu anhu, 
prenosi hadis u kome je Resulullah, sallallahu alejhi ve selleme, 
opisao dolazak Džehennema: “... zatim će se dopustiti zauzimanje 
i zauzimat će se dok iz Džehennema ne iziđe svako ko je govorio 
'La ilahe illaellah ’, u čijem je srcu bilo dobra koliko teži ječmeno 
zrno. Oni će tada biti bačeni ispred Dženneta, a dženetlije će ih 
poljevati vodom sve dok ne niknu kao što nikne zrno ispod nanosa 


21 Ibid, Fethul-Bari, I 1/416. 

24 Bilježi Muslim u Sahihu, 1/299 (182), dio “Iman”, poglavlje “Viđcnjc Allaha 
na Sudnjem danu”. 

25 Bilježi Muslim u Sahihu, 1/172, dio “Iman”, poglavlje “Šefaat i izlazak 
muslimana grješnika iz Džehennema”. 

vode. S njih će nestati tragovi vatre. Tada će (od Allaha) tražiti 
sve dok ne dobiju koliko ovaj svijet i deset puta toliko. ” 2b 

Završit ćemo hadisom koga bilježi imam Muslim a u kojem 
Enes ibn Malik, prenosi Vjerovjesnikove, sallallahu alejhi ve 
selleme, riječi: 'Tz Džehennema će izaći ko je govorio La ilahe 
illaellah, a u čijem srcu je bilo dobra koliko teži ječmeno zrno. 
Zatim če iz Džehennema izaći ko je govorio La ilahe illaellah, a u 
čijem je srcu bilo dobra koliko teži pšenično zrno. Zatim če iz 
Džehennema izaći ko je govorio La ilahe illaellah, a u čijem je 
srcu bilo dobra koliko teži trun. ” 27 A postoji još hadisa koji govore 
o tome. 

II. Neke sekte negiraju šefaat 

Haridžije 28 i mutezile negiraju zagovaranje za velike 
grješnike, čija su loša djela prevagnula, da ne uđu u Džehennem 
kao i za one koji su već u njega ušli, da iziđu. Imam Kurtubi kaže: 
“Šefaat negiraju inovatori, haridžije i mutezile, oslanjajući se na 
nevažeće principe koje su izmislili, a od kojih je i princip da se 
razumom može dokučiti šta će se dešavati na ahiretu (zbog čega 
mu daju prednost nad Kur’anom i sunnetom).” 24 

“Mišljenje” koje zastupaju kosi se sa sahih, mutevatir 
hadisima koje su nam ashabi prenijeli. Naime, Muslim u Sahihu 
zabilježio je riječi Jezida Fekira: “Ludo sam zastupao mišljenje 
haridžija. 3 " Nas nekoliko krenulo je na hadždž, s namjerom da i 
druge u to pozovemo. Kada smo došli u Medinu, zatekli smo 
Džabira ibn Abdullaha, radijallahu anhu, naslonjena na stup (u 

26 Bilježi Muslim u Sahihu, 1/178, clio “Iman”, poglavlje “Najslabiji stupanj u 
Džennctu”. 

27 Ibid, 1/182. 

28 Haritlžije su sekta koja se odvojila od muslimana nakon Bitke na Siffinu. 
Proglasili su nevjernicima Aliju i Muaviju, kao i ostale muslimane koji su bili 
s njima. Smatraju da će grjeSnici vječno ostati u vatri. 

24 Et-Tez.kireh, str. 249. 

Tj. da ćc muslimani grješniei koji uđu u vatru u njoj vječno ostati. (op.pr.) 

Poslanikovom mesdžidu) kako prenosi Resulullahove, sallallahu 
alejhi ve selleme, hadise, pa spomenu i džehenemlije, a ja ga 
upitah: ,Prijatelju Allahova Poslanika, sallallahu alejhi ve selleme, 
šta to govoriš kada je Allah, azze ve dželle, rekao: Gospodaru 

naš, onoga koga Ti budeš u vatru ubacio, Ti si već osramotio, i: 
Kad god pokušaju da iz nje (vatre) iziđu, bit će u nju vraćeni. 
On me upita: ’Čitaš li Kur’an?’ “Da”, odgovorih, a on me upita: 
’Da li si pročitao o mjestu koje će dobiti Muhammed, sallallahu 
alejhi ve selleme, (tj. koje će mu Allah dati).’ “Da”, odgovorih, pa 
mi reče: ’To je hvale dostojno mjesto (šefaat), kojim će Allah iz 
vatre izvesti koga bude htio.’ “Zatim je opisao postavljanje Sirat- 
ćuprije i prelazak ljudi preko nje, bojim se da to nisam zapamtio, a 
zapamtio sam kada je rekao da će neki ljudi izaći iz Džehennema i 
izgledati kao semasim 11 , pa će ući u dženetsku rijeku u kojoj će se 
okupati, nakon čega će izgledati poput hartije. Kada smo se vratili, 
rekli smo: ‘Teško nama, zar mislimo da Džabir, radijallahu anhu, 
laže na Allahova Poslanika, sallallahu alejhi ve selleme?!’ Allaha 
mi, svi smo se pokajali (tj. napustili mišljenje haridžija) osim 
jednog čovjeka.’” 32 

U vezi s pitanjem šefaata haridžije i mutezile otišli su u 
krajnost kada su rekli da veliki grješnici neće izaći iz Džehennema, 
i da im neće koristiti zagovaranje zagovornika, a murdžije 13 u 
drugu krajnost, kada su rekli da niko od velikih grješnika neće ući 
u Džehennem, tj. da će ući u Džennet bez prethodne kazne. Obje 
grupacije zastupaju ono što je oprečno sahih, mutevatir hadisima 
Allahovog Poslanika, sallallahu alejhi ve selleme, konsenzusu 
ehlis-sunneta koga je Allah voljom Svojom uputio da shvati istinu 
o onome u vezi sa čim su inovatori zastranili. Ehlis-sunnet smatra 
da će veliki grješnici biti prepušteni Allahu, azze ve dželle, ako 


11 Scmasim su bobice od kojih se proizvodi sezamovo ulje. (op.pr.) 

32 Bilježi Muslim u Sahihu, 1/179 (191), dio “Iman”, poglavlje “Najslabiji 
stupanj u Džennetu”. 

11 Murdžijc su sekta koja smatra da je dovoljno vjerovali i da dobra djela ne 
spadaju u iman. (op.pr.) 

bude htio, oprostit će im iz Svoje milosti, a ako bude htio, kaznit 
će ih zbog počinjenih grijeha, zatim će ih iz Svoje dobrote uvesti u 
Džennet. Ovo potvrđuju sljedeći kur’anski ajeti: Allah neće 
oprostiti da Mu se neko drugi smatra ravnim, a oprostit će 
manje grijehe od toga, kome On hoće, (En-Nisa, 48) 

Reci: O robovi moji, koji ste se prema sebi ogriješili, ne 
gubite nadu u Allahovu milost! Allah će, sigurno, sve grijehe 
oprostiti. On doista mnogo prašta i On je milostiv. (Ez-Zumer, 
53) Ovo potvrđuje ajet u kome Uzvišeni Allah, azze ve dželle, 
kaže da neće oprostiti širk, a da će manje od toga biti prepušteno 
Njemu, a čovjek koji se pokaje od grijeha jeste kao onaj koji ga 
nije ni učinio. 

Haridžije se pozivaju na ajete koji negiraju šefaat koga 
zagovaraju nevjernici koji smatraju da će šefaat na onome svijetu 
biti kao na ovome gdje se čovjek zauzima kod drugog bez njegove 
dozvole i zadovoljstva s onim za koga se zauzima. Ovo sigurno 
neće biti na budućem svijetu, jer postoje ajeti koji anuliraju ovakvu 
vrstu šefaata. Od njih su sljedeći: I bojte se Dana kada niko ni za 
koga neće moći ništa učiniti, kada se ničiji zagovor neće 
prihvatiti, kada se ni od koga otkup neće primiti. (El-Bekara, 48) 
Njima (nevjernicima) posredovanje posrednika neće 
biti od koristi. (El-Muddessir, 48) 

... kada nevjernici ni prisna prijatelja ni posrednika 
neće imati koji će uslišan biti. (Gafir, 18) 

S druge strane, postoje ajeti koji ukazuju da se 
posredovanje kod Allaha, azze ve dželle, može činiti samo kada 
On, azze ve dželle, to dopusti, i kada je zadovoljan posrednikom i 
onim za koga se posreduje, a od tih ajeta su sljedeći: Ko se može 
pred Njim zauzimati za nekoga bez dopuštenja Njegova?! (El- 
Bekara, 255) 

I oni će se samo za onoga kojim On bude zadovoljan 
zauzimati. (El-Enbija, 28) 

A koliko na nebesima ima meleka čije posredovanje 
nikome neće biti od koristi, sve dok Allah to ne dopusti onome 
kome On hoće, i u korist onog kojim je zadovoljan. (En-Nedžm, 26) 

О melekima također kaže: On zna šta su radili i šta će uraditi, i 
oni će se samo za onoga kojim On bude zadovoljan zauzimati, 
a oni su i sami iz strahopoštovanja prema Njemu brižni. 

(El-Enbija, 28) 

Kod Njega će se moći zauzimati za nekoga samo onaj 
kome On dopusti. (Sebe, 23) 

Dakle, ovi ajeti negiraju posredovanje meleka, poslanika i 
dobrih ljudi koje su im mušrici pripisali, a potvrđuju posredovanje 
koje će biti uz Allahovu, azze ve dželle, dozvolu i Njegovo 
zadovoljstvo posrednikom i onim za koga se posreduje. Posrednici 
će posredovati za muslimane, a ne za nevjernike kojima Allah, 
azze ve dželle, nije zadovoljan. Na to ukazuje hadis koga bilježi 
imam Buhari u Sahihu u kome Ebu-Hurejre, radijallahu anhu, 
kaže: “Upitao sam: 'Allahov Poslaniče, ko će se najviše obradovati 
tvome šefaatu na Sudnjem danu?’ ’Znao sam o Ebu-Hurejre, da 
me niko prije tebe tako nešto neće upitati, a sve zbog tvoje želje za 
hadisom. Mome šefaatu na Sudnjem danu najviše će se obradovati 
čovjek kojije iskreno, iz srca, rekao La ilahe illaellah.' ” w 

ZADNJI ČOVJEK KOJI ĆE UĆI U DŽENNET 

Resulullah, sallallahu alejhi ve selleme, obavijestio nas je o 
zadnjem čovjeku koji će izaći iz Džehennema i ući u Džennet. 
Također nas je obavijestio o razgovoru koji će teći između njega i 
Uzvišenog Allaha, azze ve dželle, i o velikoj počasti koju će mu 
Uzvišeni, azze ve dželle, ukazati, zbog čije veličine neće moći 
vjerovati da je njome počašćen. Ibn-Esir je u svome djelu Džamiul- 
usul, 10/553 sakupio sve rivajetc ovog hadisa koje ćemo ovdje 
navesti. 

Buhari i Muslim u svojim Sahihima bilježe da je Abdullah 
Ibn-Mesud, radijallahu anhu, rekao: “Allahov Poslanik, sallallahu 
alejhi ve selleme, rekao je: ’Ja znam čovjeka od stanovnika vatre, 

14 Bilježi Buhari u Sahiliu, dio “Rekaik”, poglavlje “Opis Dženneta i 
Džehennema”, Fethul-Bari, 1 1/418. 

koji će zadnji izaći iz nje i zadnji ući u Džennet. lz vatre će izaći 
pužući, a Allah će mu reći: ’ldi i uđi u Džennet. ’ Kada ode, pričinit 
će mu se da je pun, vratit će se i reći: ’Gospodaru, Džennet se 
ispunio,' a Allah, azze ve dželle, ponovo će mu reći: 'ldi i uđi u 
Džennet, u njemu ćeš imati koliko dunjaluk i deset puta toliko, ’ ili: 
’imat ćeš deset puta koliko dunjaluk’, a on će reći: 'Zar mi se 
ismijavaš,’ ili: ’zar mi se rugaš, a Ti si Gospodar?’ Allaha mi”, 
nastavlja prenosilac hadisa, “vidio sam Allahova Poslanika, 
sallallahu alejhi ve selleme, kako se smije da su mu se ukazali 
očnjaci. Kaže se: ‘Taj će čovjek imati najniži stupanj u 
Džennetu.’” 

Muslim je u svojoj verziji zabilježio od ibn-Mesuda, 
radijallahu anhu: “Resulullah, sallallahu alejhi ve selleme, rekao 
je: 'Ја znam čovjeka od stanovnika vatre koji če zadnji izaći iz nje. 
lz nje če izaći pužući, pa če mu se reći: ’ldi i uđi u Džennet.' ’Otići 
če i ući u Džennet, pa če vidjeti da su dženetlije zauzele svoja 
mjesta, te če biti upitan: ’Sjećaš li se vremena u kome si bio?' 
’Da', odgovorit če, te če mu se reći: ’Poželi!’ Poželit će, pa će mu 
biti rečeno: ’lmat ćeš što si poželio i deset puta koliko dunjaluk. ’ 
’Zar mi se ismijavaš’, upitat če, 'a Ti si Gospodar?"’ Ibn-Mesud, 
radijallahu anhu, dodaje: “Vidio sam Allahovog Poslanika, 
sallallahu alejhi ve selleme, kako se smije da su mu se ukazali 
očnjaci.” 15 Zabilježio ga je također Tirmizi u istoj verziji. 

Muslim u Sahihu bilježi da je Abdullah ibn-Mesud 
radijallahu anhu, prenio sljedeće Resulullahove, sallallahu alejhi ve 
selleme, riječi: “Zadnji čovjek koji će ući u Džennet če malo ići, 
malo puzati, a malo če ga i vatra opeći. Kada pređe preko nje, 
okrenut će se i reći: ’Neka je Uzvišen Onaj Koji me od tebe spasi, 
On mi je dao ono što nije nikome od prijašnjih ni kasnijih 


35 Bilježc Buhari u Sahihu, dio “Rekaik”, poglavlje “Opis Džcnneta i 
Džehennema”, također dio “Tevhid”, poglavljc “Allah će na Sudnjem danu 
razgovarati s vjerovjesnicima i drugim Ijudima”, Fethul-Bari, 1 1/386, Muslim 
(186), dio “Iman”, poglavlje “Čovjek koji će posljednji izaći iz vatre”, Tirmizi 
(2598), dio “Džehennem”, poglavlje br. 10. 

generacija. ' Zatim će ugledati drvo i reći: ’Gospodaru, približi me 
onom drvetu, da se sklonim u njegov hlad i da pijem vodu koja se 
tamo nalazi. ’ 'Sine Ademov, ako ti ispunim želju, da li ćeš od Mene 
još nešto tražiti?’, upitat će ga Allah, azze ve dželle. ’Neću, moj 
Gospodaru', odgovorit će i obećati da ništa više neće tražiti, a 
Allah, azze ve dželle, oprostit će mu ako prekrši obećanje”, 
nastavlja Resulullah, sallallahu alejhi ve selleme, "jer će vidjeti 
ono čemu se neće moći oduprijeti. Allah će ga približiti tom drvetu. 
Kada se skloni u njegov hlad i popije vode koja se tamo nalazi, 
ugledat će drugo drvo, Ijepše od prvog, i reći: ’Gospodaru, približi 
me onom drvetu, da se sklonim u njegov hlad i da pijem vodu koja 
se tamo nalazi, ništa poslije toga neću tražiti. ’ 'Sine Ademov, zar 
nisi obećao da ništa osim toga nećeš tražiti?, upitat će ga Allah, i 
reći mu: 'Ако te približini onom drvetu, nećeš li ništa drugo 
tražiti?’ Pa će obećati da ništa više neće tražiti, a Allah, azze ve 
dželle, oprostit će mu ako prekrši obećanje jer će vidjeti ono čemu 
se neće moći oduprijeti. Allah će ga približiti i tom drvetu. Kada se 
skloni u njegov hlad i popije vode koja se tamo nalazi, ugledat će 
drvo kod dženetskih vrata, Ijepše od prethodnih i reći: 
’Gospodaru, približi nie onom drvetu, da se sklonim u njegov hlad 
i da pijem vodu koja se tamo nalazi, ništa poslije toga neću tražiti. ’ 
’Sine Ademov, zar nisi obećao da ništa osim toga nećeš tražiti’, 
upitat će ga Allah, a on će odgovoriti: 'Jesam, Gospodaru, poslije 
ovoga ništa neću tražiti.’ Allah, azze ve dželle,oprostit će mu ako 
prekrši obećanje jer će vidjeti ono čemu se neće moći oduprijeti, 
pa će ga približiti i tom drvetu, nakon čega će čuti glasove 
stanovnika Dženneta, pa će reći: ’Gospodaru, uvedi me u 
Džennet’, reći će, a Allah će ga upitati: 'Sine Ademov, šta te može 
zadovoljiti i tvoju potrebu podmiriti? Da li bi bio zadovoljan kada 
bih ti dao sve što je na dunjaluku ijoš toliko?', a on će odgovoriti: 
'Gospodaru, zar se ismijavaš sa mnom, a Ti si Gospodar 
svjetova?”’ lbn-Mesud, radijallahu anhu, tada se nasmijao i rekao: 
“Zar nećete pitati zbog čega se smijem?” “Zbog čega se smiješ?”, 
upitaše, a on odgovori: “Ovako se nasmijao i Allahov Poslanik, 
sallallahu alejhi ve selleme, pa smo upitali: “Zbog čega se smiješ, 

Allahov Poslaniče, a on odgovori: 'Smijem se jer se Gospodar 
svjetova nasmijao kada je čovjek rekao: ’Zar se ismijavaš sa 
mnom, a Ti si Gospodar svjetova?', na šta mu je Allah rekao: ’Ne 
ismijavam se sa tobom, već sam kadar učiniti ono što hoću. ”’ м ' 

Bilježi ga samo Muslim od Ebu-Humejda, a njemu 
prethodni hadis je muttefekun alejhi. Muslim kaže da ga je naveo 
zbog dodatka koji se nalazi u njemu. 

Muslim bilježi i drugu verziju u kojoj je Ebu-Seid Hudri, 
radijallahu anhu, prenio i sljedeće Vjerovjesnikove, sallallahu 
alejhi ve selleme, riječi: “Najniži stupanj u Džennetu imat če 
čovjek koga će Allah prije nego što ga uvede u Džennet udaljiti od 
vatre i pokazati mu drvo koje će imati hlad, pa će čovjek reći: 
'Gospodaru, približi me onom drvetu da se sklonim u njegov 
hlad.'" Ostatak hadisa jeste poput hadisa koga prenosi lbn-Mesud, 
radijallahu anhu, samo što nije spomenuo riječi: “Allah će ga 
upitati: ’Sine Ademov, šta te može zadovoljiti i tvoju potrebu 
podmiriti A ima dodatak: “Allah će mu napominjati: 'Tražito, 
traži to', a kada prestane tražiti, reći će mu: ’Pripada ti to i još 
deset puta toliko.' ” “Zatim će ući u svoju kuću", nastavlja 
Resulullah, sallallahu alejhi ve selleme, "pa će kod njega ući dvije 
hurije i reći: 'Hvala Allahu, Koji te je poživio za nas, a nas za 
tebe. ’On će tada reći: ‘Niko nije dobio ono što sam ja.' ” U ovoj 
verziji ga je zabilježio Muslim, nakon verzije koju prenosi lbn- 
Mesud, radijallahu anhu. 17 

ULAZAK U DŽENNET PRIJE SUDNJEG DANA 

Prvi čovjek koji je ušao u Džennet bio je Adem, otac svih 
ljudi. Uzvišeni, azze ve dželle, kaže: I Mi rekosmo: “O Ademe, 


3ft Bilježi Muslim u Sahihu, (187), dio “Iman”, poglavlje “Čovjck koji će 
posljednji izaći iz vatre”. 

37 Bilježi Muslim u Sahihu, (188), dio “Iman”, poglavlje “Najslabija deredža u 
Džennetu". 

živite, ti i žena tvoja, u Džennetu i jedite u njemu koliko god 
želite i odakle god hoćete.” (El-Bekara, 35) 

“A ti, o Ademe, i žena tvoja u Džennetu stanujte i 
odakle god hoćete, jedite, samo se ovome drvetu ne 
približavajte, da se prema sebi ne ogriješite!” (El-Earaf, 19) Ali, 
Adem nije Gospodara svoga poslušao i ubrao je plodove sa 
zabranjenog drveta. Zbog toga ga je Allah, dželle šanuhu, iz 
Dženneta spustio na svijet poteškoće. O tome Uzvišeni, azze ve 
dželle, kaže: A Ademu smo odmah u početku naredili; ali on je 
zaboravio, i nije odlučan bio. A kada smo melekima rekli: 
“Poklonite se Ademu!”, svi su se oni poklonili samo Iblis nije 
htio. “O Ademe”, rekli smo, “Ovaj je doista neprijatelj tebi i 
tvojoj ženi, zato nikako ne dopusti da on bude uzrok vašem 
izlasku iz Dženneta, pa da se onda mučiš. U njemu nećeš ni 
ogladnjeti, ni go biti, u njemu nećeš ni ožednjeti ni žegu 
osjetiti.” Ali šejtan mu poče bajati i govoriti: “O Ademe, hoćeš 
li da ti pokažem drvo besmrtnosti i carstvo koje neće nestati?” 
I njih dvoje pojedoše s njega i ukazaše im se stidna mjesta 
njihova, pa počeše po njima lišće dženetsko stavljati - tako 
Adem nije Gospodara svoga poslušao i s puta je skrenuo. 
Poslije ga je Gospodar njegov izabranikom učinio, pa mu 
oprostio i na Pravi put ga uputio. “Izlazite iz njega svi”, reče 
On, ,Jedni ćete drugima neprijatelji biti!” (Ta-ha, 115-123) 

Resulullah, sallallahu alejhi ve selleme, vidio je taj divni 
Džennet, na šta ukazuje hadis koga bilježi Buhari u Sahihu u 
kome Imran ibn Husajn, radijallahu anhu, prenosi sljedeće 
Resulullahove, sallallahu alejhi ve selleme, riječi: “ Pogledao sam 
u Džennet i vidio da su siromasi njegovi stanovnici, a pogledao 
sam u Džehennem i vidio da su žene njegovi stanovnici. ” 18 

Šehidi također ulaze u Džennet prije Sudnjeg dana. Naime, 
Muslim u Sahihu bilježi da je Mesruk rekao: “Pitali smo 
Abdullaha ibn-Mesuda, radijallahu anhu, o ajetu: Nikako ne 

18 Bilježi Buhari u Sahihu, dio “Početak stvaranja”, poglavlje “Opis Dženneta”, 
Fetluil-Bari, 6/318. 

smatraj mrtvima one koji su na Allahovom putu izginuli! Ne, 
oni su živi i u obilju su kod Gospodara svoga, na šta je 

odgovorio: ’O tome smo pitali Allahovog Poslanika, sallallahu 
alejhi ve selleme, pa je odgovorio: ’Njihove duše su u utrobama 
zelenih ptica koje su smještene u kandiljima okačenim o Arš. Po 
Džennetu se kreću kuda hoće, pa se vraćaju u te kandilje. Njihov 
Gospodar im se obrati riječima: 'Da li nešto želite?’ 'Šta ćemo 
više poželjeti kad se po Džennetu krećemo kuda želimo’. - 
odgovoriše. To ih upita tri puta, a kada vide da ih neće ostaviti i 
da će ih pitati, kažu: ’Gospodaru, želimo da vratiš naše duše u 
tijela, da po drugi put poginemo na Tvome putu. ’ Uzvišeni vidi da 
nemaju potrebe, i ostavi ih. ’ ” w 

Onome ko umre pokazuje se ujutro i navečer njegovo 
prebivalište u Džennetu ili Džehennemu. Na ovo upućuje hadis 
koga bilježi Muslim u Sahihu, a u kojem stoji da je Ibn-Omer, 
radijallahu anhu, prenio slijedeće riječi Allahovog Poslanika, 
sallallahu alejhi ve selleme,: ‘‘Zaista se svakom od vas, kada umre, 
ujutro i navečer pokazuje njegovo prebivalište. Ako je od 
stanovnika Dženneta, pokazuje mu se Džennet. A ako je od 
stanovnika Džehennema, pokazuje mu se Džehennem, i govori mu 
se: ’Ovo će biti tvoje prebivalište kada te Allah proživi na Sudnjem 
danu. ’ ” 4 " 


w Miškatul-mesabih, 2/351 (3804). 

40 Bilježi Muslim u Sahihu. Vidi Nevevijev komentar na Muslimov Sahih, 
17/300. 

DRUGO POGLAVLJE 


DŽENNET JE VJEČAN A NJEGOVI ĆE STANOVNICI 
U NJEMU VJEČNO OSTATI 

Mnogobrojni dokazi ukazuju da je Džennet vječan. Neće 
proći niti će ga nestati, a njegovi će stanovnici u njemu vječno 
ostati, iz njega nikada neće izaći, a ni nečim drugim ga zamijeniti, 
neće ih nestati a neće ni umrijeti. Uzvišeni Allah, azze ve dželle, 
kaže: U njima, poslije one prve smrti, smrt više neće okusiti i 
On će ih patnje u ognju sačuvati. (Ed-Duhan, 56) Također je 
rekao: Onima koji budu vjerovali i dobra djela činili - 
dženetske će bašče prebivalište biti, vječno će u njima boraviti i 
neće poželjeti da ih nečim drugim zamijene. (El-Kehf, 107,108) 

Kada smo spomenuli hadis koji ukazuje da će Džehennem 
vječno trajati, spomenuli smo i hadise u kojima nas Allahov 
Poslanik, sallallahu alejhi ve selleme, obavještava da će se između 
Dženneta i Džehennema zaklati smrt, i da će se reći: “O stanovnici 
Dženneta, vječnost, nema smrti! O stanovnici Džehennema, 
vječnost, nema smrti! ” 

Mnogi su i poznati kur’anski ajeti i hadisi koji kategorički 
ukazuju da je Džennet stvoren i da ga neće nestati, a da će njegovi 
stanovnici u njemu vječno boraviti. 

Ovdje ćemo spomenuti neke od mnogobrojnih hadisa koji 
na to ukazuju. Muslim u Sahihu bilježi da je Ebu-Hurejre, 
radijallahu anhu, prenio kako je Resulullah, sallallahu alejhi ve 
selleme, rekao: “Ko uđe u Džennet uživat će, a neće biti nesretan. 
Njegova odjeća neće starjeti a mladost neće proći. ” 41 

Resulullah, sallallahu alejhi ve sellem, obavijestio nas je da 
će se Uzvišeni Allah stanovnicima Dženneta, kada u njcga uđu, 
obratiti slijedećim riječima: “Zauvijek ćete biti zdravi, a bolesni 

41 Bilježi Muslim u Sahihu, 4/2181 (2836), dio “Opis Dženneta”, poglavlje 
“Dženetska uživanja su neprekidna”. 

nikada, zauvijek ćete živjeti, a umrijeti nikada, zauvijek ćete biti 
mladi, a ostarjeti nećete nikada, uvijek ćete uživati, a osjetiti 
nevolju nećete nikada”, to su riječi Uzvišenog: I njima će se 
doviknuti: “Taj Džennet ste u nasljedstvo dobili za ono što ste 
činili!”” 42 

NEKE SEKTE SMATRAJU DA ĆE DŽENNETA NESTATI 

Imam muattila Džehm ibn Safvan smatra da će nestati 
Džehennema i Dženneta. Niko od prijašnjih generacija: ashaba, 
tabiina i imama ovoga ummeta nije zastupao takvo mišljenje. 
Štaviše, mnogi su ga pobili. 

Ebu-Huzejl Allaf, imam mutezila također smatra da se 
stanovnici Dženneta i Džehennema neće kretati i da će vječno 
mirovati. 41 

Sve je ovo neispravno, a o tome je govorio komentator 
Tahavijine poslanice, koji je rekao: “Džennet će vječno trajati, 
neće propasti a niti će ga nestati, o čemu nas je obavijestio Allahov 
Poslanik, sallallahu alejhi ve selleme, i to je opće poznato. Allah, 
azze ve dželle, o Džennetu kaže: A srećni će u Džennet; dok je 
nebesa i Zemlje, u njemu će boraviti, osim (illa) ako drukčije 
Gospodar tvoj ne bude htio i bit će to dar koji će neprekidno 
trajati. (Hud, 108) Tj. neće se prekinuti. Zadnji dio ajeta ne kosi 
se riječima: ...osim ako drukčije Gospodar tvoj ne bude htio .” 44 

Komentator Tahavije govorio je o razilaženju učenjaka 
selefa u pogledu značenja prefiksa illa (osim), koji znači 
izuzimanje. Naveo je mnoga mišljenja i rekao: “Učenjaci selefa 
razišli su se u pogledu tog izuzimanja pa su neki rekli: ’Prefiks illa 
znači da će u Džennetu biti vječno, izuzimajući period njihovog 
boravka u Džehennemu, što se odnosi na muslimane koji će ući u 
njega, a ne odnosi se na sve.’” 


42 Ibid, 4/2182 (2837). 

43 Vidi Šerliul-Akidetit-talmvijje, str.480. 

44 Vidi ibid, str. 481. 

Neki su rekli da prefiks Ша znači da će ljudi koji zasluže 
Džennet u njemu biti vječno izuzev perioda koji će provesti na 
mahšeru , 45 Neki su pak rekli: “Vječno će boraviti u Džennetu, 
izuzimajući period koji će provesti u berzehu i na mahšeru." Drugi 
učenjaci kažu: “Allah, azze ve dželle, rekao je da će u njemu ostati 
vječno osim ako On drukčije ne odredi, a neće odrediti, kao kada 
neko kaže: ‘Allaha mi, udarit ću te ako pri tebi vidim što ne 
priliči’, prijeti mu udarcem, iako to neće pri njemu vidjeti. Neki su 
pak rekli da prefiks illa ima značenje veznika ve (i).” Ovo je 
mišljenje slabo, a zastupaju ga neki filozofi. Međutim, Sibevejh 
smatra da prefiks illa znači lakin (ali) te u tom slučaju ova iznimka 
nije iste vrste kao ono iz čega se izuzima (istisnaun munkatiun). 
Ovo mišljenje prioritetnim smatra i imam lbn-Džerir, koji kaže: 
“Uzvišeni Allah, azze ve dželle, ispunit će Svoje obećanje, zato je 
nakon toga rekao: Bit će to dar koji će neprekidno trajati.” 

Neki su učenjaci kazali da je ovome slično kada bi neko 
rekao: “Nastanit ću te u stan jednu godinu osim u periodu koga 
izuzmem.” Prefiks illa u ovom kontekstu predstavlja dodatak. Neki 
kažu da je illa prefiks koji znači da će vjemici, iako će u Džennetu 
vječno ostati, biti pod Allahovom voljom (mešietullah), iz koje ne 
mogu izići, a što se ne kosi sa činjenicom da će u njemu vječno 
ostati. Primjer za ovo jesu Allahove, azze ve dželle, riječi: A da 
hoćemo, Mi bismo učinili da iščezne ono što smo ti objavili, i ti, 
poslije, ne bi nikoga našao ko bi ti protiv Nas pomogao. 
(El-Isra, 86) 

A Allah će, ako hoće, srce tvoje zapečatiti. (Eš-Šura, 24) 

Reci: “Da Allah nije htio, ja vam ga ne bih kazivao niti 

bi vas On s njim upoznao.” (Junus, 16) A postoji još ajeta koji 
ovo potvrđuju, jer ono šta On hoće, biva, a šta neće, ne može ni 
biti. 

Neki su rekli da riječ ma (šta, koga) spomenuta u ajetu 
znači men (ko, koga), pa bi ajet značio: “... osim koga Allah od 

45 Mahšer je mjesto na kome će svi Ijudi biti iskupljeni radi polaganja računa. 
(ор.рг) 


Diennet i Džehennem 


123 



njih bude htio uvesti u Džehennem zbog počinjenih grijeha.” A 
postoji još mišljenja o ovom pitanju. 

U svakom slučaju, ovaj je prefiks mutešabih (nejasnog 
značenja), a Allahove su, dželle šanuhu, riječi: ... bit će to dar 

koji će neprekidno trajati; 

... to će, doista, blagodat Naša biti, koja nikada neće 
prestati, (Sad, 54) 

... s plodovima kojih uvijek ima i sa trajnom 
hladovinom, (Er-Rad, 35) muhkem (jasnog značenja). Štaviše, 
Allah, azze ve dželle, u nekoliko ajeta rekao je da će vjernici 
zauvijek i vječno boraviti u Džennetu, kao što je rekao da oni: ...u 
njima poslije one prve smrti, smrt više neće okusiti, (Ed-Duhan, 
56), gdje pomenuta iznimka nije iste vrste kao ona iz čega se 
izuzima, na osnovu koje, kada pogledamo prefiks illa u ajetu: ... 
osim ako drukčije Gospodar tvoj ne bude htio, postaje očito da 
znači da će u Džennetu boraviti osim perioda u kome nisu bili u 
njemu, kao što se njihova smrt izuzima iz nepostojanja, tj. umrli su 
i nisu u njemu vječno bili. 4fi 


4fi Šerluil-akidetit-tahavijje, str. 481. 

TREĆE POGLAVLJE 


OPIS DŽENNETA 
NIŠTA NIJE KAO DŽENNET 

Dženetske su blagodati neopisive, mašta ih ne može 
pojmiti. Ništa šta postoji na ovome svijetu nije im slično, i koliko 
god ljudi uznapredovali, ono do čega dođu bit će neuporedivo s 
tim blagodatima, jer ništa ne postoji slično Džennetu. 

U nekim predanjima prenosi se da je u Džennetu: 
“Svijetlost blistava, miris ugodni, dvorac sagrađeni, rijeke pružene, 
zrelo voće, čestite i lijepe žene, ogrtači brojni, prebivalište vječnog 
karaktera, radost i blagostanje, i velike sigurne i otmjene kuće.” 47 

Ashabi su jednom prilikom upitali Poslanika, sallallahu 
alejhi ve selleme, o dženetskim građevinama, na šta je, opisujući 
Džennet, rekao: "Jedan je čerpić od zlata a drugi od srebra, sastav 
građe od ugodnog miska, kamenje je od bisera i rubina, a zemlja 
od šafrana. Ko u njega uđe uživat će i neće osjećati tugu, živjet će 
vječno a nikada neće umrijeti, njegova odjeća neće stariti a 
mladost neće prolaziti. ” 48 Allah je istinu kazao kada je rekao: I 
kud god pogledaš, vidjet ćeš udobnost i carstvo prostrano. 
(El-Insan, 20) 

Allah, azze ve dželle, kao tajnu ostavio je mnoge dženetske 
blagodati, koje um ne može dokučiti, a ni razum pojmiti. Uzvišeni, 
azze ve dželle, kaže: I niko ne zna kakve ih, kao nagrada za ono 
što su činili, skrivene radosti čekaju. (Es-Sedžde, 17) A imam 
Buhari u Sahihu bilježi od Ebu-Hurejrea, radijallahu anhu sljedeće: 

47 Bilježi Ibn-Madže u Sunenu, 2/1448 (4332), dio “Skromnost”, poglavlje 
“Opis Dženneta”. Ovaj hadis nismo pripisali Poslaniku, sallallahu alejhi ve 
selleme, jer u njegovom senedu ima mahana, a bilježi ga i Ibn-Hibban u 
Sahihu. Međutim, njegovo značenje je ispravno koje potvrđuje Kur'an i 
sunnet. 

48 Bilježe Ahmed, Tirmizi, Darimi. Vidi Miškatul-mesabih, 3/89. Hadis je sahih 
zbog mnoštva puteva na šta je ukazao recenzent djela “Miškatul-mesabih”. 

“Allahov Poslanik, sallallahu alejhi ve selleme, rekao je: 'Allah 
kaže: ’Pripremio sam Mojim dobrim robovima ono šta oči nisu 
vidjele, za šta uši nisu čule, i što nikad nije na um palo', čitajte ako 
hoćete: I niko ne zna kakve ih, kao nagrada za ono što su činili, 
skrivene radosti čekaju. ’ " 4Ч Zabilježio ga je i imam Muslim u 
nekoliko verzija koje prenosi Ebu-Hurejre, radijallahu anhu„ a u 
jednoj od njih se kaže: ‘Pripremio sam Mojim dobrim robovima 
ono šta oči nisu vidjele, za šta uši nisu čule, i što nikad nije na um 
palo’ ono što vam nije spomenuto (od nagrade) mnogo je veće”, 
zatim je Resulullah, sallallahu alejhi ve selleme, proučio: I niko ne 
zna kakve ih, kao nagrada za ono što su činili, skrivene radosti 
čekaju .” 50 U drugoj verziji Sehl ibn Sad Saidi, radijallahu anhu, 
kaže: “Prisustvovao sam sijelu na kome je Poslanik sallallahu 
alejhi ve selleme, govorio o Džennetu, i na kraju govora rekao: ’U 
Džennetu ima ono što oči nisu vidjele, za šta uši nisu čule, i šta 
nikada nije na um palo', zatim je proučio sljedeće ajete: Bokovi 
nihovi se postelja lišavaju i oni se Gospodaru svome iz straha i 
želje klanjaju, a dio onog što im mi dajemo udjeljuju. I niko ne 
zna kakve ih, kao nagrada za ono što su činili, skrivene radosti 
čekaju .” 51 (Es-Sedžde 16,17) 

DŽENETSKE KAPIJE 

Džennet ima kapije kroz koje će ući vjernici, a kroz njih će 
ući i meleki. Uzvišeni, azze ve dželle, kaže: ... edenski vrtovi, 
čije će kapije biti za njih otvorene. (Sad, 50) 

I meleki će im ulaziti na svaka vrata: “Mir neka je 
vama, zato što ste trpjeli, a divno li je najljepše prebivalište.” 
(Er-Rad, 23) 


44 Bilježi Buhari u Sahihu, dio “Početak stvaranja”, poglavlje “Opis Dženneta”, 
Fethul-Bari, 6/318. 

5,1 Bilježi Muslim u Sahihu, 2/2174 (2824), dio “Džennet i uživanja u njemu”. 

Uzvišeni Allah obavijestio nas je da će se te kapije otvoriti 
kada vjernici dođu do Dženneta, i da će ih meleki dočekati i 
izraziti im toplu dobrodošlicu: I kada do njega dođu - a kapije 
njegove već širom otvorene - čuvari njegovi će im reći: “Mir 
vama, od grijeha ste čisti, zato uđite u njega, u njemu ćete 
vječno boraviti.” (Ez-Zumer, 50) 

Dženetskih kapija ima osam, jedna od njih zove se Er- 
Rejjan, a to je kapija na koju će ući samo postači. Na ovo ukazuje 
hadis koga bilježe Buhari i Muslim u svojim Sahihima gdje Sehl 
ibn Sad, radijallahu anhu, prenosi sljedeći hadis: “ Džennet ima 
osam kapija, a jedna se zove Er-Rejjan, kroz koju će ući samo 
postači i niko drugi, a kada uđu, zatvorit će se. ” 52 

Pored spomenute kapije postoje i druge kroz koje će ući oni 
koji mnogo klanjaju, koji udjeljuju sadaku, mudžahidi, itd.. Na ovo 
ukazuje hadis koga su zabilježili Buhari i Muslim u svojim 
Sahihima gdje Ebu-Hurejre, radijallahu anhu, kaže: “Resulullah, 
sallallahu alejhi ve selleme, rekao je: ’Ko udijeli dva para od 
nekog imetka bit će pozvan da uđe kroz dženetsku kapiju, a 
Džennet ih ima osam. Ko bude (mnogo) klanjao bit će pozvan na 
vrata namaza, ko bude (mnogo) udjeljivao bit će pozvan na vrata 
sadake, ko se bude borio na Allahovom putu bit će pozvan na vrata 
džihada, a ko bude (mnogo) postio bit će pozvan na vrata posta. 
Ebu-Bekr, radijallahu anhu, reče: ’Tako mi Allaha, niko neće biti 
oštećen na koju god kapiju bude pozvan, Allahov Poslaniče, da li 
će iko biti pozvan na sve?’ ’Hoće’, odgovori mu Poslanik, 
sallallahu alejhi ve selleme, ’a nadam se da ćeš ti biti od njih. ’” 53 
Ebu-Bekr, radijallahu anhu, pitao je da li postoji čovjek koji 
posjeduje spomenuta pohvalna svojstva; da mnogo klanja, posti, 
udjeljuje sadaku, da se bori na Allahovom putu i dr., kako bi zbog 
toga bio pozvan da uđe kroz sve kapije. 

Allahov Poslanik, sallallahu alejhi ve selleme, obavijestio 
nas je da će čovjek koji na Allahovom, azze ve dželle, putu udijeli 

52 En-Nihaje, 2/214. 

51 Ibid, 2/214. 

dva para od nekog imetka biti pozvan da uđe kroz svih osam 
dženetskih kapija, a čovjeku koji lijepo uzme abdest, otvore se sve 
dženetske kapije - da uđe kroz koju hoće. Naime, Muslim u 
Sahihu, Ahmed u Musnedu i četverica bilježe da je vladar 
pravovjernih, Omer ibn Hattab, radijallahu anhu, rekao: 
“Resulullah, sallallahu alejhi ve selleme, rekao je: ’Ko se propisno 
i lijepo abdesti, zatim pogleda u nebo 54 i kaže: ’Svjedočim da nema 
istinskog božanstva osim Allaha, Koji nema saučesnika, i 
svjedočim da je Muhammed, Njegov rob i poslanik’, otvore mu se 
svih osam dženetskih kapija da uđe kroz koju hoće. ’ ” 55 

Vjerovjesnik, sallallahu alejhi ve selleme, obavijestio nas je 
također da će oni koji ne budu polagali račun ući na dženetsku 
desnu kapiju, a da će ostali ući s narodima na druge kapije. Buhari 
i Muslim u svojim Sahihima bilježe da je Ebu-Hurejre, radijallahu 
anhu, prenio od Resulullaha, sallallahu alejhi ve selleme, hadis o 
šefaatu u kome stoji: ”... Allah će reći: ’Muhammede, one koji 
neće polagati račun uvedi u Džennet na desnu kapiju, a oni će i sa 
ostalim svijetom ući na druge kapije. ’ ” 

U ovome hadisu Vjerovjesnik, sallallahu alejhi ve selleme, 
govorio je i o širini dženetskih kapija čija je razdaljina između dva 
krila kao razdaljina između Meke i Hedžera ili kao razdaljina 
između Meke i Basre, i tom je prilikom rekao: "... tako mi Onoga 
u Cijoj je ruci Muhammedova duša, razdaljina između dva 
dovratnika je kao razdaljina između Meke i Hedžera” ili “ kao 
razdaljina između Meke i Basre. " !6 A u nekim hadisima kaže se da 
je između dva dženetska dovratnika razdaljina četrdeset godina 
hoda. Na ovo ukazuje hadis koga biljaži Ahmed u Musnedu, Ebu- 
Nuajm u El-Hiljeu u kome Hakim prenosi od svoga oca Muavije, 
da je Resulullah, sallallahu alejhi ve selleme, rekao: ‘‘Između dva 
dženetska dovratnika je razdaljina od četrdeset godina hoda, a 
doći će dan kada će biti gužva na njima. ” Sened je hadisa 


54 Dodatak "... zatim pogleda u nebo... " slab je. (op.pr.) 

55 Ibid, 2/219. 

56 Ibid, 2/221. 

ispravan, a bilježe ga, također, Muslim i Ahmed u nešto 
izmjenjenoj verziji u kojoj Utbe ibn Gazevan, radijallahu anhu, 
kaže: “Spomenuto nam je da je između dva dženetska dovratnika 
razdaljina od četrdeset godina hoda i da će doći dan kada će na 
njima biti gužva zbog velikog broja Ijudi koji će prolaziti kroz 
njih.” A bilježi ga i Taberani u El-Mudžemul-kebiru u nešto 
izmjenjenoj verziji od Abdullaha ibn Selama, radijallahu anhu, koji 
prenosi da je Poslanik, sallallahu alejhi ve selleme, rekao: “Između 
dovratnika dženetskih kapija jeste razdaljina od četrdeset godina 
hoda. Na njima će biti gužva kao na pojilištu na kojeg dođu deve 
nakon pet dana žeđi. ” 57 

Ove kapije otvaraju se u mjesecu ramazanu, na šta ukazuje 
hadis koga bilježe Buhari i Muslim u svojim Sahihima i Ahmed u 
Musnedu, u kome Ebu-Hurejre, radijallahu anhu, kaže: “Allahov 
Poslanik, sallallahu alejhi ve selleme, rekao je: 'Kada nastupi 
mjesec ramazan, otvore se nebeske kapije’”, u drugom rivajetu: 
"... otvore se dženetske kapije, a zatvore džehenemske. ” 5R 

DŽENETSKI STUPNJEVI (DEREDŽE) 

I. Dženetski stupnjevi se razlikuju 

U Džennetu postoje deredže koje su jedne iznad drugih, a 
dženetlije će se razlikovati po tim deredžama. Uzvišeni Allah, azze 
ve dželle, kaže: A one koje pred Njega iziđu kao vjernici, a koji 
su dobra djela činili - njih sve čekaju visoki stupnjevi. 
(Ta-ha, 75) 

Šejhul-islam Ibn-Tejmijje, navodeći mnoge dokaze koji na 
to ukazuju, kaže: “U Džennetu postoje stupnjevi koji se razlikuju, 
a Allahov štićenik, vjernik, onaj koji se Allaha bojao dobit će onu 
koju je svojim imanom i bogobojaznošću zaslužio. Uzvišeni, azze 


57 Ovo smo skraćeno prenijeli iz Silsiletul-ehadisis-sahiha, 4/273 (1698), od 
šejha Nasiruddina Albanija. 

58 Miškatul-mesabih, 1/612. 

ve dželle, rekao je: Onome ko želi ovaj svijet, Mi mu brzo 
dajemo šta hoćemo i kome hoćemo, ali ćemo mu poslije 
Džehennem pripremiti, u kome će se osramoćen i odbačen peći, 
A onaj ko želi onaj svijet i trudi se da ga zasluži, a vjernik je, 
trud će mu hvale vrijedan biti. Svima njima, i jednima i 
drugima, dajemo darove Gospodara tvoga; a darovi 
Gospodara tvoga nisu nikome zabranjeni. Gledaj kako 
jednima dajemo prednost nad drugima; a na onom svijetu u 
stupnjevima i prednostima bit će, doista, veća. (El-Isra, 18-21) 
Uzvišeni Allah, azze ve dželle, rekao je da daje Svoje blagodati 
onima koji žele ovaj svijet i onima koji žele onaj svijet i da one 
nisu uskraćene ni čestitom a ni grješniku, zatim je rekao: Gledaj 
kako jednima dajemo prednost nad drugima; a na onom 
svijetu u stupnjevima i prednostima bit će, doista, veća, gdje je 
objasnio da će se dženetlije u stupnjevima mnogo više razlikovati 
nego što se razlikuju ljudi na ovome svijetu i da je razlika u 
dženetskim stupnjevima mnogo veća od ovosvjetske. Među 
Allahovim poslanicima također će biti razlika kao što će biti i 
među ostalim vjernicima u pogledu deredža u Džennetu, na šta 
upućuju riječi Uzvišenog: Neke od tih poslanika odlikovali smo 
više nego druge. S nekima je od njih Allah govorio, a neke je za 
više stupnjeve uzdigao. A Isau, sinu Merjeminu, jasne smo 
dokaze dali i Džibrilom ga podržali. (El-Bekara, 253) 

Mi smo jedne vjerovjesnike nad drugima odlikovali, a 
Davudu smo Zebur dali. (El-Isra, 55) 

Nisu jednaki oni među vama koji su davali priloge prije 
pobjede i lično se borili - oni su na višem stupnju od onih koji 
su poslije davali priloge i lično se borili, a Allah svima obećava 
najljepšu nagradu. (El-Hadid, 10) 

Vjernici koji se ne bore - osim onih koji su za borbu 
nesposobni - nisu jednaki onima koji se na Allahovom putu 
bore imecima svojim i životima svojim. One koji se budu borili 
ulažući imetke svoje i živote svoje Allah će odlikovati čitavim 
stupnjem nad onima koji se ne budu borili, i On svima obećava 
lijepu nagradu. Allah će borcima, a ne onima koji se ne bore, 

dati veliku nagradu, počasti od Sebe i oprost i milost. - A Allah 
prašta i samilostan je. (En-Nisa, 95,96) 

Zar smatrate da je onaj koji hodočasnike vodom napaja i 
koji vodi brigu o Časnom hramu ravan onome koji u Allaha i u 
onaj svijet vjeruje i koji se na Allahovom putu bori? Nisu oni 
jednaki pred Allahom. A Allah neće ukazati na Pravi put onima 
koji sami sebi nepravdu čine. U većoj su časti kod Allaha oni 
koji vjeruju i koji se iseljavaju i koji se bore na Allahovom putu 
zalažući imetke svoje i živote svoje; oni će postići šta žele. 
Gospodar njihov šalje im radosne vijesti da će im milostiv i 
blagonaklon biti i da će ih u dženetske bašče uvesti, u kojima će 
neprekidno uživati, vječno i zauvijek će u njima boraviti. 
Uistinu, u Allaha je velika nagrada. (Et-Tevba, 19-22) 

Da li je onaj koji u noćnim časovima u molitvi vrijeme 
provodi, padajući licem na tle i stojeći, strahujući od onog 
svijeta i nadajući se milosti Gospodara svoga ...? Reci: “Zar su 
isti oni koji znaju i oni koji ne znaju? Samo oni koji pameti 
imaju pouku primaju!” (Ez-Zumer, 9) 

I Allah će na visoke stupnjeve uzdignuti one među vama 
koji vjeruju i kojima je dato znanje. - A Allah dobro zna ono 
što radite. (El-Mudžadele, 11) Imam Muslim u Sahihu bilježi da 
je Ebu-Hurejre, radijallahu anhu, prenio sljedeći hadis: “Dobar je 
vjernik bolji i Allahu draži od slabog vjernika, a u svakom je 
dobro. Teži onom što će ti koristiti i traži pomoć od Allaha, a ne 
budi slabić. Kada te nešto zadesi ne reci: ‘Da sam uradio drukčije 
bilo bi tako i tako’, već reci: ‘Allah je tako odredio i šta je htio 
uradio’, jer ‘da sam’ otvara vrata šejtanu.”’ Buhari i Muslim u 
svojim Sahihima bilježe da Ebu-Hurejre i Amr ibn As prenose 
kako je Vjerovjesnik, sallallahu alejhi ve selleme, kazao: “Kada 
sudija donese presudu i pogodi, ima dvije nagrade, a kada donese 
presudu i pogriješi, ima jednu nagradu. ” 5lJ 

Buhari u Sahihu bilježi od Ebu-Hurejrea, radijallahu anhu, 
daje rekao: “Allahov Poslanik, sallallahu alejhi ve selleme, rekao 

54 Medžnuiatul-fetava, 11/188. 

је: ’Ko bude vjerovao u Allaha i Njegovog Poslanika, obavljao 
namaz i postio ramazan, Allahovo je pravo da ga uvede u Džennet, 
borio se na Allahovom putu ili boravio u rodnom kraju. ’ ’AUahov 
Poslaniče, hoćemo li obradovati ostali svijet?’, upitaše ashabi, a 
Poslanik, sallallahu alejhi ve selleme, odgovori: ’U Džennetu 
zaista postoji stotinu katova koje je Allah pripremio za mudžahide 
na Njegovom putu, između svaka dva kata je razdaljina kao između 
neba i Zemlje. Kada od Allaha tražite, tražite Firdevs, on je 
središte Dženneta, odnosno najveći stupanj u Džennetu!’ “Mislim 
da je dodao”, nastavlja Ebu-Hurejre, radijallahu anhu: iznad 

njega je prijestolje Milostivog, a odatle izviru dženetske rijeke. ”' м 

Imam Buhari u Sahihu bilježi da Enes, radijallahu anhu, 
pripovijeda kako je Hariseova majka nakon što je Harise, 
radijallahu anhu, preselio usljed zalutale strijele koja ga je 
pogodila u Bici na Bedru, rekla: “Allahov Poslaniče, ti znaš koliko 
sam voljela Harisea, ako je u Džennetu, ja neću za njim plakati, a 
ako je drukčije, vidjet ćeš šta ću uraditi.” Allahov Poslanik, 
sallallahu alejhi ve selleme, joj reče: “A zar je samo jedan kat u 
Džennetu!? Mnogi su katovi u njemu, a on je u Firdevsu. 

Buhari i Muslim u svojim Sahihima bilježe da Ebu-Seid 
Hudri, radijallahu anhu, prenosi i sljedeće predanje: “Stanovnici će 
Dženneta gledati jedni druge u sobama iznad njih zbog razlike 
među njima, kao što se svijetleća zvijezda vidi pored slabe na 
nebu, na istoku ili zapadu. ” “Allahov Poslaniče, ta mjesta su 
predviđena za vjerovjesnike, ali ne i za druge?!”, rekoše ashabi, a 
Resulullah, sallallahu alejhi ve selleme, odgovori: “Ne, tako mi 
Onoga u Cijoj je ruci moja duša, nego i za Ijude koji su vjerovali u 
Allaha i Njegove poslanike. ” 62 


60 Bilježi imam Buhari u Sahihu, dio “Džihad”, poglavlje “Stupnjevi mudžahida 
na Allahovom putu”, Fethul-Bari, 6/1 1. 

61 Bilježi Buhari u Sahihu, dio “Rekaik”, poglavlje “Opis Dženneta i 
Džehennema”, Fethul-Bari, I 1/418. 

( ’ 2 Bilježi Buhari u Sahihu, dio “Početak stvaranja”, poglavlje “Opis Dženneta i 
Džehennema”, Fethul-Bari, 6/220, Muslim, 4/2177 (2831), dio “Džennet”, 
poglavlje “Dženetlije će iznad sebe vidjeti Ijude u odajama”. 

Ahmed u Musnedu , Tirmizi i Ibn-Madže u svojim 
Sunenima i Ibn-Hibban u Sahihu bilježe da Ebu-Seid, radijallahu 
anhu, pripovijeda kako je Resulullah, sallallahu alejhi ve selleme, 
rekao: "Ljude na visokim stupnjevima vidjet će oni ispod njih kao 
što vi na nebu vidite zvijezdu koja je izašla, Ebu-Bekr i Omer imat 
će jošveće stupnjeve, divna su njih dvojica. ” 63 

Imam Kurtubi kaže: “Znaj da će se pomenuti stupnjevi 
razlikovati u svojoj prednosti i ljepoti zbog međusobne razlike 
ljudi koji će biti u njima. Tako će neki biti viši i ljepši od drugih, a 
u poznatom hadisu: "... tako mi Onoga u Čijoj je ruci moja duša, i 
za Ijude koji su vjerovali u Allaha i Njegove poslanike,” Poslanik, 
sallallahu alejhi ve selleme, spomenuo je samo iman, ali ne i dobra 
djela, što ukazuje da se misli na čovjeka s velikim imanom koji je 
povjerovao bez traženja mudžiza i koji je slijedio poslanike, u 
protivnom, kako obični svijet može postići visoke džeiietske odaje 
samo zbog imana. Jer da je tako, svi muslimani bi zaslužili 
vrijedne dženetske odaje i velike stupnjeve, a što je nemoguće, jer 
je Uzvišeni rekao: Oni će biti za ono što su trpjeli (sabur) 
odajama dženetskim nagrađeni. (El-Furkan, 75) Strpljivost 
(sabur) ovdje znači požrtvovanje i ustrajnost u ibadetu, što je 
osobina Allahu, azze ve dželle, bliskih robova. U drugom ajetu je 
rekao: Ni bogatstva vaša ni djeca vaša neće vas učiniti Nama 
bliskim; samo one koji budu vjerovali i dobra djela činili čeka 
višestruka nagrada za ono što su radili, i oni će u visokim 
odajama biti sigurni. (Sebe, 37) Allah, dželle šanuhu, spomenuo 
je visoke odaje i da se one ne mogu zaslužiti imetkom a ni djecom, 
već samo imanom i dobrim djelima. Nakon toga rekao je da će oni 
dobiti višestruku nagradu i da će njihovo prebivalište biti visoke 
odaje, što se odnosi na ljude s iskrenim imanom. Njegov je vlasnik 
zadovoljan njime i propisima koje iziskuje, kao što je smiren u 
svakoj nevolji koja ga zadesi. Takav čovjek kada učini dobro djelo, 
poslije njega ne čini suprotno njemu koje bi ga pokvarilo. Učinjeno 
se djelo od poroka može sačuvati samo uz iskreni iman čiji je 


6 ' Sahihul-džamia, 2/187 (2026). 

sahibija zadovoljan sa Onim u Koga vjeruje i propisima koje je 
propisao, dok iman i djela onoga ko miješa dobro i zlo nisu takvi, 
pa će zbog toga njegov stupanj biti niži od stupnja prethodnog.” 64 

Ljudi koji budu na visokim stupnjevima imat će veći užitak 
od onih koji će biti na nižim. Allah, dželle šanuhu, obavijestio nas 
je da je bogobojaznima pripremio dva perivoja, kada je rekao: A 
za onoga koji se stajanja pred Gospodarom svojim bojao bit će 
dva perivoja. (Er-Rahman, 46) Zatim ih je opisao, a nakon toga 
rekao: Osim ta dva, bit će još dva neznatnija perivoja. (Er- 
Rahman, 62) Tj. ti perivoji po položaju i vrijednosti nižeg su ranga 
od prva dva, što će uočiti onaj ko razmisli o perivojima koji su 
spomenuti nakon prvih, jer prvi su namjenjeni za Allahu bliske 
robove, a drugi za ashabul-jemin 1 ’ 5 , što se prenosi od Ibn-Abbasa i 
Ebu-Musaa Ešarija. 66 

Imam Kurtubi, također, kaže: “Nakon što je Uzvišeni, 
dželle šanuhu, opisao oba perivoja, ukazao je na razliku među 
njima, kada je za prve rekao: U kojima će biti dva izvora koja će 
teći, a za druge: S izvorima koji prskaju, u svakom, tj. u njima 
će biti dva izvora koja će prskati i koji neće biti poput tekućih, jer 
stajaća voda koja pršće nije na stupnju tekuće. 

Za prve je rekao: U njima će od svakog voća po dvije 
vrste biti, tj. poznata i nepoznata vrsta, te svježa i suha. Ovo je 
Allah, azze ve dželle, rekao općenito ne izdvojivši ništa iz toga, a 
za druge kaže: U njima će biti voća i palmi i šipaka, gdje nije 
rekao da će od svakog voća biti po dvije vrste. 

Za prve također kaže: Naslonjeni na posteljama čije će 
postave od brokata biti, a za druge: Oni će biti naslonjeni na 
uzglavlja zelena, prekrivena ćilimima čarobnim i prekrasnim. 
U prvom ajetu spomenuo je brokat a u drugom čarobne ćilime, 


64 Et-Tezkireh , str. 464. 

65 Ashahul-jemin jeste kur'anski termin za stanovnike Dženneta, ali su oni nižeg 
ranga od el-mukkarebuna (Allahu bliskih robova). (op.pr) 

66 Ibid, str. 440. 

razlika je i ovdje uočljiva. Također je uočljiva između postelja i 
uzglavlja. 

Opisujući hurije koje će se nalaziti u prvim perivojima 
kaže: Bit će (hurije) kao rubin i biser, a za one koje će biti u 
drugim kaže: U njima će biti ljepotica naravi divnih, a svaka 
ljepota nije kao ljepota rubina i bisera. 

Za prve također kaže: ... puna stabala granatih, a za 
druge: ... modrozelena, tj. zelena od čije zeleni će izgledati, kao 
da su stabla crna. U ovom ajetu za prve je rekao da će imati mnogo 
grana, a za druga dva da su samo zelene boje.” 67 Ovi ajeti nalaze 
se u suri Er-Rahman. 

Na razliku među njima ukazuje i hadis koga bilježe Buhari 
i Muslim u svojim Sahihima u kome Ebu-Musa Ešari, radijallahu 
anhu, prenosi sljedeće Resulullahove, sallallahu alejhi ve selleme, 
riječi: “Dva će perivoja biti od srebra, od njega će biti i posuđe, i 
sve ostalo, a dva perivoja bit će od zlata, od njega će biti i posuđe, 
i sve ostalo. A između dženetlija i toga da u dženneti-adnu gledaju 
u svoga Gospodara bit će ogrtač gordosti na Njegovom licu. ” 68 A 
verzija koju je zabilježio imam Tirmizi glasi: “ Zaista u Džennetu 
postoje dva perivoja od srebra ... “, ostali dio hadisa je kao 
prethodni. 64 

Na prednost prvih perivoja nad drugim ukazuje i sljedeći 
ajet u kome je Uzvišeni Allah rekao da će čestiti piti piće koje će 
biti začinjeno kamforom: Čestiti će iz pehara piti kamforom 
začinjeno piće, (El-Insan, 5). U drugom ajetu kaže: U njemu će iz 
čaše piće inbirom začinjeno piti, (El-Insan, 17), koje će, Allah, 
azze ve dželle, najbolje zna, piti ashabul-jemin , a u trećem ajetu 
kaže: Pomiješano s vodom iz Tesnima će piti, sa izvora iz kojeg 
će Allahu bliski piti. (El-Mutaffifun, 27) Ashabul-jemin će piće 
pomiješano s vodom iz Tesnima piti, a to je izvor u Džennetu, a 


67 Ibid, slr. 440. 

68 Džamiul-usul, 10/498 (8029). 

69 Ibid. 

Allahu, azze ve dželle, bliski robovi pit će nepomiješanu, tj. čistu 
vodu sa izvora Tesnim. 

II. Najveći i najmanji stupanj u Džennetu 

Muslim u Sahihu bilježi da Mugire ibn Šube, radijallahu 
anhu, prenosi sljedeće Poslanikove, sallallahu alejhi ve selleme, 
riječi: “Musa je upitao svoga Gospodara: ’Koje je najslabije 
mjesto u Džennetu?' A Uzvišeni je rekao: ’Najslabije mjesto u 
Džennetu imat će čovjek koji će doći nakon što dženetlije uđu u 
Džennet, pa će mu biti rečeno: ’Uđi u Džennet!’, a on će reći: 
’Gospodaru, kako ću ući, a dženetlije već zauzele svoja mjesta i 
uzeli ono što im pripada?’ 'Da li bi bio zadovoljan kada bi imao 
koliko je imao jedan dunjalučki vladar?’ - upitat će ga Allah, a on 
će odgovoriti: ’Bio bih zadovoljan, Gospodaru. ’ Uzvišeni će reći: 
’lmat ćeš toliko i još toliko i još toliko, i još toliko i još toliko ’, a 
čovjek će nakon petog puta reći: ’Zadovoljan sam, Gospodaru.' 
’lmat ćeš to i još deset puta toliko, imat ćeš sve što tvoja duša 
poželi i čime se oči naslađuju. ’ - reći će mu Allah. ’Zadovoljan 
sam, Gospodaru’, reći će. Musa je dalje upitao: ‘Gospodaru, a 
kakvo je onda najbolje mjesto u njemu?' Allah je rekao: ’To su oni 
koje sam odabrao, njima sam Svojom rukom stvorio šta oko nije 
vidjelo, za šta uho nije čulo, niti je nekom na um palo.’” Mugire, 
radijallahu anhu, dodao je na kraju: “A potvrdu tome nalazimo u 
Allahovim, azze ve dželle, riječima: I niko ne zna kakve ih, kao 
nagrada za ono što su činili, skrivene radosti čekaju.” (Es- 
Sedžde, 17) 

III. Najbolje n\jesto u Džennetu 

Najbolje je mjesto u Džennetu El-Vesile, a dobit će ga 
najbolji čovjek, odabranik, Allahov poslanik Muhammed, 
sallallahu alejhi ve selleme. Ibn-Kesir u svome djelu En-Nihaje 
kaže: “ El-Vesile je najbolje mjesto u Džennetu, to je uzvišeno 

mjesto koje će pripasti Allahovom Poslaniku, sallallahu alejhi ve 
selleme,.” 

On je naveo i hadis koga bilježi Buhari u Sahihu od 
Džabira ibn Abduilaha, radijallahu anhu, koji prenosi da je 
Vjerovjesnik, sallallahu alejhi ve selleme, kazao: "Kada čovjek 
čuje ezan a zatim prouči: ‘Allahu moj, Gospodaru ovog savršenog 
poziva, i namaza uspostavljenog, podaj Muhammedu El-Vesile i 
svako dobro, i uzdigni ga na uzvišeno mjesto koje si mu obećao', 
zaslužio je moj šefaat na Sudnjem danu. ” A naveo je i hadis koga 
bilježi Muslim u Sahihu od Abdullaha ibn Amra ibn Asa 
radijallahu anhu, u kome kaže: “Čuo sam Allahovog Poslanika, 
sallallahu alejhi ve selleme, kako kaže: ’Kada čujete mujezina, 
ponavljajte za njim, a zatim donosite salavat, na mene jer onaj ko 
jedanput donese salavat na mene, Allah na njega donese deset 
puta. Zatim molite Uzvišenog Allaha da me počasti El-Vesileom, a 
onaj ko bude za to molio, zaslužio je moj šefaat. ”’ 7<l Ovaj ćemo dio 
završiti sa dva Resulullahova, sallallahu alejhi ve selleme, hadisa. 

Imam Ahmed bilježi da je Ebu-Hurejre, radijallahu anhu, 
prenio riječi da, kada su ashabi jednom prilikom upitali 
Resulullaha, sallallahu alejhi ve selleme, šta je El-Vesile , on im je 
odgovorio: “To je najbolje mjesto u Džennetu, dobit će ga samo 
jedan čovjek, a nadam se da ću ja biti taj (čovjek). ” 

Isti je imam u Musnedu zabilježio Ebu-Seidove, radijallahu 
anhu, riječi: “Allahov Poslanik, sallallahu alejhi ve selleme, rekao 
je: 'El-Vesile je visoki stupanj kod Allaha, i iznad njega nema 
boljeg, pa molite Allaha da mi ga podari. ” 71 

IV. Ko će dobiti visoke stupnjeve 

Šehidi će u Džennetu dobiti visoke stupnjeve, a najbolji su 
oni šehidi koji se bore u prvim borbenim redovima, koji ne okreću 


7,1 Bilježi Muslim u Sahihu, 1/176 (189), dio “Iman”, poglavlje “Najslabiji 
stupanj u Džennetu". 

71 Ove hadise vidjeti u En-Nihaje, 2/2332. 

leđa neprijatelju, i pri tome poginu. Naime, Ahmed u Musnedu i 
Teberani u Mudžemu ispravnim lancem prenosilaca bilježe od 
Nuajma ibn Hemmara 72 , radijallahu anhu, da je Resulullah, 
sallallahu alejhi ve selleme, rekao: “ Najbolji su šehidi oni koji se 
bore u prvim borbenim redovima i koji ne okreću lica dok ne budu 
ubijeni; takvi će uživati u visokim dženetskim odajama, i Allah im 
se smije, a kada se Allah nasmije čovjeku koji se nalazi na nekom 
mjestu, tome nema obračuna. ' т 

Čovjek koji se brine o ženama bez skrbnika i siromasima 
bit će na stupnju mudžahida na Allahovom, azze ve dželle, putu. 
Na ovo, opet, ukazuje hadis koga bilježi Muslim u Sahihu u kome 
Ebu-Hurejre, radijallahu anhu, prenosi sljedeći hadis: “Čovjek koji 
se brine o udovicama i siromasima jeste poput mudžahida na 
Allahovom putu.” “Mislim”, kaže Ebu-Hurejre, “da je dodao: ‘... i 
poput klanjača koji ne prestaje klanjati i postača koji ne mrsi. ”’ 74 
Čovjek koji se brinuo o siročadima bit će u blizini 
Poslanika, sallallahu alejhi ve selleme u Džennetu. O ovome 
govori predanje Ebu-Hurejrea, radijallahu anhu, kojeg je zabilježio 
imam Muslim u Sahihu , a u kojem stoji: “Vjerovjesnik, sallallahu 
alejhi ve selleme, rekao je: 'Ја i skrbnik svoga ili tuđeg siročeta bit 
ćemo u Džennetu kao ova dva.’” Malik (jedan od prenosilaca) 
pokazao je spojivši kažiprst i srednjak. 75 

Uzvišeni Allah, azze ve dželle, podići će također stupanj 
roditelja zbog dove koju učine njihova djeca. Dokaz koji na to 
ukazuje jeste hadis koga bilježi Ahmed u Musnedu u kome Ebu- 
Hurejre, radijallahu anhu, opet, pripovijeda: “Allahov Poslanik, 


72 Ibn-Hadžer u Et-Takrib vet-tehzibu, kaže: “Zove se Nuajm ibn Hemmar ili 
Hebbar ili Hammar Gatfani, ashab, mnogi smatraju da je ime njegovog oca 
Hemmar.“ 

71 Bilježi Ahmed u Musnedu, 5/287, Sahihul-džamia, 1/363 (1118). 

74 Bilježi Muslim u Sahihu, 2/2286 (2982), dio “Skromnost”, poglavlje 
“Dobročinstvo prema udovici, nevoljniku i jctimu”. 

75 Ibid. A Poslanikove, sallallahu alejhi ve scllcme riječi "... svoga ili tuđeg 
siročeta..." znače: brinuo se o njemu opskrbljujući ga iz vlastitog ili njegovog 
imetka uz posredništvo velija. 


138 


Džennet i Džehennem 




sallallahu alejhi ve selleme, rekao je: 'Allah će uistinu podići 
stupanj dobroga roba u Džennetu, a on će upitati: ’Gospodaru, 
odakle ovo?' 'Tvoje je dijete za tebe istigfar učinilo’, reći će mu 
Allah.'" Ibn-Kesir kaže: “Sened je ovoga hadisa ispravan ali niko 
od šesterice ga nije zabilježio, potporu mu daje hadis koga bilježi 
Muslim u Sahihu u kome stoji da je Ebu-Hurejre, radijallahu anhu, 
rekao: “Resulullah, sallallahu alejhi ve selleme, rekao je: 'Kada 
čovjek umre, njegova djela se prekidaju osim u tri slučaja: trajne 
sadake, korisnog znanja koje je ostavio i čestitog dijeteta koje za 
njega dovu čini. ”’ 1( ' 


DŽENETSKA ZEMLJA 

Postoji nekoliko hadisa koji govore o dženetskoj zemlji, a 
spomenut ćemo neke. 

Buhari i Muslim u svojim Sahihima bilježe da je Enes ibn 
Malik, radijallahu anhu, od Ebu Zerra prenio hadis o Miradžu u 
kome Ebu-Zerr, radijallahu anhu, kaže: “Allahov Poslanik, 
sallallahu alejhi ve selleme, rekao je: .... uveden sam u Džennet, 
kad u njemu stijene od bisera a zemlja od miska.'” 

Muslim u Sahihu i Ahmed u Musnedu od Ebu-Seida, 
radijallahu anhu, bilježe da je Ibn-Sajjad, radijallahu anhu, pitao 
Resulullaha, sallallahu alejhi ve selleme, o dženetskoj zemlji, na 
šta mu je Poslanik, sallallahu alejhi ve selleme, odgovorio: 
"Zemlja u Džennetu je čisto bijelo brasno, misk čisti. ” 

Ahmed u Musnedu bilježi da je Džabir ibn Abdullah, 
radijallahu anhu, rekao: “Allahov Poslanik, sallallahu alejhi ve 
selleme, rekao je o židovima: 'Pitat ću ih o dženetskoj zemlji, a 
ona je poput bijelog brasna.' Pitao ih je, pa su odgovorili: ,Ebul- 
Kasime, dženetska zemlja je poput brašna’, na šta je Resulullah, 
sallallahu alejhi ve selleme, rekao: ,A hljeb je od onoga što niče iz 
zemlje.' ” 77 

7ft En-Nihaje, 2/340. 

77 Ovc hadise vidjeti u En-Nihaje, 2/242. 

Ahmed, Tirmizi i Darimi bilježe da Ebu-Hurejre, 
radijallahu anhu, pripovijeda: “Upitao sam Allahova Poslanika, 
sallallahu alejhi ve selleme, od čega su stvorena stvorenja?” ’Od 
vode’, odgovori, pa smo ponovo upitali od čega je konstruisan 
Džennet, a na to on odgovori: ’Jedan je čerpić od zlata, drugi od 
srebra, a sastav građe (melat) od ugodnog miska, pjesak je od 
bisera i rubina, a zemlja od šafrana. Ko u njega uđe uživat će, a 
neće biti nesretan, živjet će vječno, a neće umrijeti. Odjeća u 
njemu neće stariti, a mladost neće proći. ”’ 78 

DŽENETSKE RIJEKE 

Uzvišeni Allah dželle šanuhu, obavijestio nas je da kroz 
dženetske bašče teku rijeke, rekavši: A one koji vjeruju i dobra 
djela čine obraduj dženetskim baščama, kroz koje će rijeke 
teći (tedžri min tahtiha el-enhar) (El-Bekara, 25) Ponekad se 
koristi i množina: ... čekaju sigurno Edenski vrtovi, kroz koje 
će rijeke teći (tedžri min tahtihim el-enhar) (El-Kehf, 31) 

Mnogi su i hadisi u kojima Poslanik, sallallahu alejhi ve 
selleme, govori o dženetskim rijekama, a ovdje ćemo spomenuti 
neke. 

Muslim u Sahihu bilježi da je Resulullah, sallallahu alejhi 
ve selleme, na Israu vidio četiri rijeke koje izviru ispod drveta 
Sidretul-munteha: dvije napolju a dvije unutra, pa je upitao: 
"Džibrile, koje su ono rijeke?", a on odgovori: “One unutra su 
dženetske rijeke, a one napolju su Nil i Eufrat. ’’ 14 

Buhari u Sahihu bilježi da je Enes ibn Malik, radijallahu 
anhu, rekao: “Vjerovjesnik, sallallahu alejhi ve selleme, rekao je: 
’Uzdignut sam do Sidretul-muntehaa gdje sam vidio četiri rijeke: 


78 Miškatut-mesahih, 3/89 (5630). Recenzent El-Miškahu šejh Albani kaže da 
hadis ima još puteva kojim je prenesen i da ima i drugih hadisa koji ga 
pojačavaju. On ga je također naveo u svome djelu Silsiletul-ehadisis-sahiha. 

74 Zabilježio Muslim u Sahihu, 1/150 (164), dio “Iman”, poglavlje “El-lsra”. 

dvije unutra i dvije napolju. One napolju su Nil i Eufrat a one 
unutra su dženetske rijeke .’ ” 80 

Muslim u Sahihu bilježi da je Ebu-Hurejre, radijallahu 
anhu, rekao: “Allahov Poslanik, sallallahu alejhi ve selleme,, rekao 
je: ’Sejhan, Džejhan, Nil i Eufrat rijeke su u Džennetu. ” 81 Šejh 
Albani kaže: “Ovim hadisom najvjerovatnije se htjelo reći da je 
porijeklo ovih rijeka iz Dženneta, kao što je čovjekovo porijeklo iz 
njega. Ovo se ne kosi sa činjenicom da te rijeke izviru iz poznatih 
izvora na Zemlji. Ako hadis ne upućuje na ovo značenje ili njemu 
slično, onda je to gajb u koji se mora vjerovati i mora se predati toj 
vijesti koju je prenio Resulullah, sallallahu alejhi ve selleme.” 82 A 
imam Kari kaže: “Poslanik, sallallahu alejhi ve selleme, rekao je 
da su spomenute rijeke dženetske, jer je njihova voda prijatnog 
okusa, pospješuje probavu hrane, u sebi sadrži veliki bereket, a te 
rijeke imaju izuzetnu vrijednost jer su neki vjerovjesnici pili iz 
njih.” 81 

Kevser je također dženetska rijeka koju će Allah, azze ve 
dželle, dati Svome Poslaniku, sallallahu alejhi ve selleme. 
Uzvišeni, azze ve dželle, kaže: Mi smo ti, uistinu, dali Kevser. 
(El-Kevser, 1) Resulullah, sallallahu alejhi ve selleme, vidio je 
Kevser. U hadisu koga je zabilježio Buhari u Sahihu od Enesa ibn 
Malika, radijallahu anhu, stoji: "Hodao sam po Džennetu, kad ono 
rijeka na čijim su obalama bile kupole od suhog bisera pa sam 
upitao:’ Šta je ovo, Džibrile?’ ‘To je Kevser, koga će ti tvoj 
Gospodar dati’, odgovori. 'Kad njezin miris’ ili ‘zemlja ugodni 


80 Džamiul-usul, 10/507. Recenzent ovog djela kaže: “Bilježi i Buhari muallekan 
(bez seneda) u dijelu “Piće”, a hafiz Ibn-Hadžer u Fethul-Bariju kaže da je 
njegov sened spojio Ebu-Avvane, Ismaili i Taberani u El-Mucliemus-sagiru 
Ebu- Avvaninim putem. 

81 Bilježi Muslim u Sahihu. 4/2183 (2839), dio “Džennet”, poglavlje “Rijeke na 
ovome svijetu koje su iz Dženneta”. Šejh Albani u Silsiletul-ehadisis-sahiha, 
1/6 kaže da ga bilježe Muslim, Ahmed, Adžurri i Hatib. 

82 Silsiletul-ehadisis-sahiha, 1/18. 

81 Od njega ovo prenosi šejh Albani u dopuni na Miškatul-mesahih, 3/80. 

misk’, ne sjeća se Hudbe (jedan od ravija) kako je Poslanik, 
sallallahu alejhi ve selleme, tačno rekao. 84 

Seid ibn Džubejr prenosi da je Ibn-Abbas, radijallahu anhu, 
Kevser protumačio kao veliko dobro koje će Allah, azze ve dželle, 
dati svome Poslaniku, sallallahu alejhi ve selleme,. Ebu-Bišr rekao 
je Seidu ibn Džubejru, radijallahu anhu, ashabu koji to prenosi od 
Ibn-Abbasa, radijallahu anhu: “Neki ljudi tvrde da je Kevser rijeka 
u Džennetu”, na šta on reče: “Dženetska rijeka je veliko dobro koje 
će Allah, azze ve dželle, dati Svome Poslaniku, sallallahu alejhi ve 
selleme.” 85 

Hafiz Ibn-Kesir sakupio je hadise o kojima Resulullah, 
sallallahu alejhi ve selleme, govori o Kevseru, a navest ćemo samo 
neke. 

Muslim u Sahihu bilježi da Enes, radijallahu anhu, prenosi 
da je Poslanik, sallallahu alejhi ve selleme, kada je objavljeno: Mi 
smo ti, uistinu, dali Kevser, upitao: “Znate li šta je Kevser?” 
“Allah i Njegov Poslanik najbolje znaju”, odgovoriše ashabi, a 
Resulullah, sallallahu alejhi ve selleme, reče: “To je rijeka koju mi 
je obećao moj Gospodar, u njoj je veliko dobro. ” 

Ahmed u Musnedu bilježi da Enes, radijallahu anhu, 
prenosi i ove Resulullahove, sallallahu alejhi ve selleme, riječi: 
“Dat mi je Kevser, rijeka koja teče po površini Dženneta. Na 
njenim su obalama nenatkrivene kupole od bisera. Udario sam 
rukama o tu obalu, kad ono ugodni misk, a pijesak od bisera. ” 

Isti imam u Musnedu bilježi drugu verziju prethodnog 
hadisa također od Enesa, radijallahu anhu: “7b je rijeka koju će mi 
Allah dati u Džennetu, njena zemlja je misk, a voda bjelja od 
mlijeka a slađa od meda. Na nju će slijetati ptice koje će imati 
vratove poput vratova deva. ” Hafiz lbn-Kesir spomenuo je i 


84 Biljež.i Buhari u Sahihu, dio “Rekaik”, poglavlje “Vrelo (El-Havd)”, Fethul- 
Bari, 1 1/464. 

85 Ibid. Fethul-Bari, I 1/463. 

mnogo drugih rivajeta, pa ko želi detaljnije o ovom, neka pogleda 
njegovo djelo En-Nihaje . 8fi 

Rijeke u Džennetu neće biti samo od vode, već od mlijeka, 
vina i procijeđenog meda. Uzvišeni, azze ve dželle, o tome kaže: 
Zar je Džennet, koji je obećan onima koji se Allaha boje - u 
kome su rijeke od vode neustajale i rijeke od mlijeka 
nepromijenjena okusa, i rijeke od vina, prijatna onima koji 
piju, i rijeke od meda procijeđenog. (Muhammed, 15) 
Spomenute rijeke račvat će se iz mora. Naime, imam Tirmizi u 
Sunenu ispravnim lancem prenosilaca bilježi da Hakim ibn 
Muavija (djed Behza ibn Hakima) prenosi kako je Resulullah, 
sallallahu alejhi ve selleme, rekao: “U Džennetu će biti more od 
meda, vina, mlijeka i vode, a iz njih se račvaju rijeke. ” 87 

Resulullah, sallallahu alejhi ve selleme, također nas je 
obavijestio o rijeci Barik, koja se nalazi ispred dženetskih kapija, a 
na njoj borave šehidi. Na ovo, opet, ukazuje predanje koga su 
dobrim lancem prenosilaca zabilježili Ahmed u Musnedu, Teberani 
u Mudžemu i Hakim u Mustedreku koga prenosi Ibn-Abbas, 
radijallahu anhu, od Resulullaha, sallallahu alejhi ve selleme: 
“Šehidi će biti ispod zelene kupole kod Barika, rijeke ispred 
dženetskih vrata, a opskrba im dolazi ujutro i navečer. ” 88 

DŽENETSKI IZVORI 

U Džennetu ima mnogo izvora, a oni su međusobno 
različiti po slasti i ukusu. Uzvišeni kaže: Oni koji su se Allaha 
bojali i onoga što im je zabranjeno klonili, oni će u dženetskim 
baščama pored izvora biti. (El-Hidžr, 45) 


8<> En-Nihaje, 2/246. 

87 Diamiul-usu,l 10/507. Recenzent ovog djela kaže: “Bilježi Tirmizi u 
poglavlju “Opis Dženneta i Džehennema” i tvrdi da je hasen-sahih, što je 
tačno, bilježi ga i Darimi.” 

88 Sahihul-džamia, 3/235 (3636). 

Oni koji su se Allaha bojali bit će među izvorima, u 
gustim baščama. (El-Murselat, 41) A za dva perivoja koja je 
pripremio za bogobojazne, Uzvišeni, azze ve dželle, kaže: ... u 
kojima će biti dva izvora koja će teći, a za druge, po stupnju 
slabije, perivoje kaže: ... s izvorima koji prskaju u svakom. (Er- 
Rahman, 50 i 66) 

U Džennetu također postoje dva izvora iz kojih će Allahu 
bliski robovi (mukarrebun) piti čistu i nepomiješanu vodu, a čestiti 
(ebrarun) će je piti ali, pomiješanu s nečim drugim. 

Prvi izvor je Kafur, o kome Uzvišeni, dželle šanuhu, kaže: 
Čestiti (ebrarun) će iz pehara piti komforom začinjeno piće s 
izvora iz kog će samo Allahovi štićenici piti, i koji će kuda hoće 
bez muke razvoditi. (El-lnsan, 5,6) Dakle, čestiti će piti začinjeno 
piće sa izvora Kafur, a Allahu bliski robovi s njega će piti 
nepomiješano piće. 

Drugi je Tesnim, o kome Uzvišeni kaže: Dobri će, zaista, u 
nasladama boraviti. S divana gledati, na licima njihovim 
prepoznat ćeš radost sretna života, dat će im se pa će piće 
zapečaćeno piti, čiji će pečat mošus biti - i neka se za to natječu 
oni koji hoće da se natječu! - Pomiješano vodom iz Tesnima će 
biti, s izvora iz kojeg će Allahu bliski piti. (El-Mutaffifun, 22-28) 

Treći je Selsebil, a o njemu Allah kaže: U njemu će iz čaše 
piće inbirom začinjeno piti s izvora u Džennetu, koje će se 
Selsebil zvati. (El-Insan, 17,18) Izvor Selsebil je možda isti izvor 
koga smo prvog spomenuli. 

DVORCII ŠATORI U DŽENNETU 

Uzvišeni će Allah, dželle šanuhu, stanovnicima Dženneta 
dodijeliti lijepa i divna boravišta, o čemu kaže: ... i divne dvorove 
u vrtovima edenskim. (Et-Tevba, 72) 

U nekoliko ajeta Allah, azze ve dželle, ta prebivališta 
naziva visokim odajama: I oni će u visokim odajama biti sigurni. 
(Sebe, 37) O nagradi koja će pripasti robovima Milostivog, kaže: 
Oni će biti, za ono što su trpjeli, odajama dženetskim 

nagrađeni i u njima će pozdravom i blagoslovom biti susretani. 
(El-Furkan, 75) Uzvišeni, azze ve dželle, opisao ih je i kada je 
rekao: A one koji se Gospodara svoga boje, čekaju odaje, sve 
jedna iznad drugih sagrađene, ispred kojih će rijeke teći, - 
obećanje je Allahovo, a Allah neće obećanje prekršiti. 
(Ez-Zumer, 20) 

lbn-Kesir kaže: “Uzvišeni nas je obavijestio da će 
Njegovim robovima, dženetlijama, pripasti odaje, tj. visoki dvorci 
kao što kaže: ... sve jedne iznad drugih sagrađene.” 

One su savršeno izgrađene, visoke i uljepšane odaje, jedne 
iznad drugih, a Resulullah, sallallahu alejhi ve selleme, opisao ih je 
u hadisu koga bilježi imam Ahmed u Musnedu i lbn-Hibban u 
Sahihu od Ebu-Malika Ešarija, a Tirmizi od Alije koji prenose da 
je Allahov Poslanik, sallallahu alejhi ve selleme, rekao: “U 
Džennetu postoje odaje čija se spoljašnost vidi iz unutrašnjeg 
dijela, a unutrašnji se vidi iz vanjskog. Uzvišeni Allah pripremio ih 
je onima koji hrane gladne, blago govore, koji ustrajavaju u postu 
i klanjaju noćni namaz dokdrugi spavaju. ” 89 

U Džennetu postoje i šatori, a o njima Uzvišeni, azze ve 
dželle, kaže: ... hurija u šatorima skrivenih. (Er-Rahman, 72) 
Ovi su šatori neobični, jer su izgrađeni od bisera, ustvari od šupljeg 
zrna bisera čija je visina šezdeset milja, a u nekim rivajetima stoji 
da je njegova širina šezdeset milja. Imam Buhari u Sahihu bilježi 
da je Abdullah ibn Kajs, radijallahu anhu, pripovijeda: 
“Resulullah, sallallahu alejhi ve selleme, rekao je: ’Šator (u 
Džennetu) je od šupljeg zrna bisera čija visina dostiže trideset 
milja, u svakom kraju vjernik će imati porodicu koju druge neće 
vidjeti.'” Ebu-Abdussamed i Haris od Ebu-Imrana prenose verziju 
u kojoj stoji: "... šezdeset milja.” ,)U Ovaj hadis bilježi i Muslim od 
Abdullaha ibn Kajsa, radijallahu anhu, koji pripovijeda da je 
Vjerovjesnik, sallallahu alejhi ve selleme, rekao: “Vjernik će u 


89 Ibid, 2/220 (2119). 

90 Bilježi Buhari u Sahihu, dio “Početak stvaranja”, poglavlje “Opis Dženneta i 
Džehennema”, Fethul-Bari, 6/318. 

Džennetu imati šator od. šupljeg zrna bisera čija je visina šezdeset 
milja. U njemu će imati porodice koje će obilaziti, a one jedne 
drugu neće viđati”, a u drugoj verziji, opet, stoji: “U Džennetu 
postoji šator od šupljeg zrna bisera čija širina je šezdeset milja. 
U svakom kraju vjernik će imati porodicu koju će obilaziti, a oni 
jedni druge neće viđati. ^’ 41 

Allahov Poslanik, sallallahu alejhi ve selleme, govorio je i 
o dvorcima koje će dobiti neke njegove žene i neki ashabi. Naime, 
Buhari i Muslim u svojim Sahihima bilježe da je Ebu-Hurejre, 
radijallahu anhu, rekao: “Došao je Džibril Vjerovjesniku, 
sallallahu alejhi ve selleme, i rekao mu: ’Allahov Poslaniče, 
Hatidža ti je ponijela umak (idam) i hranu, pa kadadođe, poselami 
je od njenog Gospodara i od mene, i obraduj je da će u Džennetu 
imati kuću od šupljeg bisera u kojoj neće biti buke ni umora. ’ ”' n 

Buhari i Muslim također u svojim Sahihima bilježe da je 
Džabir, radijallahu anhu, rekao: “Vjerovjesnik, sallallahu alejhi ve 
selleme, rekao je: ’Ušao sam u Džennet, kad tamo Rumejsa, Ebu- 
Talhina žena, a čuo sam i nekakav zvuk, pa upitah: ‘Kakav je ono 
zvuk?’, a Džibril odgovori: ’To je Bilal. ’ Vidio sam i dvorac ispred 
koga bijaše djevojka, pa upitah:’ Cije je ovo’, pa mi odgovoriše: 
’Omera ibn Hattaba.' Htio sam i ući da ga pogledam, ali sam se 
sjetio da si Ijubomoran’, a Omer, radijallahu anhu, reče: ’Ti si mi 
kao otac i majka, Allahov Poslaniče, zar na tebe da budem 
Ijubomoran. ’ ”' n 

Allahov miljenik, Muhammed, sallallahu alejhi ve selleme, 
poučio nas je da čovjek koji u ime Allaha, azze ve dželle, sagradi 
mesdžid zaradi kuću u Džennetu. Na ovo ukazuju mnogi hadisi od 
kojih izdvajamo sljedeće. 

Ahmed u Musnedu , ispravnim lancem prenosilaca, bilježi 
kako je Ibn-Abbas, radijallahu anhu, prenio sljedeće 

41 Bilježi Muslim u Sahihu. 4/2182 (2838), dio “Džennet”, poglavlje “Opis 
dženetskih šatora”. 

42 Miškatul-mesabih, 3/266. 

93 Ibid, 3/226. 

Vjerovjesnikove, sallallahu alejhi ve selleme, riječi: “Ko u ime 
Allaha sagradi mesdžid, makar bio malen kao gnijezdo u pjesku 
ptice kata ' ' 4 , Allah će mu sagraditi kuću u Džennetu. ” 95 

Buhari i Muslim u svojim Sahihima , Ahmed u Musnedu, 
Tirmizi i lbn-Madže u svojim Sunenima bilježe da Osman, 
radijallahu anhu, prenosi sljedeći hadis: “Ko radi Allahovog lica 
sagradi mesdžid, Allah će mu sagraditi isti u Džennetu .” 96 

Muslim u Sahihu, Ahmed u Musnedu, Ebu-Davud, Nesai i 
lbn-Madže u svojim Sunenima bilježe od Ummu-Habibe da je 
Resulullah, sallallahu alejhi ve selleme, rekao: “Ko u jednom danu 
i noći klanja dvanaest dobrovoljnih rekata, Allah će mu sagraditi 
kuću u Džennetu. ” 97 

DŽENETSKA SVJETLOST (NUR) 

Imam Kurtubi kaže: “Učenjaci kažu da u Džennetu neće biti 
dana ni noći, a stanovnici Dženneta bit će u vječnom nuru. Vrijeme 
noći znat će po spuštanju zastora i zatvaranju vrata, a vrijeme dana po 
dizanju zastora i otvaranju vrata. Ovo je spomenuo imam Ebu-Ferdž 
ibn-Dževzi.” 1 ' 8 Ibn-Kesir, tumačeći Allahove, azze ve dželle, riječi: ... 
i u njima će ujutro i navečer opskrbljivani biti. Dat ćemo da 
takav Džennet naslijedi onaj od robova Naših koji se bude grijeha 
klonio, (Merjem, 62,63), kaže: “Tj. bit će opskrbljivani u vrijeme 
jutra i večeri, ne zato što će u Džennetu postojati dan i noć, već će 
smjenu dana i noći znati po nuru i svjetlima.” 49 A Ibn-Tejmijje o tome 
kaže: “U Džennetu neće postojati Sunce ni Mjesec, noć ni dan, a jutro 
i večer znat će se po svjetlosti koja će dopirati od Arša.” 100 


44 Kata je vrsta ptice koja liči na goluba. (ор.рг.) 

45 Sahihul-džamia, 5/265 (6005). 

96 Ibid, 5/265 (6007). 

97 Ibid, 5/316 (6234). 

98 El-Tezkireh, str,405. 

99 Tefsir Hm-Kesir, 4/471. 

|Ш Medimuatul-fetava, 4/312. 

DŽENNET MIRIŠE 


Džennet lijepo i ugodno miriše i taj miris ispunjava svaki 
njegov dio. Vjernici će ga osjetiti s velike udaljenosti. Predanje 
koje na ovo upućuje ispravnim lancem prenosilaca bilježe Ahmed 
u Musnedu, Nesai i Ibn-Madže u svojim Sunenima i Hakim u 
Mustedreku, a u kome stoji da je Allahov Poslanik, sallallahu 
alejhi ve selleme, rekao: “ Ko ubije zimmiju IUI neće osjetiti 
dženetski miris koji se osjeti na udaljenosti sedamdeset godina 
hoda.” W2 A Buhari u Sahihu, Ahmed u Musnedu, Nesai i Ibn- 
Madže u Sunenima bilježe drugo predanje kojeg prenosi Abdullah 
ibn Amr, radijallahu anhu: “Ko ubije muahida' m neće osjetiti 
dženetski miris koji se osjeti na udaljenosti četrdeset godina. ” llM 

STABLA U DŽENNETU I PLODOVI 

I. Mnogobrojna su stabla u Džennetu a njihovi plodovi su 
raznovrsni i obilni 

Stabla u Džennetu bit će lijepa, raznovrsna i obilna. U 
Džennetu postoji grožđe, palme i šipci, a postoji i lotos i banana. O 
tome Allah kaže: A onima koji su se Allaha bojali želje će se 
ostvariti: bašče i vinogradi. (En-Nebe, 31,32) 

... u njima će biti voća i palmi i šipaka. (Er-Rahman, 69) 
A oni srećni - ko su srećni?! Bit će među lotosovim 
drvećem bez bodlji (sidr), i među bananama plodovima 
nanizanim (talh) i u hladovini prostranoj, pored vode tekuće i 
usred voća svakovrsnog. (El-Vakia, 27-32) Sidr je bodljikavo 


Zimijci je slobodni nemusliman pod zaštitom islamske države kojoj plaća 
glavarinu (džiziju). (op.pr) 

102 Sahihul-diamia, 5/335 (6324). 

IW Muahid je nemusliman koji je pod odeđenim ugovorom sa isl. državom. 
(op.pr.) 

104 Ibid, 5/337 (6333). 

stablo koje rađa plodove koji se zovu nebk, a u Džennetu bit će bez 
bodlji. Talh je bodljikav a raste u Hidžazu. Njegovi plodovi u 
Džennetu bit će nanizani, takvi da se njime bez teškoće posluži. 

U Džennetu će, također, biti raznovrsni plodovi o čemu 
Uzvišeni, azze ve dželle, kaže: U njima (u dva perivoja) će od 
svakog voća po dvije vrste biti. (Er-Rahman, 53). A dženetlije će 
uzimati kakvo budu željeli, o čemu Allah, azze ve dželle, kaže: ... 
i raznovrsno voće i piće tražiti. (Sad, 5) 

... i voćem koje će sami birati. (El-Vakia, 20) 

Oni koji su se Allaha bojali bit će među izvorima, u 
gustim baščama. I među voćem koje budu željeli. (El-Murselat, 
41,42) Dakle, u Džennetu postoji sve što duša poželi i čime se oko 
naslađuje. Ovo potvrđuju riječi Uzvišenog: Oni će biti služeni iz 
posuda i čaša od zlata, u njemu će biti sve što duše zažele i čime 
se oči naslađuju. (Ez-Zuhruf, 72) 

Ibn-Kesir je iz ajeta u kome je Allah spomenuo lotos i 
banane zaključio da je Uzvišeni, azze ve dželle, nečim 
beznačajnim htio ukazati na vrijedno. On kaže: “Činjenica da 
bodljivi lotos na ovome svijetu rađa bezvrijedne plodove, nebk, i 
da stablo banane služi kao hlad, ukazuje da će u Džennctu njihovi 
plodovi biti vrsni i obilni, kada će jedan plod imati sedamdeset 
okusa i međusobno sličnih boja. Sta onda misliš kakvi će biti 
plodovi koji su na ovome svijetu lijepi, poput jabuka, datula, 
grožđa i dr.? A kakvo će tek biti dženetsko miomirisno cvijeće i 
ruže? Ukratko rečeno, u njemu će biti ono što oko nije vidjelo, za 
šta uho nije čulo, niti je kome na um palo. Molimo Allaha da nas 
počasti tim blagodatima.” 1 " 5 

Stabla će u Džennetu vječno praviti hladovinu i uvijek će 
davati plodove koji neće biti zabranjeni stanovnicima Dženneta, jer 
ona nisu kao stabla na ovome svijetu, koja u određenom godišnjem 
dobu daju plodove, a u drugom ne. Allah, dželle šanuhu, o tome 
kaže: Ovakav je Džennet obećan onima koji se budu Allaha 


11)5 En-Nihaje, 2/262. 

bojali: vrtovi sa rijekama, s plodovima kojih uvijek ima i s 
trajnom hladovinom. (Er-Rad, 35) 

Stabla u njemu bit će modrozelene boje i bit će granata, o 
čemu Uzvišeni, azze ve dželle, kaže: A za onoga koji se stajanja 
pred Gospodarom svojim bojao bit će dva perivoja, pa, koju 
blagodat Gospodara svoga poričete?! Puna stabala granatih. 
(Er-Rahman, 47-49) 

Osim ta dva, bit će još dva neznatnija perivoja, pa, koju 
blagodat Gospodara svoga poričete?! Modrozelena. (Er- 
Rahman, 63-65) A za Džennet kaže se da je modrozelen, zato što 
su njegova stabla isprepletena i zbog modrozelene boje, izgledaju 
kao crna. 

I usred voća svakovrsnog kojeg će uvijek imati i koje 
neće zabranjeno biti. (El-Vakia, 33,34) 

Ugodnost koju će doživljavati stanovnici Dženneta je i ta, 
da će kada god im se daju ti plodovi, primijetiti da su slični onima 
s dunjaluka, međutim, suština će se razlikovati. O tome Allah kaže: 
... svaki put kada im se iz njih da kakav plod, oni će reći: “Ovo 
smo i prije jeli”, a bit će im davani samo njima slični. (El- 
Bekara, 25) 

A plodovi će stajati nadohvat ruke koje će dženetlije bez 
poteškoće uzimati, o čemu je Allah rekao: Naslonjeni na 
posteljama čije će postave od kadife biti, a plodovi u oba 
perivoja nadohvat ruke će stajati. (Er-Rahman, 55) 

A plodovi njegovi će im nadohvat ruke stajati. (El-Insan, 14) 
Ovo ćemo završiti s ajetima koji govore o dženetskoj, 
prostranoj i debeloj, hladovini. 

Uzvišeni, azze ve dželle, kaže: ... i u debelu hladovinu 
ćemo ih uvesti. (En-Nisa, 56) 

... i u hladovini prostranoj. (El-Vakia, 30) 

Oni koji su se Allaha bojali bit će među izvorima i 
hladovini. (El-Murselat, 41) 

II. О nekim stablima u Džennetu 


Allahov Poslanik, sallallahu alejhi ve selleme,, govorio je o 
čudnim, divnim i ogromnim stablima u Džennetu koja mašta ne 
može pojmiti, a ovdje ćemo navesti neke hadise u kojima se govori 
o tome. 

Stablo čiju suštinu zna samo Onaj Ko ga je stvorio, a 
Resulullah, sallallahu alejhi ve selleme, obavijestio nas je o 
njegovoj veličini kada je rekao da jahaču na najbržem trkaćem 
konju treba sto godina da prevali kroz njegov hlad. Naime, Buhari 
i Muslim u svojim Sahihima bilježe da je Ebu-Seid Hudri, 
radijallahu anhu, prenio kako je Allahov Poslanik, sallallahu alejhi 
ve selleme, rekao: “U Dzennetu uistinu postoji stablo m kroz čiji 
hlad jahač na brzom trkaćem konju jaše sto godina i ne prevali 
ga.’" w Imam Buhari u Sahihu bilježi da je Ebu-Hurejre radijallahu 
anhu, prenio kako je Poslanik sallallahu alejhi ve selleme, rekao: 
“U Džennetu uistinu postoji stablo kroz čiji hlad jahač jaše sto 
godina, čitajte ako želite: ... i u hladovini prostranoj.” m (El- 
Vakia, 30) U nešto izmjenjenoj verziji bilježi ga i Muslim od Ebu- 
Hurejrea i Sehla ibn Sada, a ona glasi: “U Džennetu uistinu postoji 
stablo kroz čiji hladjahač jaše sto godina i ne prevali ga. ” |<м 

Sidretul-munteha\ koje je Uzvišeni Allah, dželle šanuhu 
spomenuo u Časnom Kur’anu, kada je rekao da je Resulullah, 
sallallahu alejhi ve selleme, vidio kako ga je pokrilo nešto samo 
Allahu poznato, i da je kod njega vidio Džibrila u njegovom 
pravom liku, a rekao je i da se tamo nalazi Džennetul-meva 
(dženetsko prebivalište): On ga je i drugi put vidio, kod 

106 Muslimova verzija glasi: “U Dzennetu pustuji stahlo... . “ 

107 Bilježe Buhari u Sahihu , dio “Rekaik”, poglavl jc “Opis Dženneta”, Fethul- 
Bari, I 1/416, Muslim u Sahihu, 2/2176 (2828), dio “Džennet”, poglavlje “U 
Džennetu postoje stabla”. 

108 Zabilježio imam Buhari u Sahihu, dio “Početak stvaranja”, poglavlje “Opis 
Dženneta”, Fethul-Bari, 6/319. 

I(W Muslim u Sahihu, 2/2175 (2826 i 2827), dio “Džennet”, poglavlje “U 
Džennetu je stablo ispod čijeg hlada je jahanje sto godina”. 

Sidretul-muntehaa, kod kojeg je dženetsko prebivalište, kad je 
Sidru pokrivalo ono što je pokrivalo - pogled mu nije skrenuo, 
nije prekoračio. (En-Nedžm, 14-17) 

Resulullah, sallallahu alejhi ve selleme, rekao je također šta 
je pri tome drvetu vidio kada je kazao: “ Zatim sam uzdignut do 
Sidretul-muntehaa, kad njegovi plodovi (nebk) kao vrčevi 
Hedžeraa listovi poput slonovih ušiju. (Džibril) reče: ‘To je 
Sidretul-munteha! ’ Kad tamo četiri rijeke, dvije unutra a dvije 
napolju, pa upitah: 'Džibrile, šta je ono?’ A on odgovori: 'Опе 
dvije su dženetske rijeke, a one napolju su Nil i Eufrat.’” Bilježe 
ga Buhari i Muslim'". Njih dvojica bilježe i sljedeće predanje: 
zatim me je odveo do Sidretul-muntehaa, kad njegovi plodovi 
(veliki) kao vrčevi Hedžera, a listovi kao slonove uši, skoro da 
jedan može pokriti ovaj ummet. Sidru su pokrile meni nepoznate 
boje. Zatim sam uveden u Džennet, kad u njemu kupole od bisera a 
zemlja od miska. ”" 2 

Tuba\ to je ogromno i veliko stablo u Džennetu od koga se 
proizvodi odjeća dženetlijama, a na to ukazuje hadis koga bilježe 
imam Ahmed u Musnedu , lbnu-Džerir u svome Tefsiru i Ibn- 
Hibban u Sahihu od Ebu-Seida Hudrija, radijallahu anhu, koji 
prenosi da je Vjerovjesnik, sallallahu alejhi ve selleme, rekao: 
“Tuba je stablo u Džennetu čiji je hlad širok sto godina. lz 
njegovih čaški će se proizvoditi odjeća dženetlijama. ”' L1 Hadis 
koga bilježi Ahmed u Musnedu od Abdullaha ibn Amra, 
radijallahu anhu, također ukazuje da će dženetlije uzimati odjeću 
sa stabala kao plodove. Abdullah, radijallahu anhu, kaže: “Došao 
je neki čovjek kod Allahova Poslanika, sallallahu alejhi ve selleme, 
i rekao: ’Allahov Poslaniče, obavijesti nas o odjeći dženetlija, da li 
se stvara ili se tka?’ Neki se tome nasmijaše, a Resulullah, 


11(1 Mjesto u sadašnjem Bahreinu. (op.pr.) 

111 Sahihul-džamia, 3/18 (2861) i pripisuje ga Buhariji, Muslimu, Ahmedu i 
Tirmiziju. 

112 Sahihul-džamia, 4/82 (4075). Pripisao gaje Buhariji i Muslimu. 

113 Silsiletul-ehadisis-sahiha, 4/639 (1985). Sened je hadisa hasen. 

sallallahu alejhi ve selleme, upita: 'Zašto se smijete? Zato što je 
čovjek koji ne zna upitao onoga koji zna?’ Resulullah je, sallallahu 
alejhi ve selleme, oborio glavu, a zatim rekao: ’Gdje je onaj što je 
pitao?’, a čovjek reče: ’Ja sam, Allahov Poslaniče.’ Vjerovjesnik, 
sallallahu alejhi ve selleme, reče mu: “Ne tka se, već izrasta na 
stablima (poput plodova). “" 4 

III. Najbolji dženetski rejhani 

Allah, azze ve dželle, obavijestio nas je da u Džennetu 
postoje rejhani" 5 : I ako bude jedan od onih koji su Allahu 
bliski-udobnost i rejhan i dženetske blagodati njemu. (El- 
Vakia, 89) A Resulullah, sallallahu alejhi ve selleme, rekaoje da je 
najbolji rejhan u Džennetu kna. Na ovo ukazuje hadis koga bilježi 
Taberani u El-Mudžemul-kebiru, ispravnim lancem prenosilaca, 
koji ispunjava kriterije Buharije i Muslima, a u kome Abdullah ibn 
Amr, radijallahu anhu, prenosi kako je Vjerovjesnik, sallallahu 
alejhi ve selleme, kazao: “ Najbolji dienetski rejhan jeste kna. 

IV. Debla dženetskih drveća su od zlata 

Čudna stvar o kojoj nas je obavijestio Allahov Poslanik, 
sallallahu alejhi ve selleme, jeste i to da su debla dženetskih stabala od 
zlata. Tirmizi i Bejheki u svojim Sunenima i Ibn-Hibban u Sahihu 
ispravnim lancem prenosilaca od Ebu-Hurejrea, radijallahu anhu, bilježe 
da je Resulullah, sallallahu alejhi ve sellemc, rekao: "U Džennetu ne 
postoji ni jedno stablo a da njegovo deblo nije od zlata. ”" 7 


114 Ibid, 4/640. 

115 Mirisna biljka. 

' 10 Ibid, 3/407 (1420). 

117 Sahihul-džamia, 5/150. Ibn-Kesir u En-Nihaje, 2/245 kaže: “Bilježi ga 
Tirmizi, koji kaže daje hasen-sahih.” 

V. Како uvećati udio u dženetskim drvećima 


Allahov je miljenik, otac poslanika Ibrahim u noći lsraa 
Resulullahu, sallallahu alejhi ve selleme, rekao da poslemi svoj 
ummet i da ga pouči kako može uvećati udio u dženetskim 
drvećima. Tirmizi u Sunenu dobrim lancem prenosilaca bilježi 
kako lbn-Mesud, radijallahu anhu, pripovijeda: “Allahov Poslanik, 
sallallahu alejhi ve selleme, rekao je: 'U noći kada sam uzdignut u 
više sfere (El-Miradž), sreo sam Ibrahima, koji mi reče: 
’Muhammede, obavijesti svoj ummet da je u Džennetu ugodna 
zemlja, pitka voda i da je on nepregledna ravnica bez stabala, a 
sađenje u njemu biva riječima SUBHANALLAHI, VEL- 
HAMDULILLAHI VE LA ILAHE ILLALLAHU VALLAHU EKBER 
(Slavljen neka je Allah, hvala Allahu, nema boga osim Allaha, i 
Allah je najveći). ”’" 8 


ŽIVOTINJE U DŽENNETU 

U Džennetu postoje životinje čiju suštinu samo Allah, 
dželle šanuhu, zna. Na ovo ukazuju brojni dokazi, a od njih jesu 
sljedeći. 

Uzvišeni spominje neke blagodati kojima će dženetlije biti 
darovane i kaže: ... i mesom ptičijim kakvo budu željeli. U 
njima će biti i hurije očiju krupnih. (El-Vakia, 21,22) 

Tirmizi u Sunenu bilježi da Enes, radijallahu anhu, 
pripovijeda: “Allahov je Poslanik, sallallahu alejhi ve selleme, 
upitan o Kevseru, na šta je odgovorio: ‘To je rijeka koju mi je 
Allah darovao, bjelja je od mlijeka a slađa od meda. Na nju slijeću 
ptice čiji su vratovi poput devinih ’, a na to Omer, radijallahu anhu, 
kaza: ‘Zaista su te ptice onda ukusne i dobre”, na šta Resulullah, 


118 lbid, 5/34 (5028). 

sallallahu alejhi ve selleme, reče: 'Oni koji će ih jesti bolji su od. 
njih.' ”" 4 

Ebu Nuajm u El-Hiljeu, i Hakim u Mustedreku bilježe da je 
Ibn-Mesud, radijallahu anhu, kazao: “Jedan je čovjek doveo devu 
koja je imala ular na nosu i rekao: ’Allahov Poslaniče, dajem je na 
Allahovom putu’, na šta Vjerovjesnik, sallallahu alejhi ve selleme, 
reče: 'Zbog nje ćeš u Džennetu imati sedam stotina deva koje će 
također imati ular na nosu. ”’ Hakim kaže da ovaj hadis ispunjava 
kriterije Buharije i Muslima, u čemu ga je podržao Zehebi, a šejh 
Nasiruddin Albani dijeli njihovo mišljenje. 120 Spomenuti hadis 
pojačava malo izmjenjena verzija koju je zabilježio imam Muslim 
u Sahihu u kojoj Ebu-Mesud Ensari pripovijeda: “Jedan je čovjek 
doveo devu koja imaše ular na nosu te rekao: 'Dajem je na 
Allahovom putu’, a Resulullah, sallallahu alejhi ve selleme, reče: 
’Zbog nje ćeš na Sudnjem danu imati sedam stotina deva koje će 
također imati ular na nosu. ’”' 2 ' 


114 Miškatul-mesahih, 2/91. Šejh Albani, recenzent ovog djela, kaže: “Bilježi ga 
Tirmizi, koji kaže da je hasen-garib, a ja smatram da je njegov sened hasen.” 

120 Silsiletul-ehadisis-sahiha, 2/228 (634). 

121 Miškatul-mesabih, 2/350 (3799). 

ČETVRTO POGLAVLJE 

O DŽENETLIJAMA 

DJELA ZBOG KOJIH SE ZASLUŽUJE NAGRADA U DŽENNETU 

U Džennet će ući samo vjernici, monoteisti, a oni koji 
počine širk, kufr ili zaniječu temelje imana bit će uskraćeni te 
blagodati i ući će u vatru. 

Allah u mnogo ajeta govori da će vjernici koji su činili 
dobra djela biti stanovnici Dženneta, a ponekad podrobno 
spominje djela zbog kojih se zaslužuje Džennet. Slijedeći ajeti 
ukazuju da se Džennet zaslužuje zbog imana i dobrih djela: A one 

koji vjeruju i dobra djela čine obraduj dženetskim baščama 
kroz koje će rijeke teći; svaki put kada im se iz njih da kakav 
plod, oni će reći: “Ovo smo i prije jeli”, a bit će im davani 
samo njima slični. U njima će čiste žene imati, i u njima će 
vječno boraviti. (El-Bekara, 25) 

A one koji vjeruju i čine dobra djela uvest ćemo, 
sigurno, u dženetske bašče, kroz koje će rijeke teći; u njima će 
vječno i zauvijek ostati, a u njima će čiste žene imati, i u debelu 
hladovinu ćemo ih uvesti. (En-Nisa, 57) 

A oni koji budu vjerovali i dobra djela činili - Mi 
nikoga ne zadužujemo mimo njegovih mogućnosti - bit će 
stanovnici Dženneta, u njemu će vječno ostati. (El-Earaf, 42) 

AUah obećava vjernicima i vjernicama dženetske bašče, 
kroz koje će rijeke teći, u kojima će vječno boraviti, i divne 
dvorove u vrtovima edenskim. A i malo naklonosti Allahove veće 
je od svega toga; to će, doista, uspjeh veliki biti! (Et-Tevba, 72) 

One koji vjeruju i čine dobra djela Gospodar njihov će 
na Pravom putu podržati, zato što vjeruju, rijeke će teći ispred 
njih u džennetima zadovoljstva, molitva njihova bit će u njima: 
“Hvaljen nek si, Allahu!” , pozdrav njihov: “Mir vama!” A 
njihova posljednja molitva: “Tebe, Allaha, Gospodara svjetova 
hvalimo!” (Junus, 9,10) 

... one koji budu vjerovali i dobra djela činili - Mi 
doista nećemo dopustiti da propadne nagrada onome koji je 
dobra djela činio - čekaju sigurno Edenski vrtovi, kroz koje će 
rijeke teći, u njima će se narukvicama od zlata kititi i u zelena 
odjela od dibe i kadife oblačiti, na divanima će u njima 
naslonjeni biti. Divne li nagrade i krasna li boravišta! 
(El-Kehf, 30-31) 

A one koji pred Njega iziđu kao vjernici, a koji su 
dobra djela činili - njih sve čekaju visoki stepeni, Edenski 
vrtovi, kroz koje će rijeke teći, u njima će oni vječno ostati, i to 
će biti nagrada za one koji se budu od grijeha očistili. 

(Ta-ha 75,76) 

Allah, azze ve dželle, ponekad govori da se Džennet 
zaslužuje zbog imana i Islama, o čemu kaže: O robovi Moji, za 
vas danas straha neće biti, niti ćete i za čim tugovati; oni koji 
su u ajete Naše vjerovali i poslušni bili - uđite u Džennet, vi i 
vaše žene radosni!” (Ez-Zuhruf, 68-70) 

Nagrada se također zaslužuje zbog iskrenosti prema 
Allahu: A Allahovi iskreni robovi posebnu će opskrbu imati, 
razno voće i bit će poštovani u dženetskim baščama naslada. 
(Es-Saffat, 40-43) 

Džennet se također zaslužuje zbog jake veze sa Allahom, 
dželle šanuhu, zbog ibadeta i čežnje prema Njemu: U Naše riječi 
vjeruju samo oni koji, kad se njima opomenu, licem na tle 
padaju, i koji Gospodara svoga veličaju i hvale i koji se ne 
ohole. Bokovi njihovi se postelja lišavaju i oni se Gospodaru 
svome iz straha i želje klanjaju, a dio onog što im Mi dajemo, 
udjeljuju. I niko ne zna kakve ih, kao nagrada za ono što su 
činili, skrivene radosti čekaju. (Es-Sedžde, 15-18) 

Nekada od djela koja uvode u Džennet jesu također 
strpljivost (sabur) i oslonac (tevekkul) na Allaha, azze ve dželle. O 
tome Allah, azze ve dželle, kaže: One koji budu vjerovali i dobra 
djela činili smjestit ćemo u dženetske odaje, ispred kojih će 
rijeke teći, u njima će vječno boraviti. Kako će divna biti 

nagrada onima koji su se trudili. Onima koji su trpjeli i u 
Gospodara svoga se uzdali! (El-Ankebut, 58,59) 

Među ta djela spada i istrajnost (istikamet): Oni koji 
govore: “Naš Gospodar je Allah!” - i istraju na Pravom putu, 
neka se ničega ne boje i ni za čim nek ne tuguju! Oni će 
stanovnici Dženneta biti, u njemu će vječno boraviti, i to će im 
biti nagrada za ono što su činili. (El-Ahkaf, 13,14) 

Odanost Allahu također je jedno od djela koja uvode u 
Džennet, na šta ukazuje slijedeći ajet: Oni koji budu vjerovali i 
dobra djela činili i koji Gospodaru svome budu odani bit će 
stanovnici Dženneta, u njemu će vječno boraviti. (Hud, 23) 

Kao i strah od Allaha: A za onoga koji se stajanja pred 
Gospodarom svojim bojao bit će dva perivoja. (Er-Rahman, 47) 
Preziranje nevjernika i mušrika, o ovome Uzvišeni, dželle 
šanuhu, kaže: Ne treba da ljudi koji u Allaha i u onaj svijet 
vjeruju budu u ljubavi s onima koji se Allahu i Poslaniku 
Njegovu suprotstavljaju, makar im oni bili očevi njihovi, ili 
sinovi njihovi, ili braća njihova, ili rođaci njihovi. Njima je On 
u srca njihova vjerovanje usadio i svjetlom Svojim ih osnažio, i 
On će ih uvesti u dženetske bašče, kroz koje će rijeke teći, da u 
njima vječno ostanu. Allah je njima zadovoljan, a i oni će biti 
zadovoljni Njime. (El-Mudžadele, 22) 

Uzvišeni Allah, azze ve dželle, spomenuo je da se Džennet 
zaslužuje zbog nekoliko stvari, među kojima je spomenuo 
vjerovanje da je istina ono štoje objavljeno Resulullahu, sallallahu 
alejhi ve selleme, zatim izvršavanje obaveza, nekršenje obećanja, 
poštovanje onoga šta je Allah naredio da se poštuje, 
bogobojaznost, strah od teškoga obračuna, strpljivost u ime Allaha, 
dželle šanuhu, obavljanje namaza, javno i tajno udjeljivanje i 
uzvraćanje dobrim na zlo: Zar onaj koji zna da je istina ono što 
ti se objavljuje od Gospodara tvoga kao onaj koji je slijep? A 
pouku samo razumom obdareni primaju: oni koji obavezu 
prema Allahu ispunjavaju i ne krše obećanje; i oni koji poštuju 
ono što je Allah naredio da se poštuje i Gospodara svoga se 
boje i obračuna mučnoga plaše; i oni koji trpe želeći Allahovo 

lice, i koji molitvu obavljaju, i koji od onoga što im dajemo, i 
tajno i javno udjeljuju, i koji dobrim zlo uzvraćaju - njih čeka 
najljepše prebivalište, Edenski vrtovi, u koje će ući oni, i 
roditelji njihovi, i žene njihove, i porod njihov - oni koji su bili 
čestiti - i meleki će im ulaziti na vrata svaka: “Mir neka je 
vama, zato što ste trpjeli, a divno li je najljepše prebivalište!” 
(Er-Rad, 21-26) 

Na početku je sure El-Muminun Uzvišeni, azze ve dželle, 
rekao da će uspjeti samo vjernici čiji se uspjeh ogleda u tome što 
će ući u Firdevs i u njemu vječno ostati, a tu je spomenuo djela 
koja su ih učinila sretnicima: Vjernici će uspjeti, oni koji molitvu 
svoju ponizno obavljaju, i koji ono što ih se ne tiče izbjegavaju, 
i koji milostinju udjeljuju, i koji stidna mjesta svoja čuvaju - 
osim od žena svojih, ili onih koje su u posjedu njihovu, oni, 
doista, prijekor ne zaslužuju - a oni koji i pored toga traže, oni 
u zlu sasvim pretjeruju - i koji o povjerenim im emanetima i 
obavezama svojim brigu brinu, i koji molitve svoje na vrijeme 
obavljaju - oni su dostojni nasljednici, koji će Firdevs 
naslijediti, oni će u njemu vječno boraviti. (El-Muminun, 1-11) 

Poslanik, sallallahu alejhi ve selleme, također je govorio o 
djelima čiji počinioci zaslužuju Džennet. Ovdje ćemo izdvojiti 
hadis kojeg bilježi Muslim u Sahihu od Ijjada ibn Himara 
Mudžašijja, radijallahu anhu, koji prenosi da je Resulullah, 
sallallahu alejhi ve selleme, jednog dana, držeći govor, između 
ostalog, rekao: "... stanovnici su Dženneta tri osobe: pravedan 
vladar koji vjeruje, udjeljuje i potvrđuje istinu, čovjek koji je 
milostiv i blag prema rodbini i muslimanima, i oienjen čovjek koji 
ima djecu, alije čedan i ne čini zabranjeno. ” 122 

PUT DO DŽENNETA JE TEŽAK 

Džennet je velika blagodat za čije je dostizanje potreban 
veliki trud. Na tome putu mora se raditi suprotno prohtjevima, za 

122 Bilježi Muslim. Vidi Nevevijev komentar na Muslimov Sahih, 17/198. 

što je potrebna velika odlučnost i volja. Na ovo ukazuju i 
Resulullahovi, sallallahu alejhi ve selleme, hadisi od kojih 
izdvajamo sljedeće. 

Buhari i Muslim bilježe da Ebu-Hurejre, radijallahu anhu, 
pripovijeda: “Resulullah, sallallahu alejhi ve selleme, rekao je: 
'Džehennem je pokriven strastima a Dzennet poteškoćama.'” U 
Muslimovom rivajetu umjesto riječi hudžibet stoji riječ hujfet m , 
što smo već spominjali. 

Nesai, Tirmizi i Ebu-Davud u svojim Sunenima bilježe da 
isti ashab pripovijeda kako je Resulullah, sallallahu alejhi ve 
selleme, rekao: "Kada je Allah stvorio Džennet, rekao je Džibrilu: 
’ldi i pogledaj Džennet!’ On je otišao, pogledao Džennet i rekao: 
’Tvoje mi moći, niko za njega neće čuti a da u njega neće ući.’ 
Allah učini da bude pokriven neprijatnostima i ponovo reče: ’ldi i 
pogledaj Džennet, ’ pa je ponovo otišao, pogledao, vratio se i 
rekao: ’Tvoje mi moći, pobojao sam se da u njega niko neće 

> • t tt I 24 
UCl. 

Imam Nevevi u komentaru na Muslimov Sahih prvi hadis 
ovako komentira: “Resulullah, sallallahu alejhi ve selleme, naveo 
je neuporediv primjer u kome se ogleda rječitost i jezgrovitost 
njegovog govora. To znači da je Džennet pokriven poteškoćama i 
da se do njega ulazi samo putem njih, a da je Džehennem pokriven 
strastima i da se u njega dolazi putem njih. Jer kada čovjek skloni 
veo, dolazi do pokrivenog; tako skidanje dženetskog vela biva 
savlađivanjem poteškoća, a skidanje džehenemskog biva 
predavanjem strastima. U spomenute poteškoće spada revno 
obavljanje ibadeta i ustrajnost na tome, savlađivanje srdžbe, 
opraštanje, blagost, udjeljivanje, uzvraćanje dobrim na zlo, 
izbjegavanje zabranjenog i sl.” 125 


m Diamiul-usul, 10/521 (8069). 

124 Ibid, 10/520 (8068). Tirmizi kaže daje hadis hasen-sahih-garib. 

125 Nevevijev komentar na Muslimov Sahih, 17/165. 

DŽENNETLIJE ĆE U DŽENNETU NASLIJEDITI DIO KOJI JE 
BIO NAMIJENJEN NEVJERNICIMA 


Allah učinio je da svaki čovjek ima dva prebivališta: jedno 
u Džennetu a drugo u Džehennemu. Nevjernici i mušrici, koje je 
Allah, azze ve dželle, učinio nesrećnim, naslijedit će prebivalište 
dženetlija u Džehennemu, a stanovnici Dženneta, koje je učinio 
srećnim, naslijedit će prebivalište stanovnika Džehennema u 
Džennetu. Dokaz za ovo jeste ajet u kome je Allah, dželle šanuhu, 
spomenuo djela koja uvode u Džennet, a zatim o vjernicima, 
srećnim, rekao: Oni su dostojni nasljednici, koji će Firdevs 
naslijediti, oni će u njemu vječno boraviti. (El-Muminun, 10,11) 
lbn-Kesir, tumačeći ovaj ajet, kaže: “lbn-Ebi-Hatim navodi 
sened do Ebu-Hurejrea, radijallahu anhu, koji kaže: “Allahov 
Poslanik sallallahu alejhi ve selleme, rekao je: 'Svako od vas ima 
dva prebivališta: jedno u Džennetu a drugo u Džehennemu; 
musliman sebi gradi prebivalište u Džennetu, a ruši u vatri. ’ ”” 
Od Seida ibn Džubejra prenosi se da je rekao slično ovome. Jer, 
ljudi su stvoreni da obožavaju Allaha Jedinog, Koji nema druga, 
vjernici su izvršili zadaću zbog koje su stvoreni, a nevjernici nisu, 
zbog čega će prvi naslijediti dio drugih koji bi to dobili da su se 
pokorili svome Gospodaru, azze ve dželle. 

Vjernici će biti počašćeni čak i većim od toga. Naime, 
Muslim u Sahihu bilježi da Ebu-Burde prenosi od Ebu-Musaa, 
radijallahu anhu, kakoje Vjerovjesnik, sallallahu alejhi ve selleme, 
rekao: “Na Sudnjem danu doći će neki muslimani s grijesima 
poput brda koje će Allah oprostiti muslimanu, a natovariti ih na 
židove i kršćane”, u drugoj, Muslimovoj verziji, stoji: “Allahov 
Poslanik, sallallahu alejhi ve selleme, rekao je: ’Kada nastupi 
Sudnji dan, Allah će svakom muslimanu dati židova ili kršćana i 
reći će se: 'Оп je tvoja otkupnina od vatre.”” Ovaj je hadis u 
skladu sa Allahovim, azze ve dželle, riječima: Dat ćemo da takav 
Džennet naslijedi onaj od robova Naših koji se bude grijeha 
klonio. (Merjem, 63) 

Eto, to je Džennet koji ste naslijedili kao nagrada za ono 
što ste radili.” (Ez-Zuhruf, 72) l2fi 

SIROMASI ĆE BITI NAJBROJNIJI U DŽENNETU 

U Džennet će ući najviše poniznih ljudi koje svijet drži 
beznačajnim, ali zbog odanosti i poniznosti prema Allahu, dželle 
šanuhu, zbog iskrenog robovanja, kod Allaha, azze ve dželle, oni 
će biti na velikom stupnju. Ovo potvrđuju hadisi od kojih ćemo 
spomenuti sljedeće. 

Buhari i Muslim u svojim Sahihima bilježe da je Harise ibn 
Vehb, radijallahu anhu, prenioda je Resulullah, sallallahu alejhi ve 
selleme, upitao: “Želite li da vas obavijestim o tome ko su 
stanovnici Dženneta?" Ashabi na to odgovoriše: “Želimo!” “To je 
svaki nemoćni i ponizni musliman. Kada bi on Allaha nesto zakleo, 
On bi mu to sigurno ispunio.”' 21 Imam Nevevi, tumačeći ovaj 
hadis, kaže: “Ljudi ga zbog stanja u kome se nalazi smatraju 
slabim, potcjenjuju ga i ohole se nad njim. Ovim se htjelo reći da 
će ovakvi ljudi predstavljati većinu u Džennetu, a ne da su oni 
uistinu bezvrjedni.” 128 

Buhari i Muslim u svojim Sahihima i Ahmed u Musnedu 
bilježe da je Usame ibn Zejd, radijallahu anhu, rekao: 
“Vjerovjesnik, sallallahu alejhi ve selleme, rekao je: ’Stao sam na 
vrata Dženneta i primijetio da je najviše siromaha u njega već bilo 
ušlo, a bogataši još napolju, osim što su džehenemlije od njih već 
odvedeni u Džehennem. Stao sam i na vrata Džehennema i 
primijetio da je u njega ušlo najviše žena. ”' 24 

Isti imami u svojim Sahihima bilježe da Ibn-Abbas, 
radijallahu anhu, pripovijeda: “Allahov Poslanik, sallallahu alejhi 
ve selleme, rekao je: ’Pogledao sam u Džennet i u njemu vidio 


126 Tefsir Ihn-Kesir, 5/10. 

127 Džamiul-usul, 10/535. 

128 Nevevijev komentar na Muslimov Sahih, 17/187. 

129 Miškatul-mesahih, 2/663 (5233). 

najviše siromaha. Također sam pogledao u Džehennem, a u njemu 
vidio najviše žena. ’” 110 

DA LI ĆE U DŽENNETU BITI BROJNIJI LJUDI ILI ŽENE ? 

O ovom su raspravljali i ashabi kako stoji u hadisu koga 
bilježi Muslim u Sahihu, a u kome Ibn-Sirin pripovijeda: “Ljudi i 
žene razišli su se oko pitanja ko će biti brojniji u Džennetu.” U 
drugom rivajetu: zbog nadmetanja, ili podsjećanja, ko će biti 

brojniji u Džennetu, pa su upitali Ebu Hurejrea, radijallahu anhu, a 
on je odgovorio da će u Džennetu biti više žena, pozivajući se na 
Resulullahov sallallahu alejhi ve selleme, hadis: “Prva skupina 
koja će ući u Džennet svijetlit će kao pun Mjesec, a oni koji uđu 
poslije njih kao svijetla zvijezda na nebu. Svaki čovjek će imati 
dvije žene u kojih će se, zbog Ijepote, vidjeti moždina potkoljenice, 
a u Džennetu neće biti neoženjenih Ijudi. ” 131 

Hadis jasno ukazuje da će žene u Džennetu biti brojnije od 
muškaraca, a neki učenjaci kažu da će u njemu muškarci biti 
brojniji, povodeći se za hadisom u kome stoji: “... vidio sam da ste 
vi (žene) najbrojnije u vatri.” Odgovor na ovo glasi: činjenica da 
će one biti brojnije u vatri ne znači da će u Džennetu biti 
malobrojne, kako kaže Ibn-Hadžer Askalani 112 , a usklađenje ova 
dva hadisa bilo bi da se kaže: žene će biti brojnije u Džennetu i 
Džehennemu, jer su u osnovi brojnije od muškaraca. A može se 
kazati i ovako: hadis kojeg prenosi Ebu-Hurejre, radijallahu anhu, 
ukazuje da će ovosvjetske žene i hurije biti brojnije u Džennetu, a 
spor je oko toga ko će biti brojniji, muškarci ili ovosvjetske žene. 

Imam Kurtubi uskladio jc ova dva hadisa rekavši da će 
žene prije šefaata, izlaska muslimana iz vatre, biti brojnije u njoj 


110 Bilježi Muslim u Sahihu. 4/2179 (2834), dio “Džennet”, poglavlje “Prva 
skupina koja će ući u Džennet”. 

111 Bilježi Muslim u Sahihu. 4/2179 (2834), dio “Džennet”, poglavlje “Prva 
skupina koja će ući u Džennet”. 

112 Fethul-Bari, 6/325. 

od muškaraca, a kada zagovaranjem zagovornika i milošću 
Najmilostivijeg iziđu iz njega, bit će brojnije u Džennetu. 133 

Na malobrojnost žena koje će ući u Džennet ukazuje i hadis 
koga bilježe Ahmed i Ebu-Jala u kojem stoji da je Amr ibn As, 
radijallahu anhu, rekao: “Kada smo s Resulullahom, sallallahu 
alejhi ve selleme, bili u ovom klancu, upita nas: ’Vidite li štaV 
Odgovorili smo: ‘Vidimo gavranove među kojima je gavran bijelih 
krila, crvenih nogu i kljuna.’ Tada Allahov Poslanik, sallallahu 
alejhi ve selleme, reče: 'U Džennet će ući samo ona žena koja 
među ostalim ženema bude izgledala kao što izgleda ovaj gavran 
među ostalim. ” 114 

ONI KOJI UMRU PRIJE PUNOLJETNOSTI 
I. Djeca muslimana 

Djeca roditelja muslimana koja umru prije punoljetnosti, 
Allahovom će dobrotom, inšallah, ući u Džennet. Uzvišeni, azze ve 
dželle, kaže: Onima koji su vjerovali i za kojima su se djeca 
njihova u vjerovanju povela priključit ćemo djecu njihovu, a 
djela njihova nećemo nimalo umanjiti - svaki čovjek 
odgovoran je za ono što sam čini. (Et-Tur, 21) 

Alija, radijallahu anhu, Allahove, azze ve dželle, riječi: 
Svaki čovjek je odgovoran za ono što sam čini, (El-Muddessir, 
38), uzeo je za dokaz da će djeca muslimana ući u Džennet, jer za 
bilo šta neće biti odgovorni. ,,s Imam je Buhari u Sahihu naslovio 
poglavlje “O nagradi koju će dobiti čovjek kome umre djete pa se 
strpi”, i u njemu naveo hadis u kome Enes, radijallahu anhu, 
pripovijeda: “Vjerovjesnik, sallallahu alejhi ve selleme, rekao je: 


ш Vidi Et-Tezkireh , str.475. 

114 Silsiletul-ehadisis-sahiha, 4/466 (1851). Šejh Albani drži da je sened ovog 
hadisa ispravan. 

115 Et-Tczkireh, str.51 1. Kurtubi kaže da ovo bilježe Ebu-Amr u Et-Temhidu i u 
El-lstizkaru , Ebu-Abdullah, imam Tirmi/.i u Nevadirul-usulu. 

'Nema nijednog muslimana kome umre troje maloljetne djece, a da 
ga Allah, iz Svoje milosti prema njima, neće uvesti u Džennet. 
Također je naveo i slučaj koga prenosi Ebu-Seid, radijallahu anhu, 
kada su neke žene rekle Poslaniku, sallallahu alejhi ve selleme,: 
“Odredi za nas dan (za vaz).” Resulullah, sallallahu alejhi ve 
selleme, im se u njemu obraćao, a jednom prilikom rekao: “Ženi 
kojoj umre troje djece, ona će joj biti štit od vatre’’, na šta jedna od 
njih upita: “A dvoje?” Resulullah, sallallahu alejhi ve selleme, 
odgovori: “I dvoje.”' M> Isti je imam naslovio još jedno poglavlje 
“Šta se prenosi o djeci nevjernika”, u kojem je naveo prethodno 
spomenuti hadis koga prenosi Enes, radijallahu anhu, kao i predaju 
u kojoj Ebu-Hurejre, radijallahu anhu, pripovijeda da je 
Resulullah, sallallahu alejhi ve selleme, rekao: “Kome umre troje 
maloljetne djece, bit će mu štit od vatre ili će ući u Džennet. ” A 
naveo je i hadis u kome Bera, radijallahu anhu, kaže: “Kada je 
umro Ibrahim (Resulullahov, sallallahu alejhi ve selleme, sin), 
Vjerovjesnik, sallallahu alejhi ve selleme, rekao je: ’On će imati 
dojilju u Džennetu.' ” 117 

Iz hadisa koje je naveo Buhari uzima se dokaz da će djeca 
muslimana ući u Džennet. To zastupa i Ibn-Hadžer, koji kaže: 
“Dijete koje će biti uzrokom da njegovi roditelji ne uđu u vatru 
preče je da samo u nju ne uđe, jer ono je osnova i uzrok te 
blagodati.” 138 

Postoje i drugi dokazi koji upućuju da će djeca muslimana 
ući u Džennet. 

Abdullah sin imama Ahmeda, u dodatku na Musned bilježi 
da je Alija, radijallahu anhu, prenio kako je Poslanik, sallallahu 


l ift Bilježi Buhari u Sahihu, dio “Dženaza”, poglavlje “Vrijednost onoga komc 
umre dijete pa se strpi”, Fethul-Bari, 3/1 18. 

137 Bilježi Buhari u Sahihu, dio “Dženaza”, poglavlje “O djeci muslimana”, a 
prethodno spomenuti hadis koga prenosi Ebu-Hurejre bilježi muallekan (bez 
seneda), Fethul-Bari, 3/244. 

138 Fethul-Bari, 3/244. 

alejhi ve selleme, rekao: “Muslimani i njihova djeca uistinu će ući 
u Džennet. ” ш 

Ahmed bilježi da je Ebu-Hurejre, radijallahu anhu, prenio 
sljedeće Resulullahove, sallallahu alejhi ve selleme, riječi: 
“Svakog muslimana i muslimanku kojima umre troje maloljetne 
djece, Allah će iz Svoje dobrote i milosti, zbog te djece, uvesti u 
Džennet. ” l4(l 

Muslim u Sahihu i Ahmed u Musnedu bilježe da Ebu- 
Hurejre, radijallahu anhu, prenosi sljedeći hadis: “Djeca će 
muslimana biti u Džennetu i po njemu se slobodno kretati 
(deamis), svako će uzeti svoga oca”, ili je rekao: svoje 

roditelje za odjeću, kao što ja držim tvoju”, ili : “... za ruku pa se 
neće proći”, ili : “... neće prekinuti dok Allah njega i njegovog 
oca ne uvede u Džennet. ” 141 

Imam Ahmed, Ibn-Hibban i Hakim bilježe da Ebu-Hurejre, 
radijallahu anhu, također, prenosi kako je Vjerovjesnik, sallallahu 
alejhi ve selleme, rekao: “Djeca muslimana su u Džennetu, a o 
njima se brine Ibrahim, sallallahu alejhi ve selleme. ” 142 

Ebu-Nuajm u djelu Ahbaru-Asbehan, Dejlemi i lbn-Asakir 
bilježe da je isti ashab prenio i ove Resulullahove, sallallahu alejhi 
ve selleme, riječi: “Djeca muslimana su u Džennetu i o njima će se 
brinuti Ibrahim i Sara dok ih ne preuzmu njihovi roditelji na 
Sudnjem danu. ”' 4: ' 

Nevevi prenosi da su skoro svi učenjaci ehlis-sunneta 
složni na tome da će djeca muslimana ući u Džennet, a Ibn-Hadžer 
od njega, također, prenosi da su se neki sustegnuli od donošenja 
suda po tom pitanju. 144 Imam Nevevi kaže: “Neki su se sustegnuli 

114 Ibid, 3/245. 

140 Ibid. 

141 Silsiletul-ehadisis-sahiha, 1/174(432). 

142 Ibid, 2/156 (603). Recenzent Musneda (Ahmed Šakir) spominje da je imam 
Hakim sened ovoga hadisa ocijenio ispravnim, u čemu ga je podržao Zehcbi, a 
šejh Albani kaže da je hadis hasen. 

141 Ibid, 3/451 (1467). 

144 Fethul-Bari, 3/244. 

zbog hadisa koga prenosi Aiša, r.a.” Vjerovatno je ciljao na hadis 
koga je zabilježio Muslim od Aiše, radijallahu anha, u sljedećoj 
verziji: “Kada je umrojedan dječak od ensarija, rekla sam: ‘Blago 
njemu, nije počinio nikakvo zlo, a nije ga ni doživio, na šta 
Resulullah, sallallahu alejhi ve selleme, reče: 'Aiša, mozda nije 
tako, jer Allah je stvorio stanovnike za Džennet. 

Ibn-Hadžer ovo ovako komentira: “Kažemo da je ovim 
Poslanik, sallallahu alejhi ve selleme, možda htio spriječiti Aišu, 
radijallahu anha, da to tvrdi bez dokaza, ili joj je to rekao prije 
nego mu je bilo objavljeno da će djeca vjernika ući u Džennet.” 145 
Imam Kurtubi kaže da su se od donošenja suda o ovom pitanju 
sustegnuli Hammad ibn Zejd, Hammad ibn Seleme i Ishak ibn 
Rahavejh.' 45 

Ja smatram da je možda najispravnije reći da hadis ukazuje 
kako nije dopušteno za pojedinca tvrditi da je u Džennetu, iako je 
dopušteno tvrditi za sve muslimane. Hadis također ukazuje da ne 
treba u tome žuriti, u protivnom, ljudi bi se osmjelili pa bi, kao u 
našim vremenima, tvrdili za umrle, iako bili od najgorih ljudi, da 
su u Džennetu. Ibn-Tejmijje kaže: “Ne može se za svako dijete 
ponaosob tvrditi da je u Džennetu, a može općenito za sve.” 147 

II. Djeca nevjernika 

Imam je Buhari u Sahihu naslovio poglavlje “Šta se prenosi 
o djeci nevjernika”, u kome je naveo neke hadise. 

Ibn-Abbas, radijallahu anhu, pripovijeda: “Allahov 
Poslanik, sallallahu alejhi ve selleme, upitan je o djeci mušrika, na 
štaje odgovorio: ’Kada ih je Allah stvorio, znao je šta bi činila. ” 

Ebu-Hurejre, radijallahu anhu, pripovijeda: “Vjerovjesnik, 
sallallahu alejhi ve selleme, upitan je o djeci mušrika, pa je rekao: 
’Allah zna šta bi ona činila. ” 


145 Ibid. 

14< ’ Et-Tezkireh. str.511. 

147 Medimuatul-fetava, 3/244. 


Diennet i Diehennem 


167 




Isti ashab kaže: “Resulullah, sallallahu alejhi ve selleme, 
rekao je: ’Svako dijete rodi se na fitri (islamu), pa ga roditelji 
učine židovom ili krsćanom ili vatropoklonikom, kao što životinja 
donese na svijet mladunče bez mahana.” m , m Buhari je ovim 
uvodom, kako kaže lbn-Hadžer, htio ukazati kako se susteže od 
donošenja suda (tevekkuf) o ovom pitanju, nakon toga je 
promijenio mišljenje, kada je u Sahihu u poglavlju “Sura Er-Rum” 
odlučno izabrao mišljenje da su oni u Džennetu, na šta ukazuje 
način na koji je naveo hadise. 

Naime, poglavlje je počeo navodeći hadis koji ukazuje na 
tevekkuf, nakon čega je naveo onaj koji ukazuje da je prioritetno 
mišljenje da su u Džennetu. A naveo je i treći hadis koji daje 
potporu odabranom mišljenju: "... a oko njega su djeca 
(muslimana i nemuslimana).” Imam Buhari zabilježio ga je u 
Sahihu u dijelu “Tumačenje snova” u sljedećoj verziji: "... a oko 
njega su djeca koja su rođena na fitri”, pa neki upitaše: “A djeca 
mušrika?”, na šta je odgovorio: “I djeca mušrika. ” ISU 

Ibn-Hadžer kaže: “Ovo potvrđuje i hadis koga bilježi Ebu- 
Jala da Enes, radijallahu anhu, prenosi kako je Resulullah, 
sallallahu alejhi ve selleme, rekao: “Molio sam svoga Gospodara 
da ne kazni nijednog lahina, pa se odazvao. ” Sened je hadisa 
hasen, a u drugom, koga bilježi Bezzar od Ibn-Abbasa, radijallahu 
anhu, stoji da je Poslanik, sallallahu alejhi ve selleme, riječ lahin 
protumačio da su to djeca. 

Sljedeći dokaz koji ukazuje na ispravnost ovoga mišljenja 
jeste predanje koje dobrim senedom bilježi Ahmed od Hanse, 
kćerke Muavije ibn Surejma, koja prenosi od svoje strine da je 
rekla: “Upitala sam Allahova Poslanika, sallallahu alejhi ve 


148 Hadis poredi između mladunčeta bez mahana kome kasnije odsijeku uho i sl. 
i djeteta koje se rodi na fitri nakon čega ga roditelji učine nevjernikom. 
(op.pr.) 

144 Bilježi Buhari u svome Sahihu, dio “Dženaza”, poglavl je “Djeca nevjernika”, 
Fethul-Bari, 3/246. 

150 Fethul-Bari, 3/246. 

selleme, ko je u Džennetu?” On odgovori: ’Poslanik je u Džennetu, 
šehidje u Džennetu, i novorođenče je u Džennetu. ” ,|SI 

Sljedeći dokaz jeste hadis koga bilježe lbn-Munde u El- 
Marifeu, Ebu-Nuajm u El-Hiljeu i Ebu-Jala u Musnedu u kome 
Resulullah, sallallahu alejhi ve selleme, kaže: "Djeca mušrika 
posluživat će dženetlije. ” A Albani ga je, zbog mnoštva puteva, 
ocijenio ispravnim. 152 

Mišljenje da će djeca nevjernika ući u Džennet, zastupaju 
neki učenjaci među kojima je i Ebu-Ferdž Ibn-Dževzi, i Nevevi 15 ', 
koji kaže: “Ovo je odabrano i najispravnije mišljenje koga, zbog 
Allahovih riječi: ... a Mi ni jedan narod nismo kaznili dok 
poslanika nismo poslali, zastupaju veliki učenjaci.” On se također 
pozvao na dokaze koje je naveo Buhari i drugi. 154 

Spomenuto mišljenje prioritetnim smatra i imam Kurtubi, 
koji je uskladio, na prvi pogled, kontradiktorne dokaze koji govore 
o temi, tako što je kazao da je Poslanik, sallallahu alejhi ve 
selleme, rekao da će oni sa svojim roditeljima ući u vatru, a nakon 
toga se sustegnuo od donošenja suda rekavši: “ Allah zna šta bi ona 
činila. ” Zatim mu je objavljeno: I nijedan grješnik tuđe grijehe 
neće nositi, (El-Isra, 15), kada je rekao da će ući u Džennet. 155 A 
on se pozvao i na hadis kojeg bilježi Abdurrezzak, ali hadis je daif, 
kao što kaže lbn-Hadžer Askalani. 150 

Usklađenje koga zastupa lbn-Hadžer jeste možda nejasno, 
jer ovakve su stvari gajb u pogledu kojih se može osloniti samo na 
šerijatske dokaze, a ne na logiku i idžtihad, a Allah najbolje zna. 

Možda će činjenica da je Allah, dželle šanuhu, u praiskonu 
znao ko će biti stanovnik Dženneta, a ko stanovnik Džehennema, 
kao i činjenica da melek dođe zametku i propiše mu nafaku, edžel i 


151 Ibid 3/246. 

152 Silsiletul-ehadisis-sahiha, 3/452 (1468). 

153 Medimuatul-fetava, 24/372 i 4/303. 

154 Fethul-Bari, 3/247. 

155 Et-Tezkireh, str.515. 

156 Fethul-Bari, 3/247. 

to da li će biti sretan ili nesretan - dovesti u sumnju ispravnost 
mišljenja da će djeca vjernika i mušrika biti u Džennetu, a mogući 
odgovor na tu sumnju glasio bi da se djetetu koje umre prije 
punoljetnosti već u majčinoj utrobi propiše da će biti od sretnih, a 
Allah, azze ve dželle, opet, najbolje zna. 

Neki učenjaci smatraju da će ona biti pod Allahovom, azze 
ve dželle, voljom, ovo zastupaju Hammad ibn Zejd, Hammad ibn 
Seleme, Ibn-Mubarek i Ishak, a imam Bejheki u El-Itikadu to 
prenosi i od imama Šafije. 

lbn-Abdulberr kaže: “Moguće je da to zastupa i imam 
Malik, iako o tome ništa nije rekao, a njegovi učenici smatraju da 
će djeca vjernika ući u Džennet, a da će djeca nevjernika biti pod 
Allahovom, azze ve dželle, voljom, povodeći se za hadisom: 
‘Allah zna šta bi ona činila. ”’ 157 

Ebu-Hasan Ešari kaže da to zastupaju učenjaci ehlis- 
sunneta 158 , a tako smatra i šejhul-islam Ibn-Tejmijje, koji zastupa 
mišljenje da će djeca nevjernika biti pod Allahovom voljom i da će 
na Sudnjem danu biti ispitana. On ovo mišljenje pripisuje Ebu- 
Hasanu Ešariju i imamu Ahmedu. Šejhul-islam o tome kaže: 
“Najispravnije je da kažemo: Allah zna šta bi ona činila, a ni za 
jedno od njih ne kažemo da je u Džennetu ili u Džehennemu. U 
nekoliko hadisa spominje se da će na Sudnjem danu biti ispitana 
kada će im se narediti neke stvari a neke zabraniti, pa ko se pokori 
ući će u Džennet, a ko ne ući će u vatru. Ebu-Hasan Ešari prenosi 
da ovo zastupaju učenjaci ehlis-sunneta.” 15 '' Na drugom mjestu Ibn- 
Tejmije kaže: “Djeca nevjernika koja su umrla prije punoljetnosti, 
na Sudnjem će danu biti ispitana na šta ukazuju mnogi hadisi. Ovo 
mišljenje prenosi Ebu-Hasan Ešari, a potvrđuje ga hadis koga 
bilježe Buhari i Muslim u svojim Sahihima gdje stoji da je 


157 Ibid 3/246. 

158 Medžmatul-fetava, 4/281-404 i 24/372. 
154 Ibid, 4/303 i 24/372. 

Vjerovjesnik, sallallahu alejhi ve selleme, kada je upitan o njima, 
odgovorio: 'Allah zna šta bi ona činila.' ” |б<| 

lbn-Hadžer smatra da će biti ispitana tako što će im se 
pokazati vatra koja će biti hladna i spasom za onoga ko u nju uđe, 
a ko odbije ući će u Džehennem, na šta, opet, ukazuje hadis koga 
bilježe Bezzar od Enesa i Ebu-Seida, a Teberani od Muaza ibn 
Džebela. Postoje pouzdani dokazi da će biti ispitan lud čovjek i oni 
koji su živjeli u vremenu u kome nije bilo poslanika (fetre), a 
imam Bejheki u djelu Kitabul-itikad tvrdi da je to mišljenje 
ispravno. 161 

Na ispravnost mišljenja da će djeca biti ispitana na 
Sudnjem danu ukazuje i događaj o kome govori u Časnom 
Kur’anu, kada je Allahov poslanik, Musa otišao da se, na mjestu 
gdje se sastaju dva mora, sretne sa dobrim čovjekom, koji je, 
objašnjavajući mu zbog čega je ubio dječaka, rekao: Što se onoga 
dječaka tiče - roditelji njegovi su vjernici, pa smo se pobojali 
da ih on neće na nasilje i nevjerovanje navratiti. (El-Kehf, 80) 
A imam Muslim u Sahihu bilježi da je Ibn-Abbas, radijallahu 
anhu, rekao: “Resulullah je, sallallahu alejhi ve selleme, za dječaka 
koga je Hidr ubio, rekao: ’Zapisano je, ako poživi, da će nevjernik 
biti, na nasilje i nevjerovanje će ih navratiti. ’” Ibn-Tejmijje, 
komentirajući hadis, kaže: ‘Tj. Allah, dželle šanuhu, je u Levhi- 
mahfuzu odredio da će, ako poživi, praktično postati nevjernik.” 

Imam Kurtubi smatra da mišljenje da će djeca mušrika biti 
ispitivana na ahiretu nije opravdano, a povodi za činjenicom da je 
to svijet nagrade i kazne, a ne svijet ispita, što je i rekao u svojoj 
knjizi Et-Tezkireh : “Ovo mišljenje pobija činjenica da ahiret nije 
mjesto ispita već mjesto nagrade i kazne. Imam Halimi također 
zastupa ovaj stav. On kaže: ‘Mišljenje da će ta djeca biti ispitana 
nije postojano, jer se kosi sa osnovnim načelima o kojima su složni 
svi muslimani, zato što ahiret neće biti mjesto ispita.’ Na njemu će 


160 Ibid, 3/281. 

161 Fethul-Bari. 3/246. 

ljudi istinski spoznati stvarnost tako da neće biti potrebe za ispitom 
(teklif) ” ,(>2 

- Mišljenje za kojim se Kurtubi povodi da teklif prestaje 
nakon smrti nije ispravno. Šejhul-islam Ibn-Tejmijje opovrgnuo ga 
je rekavši: "Teklif prestaje samo ulaskom u Džennet ili 
Džehennem, a neki će Ijudi na Sudnjem danu biti ispitani. U 
berzehu bivaju ispitani kada se svaki čovjek upita: ‘Ko ti je 
Gospodar, šta ti je vjera, i ko je tvoj Poslanik?' Uzvišeni, azze ve 
dželle, kaže: ... na Dan kada se ukaže (Allahova) potkoljenica i 
kada budu pozvani da licem na tle padnu pa ne budu mogli 
(El-Kalem, 42), što također ukazuje da će na Sudnjem danu biti 
ispita. A Buhari u Sahihu prenosi više rivajeta u kojima Poslanik, 
sallailahu alejhi ve selleme, kaže: "Allah će se na na Sudnjem 
danu ukazati Svojim robovima, kada bude rečeno: ‘Neka svaki 
narod slijedi ono što je obozavao’, pa će mušrici poći za svojim 
božanstvima, a ostat će vjernici. Allah će im doći u liku koji oni ne 
poznaju pa će negativno odgovoriti. Zatim će im doći u liku koji 
oni poznaju, kada će Mu vjernici licem na tle pasti, a leđa 
munafika će izgledati kao što izgledaju rogovi u krava, pokušat će 
učiniti sedždu, ali neće moći, a to su Allahove riječi: Na Dan kada 
se ukaže potkoljenica." l(} 

Dakle, ispit prestaje ulaskom u Džennet ili Džehennem, a 
to što je Kurtubi spomenuo da će spoznaja stvarnosti toga dana biti 
nužna, ispravno je, ali oni će biti ispitani tako što će im se nešto 
narediti ili zabraniti. U nekim predanjima kaže se da će im Allah 
narediti da uđu u vatru, pa ko se pokori bit će od srećnih, a ko 
odbije bit će od nesrećnih, što smo već spomenuli. 


162 Ei-Tezkireh , str.S 14. 

I(l ' Medžmuatul-fetciva, 24/372, također vidi pod brojem 17/309. 

IZ NAŠEGA ĆE UMMETA MNOGO LJUDI UĆI U DŽENNET 


Iz ovoga će ummeta u Džennet ući veliki broj ljudi a taj 
broj zna jedino Allah. Na ovo, također, ukazuju brojni dokazi 
među kojima izdvajamo neke. 

Buhari u Sahihu bilježi da je Seid ibn Džubejr rekao: 
“Pričao mi je Ibn-Abbas, radijallahu anhu, kako je Vjerovjesnik, 
sallallahu alejhi ve selleme, rekao: 'Pokazani su mi narodi, gdje 
vidjeh poslanika kako prođe sa narodom, poslanika sa skupinom, 
poslanika sa deset Ijudi, poslanika sa pet i poslanika samog. Zatim 
sam pogledao, kad ono veliko crnilo, pa upitah: ’Džibrile, da li je 
ono moj ummet?’ On odgovori: ’Nije, već pogledaj u obzorje.’ 
Pogledao sam, kad ono ponovo veliko crnilo, a on mi reče: ’Ono je 
tvoj ummet, a ispred njih je sedamdeset hiljada Ijudi koji neće 
polagati račun i neće biti kažnjeni. ”’ IC4 

Prvo crnilo za koje je Resulullah, sallallahu alejhi ve 
selleme, pomislio da je njegov ummet bili su židovi, na šta, opet, 
ukazuje jedna Buharijina verzija: “... ponadao sam se da je ono 
moj ummet, pa bi rečeno: 'Опо je Musa i njegov narod. ”’ l( ’ 5 A 
nema sumnje da je Resulullahov, sallallahu alejhi ve selleme, 
ummet brojniji od Musaovog. Hadis ima više verzija, a spomenut 
ćemo ove: “... kad ono veliko crnilo. ” Ibn-Hadžer kaže da verzija 
koju prenosi Seid ibn Mensur sadrži dodatak: “... bi rečeno: 
’Pogledaj u obzorje’, pa pogledah, kad ono ogromno crnilo. 
Ponovo bi rečeno: ’Pogledaj u obzorje slično prvom’”, a verzija 
Ibn-Fudajla glasi: ”... pogledao sam, kad ono crnilo ispunilo 
obzorje, pa bi rečeno: ’Pogledaj tamo u obzorje neba.’” A Ibn- 
Mesudova, radijallahu anhu, glasi: “... kad ono obzorje, ispunjeno 
licima, ” a Ahmedova glasi: “... vidjeh svoj ummet kako su ispunili 
brda i doline. Zadivio me je njihov broj i izgled, pa bi rečeno: ’Da 


IW Biljcži Buhari u Saliihu, dio “Rekaik”, poglavlje “U Džennel će ući iz ovoga 
ummeta sedamdeset hiljada (bez ohračuna)”, Fetliul-Bari, 1 1/406. 

IM Fethul-Bari, 1 1/407. 

li si zadovoljan, Muhammede?’ Odgovorih: ’Zadovoljan sam, 
Gospodaru. ’” 166 

U nekim hadisima kaže se da će uz svaku hiljadu, od 
spomenutih sedamdeset hiljada, biti još sedamdeset hiljada i tri 
Allahove pregršti. Ovo stoji u hadisu koga bilježe Ahmed u 
Musnedu, Tirmizi i lbn-Madže u Sunenima u gdje Ebu-Umame, 
radijallahu anhu, kaže: “Čuo sam Allahovog Poslanika, sallallahu 
alejhi ve selleme, kako kaže: ’Allah mi je obećao da će iz moga 
ummeta u Džennet ući sedamdeset hiljada Ijudi bez prethodnog 
obračuna i kazne, a uz svaku hiljadu će biti još sedamdeset hiljada 
i tri pregršti moga Gospodara . ”’ lft7 A nema sumnje da će u tri 
Allahove, dželle šanuhu, pregršti stati veliki broj ljudi. 

U hadisu koga su zabilježili Buhari i Muslim u svojim 
Sahihima od Ebu-Seida, radijallahu anhu, stoji da je Resulullah, 
sallallahu alejhi ve selleme, spomenuo koliko će ljudi ući u 
Džehennem, da bi na kraju rekao: "... tako mi Onoga u Cijoj je 
ruci moja duša, nadam se da ćete predstavljati četvrtinu 
stanovnika Dženneta”, na šta smo rekli: ‘Allahu ekber’, a 
Resulullah, sallallahu alejhi ve selleme, reče: ‘‘Nadam se da ćete 
predstavljati trećinu stanovnika Dženneta. ” Ponovo smo rekli: 
‘Allahu Ekber’, a Vjerovjesnik, sallallahu alejhi ve selleme, 
ponovo reče: ‘‘Nadam se da ćete predstavljati polovinu stanovnika 
Dženneta”, te smo i tada rekli: ‘Allahu Ekber’, a on na kraju reče: 
‘‘Prema ostalim narodima vi ste kao crna dlaka na koži bijelog 
bika ili bijela dlaka na koži crnog bika. ” 168 A u nekim hadisima 
čak se kaže će ovaj ummet predstavljati dvije trećine dženetlija. 
Naime, Tirmizi u Sunenu dobrim senedom, Darimi u Sunenu i 
Bejheki u El-Basu ven-nušuru bilježe da je Burejde, radijallahu 
anhu, rekao: “Allahov Poslanik, sallallahu alejhi ve selleme, rekao 
je: ’Džennetlije će biti raspoređene u sto dvadeset safova od kojih 


1М ' Ibid, 11/408. 

167 Miškatul-mesabih, 3/64 (5556). Tirmizi ga smatra hasenom a Albani sahihom. 

168 Ibid, 3/85 (5541). 

će osamdeset biti ovaj ummet, a četrdeset ostali. ”’ IW A na to 
djelimično ukazuje i hadis koga bilježi Muslim u Sahihu u kome 
Enes, radijallahu anhu, pripovijeda: “Resulullah, sallallahu alejhi 
ve selleme, rekao je: 'Ја ću biti prvi posrednik da se uđe u 
Džennet, ni jednome poslaniku se nije vjerovalo ono što je meni, a 
uistinu postoji poslanik u koga je od njegova naroda povjerovao 
samo jedan čovjek . ” l7(l A iz ovoga ummeta povjerovalo je mnogo 
ljudi zato što je Poslanik, sallallahu alejhi ve selleme, imao veliku 
mudžizu, Kur'ani-kerim koji prodire do ljudskih srca. On je trajan i 
bit će sačuvan do Sudnjeg dana. Na ovo nas, opet, upućuje hadis 
koga bilježe Buhari i Muslim u svojim Sahihima u kome Ebu- 
Hurejre, radijallahu anhu, kaže: “Resulullah, sallallahu alejhi ve 
selleme,, rekao je: ‘Svakom poslaniku dati su znakovi u kakve Ijudi 
vjeruju, a meni je Allah dao Objavu, i nadam se da ću na Sudnjem 
danu imati najviše sljedbenika. ”’ 171 

DŽENETSKI PRVACI 


I. Prvaci ljudi 

Alija ibn Ebu-Talib, Enes ibn Malik, Ebu-Džuhajfe, Džabir 
ibn Abdullah i Ebu-Seid Hudri prenose da je Poslanik, sallallahu 
alejhi ve selleme, rekao: "Ebu-Bekr i Omer će (u Džennetu) biti 
prvaci muškaraca, od prvih i kasnijih generacija. ” Šejh 
Nasiruddin Albani je, nakon detaljnog studiranja svih seneda 
ovoga hadisa koji se nalaze u hadiskim zbirkama, rekao: “Ukratko 
rečeno, uzimajući u obzir senede ovoga hadisa, vidjet ćemo da je 
sahih i u to nema sumnje, jer neki od njih su dobri sami po sebi 
(hasenun li zatihi), a drugi služe za pojačavanje hadisa 
(ševahid).” 172 


169 Ibid, 3/92 (5644). 

170 Ibid, 3/124 (5744). 

171 Ibid, 3/124(5746). 

172 Silsiletul-ehadisis-sahiha, 12/487 (824). 

II. Prvaci mladića 


Poslanik, sallallahu alejhi ve selleme, rekao je da će Hasan 
i Husejn biti prvaci mladića, što se prenosi u velikom broju hadisa 
koji dostižu stupanj mutevatir hadisa, a Šejh Albani ih je u svojoj 
vrijednoj knjizi Silsiletul-ehadisis-sahiha, i spomenuo. Hadis 
bilježe: Tirmizi, Hakim, Taberani, Ahmed i drugi, a u njemu Ebu- 
Seid Hudri kaže: “Allahov Poslanik, sallallahu alejhi ve selleme, 
rekao je: ’Hasan i Husejn će biti prvaci mladića u Džennetu. ” A u 
drugoj verziji koju bilježe Tirmizi, Ibn-Hibban, Ahmed, Taberani i 
drugi stoji da je Huzejfe, radijallahu anhu, rekao: “Došao sam kod 
Poslanika, sallallahu alejhi ve selleme, i s njim klanjao akšam, 
nakon toga je ustao i klanjao do jacije, a zatim izašao. Slijedio sam 
ga i on reče: 'Došao je melek koji je tražio dozvolu od svoga 
Gospodara da me poselami i obraduje rekavši da će Hasan i 
Husejn biti prvaci mladića u Džennetu.”’ A Hakim i Ibn-Asakir 
prenose da Abdullah ibn Omer, radijallahu anhu, pripovijeda kako 
je Resulullah, sallallahu alejhi ve selleme, kazao: "Ova moja dva 
sinčića (unuka) bit će prvaci mladića u Džennetu. ” m 

III. Prvakinje žena 

Istinski je prvak čovjek koga pohvali njegov Gospodar i 
posvjedoči da je čestit, a istinska prvakinja jeste žena s kojom je 
zadovoljan njen Gospodar i čija djela lijepo primi. 

Najbolje će žene biti one koje će ući u dženetske bašče 
naslada, a u njemu će se razlikovati po stupnjevima, gdje će 
prvakinje među ženama biti Hatidža, Fatima, Merjem i Asija. 
Dokaz za ovo jeste predanje koje ispravnim lancem prenosilaca 
bilježe Ahmed u Musnedu, Tahavi u Muškilul-asaru i Hakim u 
Mustedreku od Ibn-Abbasa, radijallahu anhu, koji kaže: “Allahov 
Poslanik, sallallahu alejhi ve selleme, na zemlji je povukao četiri 

173 Ko se želi detaljnije upoznati ko prenosi i ko bilježi ovaj hadis neka vidi 
Silsiletul-ehadisis-sahiha, 2/438 (797). 

linije, pa upitao: ’Znate li šta je ovo?' Ashabi odgovoriše: ’Allah i 
Njegov Poslanik najbolje znaju’, a on reče: 'Ovo su najbolje žene u 
Džennetu: Hatidža, kći Huvejlidova, Fatima, kći Muhammedova, 
Merjem, kći Imranova i Asija, kći Muzahimova žena 
Faraonova. ”’ 174 

Merjem i Hatidža najbolje su među pomenute četiri, a na to 
ukazuje hadis koga bilježi Buhari u Sahihu u kome Alija ibn Ebu- 
Talib, radijallahu anhu, prenosi kako je Vjerovjesnik, sallallahu 
alejhi ve selleme, rekao: “Najbolje žene u Džennetu bit će Merjem 
i Hatidža. ” 175 A Merjem je prvakinja žena i najbolja uopće, na šta, 
opet, ukazuje predanje sa senedom koji ispunjava kriterije 
Muslima, zabilježeno kod Taberanije, u kojem stoji da Džabir, 
radijallahu anhu, kaže: “Allahov Poslanik, sallallahu alejhi ve 
selleme, rekao je: ’Prvakinje će žena u Džennetu poslije Merjeme, 
kćeri Imranove biti Fatima, Hatidža i Asija, žena Faraonova. ” |7( ' A 
Časni Kur’an ovo potvrđuje kada kaže: I kada meleki rekoše: “O 
Mejrema, tebe je Allah odabrao i čistom stvorio i boljom od 
svih žena na svijetu učinio.” (Alu Imran, 42) A kako da ne bude 
tako kad Uzvišeni za nju kaže: ... i Gospodar je njezin primi 
lijepo. (Alu Imran, 37) 

Pomenute su žene divan uzor drugim ženama koje žele biti 
čestite i savršene; svaka od njih ponaosob je pohvaljena, a ovdje 
ćemo i to spomenuti. 

Merjemu, kćer lmranovu, pohvalio je Allah, dželle šanuhu, 
rekavši: Merjemu kćer Imranovu, koja je nevinost svoju 
sačuvala, a Mi smo udahnuli u nju život i ona je u riječi 
Gospodara svoga i knjige Njegove vjerovala i od onih koji 
provode vrijeme u molitvi bila. (Et-Tahrim, 12) 


174 Silsiletul-ehadisis-sahiha, 4/13 (1508). 

175 Bilježi Buhari u Sahihu, dio “Vrline Ensarija”, poglavlje “Poslanikova, 
sallallahu alejhi ve selleme, ženidba sa Hatidžom i njeni fadileti”, Fethul-Bari, 
7/133. 

176 Silsiletul-ehadisis-sahiha, 3/410 (1424). 

Hatidžu, iskrenu, koja je bez kolebanja povjerovala u 
poslanstvo Resulullaha, sallallahu alejhi ve selleme, koja ga je 
pomagala zalažući vlastiti život i imetak, i podržavala ga na putu 
Istine, Allah, azze ve dželle, obradovao je da će u Džennetu imati 
divan dvorac, u kome neće biti nedostataka. Na ovo ukazuje hadis 
koga bilježi imam Buhari u Sahihu, a u njemu stoji da Ebu- 
Hurejre, radijallahu anhu, pripovijeda: “Došao je Džibril kod 
Vjerovjesnika, sallallahu alejhi ve selleme, i rekao: ’Allahov 
Poslaniče, Hatidža će ti donijeti umak' 11 ili hranu ili piće. Kada 
dođe obraduj je da će u Džennetu imati kuću od šupljeg bisera u 
kojoj neće biti buke ni umora. ”’ 178 i 

Uzvišeni, za Asiju, ženu Faraonovu, u čijim su očima vlast 
i užici na ovome svijetu bili bezvrijedni, za onu koja se odrekla 
Faraona i zanijekala da je on božanstvo, zbog toga ju je mučio, ali 
se strpila dok njena duša nije otišla svome Gospodaru, kaže: A 
onima koji vjeruju - Allah kao pouku navodi ženu Faraonovu, 
kad je rekla: “Gospodaru moj, sagradi mi kod Sebe kuću u 
Džennetu i spasi me od Faraona i mučenja njegova i izbavi me 
od naroda nepravednog!” (Et-Tahrim, 11) 

Također, Fatima, mirisni cvijet, kćer i dio Resulullaha, 
sallallahu alejhi ve selleme, učitelja čovječanstva, bila je strpljiva, 
nadala se Allahovoj nagradi, bila bogobojazna i pridržavala se 
Allahovih, dželle šanuhu, odredbi. 

DESETERICA OBRADOVANIH DŽENNETOM 

Resulullah, sallallahu alejhi ve selleme, rekao je da će neki 
ashabi ući u Džennet. Naime, Ahmed u Musnedu od Seida ibn 

177 Prenosilac se hadisa nije mogao sjctiti kako je Ebu-Hurejre tačno rekao, pa je 
zbog toga i гекао: "... Hatidia će ti donijeti umak (idam) ili hranu ilipiće... . " 
(op.pr.) 

178 Bilježi Buhari u Sahihu, dio “Vrline ensarija”, poglavlje “Poslanikova, 
sallallahu alejhi ve selleme, ženidba sa Hatidžom i njeni fadileti”, Fethul-Bari, 
7/133. Hadis je u ovom poglavlju zabilježen također od Aiše i Abdullaha ibn 
Ebi-Evfaa. 

Zejda i Tirmizi u Sunenu od Abdurrahmana ibn Avfa bilježe da je 
Vjerovjesnik, sallallahu alejhi ve selleme, rekao: “Ebu-Bekr je u 
Džennetu, Omer je u Džennetu, Osman je u Džennetu, Alija je u 
Džennetu, Talha je u Džennetu, Zubejr je u Džennetu, 
Abdurrahman ibn Avf je u Džennetu, Sad ibn Ebi-Vekkas je u 
Džennetu, Seid ibn Zejd je u Džennetu i Ebu-Ubejde ibn Džerrah 
je u Džennetu. ” ,7< ' A Imam Ahmed, Ebu-Davud, lbn-Madže i imam 
Dija u djelu El-Muhtare zabilježili su ga od Seida ibn Zejda, 
radijallahu anhu, u nešto izmjenjenoj verziji koja glasi: 
“Deseterica su u Džennetu: Poslanik je u Džennetu, Ebu-Bekr je u 
Džennetu, Omer je u Džennetu, Osman je u Džennetu, Alija je u 
Džennetu, Talha je u Džennetu, Zubejr ibn Avvam je u Džennetu, 
Sad ibn Malik je u Džennetu, Abdurrahman ibn Avfje u Džennetu i 
Seid ibn Zejdje u Džennetu. ” A sened hadisa je ispravan. 18 " 

U knjigama sire stoji da je Allahov Poslanik, sallallahu 
alejhi ve selleme, jednog dana sjedio kod bunara Eris gdje je 
Ebu-Musa Ešari čuvao stražu, pa je došao Ebu-Bekr i zatražio 
dozvolu da uđe. Resulullah, sallallahu alejhi ve selleme, reče: 
“Dopusti da uđe i obraduj ga Džennetom. ” Zatim je došao Omer, 
pa Poslanik, sallallahu alejhi ve selleme, reče: “Dopusti da uđe i 
obraduj ga Džennetom. ” Tada je došao Osman, pa je i tada 
Vjerovjesnik, sallallahu alejhi ve selleme, rekao: “ Dopusti i 
njemu i, zbog kušnje koja će ga pogoditi, obraduj Džennetom. ” m 
A lbn-Asakir ispravnim senedom bilježi da je Ibn-Mesud, 
radijallahu anhu, prenio kako je Resulullah, sallallahu alejhi ve 
selleme, rekao: “ Onaj ko bude vladar poslije mene je u Džennetu, 
a onaj ko bude poslije njega je u Džennetu, treći i četvrti također 
su u Džennetu.” m Četverica o kojima je riječ su: Ebu-Bekr, 
Omer, Osman i Alija. Ovu studiju završit ćemo predanjem koje 


174 Sahihul-džamia, 1/70 (50). 

180 Ibid, 4/34 (3905). 

181 Bilježe Buhari, Muslim i Tinnizi. Džamiul-usul, 8/562 (6372). Hadis je dug a 
mi smo naveli samo dio koji se dotiče ove temc. 

182 Sahihul-džamia, 4/149 (4311). 

su ispravnim senedom zabilježili Tirmizi i Hakim od Aiše 
radijallahu anha, u kojem stoji kako je Resulullah, sallallahu 
alejhi ve selleme, Ebu-Bekru, radijallahu anhu, rekao: “77 si 
oslobođen od vatre. ” 183 

JOŠ NEKE OSOBE ZA KOJE SE ZNA DA SU U DŽENNETU 

Spomenut ćemo neke od njih i navesti dokaz koji na to 
ukazuje. 

-Džafer ibn Ebu-Talib i Hamza ibn Abdulmuttalib 

Tirmizi u Sunenu, Ebu-Jala u Musnedu, Hakim u 
Mustedreku i drugi bilježe da Ebu-Hurejre, radijallahu anhu, 
prenosi kako je Vjerovjesnik, sallallahu alejhi ve selleme, rekao: 
"Vidio sam Džafera ibn Ebu-Taliba, izgledao je kao melek i po 
Džennetu letio na dva krila.” m A Taberani, Ibn-Adi i Hakim od 
Ibn-Abbasa, radijallahu anhu, bilježe da je Vjerovjesnik, sallallahu 
alejhi ve selleme, rekao: "Jučer sam ušao u Džennet i gledao po 
njemu, kad Džafer leti s melekima, a Hamza naslonjen na divanu. ” 
Sened je hadisa ispravan, 185 a u pogledu Hamze, radijallahu anhu, 
također se prenosi da je Resulullah, sallallahu alejhi ve selleme, 
rekao: “ Hamza ibn Abdulmuttalib bit će prvak šehida. ” 186 

-Abdullah ibn Selam 

Imam Ahmed, Taberani i Hakim ispravnim senedom 
bilježe da je Muaz, radijallahu anhu, rekao: “Allahov Poslanik, 
sallallahu alejhi ve selleme, rekao je: 'Abdullah ibn Selam je zadnji 
oddeseterice obradovanih Džennetom. ’” 187 

183 Ibid, 2/24(1494). 

184 Šejh Albani u djelu Silsiletul-ehadisis-sahiha, 3/226 (1226) kaže: “Hadis je 
sahih, a prenose ga Ebu-Hurejre, Ibn-Abbas, Alija ibn Ebu-Talib, Ebu-Amir i 
Berra.” Šcjh je Albani naveo i njegove senede. 

183 Sahihul-džamia, 3/140 (3385). 

186 Ibid, 3/219 (3569). 

187 Ibid, 4/25 (3870). 

-Zejd ibn Harise 

Imam Rujani i imam Dija bilježe da Burejde, radijallahu 
anhu, prenosi kako je Resulullah, sallallahu alejhi ve selleme, 
rekao: “Ušao sam u Džennet i sreo djevojku koju sam upitao čija 
je, a ona odgovori: ’Zejda ibn Harisa.”’ m 

-Zejd ibn Amr ibn Nufeji 

lbn-Asakir dobrim senedom bilježi kako je Aiša, 
radijallahu anha, rekla: “Allahov Poslanik, sallallahu alejhi ve 
selleme, rekao je: ’Ušao sam u Džennet i vidio dva stupnja koja će 
imati Zejd ibn Amr ibn Nufejl. ” IM Pomenuti Zejd je u vremenu 
neznaboštva ispovjedao Islam, vjeru Ibrahima i pozivao u nju. 

-Harise ibn Numan 

Tirmizi i Hakim bilježe da Aiša, radijallahu anha, prenosi 
kako je Allahov Poslanik, sallallahu alejhi ve selleme, rekao: 
“Ušao sam u Džennet i čuo učenje Kur'ana, pa upitah ko ono uči, 
na šta mi odgovoriše: ’Harise ibn Numan.' Takvo je dobročinstvo, 
takvo je dobročinstvo. ” I9U 

-Bilal ibn Ebu-Rebbah 

Taberani i Ibn-Adi ispravnim senedom bilježe da Ebu- 
Umame, radijallahu anhu, prenosi sljedeće Vjerovjesnikove, 
sallallahu alejhi ve selleme, riječi: “Ušao sam u Džennet i ispred 
sebe čuo tih zvuk, pa sam upitao kakav je ono zvuk, pa bi rečeno: 
’To je Bilal, hoda ispred tebe.’"' 9 ' A Ahmed u Musnedu 
ispravnim senedom bilježi da je Ibn-Abbas, radijallahu anhu, 
prenio sljedeće Resulullahove, sallallahu alejhi ve selleme, riječi: 
“U noći kada sam uzdignut u više sfere (miradž) ušao sam u 


188 Ibid, 3/141 (3361). 

189 Ibid, 3/141 (3362). 
|ЧН Ibid, 3/142 (3366). 
141 Ibid, 3/142 (3364). 

Dzennet, u čijem kraju sam čuo tih zvuk, pa upitah: ,Šta je ono 
Džibrile?' A on odgovori: ’Ono je mujezin Bilal. ”’ m 

-Ebu-Dahdah 

Muslim u Sahihu, Ebu-Davud, Tirmizi i Ahmed bilježe da 
Džabir ibn Semure, radijallahu anhu, prenosi i ove Resulullahove, 
sallallahu alejhi ve selleme, riječi: “ Koliko će samo Ibn-Dahdah 
imati obješenih snopova hurmi u Džennetu?! " m Pomenuti Ebu- 
Dahdah jeste čovjek koji je imao najbolju bašču u Jerhau u Medini, 
koju je, kada je čuo Allahove, azze ve dželle, riječi: Ko je taj koji 
će Allahu drage volje zajam dati, pa da mu ga On 
mnogostruko vrati? (El-Bekara, 245), podijelio kao sadaku. 

-Vereka ibn Nevfel 

Imam Hakim ispravnim senedom bilježi da Aiša, 
radijallahu anha, prenosi kako je Allahov Poslanik, sallallahu 
alejhi ve selleme, rekao: “Ne grdite Vereku ibn Nevfela, jer (u 
Džennetu) sam vidio njegov perivoj ili dva perivoja. ” 194 U početku 
Objave Hatidža je kod pomenutog Vereke, radijallahu anhu, 
dovela Poslanika, sallallahu alejhi ve selleme, kada je on 
povjerovao u poslanstvo Resulullaha, sallallahu alejhi ve selleme, i 
odlučio da će, ako doživi obznanjivanje Islama, pomoći 
Resulullaha, sallallahu alejhi ve selleme, u njegovom širenju. 

DŽENNET NIJE NAGRADA ZA DJELA 

Džennet je izuzetno vrijedan, toliko da ga čovjek ne može 
zaraditi djelima, već samo Allahovom, azze ve dželle, milošću i 
dobrotom. Na ovo nas upućuje hadis koga bilježi Muslim u 
Sahihu, u kome Ebu-Hurejre, radijallahu anhu, pripovijeda da je 
Allahov Poslanik, sallallahu alejhi ve selleme, rekao: “Niko od vas 


142 Ibid, 3/143 (3367). 
m Ibid, 4/185 (4450). 
194 Ibid, 4/153 (7197). 

neće svojim djelima ući u Džennet", pa ashabi upitaše: “Zar ni ti, 
Allahov Poslaniče?“ A on odgovori: “Ni ja, osim ako me Allah ne 
obaspe Svojom dobrotom i milošću. ” m 

Ovu će činjenicu možda poremetiti postojanje ajeta i hadisa 
koji ukazuju da će Džennet biti nagrada za djelo, kao Allahove 
riječi: I niko ne zna kakve ih, kao nagrada za ono šta su činili, 
skrivene radosti čekaju. (Es-Sedžde, 17) Također ajet: Taj 
Džennet ste u nasljedstvo dobili za ono šta ste činili! (El-Earaf, 
42) Međutim, između ajeta i spomenutog hadisa nema 
kontradiktornosti, jer i ajeti i hadis ukazuju da su djela uzrok 
ulaska u Džennet, a ne ukazuju da je Džennet nagrada za djela. U 
ovom pitanju zastranile su dvije sekte: 

-džebrije koji ovaj hadis uzimaju za dokaz da čovjek neće biti 
nagrađen zbog djela, jer on nema udjela u onome što učini; 

- kaderije koji se povode za ajetima i kažu da oni ukazuju da će 
Džennet biti nagrada za djela i da čovjek djelima može zaslužiti 
Džennet. Komentator Tahavije o tome kaže: “Što se tiče pitanja da 
se djelima može zaslužiti Džennet, u njemu su zalutale džebrije i 
kaderije, a ehlis-sunnet je, hvala Allahu, azze ve dželle, odabrao 
put Istine i zastupa mišljenje da su djela uzrok ulaska u Džennet, a 
da ulazak biva isključivo uz Allahovu, azze ve dželle, milost. Jer, 
prijedlog bi (sa, uz), u dokazima koji negiraju da je Džennet 
nagrada za djela, razlikuje se od istog prijedloga u dokazima koji 
to potvrđuju. Naime, prijedlog u hadisu: “Niko od vas svojim 
djelima (biamelihi) neće ući u Džennet” jeste baul-ived (prijedlog 
protuvrijednosti), što znači da su djela uzrok ulaska u Džennet. 
Mutezile imaju suprotno mišljenje tome i kažu da se djelima može 
zaslužiti Džennet, što svakako nije ispravno, već to biva samo uz 
Allahovu milost i Njegovu dobrotu. Dok isti prijedlog u ajetu: ... 
džezaen bima kanu jamelun (kao nagrada za ono što su činili) 
(Es-Sedžde, 17), kao i u drugim ajetima, jeste baus-sebeb (uzročni 
prijedlog), što znači uzrokom djela. A Allah, dželle šanuhu, jeste 


145 Bilježi Muslim u Sahihu, 4/2170 (2816). 

Stvoritelj uzroka i uzročnika, i osnova svega je Allahova, azze ve 
dželle, milost i Njegova dobrota.”' 46 


146 Šerhul-akidelit-tahavijje, str. 495. 


184 


Džennet i Džehennem 



РЕТО POGLAVLJE 


О DŽENETLIJAMA I UŽIVANJIMA U DŽENNETU 

Stanovnici Dženneta u njemu će biti u najsavršenijem i 
najljepšem liku u kome je Allah, azze ve dželle, stvorio oca svih 
ljudi Adema. Njega je Allah, azze ve dželle, stvorio Svojom rukom 
u visini palme, tačnije šezdeset lakata, na šta ukazuje hadis koga 
bilježi imam Muslim u Sahihu u kome Ebu-Hurejre, radijallahu 
anhu, prenosi da je Allahov Poslanik, sallallahu alejhi ve selleme, 
rekao: “ Allah, azze ve dželle, stvorio je Adema u visini od šezdeset 
lakata..., svaki čovjek koji uđe u Džennet izgledat će kao Adem, 
nakon njega Ijudi se neprestano smanjuju. ” 197 

Pošto će njihova vanjština biti skladna, takva će biti i 
unutrašnjost, kada će njihove duše biti čiste i bez poroka. Na ovo 
upućuje hadis koga bilježi Muslim u Sahihu od Ebu-Hurejrea, 
radijallahu anhu, u kome je opisan ulazak u Džennet i skupina koja 
će svijetliti kao što svijetli pun Mjesec. U njemu Resulullah, 
sallallahu alejhi ve selleme, između ostalog, kaže: “... njihovo će 
ponašanje biti jedinstveno ponašanju jednog čovjeka, a bit će 
visoki kao njihov otac Adem, šezdeset lakata. ” 148 

Dženetlije će biti golobrade, imat će surmedanske oči, što 
će povećati njihovu ljepotu, u njemu će imati trideset i tri godine, a 
to su godine snage, mladosti i muževnosti. Ahmed u Musnedu i 
Tirmizi u Sunenu bilježe da Muaz ibn Džebel, radijallahu anhu, 
prenosi kako je Allahov Poslanik, sallallahu alejhi ve selleme, 
rekao: "Dženetlije će u Džennetu biti bez dlaka po tijelu i bit će 


147 Bilježi Muslim u Sahihu, 4/2183 (2841), dio “Džennet”, poglavlje “U 
Džennetu će srca nekih Ijudi biti poput srca ptice”. 

148 Biljcži Muslim u Sahihu, 4/2179 (2834), dio “Džennet”, poglavlje “Prva 
skupina koja će ući u Džennct”. 

golobradi, a izgledat će kao da imaju surmedanske oči. Svi će 
imati trideset i tri godine. ” IW 

Stanovnici Dženneta, kako stoji u hadisu koga bilježe 
Buhari i Muslim, a prenosi Ebu-Hurejre, radijallahu anhu: 
neće pljucati, sliniti i neće vršiti fiziološku potrebu. ” 

Dženetlije također neće spavati, a ovo se spominje u hadisu 
koga prenosi Džabir ibn Abdullah i Abdullah ibn Ebi-Eufa u kome 
Resulullah, sallallahu alejhi ve selleme, kaže: “San je poput smrti, 
stanovnici Dzenneta neće spavati. ” 200 


144 Sahiluil-džamia, 6/337 (7928). Šejh Albani kaže da je sahih. 

21X1 Šejh Albani ga je naveo u djelu Silsiletul-ehadisis-sahiha, 3/73 (1087), gdje 
je spomenuo da ga bilježe neki imami u hadiskim zbirkama kao npr. Ibn-Adi u 
El-Kamilu, Ebu-Nuajm u El-Hiljeu, Ebu-Šejh u Tarih Asbehanu. On je 
također sakupio sve njegove senede da bi na kraju rekao: “Ukratko rečeno, 
hadis jc sahih zbog nekoliko puteva koji stižu od Džabira.” 


186 


Džennet i Džehennem 



ŠESTO POGLAVLJE 


UŽIVANJA U DŽENNETU 
PREDNOST DŽENETSKIH UŽIVANJA NAD 
OVOSVJETSKIM 

Ovosvjetska uživanja su vidljiva i dostupna, a onosvjetska 
su gajb (ono što ljudi ne vide). Ljudi se obično povode za 
trenutnim uživanjima koja vide, i teško im je da ih napuste zbog 
onih koja će dobiti u budućnosti, pogotovo kad znaju da će ih 
dobiti “tek” nakon smrti. Uzvišeni Allah zbog toga poredi trenutna, 
ovosvjetska i dženetska uživanja, govoreći da su zadnja 
neuporedivo bolja. Štaviše, u mnogo ajeta pokudio je ovaj svijet, a 
pohvalio onaj, kako bi se ljudi nadmetali da ga zarade. Od ajeta u 
kojima se o tome govori jesu sljedeći: A one koji se Gospodara 
svoga boje čekaju dženetske bašče, kroz koje će rijeke teći, u 
kojima će vječno ostati, takav će biti Allahov doček. A ono što 
ima u Allaha bolje je za one koji budu dobri. (Alu Imran, 198) 

I nikako ne gledaj dugo ljepote ovoga svijeta koje Mi 
kao užitak raznim sortama nevjernika pružamo, da ih time na 
kušnju stavimo, ta nagrada Gospodara tvoga bolja je i 
vječnija. (Ta-ha, 131) 

Ljudima se čini da je lijepo samo ono za čim žude: žene, 
sinovi, gomile zlata i srebra, divni konji, stoka i usjevi. To su 
blagodati u životu na ovom svijetu; a najljepše mjesto 
povratka je u Allaha. Reci: “Hoćete li da vam kažem šta je 
bolje od toga? Oni koji se budu Allaha bojali i grijeha klonili 
imat će u Gospodara svoga dženetske bašče kroz koje će rijeke 
teći, u njima će vječno boraviti, i čiste žene i Allahovu 
naklonost” - A Allah dobro poznaje robove Svoje. (Alu Imran, 
14,15) 

Kada bi se proučavalo zbog čega su dženetska uživanja 
bolja od ovosvjetskih, zaključilo bi se da su bolja zbog više 
razloga. 

Prvo: uživanje na ovome svijetu kratkotrajno je i 
beznačajno, o čemu Allah, azze ve dželle, kaže: Reci: “Uživanje 
na ovome svijetu je kratko, a onaj svijet je bolji za one koji se 
grijeha klone.” (En-Nisa, 77) Poslanik, sallallahu alejhi ve 
selleme, predočio nam je također beznačajnost trenutnih uživanja 
naspram uživanjima onoga svijeta, kada je naveo slijedeći primjer: 
“Tako mi Allaha, ovaj svijet naspram ahireta jeste isto kada bi 
neko od vas svoj prst” pokazivši na kažiprst, “stavio u more, pa 
neka vidi šta je na njemu izvadio. ” 2HI A šta se to izvadi na prstu 
koji se zamoči u ogromno more?! To je ovaj svijet naspram 
ahireta, jer je naslađivanje na njemu kratko, zbog čega Allah, azze 
ve dželle, kori ljude koji mu daju prednost nad onim svijetom: O 
vjernici, zašto ste neki oklijevali kad vam je bilo rečeno: 
“Krenite u borbu na Allahovom putu!” Kao da ste za zemlju 
prikovani? Zar vam je draži život na ovome svijetu od onoga 
svijeta? A uživanje na ovom svijetu, prema onom, je ništa. (Et- 
Tevba, 37) Uživanja na budućem svijetu mnogobrojna su i 
neprekidna, za razliku od ovosvjetskih, za šta smo naveli mnoštvo 
dokaza. 

Drugo: dženetska uživanja su neuporedivo kvalitetnija od 
ovosvjetskih, npr. odjeća, hrana, piće, nakiti i prebivalište 
dženetlija bolji su neuporedivo od istih stvari na ovome svijetu, 
štaviše, mjesto koje zauzme bič u Džennetu bolje je od ovoga 
svijeta i svega na njemu. Buhari i Muslim u svojim Sahihima 
bilježe da Ebu-Hurejre, radijallahu anhu, pripovijeda: “Resulullah, 
sallallahu alejhi ve selleme, rekao je: 'Mjesto koje zauzme bič u 
Džennetu bolje je od ovoga svijeta i svega na njemu. ’ ” 202 U 
drugom hadisu koga bilježe ista dva imama, isti ashab kaže: 
“Allahov Poslanik, sallallahu alejhi ve selleme, rekao je: 'Mjesto 
koje zauzme vrh strijele nekoga od vas bolje je od svega što 
obasjava Sunce. ’ ” 2H1 Isto tako, kada se uporedi hurija sa ženom 


21,1 Bilježi Muslim u Sahihu, 4/2194 (2858). 
202 Miškatul-mesabih, 3/85 (5613). 

2(13 Ibid, 3/85 (5615). 

ovoga svijeta, npr. uočava se ogromna razlika. Poslušajmo hadis 
koga bilježi imam Buhari u Sahihu od Enesa, radijallahu anhu, koji 
pripovijeda da je Resulullah, sallallahu alejhi ve selleme rekao: 
„ Kada bi se dienetska žena ukazala na Zemlji, obasjala bi sve što 
je između nebesa i Zemlje i ispunila ga mirisom, a veo (nesif) na 
njenoj glavi bolji je od ovoga svijeta i svega što je na njemu. " 2M 
Ko se želi detaljnije upoznati s dokazima koji ukazuju na prednost 
Dženneta nad dunjalukom neka čita posebno poglavlje koje govori 
o dženetskim uživanjima. 

Treće: u Džennetu nema nedostataka i poroka koji postoje 
na ovome svijetu, npr. konzumiranje hrane i pića na ovome svijetu 
rezultira obavljanjem prirodnih potreba i neugodnim mirisima; 
vino prouzrokuje gubljenje svijesti, žene dobijaju hajz (mjesečni 
ciklus), nifas (postporođajni period), što je, bez sumnje, 
neprijatnost. A Džennet je čist od svih neprijatnosti, tako da 
dženetlije neće obavljati fiziološke potrebe, neće pljuvati, sliniti, a 
dženetsko je vino onakvo kakvim ga je opisao njegov Stvoritelj: 
Bit će posluženi pićem - iz izvora koji će stalno teći - bistrim i 
prijatnim onima koji budu pili, od njega neće glava boljeti i 
zbog njega se neće pamet gubiti. (Es-Saffat, 46,47) 

Voda u Džennetu neće zaudarati, a mlijeko neće 
promijeniti svoj ukus, o čemu Allah, azze ve dželle, kaže: ... u 
kome su rijeke od vode neustajale i rijeke od mlijeka, 
nepromijenjena ukusa. (Muhammed, 15) 

Dženetske će žene biti čiste od hajza, nifasa i od svih 
neprijatnosti koje pogađaju žene na ovome svijetu, Uzvišeni o 
tome kaže: ... u njima će čiste žene imati. (El-Bekara, 25) 

Duše će njihove biti čiste, djela čestita, a govor pristojan i 
neće se čuti ružne riječi koje bi nekoga uznemirile, pokvarile mu 
raspoloženje ili ga uzrujale: Zbog njih (zbog čaša punih pića) 
neće biti praznih besjeda i pobuda na grijeh. (Et-Tur, 25) 

Jedni drugima će se obraćati iskrenim dobrim i prijatnim 
riječima: Tamo prazne besjede i neistinu neće slušati. (En-Nebe, 35) 

204 Ibid, 3/85 (5614). 


Džennet i Džehennem 


189 



U njiina prazne besjede neće slušati, već samo: “Mir!” 

(Merjem, 62) 

... u kome prazne besjede neće slušati. (El-Gašije, 11) 
Bit će tako, jer Džennet je udobno prebivalište bez poroka i 
prljavštine, u kome vlada mir. Allah, dželle šanuhu, o tome kaže: 
U njima neće slušati prazne besjede, ni govor grješni, nego 
samo riječi: “Mir, mir!” (El-Vakia, 25) Zbog toga će, nakon što 
se spase, biti zaustavljeni na mostu između Dženneta i 
Džehennema, gdje će biti očišćeni tako što će se poravnati računi 
među njima, te će u njega ući čistih srca, a iz njihovih će duša biti 
odstranjena mržnja, zavist i drugo što je pri njima možda bilo na 
ovome svijetu. 

Buhari i Muslim u svojim Sahihima bilježe da je Allahov 
Poslanik, sallallahu alejhi ve selleme, slijedećim riječima opisao 
neke osobine dženetlija: “... među njima neće biti razlike ni 
mržnje, a njihova če srca biti jedinstvena kao srce jednoga 
čovjeka. Slavit će Allaha ujutro i navečer. ” m Allah je istinu rekao 
kada je kazao: I Mi ćemo zlobu (gillun) iz grudi njihovih 
istisnuti, oni će kao braća na divanima jedni prema drugima 
sjedjeti. (El-Hidžr, 47) 

Prenosi se da su Ibn-Abbas i Alija ibn Ebu-Talib rekli da će 
stanovnici Dženneta, kada u njega uđu, piti s izvora, kada će Allah 
istisnuti zlobu iz njihovih grudi, a kada popiju s drugog izvora, 
dobit će blistav izgled i vedrinu lica. 206 Ovo su možda razumjeli iz 
Allahovih, azze ve dželle, riječi: ... i dat će im Gospodar njihov 
da piju čisto piće. (El-Insan, 21) 

Cetvrto: Ovosvjetska su uživanja prolazna, a onosvjetska 
su vječna i stalna. Allah je zbog toga ovosvjetska, koja se ljudima 
čine lijepim, nazvao metaun (kratko naslađivanje), jer ljudi se 
njima naslađuju, a zatim ih nestane. A dženetska su vječna i ne 


205 Zabilježio imam Buhari od Ebu-Hurejrea, dio “Početak stvaranja”, poglavlje 
“Opis Dženneta”, Fethul-Bari, 6/318. 

206 Et-Tezkireh , str. 499. 

prolaze: Ono što je u vas - prolazno je, a ono što je u Allaha - 
vječno je. (En-Nahl, 96) 

To će, doista, blagodat Naša biti, koja nikada neće 
prestajati. (Sad, 45) 

S plodovima kojih uvijek ima i s trajnom hladovinom. 

(Er-Rad, 35) Allah, azze ve dželle,, također je naveo primjer kako 
ovaj svijet brzo prolazi i nestaje, kada je rekao: Navedi im kao 
primjer da je život na ovom svijetu kao bilje, koje i poslije 
natapanja vodom, ko ju Mi s neba spuštamo, ipak postane suho 
i vjetrovi ga raznesu. A Allah sve može! Bogatstvo i sinovi 
ukras su u životu na ovome svijetu, a dobra djela, koja vječno 
ostaju, bit će od Gospodara tvoga bolje nagrađena i ono u šta 
se čovjek može pouzdati. (El-Kehf, 45,56) Dakle, ovaj je svijet 
kao voda koju Allah, dželle šanuhu, spusti s neba i natopi bilje, 
koje poslije toga postaje zeleno, procvjeta i da plodove, pa za 
kratko vrijeme izgubi sjaj, a onda se osuši i izblijedi, nakon čega 
ga vjetrovi po svuda raznesu. Ista je stvar i s ukrasima ovoga 
svijeta: mladost, bogatstvo, usijevi i zemljoradnja, sve to će 
iščeznuti i nestati. Mladost prođe i nestane, iza zdravlja dođe 
bolest i starost, bogatstvo i porodica se, ponekad, iznenada 
izgube, a čovjek će, ma koliko živio, i pored bogatstva i porodice 
preseliti na onaj svijet gdje nema smrti, prolaznosti, nestanka... 
Allah, azze ve dželle, kaže: ... a onaj je svijet sigurno još bolji. 
O kako će boravište onih koji su se Allaha bojali - divno biti: 
edenski perivoii u koje će ući, kroz koje će rijeke teći. 
(En-Nahl, 30,31) 

Peto: onaj ko želi samo ovaj svijet, zaboravljajući onaj, bit 
će kažnjen u džehenemskoj vatri, u kojoj će se kajati i žaliti za 
onim što je prošlo. O tome Allah kaže: Svako će živo biće smrt 
okusiti! I samo na Sudnjem danu dobit ćete u potpunosti plate 
vaše, i ko bude od vatre udaljen i u Džennet uveden - taj je 
postigao šta je želio; a život na ovome svijetu jeste samo 
varljivo naslađivanje. (Alu Imran, 185) 


Diennet i Diehennem 


191 



HRANA I PIĆE U DŽENNETU 


Govorili smo o dženetskim stablima i njihovim plodovima, 
o tome da će oni nadohvat ruke stajati, i da će stanovnici Dženneta 
birati plodove kakve oni budu željeli, a tamo će biti jela i pića 
kakvih duša poželi. Uzvišeni, dželle šanuhu, kaže: ... i voćem koje 
će sami birati, i mesom ptičijim kakvo budu željeli. (El-Vakia, 
20 , 21 ) 

U njemu će biti sve što duše zažele i čime se oči 
naslađuju. (Ez-Zuhruf, 71) 

“Jedite i pijte radosni, za ono što ste u danima minulim 
zaradili!” (El-Hakka, 24) 

Također smo spomenuli da će u Džennetu biti more od 
vode, od vina, od mlijeka, i od meda, i da će se dženetske rijeke 
račvati iz tih mora, a postoje i mnogi izvori. Dženetlije će piti s tih 
mora, rijeka i izvora. Uzvišeni kaže: Čestiti će iz pehara piti 
kamforom začinjeno piće s izvora iz kojeg će samo Allahovi 
štićenici piti, i koji će kuda hoće, bez muke razvoditi. (El-lnsan, 5) 

U njemu će iz čaše piće inbirom začinjeno piti s izvora u 
Džennetu, koji će se Selsebil zvati. (El-lnsan, 17,18) 

Pomiješano sa vodom iz Tesnima će piti, sa izvora iz 
kojeg će Allahu bliski piti. (El-Mutaffifun, 27,28) 

I. Vino u Džennetu 

Vino će biti jedno od pića kojim će Allah, dželle šanuhu, 
počastiti stanovnike Dženneta, a ono neće biti kao vino na ovome 
svijetu, koje izaziva gubljenje razuma, glavobolju, bolove u 
trbuhu, razne bolesti i mršavost, i njegov sastav ne odgovara 
ljudskoj prirodi itd.. To će vino biti lijepo, uskusno i bistro. O 
njemu Allah kaže: Bit će posluženi pićem - iz izvora koji će 
stalno teći - bistrim i prijatnim onima koji ga budu pili, od 
njeg neće glava boljeti i zbog njega se neće pamet gubiti. (Es- 
Saffat, 45-47) U ovom ajetu Uzvišeni, dželle šanuhu, kaže da je to 
vino bistro, što ukazuje na ljepotu boje, zatim da će biti prijatno 

onima koji ga budu pili, što potvrđuje i u drugom ajetu: ... i rijeke 
od vina, prijatna onima koji piju. (Muhammed, 15) Zatim, 
njegovo konzumiranje neće štetiti onima koji ga budu uzimali, i da 
od njega neće glava boljeti niti će se pamet gubiti: ... od njeg neće 
glava boljeti i zbog njega se neće pamet gubiti. (Es-Saffat, 47) A 
u drugom ajetu opisuje ga riječima: Služit će ih vječno mladi 
mladići, sa čašama i ibricima i peharom punim pića iz izvora 
tekućeg - od koga ih glava neće boljeti i zbog koga neće pamet 
izgubiti. (El-Vakia, 17-19) Ibn-Kesir, tumačeći ove ajete, kaže: 
“Zbog njegovog konzumiranja glava ih neće zaboljeti, niti će 
pamet izgubiti, već će, i pored velikog oduševljenja i užitka, ostati 
razumni.” Dahhak prenosi da je Ibn-Abbas, radijallahu anhu, 
rekao: “Vino (na ovome svijetu) prouzrokuje četiri stvari: 
pijanstvo, glavobolju, povraćanje i (prekomjerno) mokrenje, a 
Allah, dželle šanuhu, rekao je da će vino koje će piti dženetlije biti 
čisto od svega toga.” 207 U drugom ajetu Uzvišeni Allah kaže: Dat 
će im se pa će rehik zapečećeni piti, či ji će pečat mošus (misk) 
biti. (El-Mutaffifun, 25,26) Rehik je vino, a Allah, dželle šanuhu, 
opisao ga je s dvije osobine: 

- da je zapečaćen, tj. na njega je stavljen pečat; 

- na kraju ispijanja osjeti se miris miska . 

II. Prva hrana u Džennetu 

Prva hrana kojom će Allah, azze ve dželle, ugostiti 
dženetlije jeste ligament riblje jetre (zijadetu kebidil-hut). Na ovo 
ukazuje hadis koga bilježe Buhari i Muslim u svojim Sahihima, u 
kome Ebu-Seid Hudri, radijallahu anhu, kaže: “Allahov Poslanik, 
sallallahu alejhi ve selleme, rekao je: ’Na Sudnjem danu Zemlja će 
za doček dženetlijama biti kao lepinja, Silni će je u Svojim rukama 
prevrtati, kao što neko, kada je na putu, rukama prevrće lepinju. ’ 
Tada je došao jedan židov i rekao: ’Ebul-Kasime, Allah te 
blagoslovio, hoćeš li da te obavijestim čime će na Sudnjem danu 


207 Tefsir thn-Kesir 6/514. 

biti dočekani stanovnici Dženneta?’ Resulullah, sallallahu alejhi ve 
selleme, odgovori: ’Svakako’, a onaj reče: ’Zemlja će biti kao 
jedan hljebac.’ On je rekao isto što i Vjerovjesnik, sallallahu alejhi 
ve selleme, koji tad pogleda u nas, nasmija se tako da mu se 
ukazaše očnjaci i upita: ’Hoćeš li da te obavijestim šta će imati za 
umak? - balam i nun,’ ashabi upitaše: ’Šta je to?’ Resulullah, 
sallallahu alejhi ve selleme, odgovori: “Bik i riba, ligament njihove 
jetre jest će sedamdeset hiljada Ijudi. ” 2118 

Imam Nevevi dao je komentar na ovaj hadis čiji ćemo 
rezime ovdje spomenuti: “ Nuzul je sve što se pripremi za doček 
gosta; Silni će je u Svojim rukama prevrtati, tj. prebacivat će je iz 
ruke u ruku da se međusobno skupi i izravna jer ona nije ravna kao 
lepinja ili nešto njoj slično. Dakle, Uzvišeni Allah, azze ve dželle, 
učinit će da Zemlja bude kao velika lepinja koja će biti doček 
dženetlijama. Nun je bik, a balam je hebrejska riječ koja ima isto 
značenje, a ligament je riblje jetre dio koji raste odvojen od jetre, 
što je i najbolji njen dio.” 2lw 

Buhari u Sahihu bilježi da je Abdullah ibn Selam, 
radijallahu anhu, odmah po Resulullahovom, sallallahu alejhi ve 
selleme, dolasku u Medinu, između ostalog, upitao ga: “Šta će 
dženetlije prvo jesti?” Na to mu je odgovorio: “Ligament riblje 
jetre.” 2 '" A Muslim bilježi u Sahihu, kako Sevban, radijallahu 
anhu, pripovijcda da je neki židov upitao Vjerovjesnika, sallallahu 
alejhi ve selleme: “Čime će biti dočckani (stanovnici Džcnncta), 
kada uđu u Džennet?” A on odgovori: “ Ligamentom riblje jetre”, 
na šta onaj upita: “Šta će jesti nakon toga?” Resulullah, sallallahu 
alejhi ve selleme, ponovo odgovori: “ Zaklat će im se bik koji je 
pasao po krajevima Dzenneta ”, a isti ponovo upita: “A šta će na to 
piti?” Vjerovjesnik, sallallahu alejhi ve selleme, na ovo odgovori: 
“Piće s vrela Selsebil”, židov na kraju reče: “Istinu si rekao.” 2 " 


208 Miškatul-mesabih, 3/56. 

21)4 Nevevijev komentar na Muslimov Sahih, 17/136. 

210 En-Nihaje, 2/270. 

211 Ibid. 

III. Dženetska hrana i piće neće prouzrokovati neprijatnosti 

Možda će neko pomisliti da će hrana i piće u Džennetu 
rezultirati neprijatnostima kao što je to na ovom svijetu, poput 
obavljanja prirodnih potreba, pljuvanja, slinjenja i sl.. Međutim 
nije tako, jer je Džennet prebivalište, koje će biti čisto od svake 
neprijatnosti, a njegovi će stanovnici također, biti čisti od svih 
poroka koji postoje na ovome svijetu. Na ovo ukazuje hadis koga 
bilježe Buhari i Muslim od Ebu-Hurejrea, radijallahu anhu, u kome 
stoji da je Resulullah, sallallahu alejhi ve selleme, rekao: “Prva 
skupina koja će ući u Džennet svijetlit će kao pun Mjesec. U njemu 
neće pljuvati ni sliniti. ” 212 A ovo se ne odnosi samo na prvu 
skupinu, već na sve koji uđu u Džennet. U verziji koju je zabilježio 
Muslim isti ashab kaže: “Allahov Poslanik, sallallahu alejhi ve 
selleme, rekao je: 'Prva skupina koja će iz ovog ummeta ući u 
Džennet svijetlit će poput punog Mjeseca, a oni poslije njih poput 
najsvjetlije zvijezde na nebu. U Džennetu će oni imati različite 
stupnjeve. U njemu neće obavljati fiziološke potrebe, neće sliniti, 
ni pljuvati .’” 213 Hadis ukazuje da će se dženetlije razlikovati po 
jačini svjetlosti, a ne ukazuje da će neki biti čisti od neprijatnosti, a 
drugi neće, već svi će biti od toga čisti tako što neće obavljati 
fiziološke potrebe, pljuvati i sliniti. 

Nakon ovoga, može se pomisliti šta će biti s ostacima hrane 
i pića? Ashabi su to upitali Poslanika, sallallahu alejhi ve selleme, 
na šta je odgovorio da će se to rješavati putem znoja koji će 
mirisati na misk, a neki ostaci preobrazit će se u podrigivanje 
(džušaun) koje će imati lijep i ugodan miris. Naime, Muslim u 
Sahihu bilježi da je Džabir ibn Abdullah, radijallahu anhu, rekao: 
“Čuo sam Resulullaha, sallallahu alejhi ve selleme, kako kaže: 


212 Bilježe Buhari u Sahihu, dio “Početak stvaranja”, poglavlje “Opis Dženncla”, 
Fethul-liari, 6/317, i Muslim, 4/2178 (2834), dio “Dž.ennet”, poglavlje “Prva 
skupina koja će ući u Džennet”. 

211 Biljcži Muslim u Sahihu, 4/2188 (2834), dio “Džennet”, poglavlje “Prva 
skupina koja će ući u Džennet”. 

’Dženetlije će jesti i piti, a neće pljuvati, sliniti, a ni obavljati 
fiziološke potrebe', na šta ashabi upitaše: ’A šta će biti sa hranom?’ 
’Rješavat će se putem podrigivanja, koje će mirisati na misk'", 
odgovori Resulullah, sallallahu alejhi ve selleme. 214 

IV. Zbog čega će dženetlije jesti, piti i uljepšavati se 

Ako će stanovnici Dženneta u njemu vječno boraviti, i 
nikad neće biti bolesni, gladni, žedni, prljavi, zbog čega će onda 
jesti i piti, zbog čega će se mirisati i češljati? 

Na ovo pitanje odgovorio je imam Kurtubi u djelu Et- 
Tezkireh, kada je rekao: “Dženetlije neće oblačiti odjeću zbog 
hladnoće, neće jesti zbog gladi, ni piti zbog žeđi, neće se mirisati 
zbog neprijatnog mirisa, već to će činiti kako bi se neprestano 
naslađivali. Zar ne znaš da je Allah, dželle šanuhu, rekao Ademu: 
... u njemu nećeš ni ogladnjeti, ni go biti, u njemu nećeš ni 
ožednjeti, ni žegu osjetiti. (Ta-ha, 118,119) Dakle, Allah, azze ve 
dželle, dat će im da se naslađuju užicima kojima su se naslađivali i 
na dunjaluku, a povećavat će im se uživanja koja samo On 
poznaje.” 215 

V. Posuđe u Džennetu 

Stanovnici će Dženneta jesti i piti iz posuda od zlata i 
srebra, o čemu Uzvišeni kaže: Oni će biti služeni iz posuda od 
zlata i čaša. (Ez-Zuhruf, 71) Tj. i iz čaša od zlata. Allah, dželle 
šanuhu, također, kaže: Služit će ih iz srebrenih posuda i čaša 
prozirnih, prozirnih od srebra, čiju će veličinu prema željama 
njihovim odrediti. (El-lnsan, 15,16) Tj. prozirne su od stakla, a 
bijele od srebra. 

Buhari i Muslim u svojim Sahihima bilježe da je Ebu-Musa 
Ešari, radijallahu anhu, rekao: “Allahov Poslanik, sallallahu alejhi 

214 Biljcži Muslim u Sahihu, 4/2180 (2835). 

215 Ei-Tezkireh, str. 475, vidi Fethul-Bari, 6/325. 

ve selleme, rekao je: ’Vjernik će u Džennetu imati šator od. šupljeg 
bisera..., imat će dva perivoja od srebra, čije će posuđe i sve ostalo 
biti od srebra, a imat će i dva perivoja od zlata, čije će posuđe i 
sve ostalo biti od zlata. ’ " 2lb 

Dženetlije će, dakle, piti iz čaša, ibrika i pehara, o čemu 
Allah, azze ve dželle, kaže: Služit će ih vječno mladi mladići, sa 
čašama i ibricima i peharom punim pića s izvora tekućeg. (El- 
Vakia, 17,18) El-kub (čaša) je ona čaša koja nema držak, el-ibrik 
ima, a el-kes (pehar) je posuda u kojoj je pohranjeno piće. 

ODJEĆA, OGRTAČI I MANGALE U DŽENNETU 

Dženetlije će u Džennetu oblačiti otmjenu odjeću, a kitit će 
se raznim ukrasima od zlata, srebra i bisera. Između ostalog, 
oblačit će svilu i kitit se pomenutim ukrasima, o čemu Uzvišeni 
kaže: ... i Džennetom i svilom ih za ono što su trpjeli nagraditi. 
(El-Insan, 12) 

U njemu će se narukvicama od zlata i biserom kititi, a 
odjeća će im svilena biti. (El-Hadždž, 23) 

... edenske perivoje u koje će ući, u kojima će se zlatnim 
narukvicama, biserom ukrašenim, kititi, a haljine će im, u 
njima, od svile biti. (Fatir, 33) 

... nakićeni narukvicama od srebra, i dat će im 
Gospodar njihov da piju čisto piće. (El-Insan, 21) 

A oblačit će odijela raznih boja, između koje je i zeleno od 
dibe i kadife: ... (njih) čekaju sigurno edenski vrtovi, kroz koje će 
rijeke teći, u njima će se narukvicama od zlata kititi i u zelena 
odijela od dibe i kadife oblačiti, na divanima će u njima naslonjeni 
biti. Divne li nagrade i krasna li boravišta! (El-Kehf, 31) 

Na njima će biti odijela od tanke zelene svile, i od teške 
svile, nakićeni narukvicama od srebra. (El-Insan, 21) 

Ta će odjeća biti bolja od najotmjenije koju ljudi 
proizvode. Buhari u Sahihu bilježi od Berraa ibn Aziba, radijallahu 


216 Miškatul-mesabih, 3/86. 

anhu, kako je rekao: “Neko je kod Poslanika, sallallahu alejhi ve 
selleme, donio nekakvu svilenu odjeću čijoj su se ljepoti i nježnosti 
ashabi zadivili, pa Resulullah, sallallahu alejhi ve selleme, reče: 
’Maramice Sada ibn Muaza u Dzennetu bolje su od toga. ” 217 

Resulullah, sallallahu alejhi ve selleme, obavijestio nas je 
da će dženetlije imati češljeve od zlata i srebra, a da će njihove 
mangale biti od alojinog drveta, iako će njihova čista tijela sama 
mirisati na misk. Buhari u Sahihu bilježi da Ebu-Hurejre, 
radijallahu anhu, pripovijeda kako je Poslanik, sallallahu alejhi ve 
selleme, opisivajući dženetlije, rekao: njihovo će posuđe biti 

od zlata i srebra, češljevi od zlata, kadit će se mangalama m od 
alojinog drveta, a znoj će biti mirisa miska. ” 214 

U Džennetu će oni biti ukrašeni i krunama. Tirmizi i lbn- 
Madže u svojim Sunenima bilježe kako Mikdad ibn Mad Kerb, 
radijallahu anhu, prenosi da je Resulullah, sallallahu alejhi ve 
selleme, spominjući odlike šehida, rekao: “... na njegovu će glavu 
biti stavljena kruna dostojanstva (tadžul-vekar) čiji je jedan rubin 
bolji od ovoga svijeta i svega što je na njemu. ” 220 

Ova odjeća i ukrasi kojima će se kititi neće ostarjeti ni 
proći, na ovo ukazuje predanje koje je zabilježio imam Muslim u 
Sahihu od Ebu-Hurejrea, radijallahu anhu, u kojem Vjerovjesnik, 
sallallahu alejhi ve selleme, kaže: "Ko uđe u Džennet uživat će, a 
neće biti nesretan, njegova odjeća neće ostarjeti, a mladost neće 
proći. ” 221 


217 Zabilježio imam Buhari u Sahihu, dio “Početak stvaranja”, poglavlje “Opis 
Džcnneta i Džehennema”, Fethul-Bari, 6/319. 

218 Drevni način mirisanja, kada sc sagorijevanjem drvenc materije stvarao 
miris. (op.pr.) 

2 ^ 9 Ibid. 

220 Miškalul-mesabih, 3/358 (3834). Šejh je Albani njegov sened ocijenio 
ispravnim. 

221 Bilježi Muslim u Sahihu, 4/2181 (2836), dio “Džcnnetu”, poglavlje 
“Dženetska su uživanja stalna”. 

DIVANI U DŽENNETU 


Allah, azze ve dželle, stvorio je u Džennetu dvorce ispred 
kojih su divani za sjedenje i naslanjanje od divnog materijala. 
Tamo su visoki i mnogobrojni kreveti i otmjene postelje čije su 
postave od kadife, pa kakva je onda njihova spoljašnjost?! Jastuci 
u njemu poredani su tako da njihov izgled raspoloži dušu i 
obraduje čovjeka, a i ćilimi razasuti. Uzvišeni o ovome kaže: U 
njemu su i divani skupocjeni i pehari postavljeni, i jastuci 
poredani (nemarik) i ćilimi rašireni (zerabijj). (El-Gašije, 13-16) 

... naslonjeni na posteljama čije će postave od kadife 
biti. (Er-Rahman, 54) 

Bit će naslonjeni na divanima poredanim, a oženit ćemo 
ih hurijama dženetskim. ( Et-Tur, 20) 

Bit će ih mnogo od naroda drevnih, a malo od kasnijih - 
na divanima izvezenim, jedni prema drugima na njima će 
naslonjeni biti. (El-Vakia, 13-16) 

Oni će se naslanjati na njih, sjediti i uživati, o tome 
Uzvišcni Allah, dželle šanuhu, kaže: I Mi ćemo zlobu iz grudi 
njihovih istisnuti, oni će kao braća na divanima jedni prema 
drugima sjediti. (El-Hidžr, 47) 

Oni će biti naslonjeni na uzglavlja zelena (refrefun), 
prekrivena ćilimima čarobnim i prekrasnim. (Er-Rahman, 76) 

... na divanima (eraikun) će u njima naslonjeni biti. 
(El-Kehf, 31) 

En-nemarik su jastuci, uzglavlja i naslonjači, ez-zerabijj je 
prostirka, er-refref su dženetski vrtovi, a neki učenjaci smatraju da 
je to vrsta odjeće, a el-eraik su divani. 

POSLUGA U DŽENNETU 

Dženetlije će u Džennetu služiti savršeni mladići, koje će 
Allah stvoriti zbog toga, na šta ukazuju Allahove, dželle šanuhu, 
riječi: Služit će ih vječno mladi mladići, čašama i ibricima i 
peharom punim pića iz izvora tekućeg. (El-Vakia, 17-18) A u 

drugom ajetu o njima kaže: Služit će ih vječno mlada posluga - 
da ih vidiš, pomislio bi da su biser prosuti. (El-Insan, 19) 

lbn-Kesir kaže: “Stanovnike će Dženneta služiti vječno 
mladi dženetski mladići (muhalledun), koji će tako vječno izgledati 
i neće se mijenjati ni stariti. Učenjaci koji su rekli da će oni imati 
naušnice na ušima, pozivaju se na logiku i kažu da to priliči 
mališanu, ali i ne odraslom. A riječi: ... da ih vidiš, pomislio bi 
da su biser prosuti, znače kad bi ih vidio, kako rasuti i u velikom 
broju, vedrih lica, divnog izgleda, lijepog tena, obučeni u otmjenu 
odjeću i nakićeni služe stanovnike Dženneta, pomislio bi da su 
biser prosuti, jer ne postoji ljepše poređenje od ovoga, i ništa nije 
ljepše od prosutog bisera na nekom otmjenom mjestu.“ 222 

Neki učenjaci smatraju da će pomenute sluge biti djeca 
vjernika i djeca mušrika koja umru prije punoljetnosti. Islamski 
učenjak Ibn-Tejmijje je to opovrgnuo, objasnivši da su vječno 
mladi mladići dženetska stvorenja. Ovaj autoritet kaže: “Mladići 
koji će služiti stanovnike Dženneta neka su od dženetskih 
stvorenja, a nisu djeca koja su živjela na ovome svijetu, jer ona će, 
kada uđu u Džennet, izgledati kao ostale dženetlije, tj. kao 
Adem.” 22 - 1 


TRGU DŽENNETU 

Muslim u Sahihu bilježi da Enes ibn Malik, radijallahu 
anhu, prenosi kako je Allahov Poslanik, sallallahu alejhi ve 
selleme, kazao: “U Džennetu postoji trg na коте će se dženetlije 
svakog petka iskupljati, sjeverac će puhati u njihova lica i odjeću, i 
učiniti ih još Ijepšim. Kada se vrate svojim obiteljima, reći će im: 
’Allaha nam, postali ste još Ijepši ‘, a ovi će im odgovoriti: 7 vi ste, 
Allaha nam, postali još Ijepši. 

Imam Nevevi, tumačeći hadis, kaže: “Trg spomenut u 
hadisu predstavlja mjesto na kome će se sastajati, kao što se na 

222 Tefsir lhn-Kesir, 7/184. 

221 Medžmuatul-fetava, 4/279, također vidi pod brojem 4/31 1. 

njemu ljudi sastaju na ovome svijetu. Na njega će dolaziti svakog 
petka, tj. u vremenu svakog petka, odnosno sedmice, jer u 
Džennetu neće postojati računanje vremena, zbog nepostojanja 
Sunca, noći i dana. A za dženetski vjetar rekao je da je sjeverac, 
što kod Arapa predstavlja vjetar koji nosi kišu. Inače, ti vjetrovi 
pušu iz pravca Šama i donose kišu, pa su ih Arapi, zbog toga i 
očekivali. Ovaj vjetar u hadisu je okarakterisan kao onaj koji 
uzvitlava (musir), što ukazuje da će na njihova lica uzvitlavati 
misk sa dženetske zemlje i druge ugodne stvari, što će ih učiniti još 
gracioznijim.” 224 

STANOVNICI DŽENNETA SASTAJAT ĆE SE I 
RAZGOVARATI 

Stanovnici će Dženneta jedni druge posjećivati i sastajati se 
na sijelima, te se prisjećati onoga što su proživjeli, prije nego što ih 
Allah iz Svoje milosti nije uveo u Džennet. 

Opisujući ovakva sijela Uzvišeni, dželle šanuhu, kaže: I Mi 

ćemo zlobu iz grudi njihovih istisnuti, oni će kao braća na 
divanima jedni prema drugima sjediti. (El-Hidžr, 47) 

Allah, azze ve dželle, govori nam također o čemu ćc, 
između ostalog, razgovarati i šta će jedni druge pitati: “Prije smo 
među svojima strahovali”, govorit će: “pa nam je Allah milost 
darovao i od patnje u ognju nas sačuvao; mi smo Mu se prije 
klanjali, On je doista, dobročinitelj i milostiv.” (Et-Tur, 25) 

Također će se sjećati zlih ljudi koji su kod njih izazivali 
sumnju i pozivali ih u nevjcrstvo: I oni će jedan s drugim 
razgovarati, i jedan od njih će reći: “Imao sam druga jednog 
koji je govorio: ’Zar i ti vjeruješ da ćemo, kada poumiremo i 
zemlja i kosti postanemo, doista, račun polagati?’ ‘Hoćete li da 
pogledate?’ I oni će pogledati, i toga usred Džehennema 
ugledati. “Allaha mi”, reći će, “zamalo me nisi upropastio; da 
nije bilo milosti Gospodara moga, i ja bi se sada mučio.” “A 

224 Nevcvijev komentar na Muslimov Sahih, 17/170. 

mi, je Г de, više nećemo umirati? - Jednom smo umrli - više 
nećemo biti mučeni, to će, zaista, uspjeh veliki biti!” Za ovako 
nešto neka se trude trudbenici! (Es-Saffat, 50-61) 

ŽELJE U DŽENNETU 

Stanovnici će Dženneta željeti, i želje će im se ostvariti na 
čudan način koji ne postoji na ovome svijetu. Allahov nas je 
Poslanik, sallallahu alejhi ve selleme, obavijestio o nekim željama 
i načinu njihovog ostvarivanja. 

Jedan od njih će od svoga Gospodara tražiti da zasije 
nekakav plod, što će mu Allah dž.š. ispuniti. Kada baci sjcmenku u 
zemlju, ona će pustiti korijenje, izrasti, upotpuniti se i sazrijeti u 
isto vrijeme. Imam Buhari u Sahihu bilježi da Ebu-Hurejre, 
radijallahu anhu, kaziva kako je Poslanik, sallallahu alejhi ve 
selleme, u prisustvu nekog beduina rekao: “Jedan dženetlija će od 
svoga Gospodara zatražiti da se bavi poljoprivredom, a Allah će 
ga upitati: ’Zar nemaš sve što želiš?’ 'lmam’, odgovorit će, ’ali 
volim poljoprivredu. ’ Bacit će sjemenku u zemlju, pa će za tren oka 
niknuti, sazrjeti i požeti se, a bit će kao brdo. Uzvišeni Allah će 
reći: ’Covječe, uzmi to, nikada ti nije dosta’, a beduin reče: 
‘Allaha mi, to je ili Kurejšija ili ensarija, jer oni vole 
poljoprivredu, a mi ne.’ Na to se Resulullah, sallallahu alejhi vc 
selleme, nasmija.” 225 

Drugi će poželjeti dijete, pa će i njemu Allah, azze ve 
dželle, udovoljiti i želju mu u jednom času ispuniti. Na ovo 
ukazuje hadis koga ispravnim lancem prenosilaca bilježc Tirmizi u 
Sunenu , Ahmed u Musnedu i Ibn-Hibban u Sahihu od Ebu-Seida, 
radijallahu anhu, koji prenosi kako je Vjerovjesnik, sallallahu 
alejhi ve selleme, rekao: “ Kada vjernik u Džennetu poželi dijete, 
zanijet će se, roditi i odrasti u jednom času, onako kako poželi. ” ш 


225 Miškatul-mesabih, 3/95 (5653). 

226 Sahihul-džamia, 6/5 (6525). 


202 


Džennet i Džehennem 



ŽENE U DŽENNETU 


I. Žena će vjernica pripasti svome bivšem mužu 

Čovjek koji je na ovome svijetu imao ženu vjernicu, kada 
uđe u Džennet, i tamo će ona biti njegova žena: ... njih čeka 
najljepše prebivalište, edenski vrtovi u koje će ući oni i roditelji 
njihovi i žene njihove i porod njihov. (Er-Rad, 23) 

Oni i žene njihove bit će u hladovini na ukrašenim 
divanima naslonjeni. (Junus, 56) 

“... uđite u Džennet, vi i žene vaše, radosni!” (Ez- 
Zuhruf, 70) 

II. Žena će pripasti posljednjem mužu 

Ebu-Alija Harrani u djelu Tarihur-rekka bilježi da je 
Mejmun ibn Mehran rekao: “Kada je Muavija ibn Ebu-Sufjan, 
radijallahu anhu, zaprosio Ummu Derda, ona je odbila i rekla: 
’Čula sam Ebu-Derdaa da govori: ’Allahov Poslanik, sallallahu 
alejhi ve selleme, rekao je: ’Zena će u Džennetu pripasti 
posljednjem mužu’ ili je rckao: 'Zena (u Džennetu) pripada 
posljednjem mužu."” Prenosioci su ovog hadisa povjerljivi, osim 
što biografija Abbasa ibn Saliha (jednog od ravija) nije 
zabilježena. Hadis je ispravnim lancem prenosilaca zabilježio i 
Ebu-Šejh u Et-Tarihu sa nešto izmjenjenom verzijom u kojoj se ne 
spominju Muavija i Ummu Derda, a Taberani ga sa slabim lancem 
prenosilaca bilježi u El-Mudžemul-evsatu. Međutim, zbog 
postojanja više seneda hadis postaje jak, a dio koji se pripisuje 
Poslaniku, sallallahu alejhi ve selleme, jeste sahih, pojačavaju ga 
dva mevkuf 27 hadisa. 

Prvi je zabilježio Ibn-Asakir od Ikrime koji prenosi da je 
Esma, kćer Ebu-Bekra, bila udata za Zubejra ibn Avvama, 
radijallahu anhu, koji je bio grub prema njoj. Otišla je svome ocu i 

227 Mevkuf hadis jesu riječi koje je izgovorio ashab. (op.pr.) 

požalila se, a on joj je rekao: “Kćerko, strpi se, jer kada ženi umre 
muž koji je bio dobar, pa se poslije njega ne uda, bit će mu žena i u 
Džennetu.” Prenosioci su povjerljivi, a hadis je mursel 228 , jer 
lkrime nije živio u vrijeme Ebu-Bekra, radijallahu anhu, ove riječi 
je možda čuo od Esme, radijallahu anha. 

Drugi je zabilježio Bejheki u Sunenu, u kome stoji da je 
Huzejfe, radijallahu anhu, svojoj ženi rekao: “Ako mi želiš biti 
žena u Džennetu, ne udaji se nakon što umrem, jer žena će u 
Džennetu pripasti posljednjem čovjeku za koga je bila udata na 
ovome svijetu.” 224 

Allah je zbog toga Poslanikovim, sallallahu alejhi ve 
selleme, ženama zabranio da se nakon njegove smrti udaju, jer će 
mu biti žene na onome svijetu. 

III. Hurije 

Allah, dželle šanuhu, će u Džennetu vjernike, pored 
njihovih žena, oženiti dženetskim ljepoticama, o čemu kaže: Eto, 
tako će biti: Mi ćemo ih hurijama, krupnih očiju ženiti. (Ed- 
Duhan, 54) 

Havraun, mn. hurun jeste crnooka žena, s izrazito crnom 
zjenicom i izrazito svijetlom beonjačom, a ajnaun, mn. ain jeste 
žena sa izrazito velikim očima. 

Allah, azze ve dželle, za hurije kaže: A onima koji su se 
Allaha bojali želje će se ostvariti: bašče i vinogradi i djevojke 
kevaibun etrabun. (En-Nebe, 31-33) Kaibun, mn. kevaib jeste 
mlada i lijepa žena, oblih i nabreklih grudi, a tirbun, mn. etrabun 
jeste vršnjakinja. 

Stvaranjem novim Mi ćemo hurije stvoriti i djevicama 
ih učiniti, milim muževima njihovim (urubun), i godina istih 


228 Mursd je hadis koga od Poslanika, sallallahu alejhi ve selleme, prcnosi tabiin 
ne spominjući da jc to čuo od ashaba. (op.pr.) 

224 Ovu smo ocjenu skratili i u/.cli iz djela Silsilelul-ehadisis-saliiha, 3/275 
(1281), od šejha Albanija. 

(etrabun). (El-Vakia, 35-37) A činjenica da će biti djevice 
iziskuje da prije njihovih muževa niko s njima nije stupio u bračnu 
vezu, o čemu Allah, dželle šanuhu, kaže: One koje prije njih, ni 
čovjek ni džin nije dodirnuo. (Er-Rahman, 56) 

Ovi dokazi pobijaju mišljenje onih koji kažu da se pod 
ženama koje će Allah, azze ve dželle, stvoriti misli na ovosvjetske 
žene, kada će ih nakon starosti i oronulosti vratiti u mladost. Istina 
je da će žene s ovoga svijeta u Džennetu biti mlade, ali one nisu 
hurije koje će Allah stvoriti, a urubun se odnosi na izazovne žene 
koje će biti omiljene svojim muževima. 

Allah, azze ve dželle, u Kur'anu nas obavještava o ljepoti 
hurija i kaže: ... u njima će biti hurije očiju krupnih, slične 
biseru u školjkama skrivenom. (El-Vakia, 22) Pod “skrivenim 
biserom” misli se i na čuvani biser čiji sjaj nisu narušili sunčevi 
zraci, kao ni dodir ruke. U drugom ajetu uporedio ih je s rubinom i 
biserom: ... u njima će biti one koje preda se gledaju 
(kasiratut-tarf), one koje, prije njih, ni čovjek ni džin nije 
dodirnuo, pa, koju blagodat Gospodara svoga poričete?! Bit će 
kao rubin i biser. (Er-Rahman, 56-58) A poznato je da su rubin i 
biser dva divna i skupocjena draga kamena. 

U ajetu je rečeno da su hurije kasiratut-tarf što ukazuje da 
one gledaju samo u svoje muževe a ne u druge. 

Dakle, hurije će biti nezamislivo lijepe a dovoljno je to što 
ih je takvima opisao Gospodar svjetova: ... u njima će biti 
ljepotica naravi divnih, - pa koju blagodat Gospodara svoga 
poričete?! Hurija u šatorima skrivenih. (Er-Rahman, 70,71) 

Žene u Džennetu neće biti kao žene na ovome svijetu, jer 
će biti čiste od neprijatnosti poput hajza, nifasa, pljuvačke, sline i 
fizioloških potreba, na šta ukazuju Allahove, azze ve dželle, riječi: 
... u njima će čiste žene imati, i u njima će vječno boraviti. (El- 
Bekara, 25) 

Allahov Poslanik, sallallahu alejhi ve selleme, također je 
govorio o ljepoti ovih žena, a ovom prilikom navest ćemo neke 
hadise o tome. 

Buhari u Sahihu bilježi da je Resulullah, sallallahu alejhi ve 
selleme, rekao: “Kada bi se dienetska žena pojavila na Zemlji, 
obasjala bi prostor između nebesa i Zemlje i ispunila ga mirisom, 
a veo na njenoj glavi uistinu je bolji od ovoga svijeta i svega što je 

• »» 24 ) 

па njemu. 

Buhari i Muslim u svojim Sahihima bilježe da Ebu-Hurejre, 
radijallahu anhu, kaže: “Resulullah, sallallahu alejhi ve selleme, rekao 
je: 'Lica prve skupine koja će ući u Džennet svijetlit će kao pun 
Mjesec. Neće pljuvati ni sliniti ni obavljati prirodnu potrebu. Njihovo 
će posuđe biti od zlata, češljevi zlatni i srebreni, mangale od alojinog 
drveta, a znoj će im biti mirisa miska. Svaki će čovjek imati dvije žene 
u kojih če se zbog Ijepote, vidjeti moždina njihovih potkoljenica. ’” 2 " 

Hadis spominje da će svaki čovjek imati dvije žene, što je, 
kako izgleda, najmanji broj, jer se prenosi da će šehid imati čak 
sedamdeset dvije. Na zadnje upućuje hadis koga bilježe Tirmizi i 
Ibn-Madže u svojim Sunenima gdje stoji da je Mikdad ibn Madi 
Kerb rekao: “Resulullah, sallallahu alejhi ve selleme, rekao je: 
’Šehid se kod Allaha odlikuje sa sedam dobrota: oproste mu se 
grijesi kada mu poteče prva kap krvi, vidi svoje mjesto u Džennetu, 
bit če zaštićen patnje u kaburu, bit če siguran na Dan najvećeg 
užasa, na njegovu glavu če se staviti kruna dostojanstva (tadžul- 
vekar) čiji jedan je rubin bolji od ovoga svijeta i svega što je na 
njemu, bit če oženjen sedamdeset dvjema dženetskim Ijepoticama i 
zauzimat če se za sedamdeset osoba iz svoje porodice. ’ ” 232 


230 Bilježi Buhari u Sahihu, dio “Džihad”, poglavlje “Riječi Uzvišenog: ... i 
vjenčat ćemo im hurije dženetske”, Fethul-Bari, 6/15. 

231 Bilježe Buhari u Sahihu, dio “Početak stvaranja”, poglavlje “Opis Dženneta”, 
Fethul-Bari, 6/318, Muslim, 4/2178 (2834), dio “Džennet i uživanjima 
dženetlija”, poglavlje “Prva skupina koja će ući u Džennet”. 

232 Miškatul-mesabih, 3/358 (3834). 

Hurije će pjevati svojim muževima 

Allahov Miljenik, sallallahu alejhi ve selleme, obavijestio 
nas je da će hurije u Džennetu pjevati svojim muževima lijepim i 
ljupkim glasovima. O tome govori hadis koga ispravnim lancem 
prenosilaca bilježi Taberani u El-Mudžemul-evsatu, u kome Ibn- 
Omer, radijallahu anhu, prenosi da je Vjerovjesnik, sallallahu 
alejhi ve selleme, rekao: "Hurije će pjevati svojim muževima 
glasovima kakve nikada niko nije čuo, a od pjesama koje će im 
pjevati bit će i ova: 

‘Mi smo Ijepotice vrsne, naravi divnih, 

Supruge muževa plemenitih, 

Pogledi naši uvijek su veseli. 

Također će im pjevati: 

‘Mi smo vječne, i umrijeti nećemo nikada, 

Mi smo sigurne, ne plašimo nikoga, 

Mi smo ovdje vječno, i otići nećemo nikuda. ’ ” 2M 

A Simevejh u djelu El-Fevaid bilježi da Enes, radijallahu 
anhu, prenosi kako je Resulullah, sallallahu alejhi ve selleme, 
rekao: "Hurije će u Džennetu pjevati: 

‘Mi smo hurije, naravi divnih, 

Zene muževa plemenitih. ’ 

Hurije su ljubomorne 

Allahov Poslanik, sallallahu alejhi ve selleme, rekao je da 
su hurije ljubomorne prema svojim muževima kada ih njihove žene 
uznemire. Imam Ahmed u Musnedu i Tirmizi u Sunenu ispravnim 
lancem prenosilaca bilježe da Muaz, radijallahu anhu, prenosi kako 


m Sahihul-džamia, 2/48 (1557). Šejh Albani kaže da ga bilježe Taberani u El- 
Evsatu, Ebu-Nuajm, i imam Dija u djelu Sifetul-dženne. 

2M Ibid, 2/58 (1598). 

је Resulullah, sallallahu alejhi ve selleme, rekao: "Kada zena 
uznemiri svoga muža na ovome svijetu, hurija kaie: ’Allah te ubio, 
ne uznemiravaj ga, kod tebe je on privremeno, i samo što te nije 
napustio a došao nama. ”' 2}5 

IV. Čovjek će u Džennetu imati snagu stotine ljudi 

Imam Tirmizi bilježi da Enes, radijallahu anhu, prenosi 
kako je Vjerovjesnik, sallallahu alejhi ve selleme, rekao: “ Čovjek 
će u Džennetu imati toliku i toliku snagu u pogledu snošaja. ” Neko 
upita: “Allahov Poslaniče, zar će to moći podnijeti?” “ Imat će 
snagu stotine Ijudi”, odgovori Poslanik, sallallahu alejhi ve 
selleme. 236 

DŽENETLIJE ĆE SE ISMIJAVATI STANOVNICIMA VATRE 

Kada dženetlije uđu u Džennet, zovnut će nevjernike, 
stanovnike vatre, grdeći i koreći ih: I stanovnici Dženneta će 
stanovnike vatre dozivati: “Mi smo našli da je istinito ono što 
nam je Gospodar naš obećao, da li ste i vi našli da je istinito 
ono čime vam je Gospodar vaš prijetio?” “Jesmo!” odgovorit 
će. A onda će jedan glasnik među njima, da ga i jedni i drugi 
čuju, viknuti: “Neka Allahovo prokletstvo ostane nad onima 
koji su se prema sebi ogriješili!” (El-Earaf, 44) 

Nevjernici na ovome svijetu napadaju vjernike, rugaju im 
se i ismijavaju ih, a toga dana bit će vjernici povlašteni kada će 
uživati u vječnom blaženstvu, gledat će nevjernike i podsmijavati 
im se. Uzvišeni kaže: Dobri će zaista u nasladama boraviti. S 
divana gledati, na licima njihovim prepoznat ćeš radost sretna 


Ibid, 6/125 (7069). 

236 Miškatul-mesabih, 3/90 (5636). Recenzent El-Miškaha kaže: “Imam je 
Tirmizi гекао da je hadis sahih-garib, a ja kažem da je ovaj sened hasen, a 
hadis je sahih jer ga pojačavaju druga predanja, od kojih jcdnu ispravnim 
lancem prenosilaca bilježi Darimi odZejda ibn Erkama.” 

života, dat će im se, pa će piće zapečaćeno piti, čiji će pečat 
misk biti - i neka se zato natječu oni koji hoće da se natječu! - 
pomiješano s vodom iz Tesnima će piti, s izvora iz kojeg će 
Allahu bliski piti. Grješnici se smiju onima koji vjeruju; kada 
pored njih prolaze, jedni drugima namiguju, a kada se 
porodicama svojim vraćaju, šale zbijajući, vraćaju se; kada ih 
vide, onda govore: “Ovi su, doista, zalutali”, a oni nisu poslani 
da motre na njih. Danas će oni koji su vjerovali - nevjernicima 
se podsmijavati, s divana će gledati. Zar će nevjernici biti 
drukčije kažnjeni nego prema onome kako su postupali! (El- 
Mutaffifun, 22-36) Dakle, nevjernici će biti kažnjeni prema onome 
kako su postupali, jer se kaže “Kako radiš tako i zaradiš.” 

Vjernik će se u Džennetu sjetiti druga ili prijatelja koji mu 
je na ovome svijetu uljepšavao nevjerstvo i pozivao ga u 
ideologiju, koja bi ga, da ju je prihvatio, učinila nevjernikom, 
Allahovim neprijateljem. Svojim drugovima u Džennetu pričat će 
o njemu i pozvat će ih da vide kako se ovaj pati u džehenemskoj 
provaliji. Kada vidi koliku patnju trpi, vidjet će koliku mu je Allah, 
dželle šanuhu, milost ukazao, kada ga je spasio onoga u čemu se 
onaj nalazi, tada će ga zovnuti, grdeći i koreći ga. Uzvišeni kaže: I 
oni će jedan s drugim razgovarati, i jedan od njih će reći: 
“Imao sam druga jednog koji je govorio: ’Zar i ti vjeruješ da 
ćemo, kada poumiremo i zemlja i kosti postanemo, doista, 
račun polagati?’ ‘Hoćete li da pogledate?’ I oni će pogledati, i 
toga usred Džehennema ugledati. “Allaha mi”, reći će, “zamalo 
me nisi upropastio; da nije bilo milosti Gospodara moga, i ja bi 
se sada mučio.” “A mi, je Г de, više nećemo umirati? - Jednom 
smo umrli - više nećemo biti mučeni, to će, zaista, uspjeh veliki 
biti!” (Es-Saffat, 50-60) 

DŽENETLIJE ĆE UŽIVATI SLAVEĆI I VELIČAJUĆI 
UZVIŠENOG ALLAHA 

Džennet je mjesto blagostanja u kome će ljudi biti 
nagrađivani, a neće ničim biti zaduživani niti iskušavani. Tome je, 

na prvi pogled, oprečan hadis koga bilježi imam Buhari i drugi, u 
kome Ebu-Hurejre, radijallahu anhu, prenosi da je Resulullah, 
sallallahu alejhi ve selleme, opisujući prvu skupinu koja će ući u 
Džennet, rekao: "... slavit će Allaha ujutro i navečer. ” 237 Međutim, 
između hadisa i spomenutog nema oprečnosti inšallah, jer tesbih i 
tekbir oni neće činiti što će im biti naređeno. 

Ibn-Hadžer tumačeći hadis kaže: “Imam Kurtubi rekao je: 
’Oni neće slaviti Allaha što će im to biti naređeno, a to ukazuje 
predanje koje bilježi Muslim u kojem je to Džabir, radijallahu 
anhu, protumačio riječima: ’Oni će slaviti Allaha i veličati Ga, kao 
što vi dišete.’ Ovako je to uspoređeno jer čovjek diše bez napora i 
ne može bez toga. Oni će činiti tesbih i tekbir kao što ljudi dišu, 
pošto će istinski spoznati svoga Gospodara i istinski Ga voljeti, a 
kada čovjek nekoga zavoli, često ga spominje.’” 238 

Šejhul-islam lbn-Tejmijje također drži da će tesbih i tekbir 
biti neke od mnogih blagodati kojima će se dženetlije naslađivati: 
“Oni to neće činiti što će im biti naređeno i za šta se dobija 
nagrada, već će taj tesbih i tekbir biti užitak kojim će se njihove 
duše naslađivati.” 234 

NAJVEĆI DAR U DŽENNETU BIT ĆE ALLAHOVO 
ZADOVOLJSTVO I GLEDANJE U NJEGOVO PLEMENITO LICE 

Dženetlije će biti u velikom blaženstvu u Allahovom, azze 
ve džellc, zadovoljstvu. Buhari i Muslim u svojim Sahihima bilježe 
da Ebu-Seid, radijallahu anhu, kaže: “Allahov Poslanik, sallallahu 
alejhi ve selleme, rekao je: ’Uzvišeni Allah će reći dženetlijama: 
’O dženetlije’, a oni će se odazvati: ’Odazivamo Ti se Gospodaru, 
u Tvojim rukama je svako dobrof’ Allah će ih upitati: ’Jeste li 
zadovoljni?’ ’A kakoda ne budemo zadovoljni, Gospodaru, kada si 


237 Bilježi Buhari u Sahihu, dio “Početak stvaranja”, poglavlje “Opis Dženneta”, 
Fethul-Bari, 6/318. 

238 Fethul-Bari, 6/326. 

234 Medžmuatul-fetava, 4/330. 

пат dao опо što nisi dao nikome od Tvojih stvorenja?’, odgovorit 
će. Onda će im Allah reći: 'Hoćete li da vam dam nešto holje od 
toga?’ ’A šta može biti bolje od ovoga?’, upitat će. ’Dopustit ću 
vam Svoje zadovoljstvo i nikada se na vas neću rasrditi’, reći će 
im Allah. ” 24 “ 

A najveća će blagodat u Džennetu biti gledanje u Allahovo, 
azze ve dželle, plemenito lice. Imam Ibn-Esir kaže: “Gledanje u 
Allahovo lice bit će najveći užitak koga će dobiti dženetlije, to je 
veliki Allahov, dželle šanuhu, dar, da nas Allah njime počasti.” 241 

Postoje mnogi dokazi koji ukazuju da će stanovnici 
Dženneta vidjeti svoga Gospodara, a mi ćemo, inšallah, spomenuti 
neke. 

Uzvišeni Allah, dželle šanuhu, rekao je: Toga će dana 
neka lica blistava biti, u Gospodara će svoga gledati. (El- 
Kijama, 22,23) A nevjernici će i mušrici biti lišeni te blagodati i 
počasti: Uistinu, oni (nevjernici) će toga dana od Gospodara 
svoga zaklonjeni biti. (El-Mutaffifun, 15) 

Muslim u Sahihu i Tirmizi u Sunenu bilježe da Suhejb 
Rumi prenosi kako je Resulullah, sallallahu alejhi ve selleme, 
rekao: “Kada dženetlije uđu u Džennet, Allah će ih upitati: 
’Hoćete li da vam dam još više ? ’ Odgovorit će: 'Zar nisi naša lica 
ućinio svijetlim? Zar nas nisi uveo u Džennet, a spasio od vatre?’ 
Tada će se razmaknuti zastor’, nastavlja Resulullah, sallallahu 
alejhi ve selleme, ‘ i ništa od onoga što im je dato neće im biti 
draže od gledanja u svoga Gospodara. ” U drugom rivajetu ravija 
dodaje: “Zatim je Poslanik, sallallahu alejhi ve selleme, proučio 
slijedeći ajet: One koji čine dobra djela čeka nagrada (husna) i 
više od toga (zijade)!” (Junus, 26) 242 

Buhari i Muslim u svojim Sahihima također bilježe da Ebu- 
Musa Ešari pripovijeda: “Vjerovjesnik, sallallahu alejhi ve 
selleme, rekao je: ’Covjek će u Džennetu imati šator od šupljeg 


2411 Miškaml-mesabili, 3/88. 

241 Dicimiul-usul, 10/557. 

242 Ibid, 10/560. 

bisera čija je širina', u drugom rivajetu 'visina šezdeset milja. U 
svakom će njegovom kraju imati obitelji koje će obilaziti, a oni se 
međusobno neće viđati. Također će imati dva perivoja od srebra, 
čije će posuđe i sve ostalo biti od srebra, a imat će i dva perivoja 
od zlata, čije će posuđe i sve ostalo biti od zlata. A između 
dženetlija i toga da gledaju u svoga Gospodara u Dženneti-adnu 
bit će samo plašt gordosti na Njegovom licu. ’ ” 243 

Gledanje u Allahovo lice jeste mezid ili zijade (i više od 
toga) što je Allah, dželle šanuhu, obećao vjernicima kada je rekao: 
U njemu će imati sve što zažele - a od Nas i više (mezid). 
(Kaf, 35) 

One koji čine dobra djela čeka nagrada (husna) i više 
od toga (zijade). (Junus, 26) Husna u spomenutom ajetu znači 
Džennet, a zijade, više od toga, znači gledanje u Allahovo, azze ve 
dželle, plemenito lice, što potvrđuje i hadis koga bilježi imam 
Muslim a koga smo spomenuli na početku poglavlja. 

Viđenje Allaha (ruje) bit će stvarno, a ne kako smatraju 
neke sekte koje su, pozivajući se na nekakva razumska mjerila, 
iskrivljujući značenje ajeta, porekle viđenje Uzvišenog, dželle 
šanuhu. 

Malik ibn Enes, imam Medine, upitan je o značenju 
Allahovih, azze ve dželle, riječi: ... u Gospodara će svoga 
gledati, kada mu bi rečeno: “Neki kažu da to znači u Njegovu 
nagradu će gledati,” na šta odgovori: “Lažu oni, šta će onda reći 
za Allahove riječi: Uistinu, oni će toga dana od Gospodara 
svoga zaklonjeni biti. Vjernici će na Sudnjem danu gledati u 
Allaha, dželle šanuhu, jer da Ga vjernici neće vidjeti, Allah, azze 
ve dželle, ne bi za nevjernike rekao: Uistinu, oni će toga dana od 
Gospodara svoga zaklonjeni biti.” (Zabilježeno u Šerhus- 
sunne , 244 ) 

Imam Tahavi također brani mišljenje ehlis-sunneta koji 
tvrdi da će dženetlije vidjeti svoga Gospodara. U poznatom djelu 

243 Miškcttul-mesabih, 3/1563/5616. 

244 Ibid, 3/100(5663). 

El-Akidetu-tahavijje on kaže: “Stanovnici će Dženneta, uistinu, 
vidjeti Allaha, azze ve dželle, (ruje), bez obuhvatanja i kakvoće, a 
to potvrđuju riječi Uzvišenog, azze ve dželle,: Toga će dana neka 
lica blistava biti, u Gospodara će svoga gledati. Stvarnost toga 
zna samo Allah, azze ve dželle, i bit će kako On bude htio. 
Također, sve sahih hadise u kojima je Resulullah, sallallahu alejhi 
ve selleme, govorio o tome ostavljamo na njihovom spoljašnjem 
značenju, a oni znače ono što je on htio reći. To ne tumačimo 
oslanjajući se na naše shvatanje, kao što to ne pokušavamo 
materijalizirati, jer svoju će vjeru sačuvati samo čovjek koji se 
iskreno preda Allahu, azze ve dželle, i Njegovom Poslaniku, 
sallallahu alejhi ve selleme, a nejasne stvari prepusti Onome Ko ih 
poznaje.” 245 

Komentator ovog djela, govoreći o pravcu zalutalih sekti i 
pravcu ehlis-sunneta o ovom pitanju, kaže: “Džehmije, mutezile, 
haradžije i šije-imamije oprečni su ehlis-sunnetu po pitanju viđenja 
Allaha, azze ve dželle. Ono što zastupaju jeste batil a pobija ga 
Kur’an i sunnet. Viđenje Allaha, azze ve dželle, u Džennetu 
potvrdili su ashabi, tabiini, imami ovoga ummeta, muhadisi, čak i 
filozofi koji se pripisuju ehlis-sunnetu.” 

Nakon toga je govorio o važnosti ovoga pitanja kada je 
rekao: “Viđenje Allaha, azze ve dželle, je najvažnija i najčasnija 
stvar, a spada u temeljc imana. To je cilj na čijem ostvarenju su 
radili odlučni, i zbog njega su se natjecali oni koji su se natjccali, a 
lišeni će ga biti oni koji će od Gospodara svoga biti zaklonjeni i od 
Njegove milosti udaljeni.” 

Nakon toga je objasnio kako su riječi Uzvišenog: Toga će 
dana neka lica blistava biti, u Gospodara će svoga gledati, 

jedan od najočitijih dokaza koji ukazuje da će dženetlije vidjeti 
svoga Gospodara, a o zabludjelima, koji su ruje porekli smatrajući 
to tevihmv 4( ’, kaže: “Ajeti koji govore o polaganju računa, 


245 Šerhid-akidetit-tahavijje, str.203. 

246 Tevil u jeziku znači ispravno tumačcnje, a u akaidološkoj terminologiji krivo 
tumačenje Kur'ana. (op.pr.) 

Džennetu i Džehennemu dovoljno su jasni i njihovo je 
iskrivljavanje samo poteškoća za one koji to čine. A zabludjeli koji 
po prohtjevima žele tumačiti i iskriviti dokaze, naći će načina da to 
učine, kao što su ga našli oni koji su krivo protumačili ajete i 
hadise koji govore o viđenju Allaha, azze ve dželle,.” 

Također je ukazao na opasnost ovoga tevila kada je rekao: 
“Ko tako tumači ove ajete i hadise upropastio je svoj din i djela, a 
liči na židove i kršćane koji su iskrivili Tevrat i lndžil, a Allah, 
azze ve dželle, upozorio nas je da ne činimo ono što su oni učinili, 
međutim zabludjeli se nisu odazvali Allahovoj, azze ve dželle, 
naredbi. Koliko je samo ovakav tevil nanio zla Islamu i 
muslimanima?! Zar Osman, radijallahu anhu, nije ubijen zbog 
tevila? Zar se zbog njega nije desilo šta se desilo u bitkama na 
Džemelu, Siffinu, Hurri, kao i ubistvo Husejna, radijallahu anhu? 
Zar zbog tevila nisu zalutali haridžije, mutezile i rafidije (šije)? Zar 
se zbog njega ovaj ummet nije podijelio na sedamdeset i tri 
skupine?!” 

Komentator Tahavije nakon toga je objasnio da kontekst u 
kojem su kazani ajeti sure El-Kijama kategorično ukazuju na 
viđenje Allaha, azze ve dželle, a i način kako su ga shvatili 
učenjaci selefa. 

O prvom je rekao: “U ajetu je spomenuta radnja “glcdanje” 
(nezare), zajedno s licem na kome se i odvija, te upotreba 
prelaznog glagola sa česticom ila (prema, ka) jasno ukazuje da se 
misli na pogled očima. Također, u ajetu ne postoji kontekst koji 
ukazuje da se misli suprotno tome, što također potvrđuje da je 
Allah, azze ve dželle, time aludirao na gledanje očima u 
Gospodara, dželle šanuhu. A glagol nezare (gledati, od čega je 
nezar - gledanje, pogled) zavisno od nastavka i prelaznosti 
upotrebljava se više načina: 

ako je prelazan bez čestice, znači zastajanje i čekanje, na 
šta ukazuju Allahove, azze ve dželle, riječi: Pričekajte nas 
(unzuruna) da se svjetlom vašim poslužimo. (El-Hadid, 13); 

ако је prelazan sa česticom fi (o, u), znači razmišljanje i 
uzimanje pouke: I zašto oni ne promisle (jenzuru fi) o carstvu 
nebesa i Zemlje? (El-Earaf, 185); 

ako je prelazan sa česticom ila (prema, ka), znači direktno 
gledanje: Posmatrajte (unzuru ila) zato, plodove njihove kad se 
tek pojave. (El-Enam, 99) Kako onda ajeti iz sure El-Kijama ne 
ukazuju na viđenje Allaha, azze ve dželle, a spomenuto je gledanje 
zajedno s licem na kome je čulo vida?” 

A za drugo naveo je nekoliko predanja od učenjaka selefa 
koje govore kako su oni shvatili ove ajete. 

Prenosi se da je Hasan Basri rekao: “Vjernici će gledati u 
svoga Gospodara zbog Čijeg će nura postati blistavi.” Ebu-Salih 
prenosi da je Ibn-Abbas, radijallahu anhu, tumačeći ajet: ... u 
Gospodara će svoga gledati, rekao: “Gledat će u lice svoga 
Gospodara.” 

Ikrime za ajet: Toga će dana neka lica blistava biti, kaže: 
“Blistava od užitka,” a za ajet: ... u Gospodara će svoga gledati, 
kaže: “U Gospodara svoga izravno će gledati.” On također prenosi 
da Ibn-Abbas, radijallahu anhu, kaže slično tome. Viđenje 
Uzvišenog zastupaju mufesiri i muhadisi ovoga ummeta. 

Imam Taberi, tumačeći ajet: U njemu će imati što god 
zažele - a od Nas i više (mezid), kaže: “Alija ibn Ebu-Talib i Enes 
ibn Malik rekli su: 'Mezid je gledanje u Allahovo lice.’” 

Spomenuti je imam zatim objasnio da rječ zijade 
spomenuta u ajetu: One koji čine dobra djela čeka nagrada i 
više od toga (zijede), znači gledanje u Allahovo plemenito lice, 
gdje je naveo hadis koga biljcži imam Muslim u Sahihu u kome 
Suhejb, radijallahu anhu, kaže: “Allahov Poslanik, sallallahu alejhi 
vc sellemc, proučio je: One koji čine dobra djela čeka nagrada i 
više od toga (zijade), i rekao: 'Kada dženetlije uđu u Džennet, a 
stanovnici vatre u vatru, glasnik će povikati: ’O dženetlije, vi kod 
Allaha iniate obećanje koje vam On želi ispuniti’, a ovi će povikati: 
’Šta je to? Zar nam nije uvećao naša dobra djela, i osvijetlio naša 
lica, uveo nas u Džennet, i spasio od vatre?’ Zatim će se 
razmaknuti zastor i oni će vidjeti Allaha. Ništa im neće biti draže 

od. gledanja u Njega, a to je zijade. ” Hadis su zabilježili i drugi 
imami, do kojih je došao različitim senedima i u različitim 
verzijama, a sve ukazuje da je zijade gledanje u Allahovo, azze ve 
dželle, lice. 

Spomenutu riječ protumačili su na isti način i ashabi, od 
koji su, kako kaže Ibn-Džerir, sljedeći: Ebu-Bekr es-Siddik, 
Huzejfe, Ebu-Musa Ešari i Ibn-Abbas. 

Jedan od dokaza koji upućuju na viđenje Allaha, azze ve 
dželle, jeste i ajet: Uistinu, oni (nevjernici) će toga dana od 
Gospodara svoga zaklonjeni biti. Spominje se da su ga imam 
Šafija i drugi uzeli za dokaz i rekli da će stanovnici Dženneta 
vidjeti svoga Gospodara, što prenosi imam Taberi i drugi od 
Muzenija, a on od Šafije. 

Hakim kaže: “Pričao nam je Esamm, da im je Rebia ibn 
Selman rekao: ’Bio sam sa Šafijom kada mu dođe ceduljica na 
kojoj pisaše: ‘Kako tumačiš Allahove, azze ve dželle, riječi: 
Uistinu, oni će toga dana od Gospodara svoga zaklonjeni biti’, 
na šta odgovori: ’Allah će se rasrditi na nevjernike pa će ih 
zakloniti od Sebe, što ukazuje da će biti zadovoljan vjernicima, pa 
će Ga oni vidjeti.” 

Ovaj je komentator potom opširno govorio kako su 
mutezile za dokaz uzele ajet: I kad Nam Musa dođe, u određeno 
vrijeme, i kada mu Gospodar njegov progovori, on reče: 
“Gospodaru moj, ukaži mi se da Te vidim!” - “nećeš Me 
vidjeti (len terani),” reče, “Ali pogledaj u ono brdo, pa ako ono 
ostane na svome mjestu vidjet ćeš me!” I kada se Gospodar 
njegov onom brdu otkri, On ga sa zemljom sravni... (El-Earaf, 
143), i ajet: Pogledi do Njega ne mogu doprijeti, (El-Enam, 103), 
gdjc je spomenuo da su ovi ajeti dokaz protiv njih, jer na više 
načina upućuju na viđenje Allaha, azze ve dželle,, ovdjc ćemo ih i 
navesti. 

Nezamislivo je da plemeniti poslanik, Musa, s kojim je 
Allah, azze ve dželle, razgovarao i koji je u svoje vrijeme bio 
najznaniji čovjek, traži što mu nije dopušteno, što je kod sekti koje 
negiraju viđenje Allaha apsurd. Allah, azze vc dželle, nije ukorio 

Musaa zbog toga, dok je ukorio Nuha kada je od Njega tražio da 
spasi njegovog sina, rekavši: savjetujem te da neznalica ne 

budeš!” (Hud, 46) 

Uzvišeni, azze ve dželle, rekao je: ... nećeš Me vidjeti, a 
nije rekao: ‘Ja se ne vidim’, ili: ‘Ne mogu se vidjeti’, ili: ‘Niko Me 
ne može vidjeti’, a razlika je očita između dva odgovora. Slično je 
kada bi neki čovjek u džepu imao kamen, a drugi pomisli da je 
hrana, zar bi ispravno bilo da prvi kaže: ‘Nećeš ovo pojesti 
(umjesto ne možeš).’ Dakle, ajet ukazuje da je moguće vidjeti 
Allaha, azze ve dželle, ali Ga Musa, zbog ljudske slabosti, nije 
mogao vidjeti kada se ukazao onome brdu. 

U istom ajetu rekao je Allah, azze ve dželle: “ ... ali 
pogledaj u ono brdo, pa ako ono ostane na svome mjestu, 
vidjet ćeš Me!”, i tako Musau dao do znanja da jako i čvrsto brdo 
ne može ostati postojano kada mu se On, azze ve dželle, ukaže, pa 
kako da onda ostane čovjek?! 

Allah, azze ve dželle, bio je kadar spomenuto brdo ostaviti 
postojano, kada mu se ukazao, a rekao je da će Ga, azze ve dželle, 
Musa vidjeti ako brdo ostane postojano. Da je viđenje Allaha, azze 
ve dželle, bilo apsurdno, bilo bi isto da je rečcno: “Ako brdo 
ostane na svome mjestu, ja ću jesti, piti i spavati”, medutim, 
zalutale sekte između toga ne prave razliku. 

Riječi Uzvišenog, azze ve dželle,: ... i kada se Gospodar 
njegov onom brdu otkri, On ga sa zemljom sravni, upućuju da 
je nemoguće da se Allah, azze ve dželle, ukaže brdu, materiji koja 
neće biti nagrađena ni kažnjena, a da se u Džennetu ne ukaže 
Svojim poslanicima i iskrenim robovima?! Ali, Allah, azze ve 
dželle, htio je Musau staviti do znanja, da brdo kada mu sc On, 
azze ve dželle, ukažc, neće ostati na svome mjestu, pa kako da 
ostane čovjek koji je neuporedivo slabiji. 

Allah, azze ve dželle, razgovarao jc sa Musaom, zovnuvši 
ga, što upućuje da je u slučaju obraćanja i razgovaranja bcz 
posrednika viđenje preče. Zbog toga, ko negira ruje mora negirati 
da Allah, azze ve dželle, govori, što su pripadnici zalutalih sekti i 
činili. 

Isti je imam zatim opovrgnuo ono što zastupaju a to da 
odrična čestica len označava apsolutnu negaciju, i objasnio da ona 
ukazuje na ruje. Tu je rekao i to da je čak odrična čestica len 
upotrebljena s imenicom ebeden (zauvijek, vječno), ni u tom 
slučaju ne bi negirala ruje , pa kako da je onda negira kad je kazana 
u općem kontekstu. U Kur’anu postoji nekoliko ajeta koji ovo 
potvrđuju, a od kojih su sljedeći: “... onda vi smrt zaželite, ako 
istinu govorite.” A neće je nikada zaželjeti (ve len 
jetemennevhu ebeden) (El-Bekara, 95), iako Uzvišeni, azze ve 
dželle, u drugom ajetu kaže: Oni (nevjernici) će dozivati: “O 
Malik! Neka Gospodar tvoj učini da umremo!” (Ez-Zuhruf, 77) 
Dakle, da ova čestica označava apsolutnu negaciju, nakon 
nje ne bi se mogla obaviti radnja koja je potpala pod negaciju, 
kako se baš spominje u ajetu: Neću napustiti (len ebreha) ovu 
zemlju dok mi to otac ne dopusti. (Jusuf, 80) Očito je da odrična 
čestica len uvijek ne označava apsolutnu negaciju, što je rekao i 
šejh Džemaluddin ibn Malik u stihu: 

,Ko misli da je čestica len apsolutna negacija, mišljenje to se 

odbija, 

a suprotno se prihvata.’ 

A ajet: Pogledi do Njega ne mogu doprijeti, a On do 
pogleda dopire, (El-Enam, 103) na indirektan i blag način ukazuje 
na viđenje Allaha, azze ve dželle. Naime, Allah je ovo rekao u 
kontekstu pohvale, a poznato je da pohvala biva spominjanjem 
pozitivnih svojstava. Uzvišeni hvali se negacijom nekog atributa 
koga posjeduje neko stvorenje, npr.: Uzvišeni Sebe hvali 
negacijom drijemeža i sna, koja potvrđuje savršeno održavanje 
stvorenja; negacijom smrti, koja potvrđuje savršenost života; 
negacijom umora i malaksalosti, koja potvrđuje savršenu moć; 
negacijom saučesnika, druge, djeteta i pomagača, koja potvrđuje 
savršenu veličinu i neovisnost; negacijom nepravde, koja potvrđuje 
savršenu pravednost, znanje i neovisnost; negacijom zaborava i 
toga da Njemu ništa ne uzmiče, koja potvrđuje savršenost 

Njegovog, azze ve dželle, bića i svojstava. Dakle, Allah Sebe nije 
pohvalio ni s jednim apsolutno nepostojećim atributom a da on u 
sebe ne uključuje neko pozitivno svojstvo. 

Na osnovu toga, može se zaključiti da ajet znači da se 
Allah, azze ve dželle, na ovome svijetu ne može vidjeti, niti se do 
Njega može doprijeti, a ne može se ni pogledom obuhvatiti. Tako 
riječi: Pogledi do Njega ne mogu doprijeti, upućuju da je On, 
azze ve dželle, veći od svega, i na savršenu veličinu zbog koje 
pogledi do Njega ne mogu doprijeti i obuhvatiti Ga. Jer, idrakun 
(dopiranje), ustvari je obuhvatanje nečega, što je za nijansu 
izraženije od samog viđenja (ruje), na šta upućuju Allahove, azze 
ve dželle, riječi: Pa kad jedni druge ugledaše, drugovi Musaovi 
povikaše: “Samo što nas nisu stigli (idrak)!” “Neće”, reče on. 
(Eš-Šuara, 62) Musa ovdje nije negirao viđenje (ruje), vcć samo 
idrak (obuhvatanje, tj. stizanje), a idrak i ruje mogu biti zajedno a 
mogu i posebno. 

Dakle, Uzvišeni Allah, azze ve dželle, će se u Džennetu 
vidjeti, ali ga pogledi neće i obuhvatiti, kao što se o Njemu zna, ali 
znanjcm se ne može obuhvatiti, štaviše, Sunce vidimo, ali očima 
ne možemo obuhvatiti njegovu stvarnost. Ovako su pomenuti ajet 
razumjeli ashabi i imami ovoga ummeta, što se od njih i prenosi. A 
postoje i hadisi koji jasno upućuju na viđenje ruje a dostižu stupanj 
mutevatira, kako kaže šejh Muhammed Ebu-Izz, komentator 
Tahavijje, i dodaje da ih bilježe skoro svi muhadisi u svojim 
Sahihima , Musnedima ili Sunenima , a ovdje ćemo spomenuti neke. 

Buhari i Muslim u svojim Sahihima bilježe poduži hadis u 
kome Ebu-Hurejre, radijallahu anhu, pripovijeda da su ashabi 
upitali: “Allahov Poslaniče, da li ćcmo na Sudnjem danu vidjeti 
svoga Gospodara?” Na to ih jc Resulullah, sallallahu alejhi ve 
selleme, upitao: ’Da li vam je teško zajedno gledati u pun Mjesec?’ 
’Nije, Allahov Poslaniče’, odgovoriše, a on ih ponovo upita: ’Da li 
vam je teško zajedno vidjeti Sunce kada nema oblaka?’ ’Nije’, 
odgovoriše, pa im reče: ’Vi ćete isto tako vidjeti svoga 
Gospodara. ” 

Buhari i Muslim u svojim Sahihima bilježe da Ebu-Seid 
Hudri, radijallahu anhu, prenosi hadis sličan prethodnom. 

Njih dvojica također bilježe da Džerir ibn Abdullah 
Bedželi, radijallahu anhu, pripovijeda: “Kada smo jedne noći 
sjedili sa Allahovim Poslanikom, sallallahu alejhi ve selleme, on 
pogleda u puni Mjesec i reče: 'Vi ćete vidjeti vašeg Gospodara 
jasno, kao što vidite ovaj Mjesec, a gledajući u Njega nećete 
osjetiti tegobu. ’ ” 

Također na ovo upućuje hadis koga smo spomenuli, a 
bilježe ga Muslim i drugi od Suhejba, radijallahu anhu,. 

Buhari i Muslim u svojim Sahihima bilježe da Ebu-Musa, 
radijallahu anhu, prenosi kako je Vjerovjesnik, sallallahu alejhi ve 
selleme, rekao: “... također će imati dva perivoja od srebra, čije će 
posuđe i sve ostalo biti od srebra, a imat će i dva perivoja od zlata, 
čije će posuđe i sve ostalo biti od zlata. A između dženetlija i toga 
da vide svoga Gospodara u Dženneti-adnu bit će samo plašt 
gordosti na Njegovom licu. ” 

Buhari u Sahihu bilježi da Adi ibn Hatim, radijallahu anhu, 
prenosi kako je Vjerovjesnik, sallallahu alejhi ve selleme, rekao: 
“Zaista će se svako od vas na Sudnjem danu susresti sa Allahom, a 
između njega i Allaha neće biti zastora a ni posrednika. Allah će 
upitati: ’Jesam li ti poslao poslanika koji ti je dostavio Objavu?’ 
’Jesi, Gospodaru moj’, odgovorit će. ’Jesam li ti dao imetak i 
obasuo te blagodatima?’, ponovo će reći Allah, a on će odgovoriti: 
’Jesi, Gospodaru moj. ’” 247 

DA BI SE UŠLO U DŽENNET NE MORA SE ODREĆI 
OVOSVJETSKIH UŽIVANJA 

Asteci i mnogi pobožnjaci iz ovoga ummeta mislili su da se 
Džennet ne može zaraditi ako se ne ostave ovosvjetska uživanja. 
Zbog toga mnogi opterećuju tijela i otežavaju svoj život posteći i 
klanjajući bez prekida. Neki sebi čak zabranjuju uksnu hranu, piće 

247 Vidi Šeihul-iikidetil-tahavijje. str.204-210. 

i lijepu odjeću, a neki, možda, zanemare privređivanje ili brak. Sve 
ovo je pogrešno, jer Allah, azze ve dželle, stvorio je za Svoje 
robove lijepe stvari a pogrdio je one koji ih zabranjuju: Reci: “Ko 
je zabranio Allahove ukrase koje je stvorio za robove Svoje i 
ukusna jela?” Reci: “Ona su za vjernike na ovom svijetu, na 
onom svijetu su samo za njih.” (El-Earaf, 32) 

Dakle, ovosvjetska uživanja odvode u propast samo ako 
čovjeka odvraćaju od ahireta, a ne kada ih čovjek učini sredstvom 
da bi zaradio dženetsku nagradu. 

POSLJEDNJA MOLITVA U DŽENNETU 

Nakon velikih strahota na Sudnjem danu, nakon strahota i 
užasa na Sirat-ćupriji, nakon nestanka tuge, Allah, azze ve dželle, 
uvest će vjernike u Džennet. U njemu će vidjeti velike dobrote 
koje im je On, azze ve dželle, pripremio. Tada će veličati i slaviti 
svoga Gospodara, jer od njih je tugu odstranio, Svoje obećanje 
ispunio i Džennet im darovao: “Hvaljen neka je Allah!”, govorit 
će, “Koji je od nas tugu odstranio, Gospodar naš, zaista, 
mnogo prašta i blagodaran je - Koji nam je od dobrote Svoje, 
vječno boravište darovao, gdje nas umor neće doticati i u kome 
nasklonulost neće snalaziti.” (Fatir, 34,34) 

Također će govoriti: “Hvala Allahu, Koji je obećanje 
Svoje ispunio i u Džennetu nam mjesto darovao, da se u njemu 
nastanimo gdje hoćemo!” Divne li nagrade onima koji su se 
trudili! (Ez-Zumer, 74) 

O njihovoj posljednjoj molitvi Uzvišeni, azze ve dželle, 
kaže: Molitva njihova bit će u njima: “Hvaljen nek si, Allahu!” 
Pozdrav njihov: “Mir vama!” A njihova posljednja molitva: 
“Tebe, Allaha, Gospodara svjetova hvalimo!” (Junus, 10) 

SEDMO POGLAVLJE 


DISKUSIJA IZMEĐU DŽENNETA I DŽEHENNEMA 

Allahov Poslanik, sallallahu alejhi ve selleme, obavijestio 
nas je da su Džennet i Džehennem raspravljali. Naime, Buhari i 
Muslim u svojim Sahihima bilježe da Ebu-Hurejre, radijallahu 
anhu, pripovijeda: “Resulullah sallallahu alejhi ve selleme,, rekao 
je: ’Džennet i Džehennem su diskutirali, pa Džehennem reČe: 
’Stvoren sam za ohole i uobražene Ijude’, a Džennet reče: 'U mene 
će ući samo slabi i ponizni Ijudi', u drugom rivajetu: ’i čedni Ijudi. ’ 
Allah reče Džennetu: ’Ti si mjesto u kojem ću se smilovati od 
robova Svojih kome budem htio’, a Džehennemu reče: ’Ti si kazna 
u kojoj ću kazniti od robova Svojih koga budem htio. ’ 1 oboje će se 
napuniti. Džehennem će se popuniti kada (Allah) stavi Svoju nogu 
u njega’, u drugom rivajetu: ’kada Allah stavi Svoju nogu u njega, 
kada će Džehennem reći: ’Dosta je, dosta je, dosta je. ’ Tada će se 
napuniti i zbiti, a Allah nikome od Svojih robova ne čini nepravdu, 
a za Džennet će stvoriti stvorenja.”' Buharijina verzija glasi: 
"Džennet i Džehennem su se požalili svome Gospodaru, pa 
Džennet reče: ’Gospodaru, u Džennet će ući samo slabi i ponizni 
Ijudi ’, a Džehennem 248 pak reče: 'Namijenjen sam za ohole Ijude. ’ 
Reče (Allah) Džennetu: ’Ti si Moja milost’, a Džehennemu: ’Ti si 
kazna u kojoj ću kazniti koga budem htio. ’ I oboje će biti 
napunjeni. Što se Dženneta tiče, Allah Svojim robovima ne čini 
nepravdu a za Džehennem će stvoriti koga bude htio. 249 Ljudi će 
biti bacani u njega, a on će pitati: ’lma li još?’ Sve dok On ne stavi 

248 Recenzent djela Džamiul-usula, Abdulkadir el-Arnaut kaže: “Ovako stoji u 
pisanim primjercima a u štampanim: namjenjen sam za ohole Ijude. ' Hafiz 

Ibn-Hadžer u Fethul-Bariju, tvrdi: ,Ovo je skraćena verzija.’ Ibn-Bettal kaže: 
,Iz svih primjeraka izostavljeno je spominjanje Džchennema, a on je spomenut 
u hadisu.’” Vidi Fethul-Bari, 13/434. 

244 Više islamskih učenjaka potvrdilo je da je ovo greška počinjena od nekih 
ravija, a da je ispravno: "... a za Diennet će stvoriti koga hude htio .... ” 

Svoje stopalo u njega, kada će se napuniti, zbiti i reći: 'Dosta je, 
dosta je, dosta je!”’ A druga Buharijina verzija glasi: Ebu-Sufjan 
Himjeri (jedan od prenosilaca) ga je u više slučajeva pripisivao 
ashabu, a ponekad Resulullahu, sallallahu alejhi ve selleme, da je 
rekao: "Džehennemu će biti rečeno: ’Da li si se napunio?’ A on će 
pitati: ’lma li još?’ Pa će Gospodar staviti Svoje stopalo u njega, 
kada će reći: ’Dosta je, dosta je!’” Muslimova verzija ista je poput 
prve, s tim što se završava kod riječi: oboje će biti napunjeni. ” 

A u drugom rivajetu stoji da je Džennet rekao: “U mene će ući 
samo slabi, ponizni i čedni Ijudi”, a na kraju te verzije stoji: 
’Džehennem se neće napuniti dok On ne stavi Svoje stopalo u 
njega, tada će se napuniti i zbiti.” Bilježi ga Tirmizi, a njegova 
verzija je poput prve 250 . 251 


250 Bilježe Buhari, 8/458, dio "Tefsir sure КаГ, poglavlje “Allahove riječi: ... 
on (Džehennem) će odgovoriti: “Ima li još?””, također dio “Tevhid”, 
poglavlje “Allahove riječi: Milost Allahova doista je blizu onih koji dobra 
djela čine”, Muslim, (2846), dio “Džennet”, poglavlje “U Džehennem će ući 
oholi a u Džennct ponizni”, i Tirmizi , (2564), dio “Opis Džcnneta”, poglavlje 
“Diskusija Dženneta i Džehcnnema” 

251 Džamiul-usul, 10/544-547. 

